Jean- 


Christophe 


baltos lankos 
savaitgalio detektyvas 


Christophe GRA N GE 


Iš prancūzų kalbos vertė 
Jūratė Karazijaitė 


baltos lankos 


UDK 840-3 
Gr87 


Viršelio dailininkas 
Arūnas Juozapaitis 


Versta iš: 
Jean-Christophe Grangė, Le Concile de pierre, 
Editions Albin Michel S. A., 2000 


€ Editions Albin Michel, S. A. - Paris, 2000 

Published by arrangement with Literary Agency „Agence de I'Est“ 
€ Jūratė Karazijaitė, vertimas į lietuvių kalbą, 2008 

€ Baltų lankų leidyba, 2008 


Printed in Lithuania 
ISSN 1822-6922 
ISBN 978-9955-23-136-3 


PIRMIEJjI ŽENKLAI 


Skiriu Virginie Luc 


Diana Tiberž savo žinioje turėjo viso labo dvi 
paras. Iš Bankoko oro uosto vietinėmis oro linijomis 
jai reikėjo pasiekti Puketą, paskui sukarti gerą kelio 
gabalą šiaurės kryptimi ir nusikasti iki Andamanų 
jūros, iki jos pakrantėje įsikūrusio Takua Pa. Čia 
turėjo susirasti viešbutį, numigti, 5 valandą jau būti 
ant kojų ir traukti toliau laikydamasi kurso. Vidur- 
dienį jau būtų Birmos pasieny, Ra Nonge, nuo čia 
tektų brautis per mangrovių brūzgynus, kol pagaliau 
pasiektų kelionės tikslą. Po to teliktų pakartoti tą 
patį maršrutą, tik atvirkščiai, ir ryt vakariniu tarp- 
tautiniu reisu spėti į Paryžiaus lėktuvą. Laiko juostų 
skirtumas išeis jai į naudą - laimės ištisas penkias 
Paryžiaus laiko valandas. Ir pirmadienio, 1999 metų 
rugsėjo šeštos dienos pirmadienio, rytą galės prisi- 
statyti į savo tarnybą. Kaip niekur nieko. 

Bet lėktuvo į Puketą nebuvo. 

Ir viskas vyko ne taip, kaip numatyta. 

Diana įpuolė į tualetą, skrandis įtemptas lyg vir- 
vė. Pajuto kylantį šleikštulį ir pamanė: „Tai dėl to 
laiko juostos skirtumo. Su planu nieko bendra.“ Ir 
susivėmė. Vėmė, kol nieko neliko skrandyje, tik degė 


gerklė. Kraujas pulsavo gyslomis, kakta buvo šalta it 
ledas, širdis plastėjo visame kūne, visur, daužėsi apie 
juosmenį. Ji apžiūrėjo save veidrodyje. Buvo mirtinai 
išblyškusi. Šviesios garbanos kaip niekad netiko šioje 
mažyčių rusvaodžių moterų lygiais juodais plaukais 
šalyje, o ūgis - tas milžiniškas ūgis jai įvarė nevisa- 
vertiškumo kompleksą jau paauglystėje - atrodė dar 
idiotiškiau. 

Diana apsišlakstė veidą, nuvalė į dešinę šnervę 
įvertą auksinį auskarą, paskui pasitaisė dailius hipiš- 
kus akinius. Grįžo į laukiamąją salę plevėsuodama 
it šmėkla savo trikotažiniais marškinėliais. Kondi- 
cionuojamas oras jai pasirodė ledinis. 

Dar kartą ištyrinėjo ekraną, kuriame skelbiamas 
skrydžių laikas. Jokio pranešimo dėl Puketo. Jos 
žvilgsnis sustojo ties perspėjančiais skydais, jų buvo 
pilna salėje tajų ir anglų kalbomis: asmenys, sulaikyti 
Tailando teritorijoje su stipriais narkotikais, bus nu- 
teisti mirties bausme. Tą akimirką už jos praėjo du 
farai chaki spalvos uniformomis. Atstatytomis šau- 
dyklių buožėmis. Ji prikando lūpą: viskas jai atrodė 
svetima šitame sumautame oro uoste. 

Atsisėdo ir pabandė nusiraminti. Tūkstantąjį kar- 
tą šįryt smulkiai pasikartojo maršrutą. Turėjo pavyk- 
ti. Juk tai jos pasirinkimas. Jos gyvenimas. Grįžti į 
Paryžių tuščiomis ji negalėjo. 

Galiausiai 2 valandą popiet lėktuvas, skraidantis 
į Puketą ir atgal, pakilo. Diana prarado pusšeštos 
valandos. 

Tik Pukete suvokė iš tikrųjų atsidūrusi tropikuo- 
se. Palengvėjo. Tolumoje driekėsi melsvi debesys, 

dangų švitino sidabriniai židiniai. Šalia kelio svyravo 
blyškūs, spalvą praradę medžiai, nervingais sūku- 
riais blaškėsi dulkės. Aplink tvyrojo įprastas tropi- 
kų kvapas. Musono kvapas, deginantis, dusinantis, 
kupinas vaisių, lietaus ir puvimo. Svaigulio kvapas, 
kai gyvenimas peržengia nuosavą slenkstį ir virsta 
irimu. Diana užsimerkė iš susižavėjimo ir vos neiš- 
sitiesė ant laiptelių, pristumtų prie lėktuvo. 

Ketvirta valanda popiet. 

Ji nukūrė į automobilių nuomojimo punktą, išplė- 
šė iš jo savininkės rankų raktus ir susirado mašiną. 
Važiuojant ėmė lyti. Iš pradžių tekštelėjo keli lašai, 
paskui ėmė kliokti tikra liūtis. Ji kalė it kūju į kapo- 
tą ir kėlė kurtinamą triukšmą. Valytuvai nepajėgė 
susidoroti su šita rausva šėlstančia buiza. Diana vai- 
ravo veidą priplojusi prie priekinio stiklo, rankomis 
gniauždama vairą. 

Šešta valanda vakaro. Prieš pat vidurnaktį liūtis 
nurimo. Prietemose skendėjęs kraštovaizdis ėmė 
švytėti. Pro šalį mirguliuodamos lėkė ryžių planta- 
cijos, ant polių pastatyti rusvi namai, auksiniai bui- 
volai ilgais laibais ragais. Kartkartėmis šmėstelėdavo 
raižytiniais ornamentais puoštos šventyklos su stogų 
užraitais... Ir bekraštis dangus, nutviekstas žaibų, it 
marmuras išvagotas juodų gyslelių, kurio dešinysis 
skliautas dabar išsiliejo į švelnų ilgesingą raudonį. 

Takua P3 ji pasiekė 8 valandą vakaro. Tik tada 
leido sau atsipalaiduoti. Nors vėlavo, pasidavė pa- 
nikai, į grafiką ji tilpo. 

Viešbutį rado miesto centre, netoli vandens sau- 
gyklos bokšto, ir lauke po stogeliu papietavo. Jautėsi 

kur kas geriau. Vėl prasidėjęs lietus visą jos esybę 
apglėbė palaiminga gaiva. 

Ir tada pasirodė jos. Perdėm išsidažiusios mer- 
gaičiukės, įspraustos į dirbtinės odos trumpučius 
sijonėlius, juokingai atrodančios savo berankovėmis 
giliomis iškirptėmis palaidinukėmis. Diana įdėmiai 
Jos buvo tikros moterų parodijos ant aukštų kulniu- 
kų. Kitoje salės pusėje jau stumdėsi būrelis aukštau- 
gių blondinų. Vokiečiai, o gal australai - įmitę kaip 
jaučiai. Umai Diana pajuto kažkokį priešiškumą, 
tarsi jos buvimas kliudytų jų tikslams, siejantiems 
visus tuos žmogelius. 

Gerklėje pajuto deginantį aitrumą. Iki šiol, jau 
artėdama prie trisdešimties, Diana negalėjo pakęs- 
ti minties apie seksą, ją bematant imdavo dusinti 
nerimas, kildavo siaubingas noras išsivemti. Ne- 
atsigręždama spruko į savo kambarį ir nejautė nė 
menkiausios užuojautos tiems vaikams, atiduotiems 
godžių patinų malonei. 

Išsitiesusi po tinkleliu nuo moskitų dar kartą per- 
mąstė savo kelionės tikslą. Prieš užmiegant vėl pasi- 
vaideno grėsmingas oro uosto pano, farų uniformos, 
šautuvų buožės. Lyg ir pasigirdo, kaip kažkur toli 
tarkšteli skląstis ir vos girdimai tolumoje sudūzgia 
sraigtasparnis... 

Penktą valandą ryto ji jau buvo ant kojų. Nerimo 
kaip nebūta. Švietė saulė. Langas tvino vešlia žaluma, 
sakytum, žvelgi pro laivo iliuminatorių, už kurio 
siaučia jūros augalija. Diana pajuto, kad jau galėtų 
grįžti į džiungles, jei to prireiktų. 

Ji vėl leidosi į kelią ir vėlyvą rytmetį buvo Ra Non- 
ge. Tiksliai tada, kaip buvo numačiusi. Išvydo jūrą, 
net ne jūrą, veikiau ilgą liulantį pelkyną, įsigavusį 
tarp medžių ir vandens lelijų. Kažkur to vandens 
labirinto gale užmestas Birmos pasienis. Žvejys be 
žodžių sutiko ją nuplukdyti. Valtis beregint nučiuožė 
tamsiomis vilnimis. Karštis, saulė, pro šalį slystan- 
čios augmenijos sienos: Diana siurbė į save kiekvieną 
pojūtį stoiškai, perdžiūvusia gerkle, iki raudonumo 
įkaitusia oda. 

Po valandos jie pasiekė smėlio juostą, ant kurios 
kilo betono pastatai. Pastatė koją ant žemės ir pajuto 
vaikišką triumfą: jai pasisekė. Planetoje ėra tokios 
vietos, kurios ji negalėtų pasiekti... 

Priešais dispanserį klegėjo vaikai, visiškai abe- 
jingi vidurdienio kaitrai. Diana žvelgė į jų išsidrai- 
kiusius juodus plaukus, jų tamsias akis, slepiamas 
po lengvute blakstienų vėduokle. Ji įėjo į centrinį 
pastatą ir paklausė, kur galėtų rasti Terezą Maksvel. 
Buvo kiaurai permirkusi prakaitu. Jai pasirodė, kad 
peržengė veidrodžių karalystę. Veidrodžių, kuriuos 
gali išvysti tik sapne. 

Pasirodė senyva moteris jūros spalvos megztiniu, 
iš po jo kyšojo plati balta apykaklė. Mentelės tortui 
modelis. Trumpai kirpti žili plaukai išryškino platų, 
romų veidą, kuriame, regis, amžiams sustingo ne- 
patiklumo išraiška. Diana prisistatė. Ponia Maksvel 
ją nuvedė į ažūrinės galerijos galą, į kontorą, kur be 
šleivo stalo ir dviejų kėdžių nebuvo jokio baldo. 

Diana išsitraukė aplanką su svarbiausiais doku- 
mentais. Tereza nepatikliu tonu paklausė: 

— Atvykote be vyro? 

— Aš netekėjusi. 

Veidas įsitempė. Moteris įspyrė akis į aukso gran- 
dį šnervėje. 

— Kiek jums metų? 

— Greitai trisdešimt. 

- Jūs nevaisinga“ 

— Nemanau. 

Tereza pavartė bylą. Suniurnėjo: „Nežinau, ką jie 
sau mano tame Paryžiuje... Paskui ištarė jau gar- 
siau, įdūrusi žvilgsnį į Dianos akis: 

- Jūs iš tikrųjų nepanaši į tokią, panele. Jūs jauna, 
graži, netekėjusi. Ką čia veikiate? 

Diana pašoko lyg trenkta elektros smūgio. Jos bal- 
sas buvo užkimęs - dvi dienas nebuvo kalbėjusi. 

— Ponia, man prireikė beveik dvejų metų, kol 
patekau pas jus. Turėjau užpildyti krūvas popierių, 
iškęsti aibes apklausų. Buvo išnaršyta mano praeitis, 
mano pajamos, mano asmeninis gyvenimas. Privalė- 
jau pereiti medicininę apžiūrą, psichologinius testus. 
Turėjau iš naujo draustis, dukart atskristi į Bankoką, 
išleisti daugybę pinigų. Dabar mano dokumentai 
tvarkingi, visiškai legalūs. Sukoriau dvylika tūkstan- 
čių kilometrų, o poryt vėl grįžtu į darbą. Tai prašau, 
ar jau galime eiti prie svarbiausio? 

Tyla užsitęsė, deginanti tyla šiurkštaus gelžbeto- 
nio kambaryje. Staiga senos moters raukšles sutrikdė 
vos pastebima šypsena. 

— Eikite paskui mane. 

Jos perėjo salę, kurioje kabėjo ventiliatoriai. Ju- 
dėjo užtrauktos užuolaidos, oras trenkė fenoliu, tarsi 

šį kvapą būtų atbloškusios karščio bangos. Tarp lovų 
metaliniais rėmais eilių žaidė vaikai, jie šūkavo, bė- 
giojo, prižiūrėtojos bandė juos sutramdyti. Atrodė, 
vaikystės energija kovoja su švelnia gijimo atmos- 
fera. Netrukus pasirodė siaubingos detalės. Nega- 
lia. Atrofijos. Randai. Dianos žvilgsnis užkliuvo už 
kūdikio, kuris neturėjo nei kojų, nei rankų. Tereza 
Maksvel paaiškino: 

- Jis iš Pietų Indijos, iš kitos Andamanų pusės. 
Jį sužalojo fanatikai induistai, prieš tai nužudė jo 
tėvus. Musulmonai. 

Diana vėl pajuto kylantį šleikštulį. Ir tą pat mirks- 
nį jai šovė absurdiška mintis: kaip ši moteris per 
tokį karštį gali nešioti vilnonį megztinį? Tereza davė 
ženklą eiti toliau. Jos pateko į antrą salę. Lovos, visur 
lovos. Ir per visą patalpos ilgį kabo spalvoti balionai. 
Moteris parodė į pulkelį merginų, įsitaisusių vienoje 
lovoje. 

— Seserys Karen. Jų tėvai pernai sudegė gyvi vie- 
noje pabėgėlių stovykloje. Jie... 

Diana spustelėjo jai ranką taip stipriai, kad net 
pabalo krumpliai. 

— Ponia, - sušnibždėjo ji, - noriu jį pamatyti. 
Dabar. 

Direktorė liūdnai šyptelėjo: 

— Jis čia. 

Diana grįžtelėjo ir salės kamputyje pamatė viso 
gyvenimo laimėjimą: mažytį berniuką, kuris vienas 
žaidė su krepinio popieriaus kaspinėliais. Iškart jį 
pažino - jai buvo atsiuntę jo nuotraukų. Berniuko 
pPeteliai buvo tokie gležni, kad, regis, marškinėlius 

prilaikė oras. Jo veidukas, kur kas blyškesnis nei kitų 
vaikų, atspindėjo ypatingą susikaupimą, įtampą - 
net perdėm didelį nervingumą. 

Tereza Maksvel sukryžiavo ant krūtinės rankas. 

- Jis turėtų būti šešerių ar septynerių metų. Kaip 
sužinosi? Apie jį nieko nėra žinoma: nei jo praeitis, 
nei iš kur kilęs. Be abejo, išvengęs pražūties stovy- 
kloje. O gal kokios prostitutės pamestinukas. Jį rado 
Ra Nonge, tarp gaujos elgetų. Jis kažką neaiškiai vapa 
niekam nesuprantama kalba. Pavyko pagauti du vis 
kartojamus skiemenis „liu“ ir „sian“. Todėl jį ir pra- 
minė „Liu-Sian“. 

Diana pabandė išspausti šypseną, bet lūpos liko 
suakmenėjusios. Ji pamiršo karštį, ventiliatorius, 
šleikštulį... Nustūmė tebekybančius balionus ir žiū- 
rėjo neatitraukdama nuo jo akių. Sušnibždėjo: 

— Liu-Sian, taip? Tada tave vadinsime Liusjenu. 


Diana Tiberž augo tokia pat kaip ir kitos jos am- 
Žiaus mergaitės. 

Ji buvo aistringas vaikas, bet kuriuo dalyku kuo 
karščiausiai susidomėdavo ir visa jam atsiduodavo. 
Jei palenkusi galvą žaisdavo, darydavo tai tokiu rim- 
tu veidu, kad suaugusieji nedrįsdavo jos trukdyti. 
Jei žiūrėdavo televizorių, būdavo tokia susikaupusi, 
sakytum, ims ir įsiurbs vaizdus iki pat akių dugno. 
Net jos miegas priminė valios aktą, visos jos esybės 
pasižadėjimą, tarsi ji buvo prisiekusi rytą pakilti iš 
patalų kaip niekad sklidina gyvybės ir švytinti. 

Diana augo patikli. Leisdavosi užliūliuojama pa- 
sakų, tyliai sekamų vakarais vaikams. Žvelgė į ateitį 
pro žydrus apgaulingus akinius, pro animacinių f1l- 
mukų, švelnių knygų, lėlių teatro spektaklių prizmę. 
Jos širdis buvo kupina fantazijų, o mintys tarsi ba- 
landžio sniegas, žadantis greitą vasarą, sukosi apie 
tikėjimą laime. Ji žinojo, kad atjos princas ir išsiveš 
ją, kad būtinai atsiras krikšto motina ir kuo praban- 
giausiai išpuoš, kai išmuš pokylio valanda. Viskas 
buvo kur nors surašyta. Tereikėjo laukti. 

Ir Diana sulaukė. 

Bet jos pakerėti atėjo kitos jėgos. 

Būdama dvylikos metų, ji pajuto kylant keistus 
norus. Jai ėmė rodytis, kad kūnas plečiasi, pildosi ne- 
rimo. Ji daugiau nepatirdavo tokio lengvo įkvėpimo, 
jautė neaiškius, bauginančius skatulius, kurie kėlė 
jos krūtinėje keistą skausmą. Užsiminė apie tai savo 
draugėms. Šios pasišaipė, patraukė pečiais, bet Diana 
suprato, kad jos jautė lygiai tą patį. Paprasčiausiai 
pasirinko verčiau maskuotis už nedrąsių bandymų 
dažytis ir užsitraukti pirmas cigaretes. Tokia stra- 
tegija Dianai netiko. Paauglė norėjo žvelgti tiesai į 
akis, kad ir kokia ji būtų. 

Beje, Dianą užvaldė nenumaldomas proto aiš- 
kumas. Ji pajuto galinti akies mirksniu demaskuoti 
melą, aplinkinių žmonių mėginimą eiti į kompro- 
misą. Suaugusiųjų pasaulis virto nuo pjedestalo. Pa- 
aiškėjo, kad tie vyrai ir moterys, kuriuos jai visada 
rodydavo kaip pavyzdį, yra neryžtingos, suglebusios, 
veidmainiškos ir klastingos būtybės. 

Pradedant jos pačios motina. 

Vieną rytą Diana nutarė, kad moteris, su kuria 
gyveno nuo pat gimimo, jos nemylėjo, niekada jos 
nemylėjo. Kad ir ką Sibilė Tiberž kalbėjo, ką darė, 
paauglė nebetikėjo pavyzdinės motinos gudrybėmis. 
Priešingai: ji vis mažiau ja kliovėsi. Per daug šviesūs 
plaukai. Per daug graži. Per daug gašli. Dianai už- 
tekdavo menkiausių smulkmenų, kurios jos akyse 
virsdavo įkalčiu apie dirbtinę motinos prigimtį, gal- 
vojimą tik apie save ir savo gundymo galias. Tas jos 
įprotis maivytis, kai kuris nors vyras imdavo giedoti 
liaupses. Ta maniera iššaukiamai juoktis, kai neto- 
liese slankiojo patinas. Viskas buvo lėkšta, motinos 

apskaičiuota, apsimestina. Ji tebuvo melo krūva ir jų 
bendras gyvenimas - apgavystė ir nieko daugiau. 

Tuo ji įsitikino, kai 1983 metų birželį atsitiko ne- 
laimė. Tada Diana viena grįžo iš savo krikštamotės 
Izabelės Iber vestuvių. O Sibilė verčiau važiavo be jos 
naujo meilužio glėbyje. „Nelaimingas atsitikimas“. 
Žodžiai niekam tikę, nieko nepaaiškina, bet Diana 
mintyse šitaip apibūdino tai, kas jai nutiko Nožano 
prie Marnos gatvelėje. Net šiandien ji nenori to prisi- 
minti. Buvo pats pavasario gražumas, tviskėjo gluos- 
nių lapija ir tolimos šviesos, kai visai arti pasigirdo 
gobtuvo šnopavimas... Ir vos ji imdavo abejoti to 
įvykio realumu, užtekdavo užčiuopti siaurus randus 
po gaktos plaukeliais. 

Paauglė neįsivaizdavo, kaip toks košmaras galėjo 
atsitikti. Bet dėl vieno neabejojo: dėl visko kalta mo- 
tina. Jos egoizmas, visiškas abejingumas viskam, kas 
nėra jos raumeningas užpakalis ir godus meilužių 
geismas, kuris tarsi brėžė aplink ją pragaištingą ratą. 
Ar ne dėl šios vienintelės priežasties ji leido dukrai 
grįžti vienai? Ar ne todėl paprasčiausiai ją pamiršo? 
Ir ta agresija - ne kas kita, tik daiktinis įrodymas. 
Galutinis įrodymas. 

Dianai netrukus turėjo sukakti 14 metų. Ji nieko 
nepasakojo Sibilei. Kerštas atrodė dar tobulesnis, dar 
užbaigtesnis, jei ji paliks motiną dramos nežinomy- 
bėje. Diana išsilaižė žaizdas viena pati ir užrakino 
savo skausmą paslapties spyna. Užtat pareikalavo 
nuo kitų mokslo metų ją pervesti į pensioną. Sibi- 
lė dėl akių kiek pasiginčijo, bet nusileido dukters 
prašymui, aišku, netverdama laime atsikračiusi šios 

ištįsusios tylios negrėbšos, kuri pradeda ją nustelbti 
gundymo prasme. 

Kad Diana buvo tylenė, neteko abejoti. Nes ji daug 
mąstydavo. Mokėsi iš savo patirties. Pasaulis, tikrasis 
pasaulis, tebuvo žiaurumas, išdavystė, patvirkimas. 
Gyvenimas rėmėsi ta nesutramdoma jėga, tuo kietu 
neapykantos branduoliu, neapykantos, kurią gana 
bet kuria dingstimi pažadinti, nes ji slypi kiekvieno 
žmogaus viduje. Diana nusprendė ištirti tą galybę. 
Išstudijuoti ir perprasti pasaulį sudarantį žiaurumą, 
jį stebėti, analizuoti. 

Ji priėmė du sprendimus. 

Pirma: po bakalauro egzaminų pasišvęsti biolo- 
gijai ir etologijai - mokslui apie gyvūnų elgseną. Ji 
pasirinko ir specializacijos sritį: plėšrūnai. Jei dar 
konkrečiau, tai medžioklės ir kovų būdai, kurie nai- 
kinimu padeda plėšriesiems žvėrims, ropliams ir net 
vabzdžiams viešpatauti savo teritorijoje ir išgyventi. 
Taip ji galėjo įsiskverbti į paties žiaurumo esmę. Pri- 
gimtinio žiaurumo, atsikračiusio bet kokios sąžinės, 
bet kokios išorinės motyvacijos dėl paprasčiausios 
logikos išgyventi. Čia galbūt slypėjo ir būdas patei- 
sinti jos pačios nelaimę, sušvelninti visą tą siaubą 
įtraukiant jį į platesnę, visuotinę logikos terpę. 

Čia jos galvai. 

O kūnui Diana pasirinko wing chun. 

Pažodžiui tai reikštų „amžinasis pavasaris“. Wing 
chun - pati judriausia, efektingiausia šaolinio bokso 
mokykla. Čia taikoma technika propaguojanti arti- 
mą kovą, ją, kaip teigiama, sukūrė budistų vienuolė. 
Tik prasidėjus 1983-iesiems mokslo metams Diana 

įsirašė į specializuotą sekciją, veikiančią netoli jos 
internato Fontenblo rajone. Per metus parodė ne- 
eilinius gabumus. Tuo metu Diana buvo aukštesnė 
nei 1 metras 75 centimetrai ir svėrė nepilnus 50 ki- 
logramų. Nepaisant gerviškos figūros, buvo lanksti 
kaip akrobatė ir nepaprastos fizinės jėgos. 

Matydami tokį fenomeną mokytojai pasiūlė jai 
toliau tobulinti įgūdžius ir arčiau susipažinti su wou 
te (tai kovos būdas, karinė disciplina). Diana atsi- 
sakė. Nenorėjo nė girdėti apie filosofiją ir kosminę 
energiją. Ji paprasčiausiai norėjo nukalti savo kūną 
kaip ginklą, kad daugiau niekada nebūtų gležna mer- 
gaitė, kurią galima iš pasalų užpulti. 

Mokytojai - išmintingi ir griežti azijiečiai - to- 
kio atžaraus atsakymo buvo išmušti iš vėžių. Bet jie 
žinojo išugdę čempionę ir žinojo - kuo čia dėta filo- 
sofija - tokios progos pasitaiko pernelyg retai. 

Treniruotės suintensyvėjo. Po vienų varžybų sekė 
kitos. 1986 metais moksleivė Tiberž jaunių grupėje 
laimėjo Prancūzijos čempionatą, 1987-aisiais pelnė 
sidabro diržą Europos čempionate, paskui, 1988-ai- 
siais aukso diržą. Jos pergalės buvo žaibiškos. Teisėjai 
likdavo stačiai nustėrę, o publika net kiek nusivylusi. 
Nė sekundei neatsitraukdavo nuo savo priešinin- 
kių, visad palinkusi, žvilgsnis visad įsmeigtas į jų 
rankas. Mergaitės dar nespėdavo aptikti jos silpnų 
vietų, o jau būdavo parblokštos, pečiai prispausti 
prie Žemės. 

Atrodo, niekas negalėjo sustabdyti jaunosios atle- 
tės. Bet 1989-aisiais Diana atsisakė dalyvauti var- 
žybose. Netrukus jai turėjo sukakti 20 metų ir per 

kažkokį stebuklą jos veidas niekad nebuvo paliestas, 
o ir visas kūnas rimtai nė karto nenukentėjo. Anks- 
čiau ar vėliau tokia sėkmė nuo jos turėjo nusisukti, 
o savo tikslą ji buvo jau pasiekusi. 

Tapo tuo, kuo buvo nusprendusi tapti. 

Visais atžvilgiais pavojinga mergina, prie kurios 
verčiau nesiartinti. 


Iš miniatiūrinio portatyvinio magnetofono skli- 
do „Frankie Goes To Hollywood“ muzika, kupina 
žemų garsų. Diana Tiberž dievino šią grupę. Jos 
muzikoje susipynė daug tendencijų, akivaizdžiau- 
siai prieštaraujančių vienos kitoms ir vis vien susi- 
liejančių į vieną garsų magiją. Iš pradžių „Frankie“ 
buvo laikoma kietuolių, plevėsų grupe iš Liverpulio. 
Be to, ji buvo post disco stiliaus, subrandino groove 
ritmo esmę ir apkeliavo visas šokių aikšteles. Ga- 
liausiai „Frankie“ - gėjų grupė, pati trenkčiausia: tą 
šėlstančią staugsmo, barbariško vibravimo, karštų 
lozungų bangą kėlė juokdarių gauja, kuri atrodė 
lyg atklydusi tiesiai iš Liudviko XIII dvaro. Toks 
apibūdinimas teikė muzikantams lengvumo, ju- 
drumo, užburiančio grakštumo. O penktas grupės 
narys, beje, negrojo jokiu instrumentu. Jis bemaž 
nedainavo... Jis paprasčiausiai šoko, buvo „judantis 
žmogus , jis šoko scenos gale, savo odiniu bluzonu 
raitėsi lyg išnarintais raktikauliais. Diana net virp- 
telėjo: taip, išties „Frankie - užburianti grupė. 

Beprotiškų studentiškų naktų nebuvo, tik ausi- 
nukas. Ji niekur neišeidavo, nešokdavo, su niekuo 
nesusitikinėjo. Visą laiką ir dėmesį skyrė etnologijos 

darbui, kasvakar vartinėjo Lorenzo ir Von Uexkūllio 
veikalus ir dorodavo tik „McDonalds“ maistą neišei- 
dama iš savo butelio Kardinolo Lemuano kvartale. 

Bet tą vakarą Diana nutarė viską mesti ir atsipa- 
laiduoti. 

Natali - velnio nešta ir pamesta būtybė iš bio- 
logijos tyrimų laboratorijos, mokėjo į savo nagus 
sugrobti viską, kas labiausiai mokslinio tyrimo pa- 
dalinyje braškėjo, - organizavo vakarėlį. Ir Diana 
nutarė ten nueiti. 

Buvo metas veikti. Dabar arba niekad. 

Metas sužinoti. 

Vėliau Diana dažnai mintimis grįždavo į tą žiau- 
rią naktį. Atsidūrė prie tašyto akmens pastato Sen 
Mišelio bulvare, platūs laiptai, iškloti aksomu, ir tyla. 
Tolimas vibravimas, kupinas žemų garsų, ėjo nuo 
viršutinių aukštų. Ji veltui bandė sutramdyti pasiu- 
tusius širdies dūžius, rankoje spaudė tam reikalui 
pirktą atšaldyto šampano butelį. Už masyvių lakuo- 
to medžio durų triukšmas buvo toks galingas, kad, 
atrodė, tuoj iš vyrių išstums ne tik duris, bet ir visą 
sieną. „Jie manęs niekad neišgirs, pamanė Diana, 
spausdama skambutį. 

Beveik tučtuojau durys atsidarė išleisdamos 
muzikos garsų šuorus. Ji bemat atpažino Holly 
Johnsons, „Frankie“ dainininko, balsą, jis staugė: 
„RELAX! DON'TT DO IT!“ Tai buvo geras ženklas: 
savęs išbandyme ją lydėjo dievinama grupė. Tarp- 
dury kratėsi išsišovusiais skruostikauliais brunetė, 
žėrinti rėksmingu makiažu. Natali Gorgonė - visu 
savo grožiu. 

- Diana? - sustugo. - Super, kaip gerai, kad atė- 
jai... 

Ji šyptelėjo dėl tokio melo, o mergina ją įžūliai 
nužiūrinėjo nuo galvos iki kojų. Diana dėvėjo juodą 
liemenę su perlamutro sagomis ir ilgas tamsaus ba- 
jaus kelnes - ši medžiaga tada buvo baisiai madinga. 
Ant viršaus vilkėjo platų ir ilgą dygsniuoto audinio 
apsiaustą, taip pat juodą. 

— Tai atėjai su savo pižama ir savo antklode? — 
nusišaipė Natali. 

Diana čiuptelėjo dviem pirštais merginos juodos 
taftos suknelę. 

— O tu šįvakar šauniai apsiskuduriavai, ką? 

Natali nusikvatojo. Ji paėmė iš Dianos rankų šam- 
paną ir užrėkė: 

— Užeik. Daiktus numesk galiniame kambaryje. 

Viduje vakarėlis buvo kaip reikiant įsisiūbavęs. 
Padėjusi savo apsiaustą Diana įsitaisė prie bufeto, čia 
paprastai inkarą išmeta tie, kurie nieko nepažįsta. Ji 
buvo pasižadėjusi neprisiliesti prie alkoholio ir kad ir 
kas atsitiktų, išsaugoti blaivų protą. Bet valandą pa- 
nuobodžiavusi, jau tuštino trečią taurę. Gėrė mažais 
gurkšneliais, vis užmesdama akį į šokančiuosius. 

Laikas pradėjo daryti savo. 

Diana didelės vakarėlių patirties neturėjo, bet vis 
vien gana gerai žinojo ritualų ciklus. Sulig vidurnakčiu 
prasidėjo lūkesčių ir pažadų metas. Merginos šoko, 
plasnojo, maivėsi demonstruodamos savo įspūdin- 
gas ševeliūras ir nesilaikydamos ant kojų, o vaikinai, 
atvirkščiai, liko stovėti nuošaliau: žvilgsniai sušvelnė- 
ję, šypsenėlės, juokeliai, preliudija prisigretinti... 

Antrą valandą nakties prasidėjo subruzdimas. 
Muzika siautėjo. Alkoholis nušlavė visas kliūtis. Lei- 
džiama tikėtis visko. Berniukai perėjo prie veiksmų, 
laidydami gerkles tame šurmulyje, pikiruodami virš 
savo grobio. O buvo dar ir Frankie, užvedęs publiką 
iki kliedėjimo. Two Tribes. Antikarinė daina, temą 
paryškina laukinis ritmas, ją Diana žinojo iki pasku- 
tinės natos, iki smulkiausios ritminės figūros. 

Šįkart ji atsidavė muzikai. Pasileido šokti tarp 
kitų, kiek įmanydama dailiau dėliojo savo žiogiškas 
kinkas. Pajuto į save nukreiptą žvilgsnį. Diana var- 
giai tuo patikėjo. Be viso kito būdama dar ir drovi, 
žinojo, kad kitus ji dar labiau glumino. Dažniausiai 
jos grožis, garbanoti plaukai ir beprotiškas ūgis ga- 
limus pretendentus laikydavo per gerą atstumą. Bet 
tą vakarą abejonių nebuvo: keletas narsuolių kreipė 
įją dėmesį. 

Dabar ji jautė, kaip kūnas lengvai banguoja, ple- 
vena keliamas ritmo, sukasi tarp kitų. Ir tada vienas 
tipas pagriebė ją už rankos šokti roko. Visose pa- 
saulio šokių aikštelėse atsiranda vaikinas, kuris su 
nirtulingu užsispyrimu išdarinėja sudėtingiausias fi- 
gūras visai nepaisydamas muzikos nuotaikos. Diana 
bemat atsitraukė. Partneris neatlyžo. Ji grasinamai 
iškėlė abu delnus. Ne. Ji nešoka roko. Ne. Jos nereikia 
imti už rankos. Jos apskritai negalima liesti. Tipelis 
nusikvatojo ir dingo minioje. 

Akimirką ji stovėjo suakmenėjusi, stebeilydama į 
savo ranką, tarsi tas prisilietimas ją būtų nudeginęs. 
Susverdėjusi atsitraukė, paskui nuslinko palei sieną. 
Apgraibomis susiieškojo ant grindų pusiau nugertą 

taurę. Vienu mauku ištuštino ją ir nepaleisdama iš 
rankų apmirė. Ją užplūdo liūdesys. Ši scena priminė 
žiaurią tiesą: ji nepakentė nė menkiausio prisilietimo 
prie kūno. Nė menkiausios glamonės, nė menkiausio 
prisiglaudimo. Ji sirgo kūno fobija. 

Trečią valandą nakties muzikoje pasigirdo dau- 
giau ezoterinės nuotaikos: Laurie Anderson O Super- 
man. Keista lopšinė, nužymėta užburiančiais atodū- 
siais. Paskutinių galimybių metas. Prietemoje keletas 
vienišų šmėklų dar šmižinėjo, lingavo monotoniškos 
melodijos ritmu. Užsispyrę medžiotojai. Ir vargšės 
panelės, nieku gyvu nenorėjusios prisipažinti, kad 
pralaimėjo. 

Diana spoksojo į apsmurgusius veidus, svyrinė- 
jančias figūras. Jai rodėsi, lyg stebėtų kautynių lauką, 
nusėtą sužeistųjų ir mirštančiųjų. Ji nuslinko ieškoti 
savo apsiausto, paskui atsargiai peržirgliojo tuščių 
butelių primėtytą kambarį. Jos dvasia jau buvo lauke. 
Įsivaizdavo, kad greitai atsidurs lediniame ore, kuris 
ją išblaivins ir leis iki galo įvertinti savo pralaimė- 
jimą. 

Tą akimirką Diana pajuto jos liemenį apglėbian- 
čias rankas. Ji apsigręžė atsirėmusi į bufetą, išsilen- 
kusi it lankas. 

Ją supo trys tipai, iš jų burnų dvokė alkoholiu. 

- Ei, chebra, mes dar neišspaudėm iš vakarėlio 
viso smagumo... 

Vienas iš užpuolikų vėl ištiesė į ją savo letenas. 
Diana nežymiai vikstelėjo klubais ir grįžo prie stalo. 
Numetė apsiaustą, rado pilną taurę ir dėjosi gerianti. 
Jau buvo bemananti, kad jie pasitraukė, bet alkoholio 

tvaikas nudegino pakaušį. Taurė tarp pirštų sudužo 
į šipulius. Ant vienos šukelės buvo likę lūpų dažų. Ji 
uždėjo delną ant viršaus ir pajuto, kaip stiklas smin- 
ga į plaštaką. 

- Palikite mane ramybėje, - sušnibždėjo. 

Už nugaros tipai sukudakavo: 

— Oi, oi, oi, kokios mes, vaidiname neprieina- 
mą“ 

Deginančios ašaros nuriedėjo iš po vėžlio kiauto 
akinių rėmelių. Jį įsakmiai tarė sau: „Nedaryk to. 
Bet apkaušėliai dabar visai prie pat ausies čepsėjo 
lūpomis vaizduodami čiulpimą ir vapėdami kažko- 
kias nesąmones apie midijas, barzdžiukę, putytes. 
„Nedaryk to, pakartojo sau. Bet jau nusiėmė akinius 
ir mazgu rišo sukėlusi ant pakaušio plaukus. Tą aki- 
mirką vienas iš bernų pakišo rankas jai po liemene. 
Ji pajuto, kaip karšti pirštai braukia per jos krūtis, o 
balsas pašaipiai sugirgždėjo: 

— Negundyk manęs, tu, kokete... 

Smūgis į žandikaulį nustelbė Art Of Noise mu- 
ziką. 

Bernaitis buvo nusviestas į židinį ir veidu įsirėžė 
į marmurinę briauną. Diana paleido į darbą alkūnės 
smūgį - jang tow. Dar mintyse įsakė sau: „NE“, bet 
ranka jau gavo jaučio žandikaulio padėtį ir smūgiavo 
tiesiai į antro užpuoliko šonkaulius, vienu trakšte- 
lėjimu juos sutrupindama. Jis žnektelėjo į bufetą, 
šis pasviro sužvangindamas indus ir išversdamas 
staltieses. 

Diana sustingo. Wing chun esmė - absoliuti jude- 
sio ir kvėpavimo ekonomija. Paskutinis niekšelis iš- 

garavo. Tik tada ji pamatė sutrikusius veidus, išgirdo 
nedrąsius šnabždesius aplinkui. Užsidėjo akinius. Ir 
buvo priblokšta - ne scenos žiaurumo ir ne skandalo. 
O savo pačios ramybės. 

Jos dešinėje pasigirdo sunkiai atpažįstamas Natali 
balsas: 

— Tu...tu... nesveika, ar ką? 

Diana lėtai atsisuko į brunetę ir pasakė: 

— Man labai gaila. 

Tada perėjo kambarį, grįžtelėjo per petį ir dar 
kartą pareiškė: 

— Man labai gaila! 

Sen Mišelio bulvaras ją pasitiko lygiai toks, kokio 
ji ir tikėjosi. 

Tuščias. Ledinis. Švytintis. 

Diana žingsniavo pro ašaras beveik nieko nema- 
tydama, jausdama ir pažeminimą, ir išsilaisvinimą. 
Dabar turi įrodymą, kurio laukė. Įrodymą, kad jos 
gyvenimas visada bus toks: be sambūrių, be kitų 
žmonių. Dar kartą prisiminė tą lemtingą įvykį. Tą 
žiaurią sceną, kuri suniokojo natūralius poreikius ir 
aplink jos kūną pastatė permatomą, nesuprantamą 
ir neprieinamą kalėjimą. 

Ji vėl išvydo gluosnius, šviesas. 

Pajuto burnoje žoles, gobtuvo šnopavimą. 

Taip pat pamatė iškylant tarsi neapykantos reflek- 
są motinos veidą. Dianos lūpas palietė vos nujaučiama 
šypsenėlė: šįvakar jau nebeturėjo jėgų nekęsti, kad 
ir kas bebūtų. Ji atžingsniavo iki Edmono Rostano 
aikštės, ten fontano čiurkšlėse žaidė šviesos, o kairė- 
je driekėsi palaiminga Liuksemburgo sodo žaluma. 

Pagauta impulso Diana pasileido prie medžių ir 
palietė pirštais jų lapus, kyšančius iš juoda ir aukso 
spalva dažytų pinučių. 

Pasijuto tokia lengva, kad galėtų skristi ir nenu- 
kristų. 

Visa tai įvyko 1989 metų lapkričio 18-ąją. Dianai 
Tiberž buvo ką tik sukakę 20 metų, bet ji žinojo, 
kad visiems laikams palaidos savo jaunatvišką gy- 
venimą. 

— Jums nieko nereikia? 

— Ne, ačiū. 

- Tikrai? 

Diana pakėlė akis. Stiuardesė - žydras kostiumėlis 
ir purpurinė šypsena - apglėbė ją užjaučiamu žvilgs- 
niu. Žvilgsniu, kuris ją pribaigė ir galėjo įvaryti vėžį. 

Dianą išmušė devyni prakaitai, kol ji supjaustė 
sklindžius iš vaikiško meniu, kurį pasiūlė berniukui 
vos tik lėktuvui pakilus iš Bankoko. Jautė, kaip plast- 
masinės lėkštelės lankstosi po jos pirštais, maistas 
byra nuo per staigių judesių. Atrodė, kad visi į ją 
žiūri, pastebi jos negrabumą ir nervingumą. 

Stiuardesė dingo. Diana pasiūlė vaikui dar vieną 
kąsnelį. Šis net nepravėrė burnos. Visai netekusi vil- 
ties plykstelėjo raudoniu. Dar kartą prisiminė sce- 
ną, kurią sukėlė savo degančiu veidu, pasišiaušusiais 
plaukais ir su mažyčiu berniuku juodomis akimis. 
Kiek kartų stiuardesės stebėjo tokį pat vaizdą? Iš- 
muštos iš vėžių vakarietės, drebančios, skraidinan- 
čios su savimi savo likimą? 

Žydras siluetas vėl pakartojo ataką. „Gal saldai- 
nių?" Diana pabandė išspausti šypseną. „Ne, tik- 
rai, viskas gerai“. Ji pamėgino įsiūlyti vieną ar du 

šaukštelius, veltui. Vaiko akys įbestos į ekraną su 
animacinio filmuko vaizdais. Ji įtikino save, kad jei 
vaikas ir nepavalgė, dar ne pasaulio pabaiga. Atstūmė 
padėklą, uždėjo Liusjenui ausines, paskui suabejojo. 
Kurią kalbą parinkti? Anglų, prancūzų? O gal vien 
tik muziką? Kiekviena smulkmena ją vertė abejoti. 
Parinko muzikinį kanalą ir atsargiai nustatė garsą. 

Lėktuvo salone stojo ramybė. Išnešė padėklus su 
tuo, kas liko po valgio, prigeso šviesos. Liusjenas jau 
snaudė. Diana išsitiesė ant dviejų laisvų krėslų dešinėje, 
susiruošė snausti ir užsitraukė priklausantį kelionėje 
pledą. Paprastai, kai tekdavo skristi labai toli, šis metas 
jai būdavo pats maloniausias: salonas skendi tamsoje, 
toli mirkčioja šviečiantis ekranas, keleiviai, įsisupę lyg 
kokonai į antklodes ir veidus paslėpę po ausinių šal- 
mais, nurimsta... Visa regėdavosi lyg pleventų, sklan- 
dytų tarp miego ir aukščio, kažkur virš debesų. 

Diana atrėmė galvą į atlošą ir pamėgino sėdėti 
nejudėdama. Palengva raumenys atsipalaidavo, pe- 
čiai nusileido. Pajuto, kaip ramybė vėl plūsta į jos 
gyslas. Užsimerkusi leido slinkti savo juodu blaks- 
tienų ekranu daugybę etapų, kurie galop atvedė ją 
iki čia - iki lemtingo jos gyvenimo posūkio. 


Sportiniai laimėjimai ir pasaulietiški žygdarbiai 
liko toli. 1992 metais su pagyrimu apgynė disertaciją ir 
gavo etologijos daktarės laipsnį. Darbo tema: „Kenijos 
Maros masajų nacionalinio gamtos parko didžiųjų 
mėsėdžių medžioklės strategija ir medžioklės plotų 
organizavimas . Netrukus jau gavo daugelio privačių 
fondų užsakymų; jie skyrė nemažai lėšų gamtai tyri- 

nėti ir saugoti. Diana keliavo po Afriką, piečiau nuo 
Sacharos, po Pietryčių Aziją ir Indiją, konkrečiai po 
Bengaliją, dalyvavo Sundarbandų tigro išsaugojimo 
programoje. Ypač išgarsėjo ištisus metus tyrinėda- 
ma Kanados vilkų gyvenimo įpročius. Ji viena juos 
sekė ir stebėjo iki pat Šiaurės vakarų teritorijų ribų, 
labiausiai į šiaurę nutolusios krašto dalies. 

Nuo tada ji gyveno pasinėrusi tik į mokslinius 
darbus ir keliones, klajokliškas ir vienišas, kuo arčiau 
gamtos, galiausiai, tai gana gerai atitiko jos vaikystės 
lūkesčius. Nepaisant nieko, nepaisant traumų, slap- 
tų nuostolių, Diana susikūrė tam tikrą laimę, tokią, 
kokios troško, ir didelėmis pastangomis tapo visai 
nepriklausoma. 

Bet štai 1997-aisiais ji matė artėjant dar vieną 
terminą. 

Netrukus jai sukaks trisdešimt. 

Savaime tai nieko nereiškė. Ypač tokiai merginai 
kaip Diana: būdama kaip nendrė liekna ir aukšta ir 
gyvendama gryname ore, ji prieš laiko ataką atsilaikė 
geriau nei bet kuri kita. Bet biologiniu požiūriu skai- 
čius 3 žymėjo galą. Kaip gyvenimo mokslų specialis- 
tė ji žinojo, kad nuo tokio amžiaus moters matrica 
pradeda nepastebimai išsigimti. Iš tikrųjų, nepaisant 
industrinėse šalyse egzistuojančių papročių, moters 
lytiniai organai sukurti pradėti funkcionuoti labai 
anksti. Kaip tų mažų afrikiečių mamyčių, sulaukusių 
vos 15 metų, jų Diana tiek daug yra sutikusi. Šis pa- 
sažas į trisdešimtmetį jai simboliškai priminė vieną 
didžiulę tiesą: ji niekad neturės vaikų. Dėl paprastos ir 
akivaizdžios priežasties: ji niekad neturės meilužio. 

Buvo nepasirengusi dar vienam atsižadėjimui. Ėmė 
ieškoti išeičių. Prisipirko specialių knygų ir bemiegę 
naktį prislėgta krūtine pasinėrė į praktinius klausi- 
mus, kam padedant įmanoma pagimdyti. Pirmiausia 
dirbtinis apvaisinimas. Jos atveju reikėtų ištirti ASD 
(apvaisinimo su donoru) formulę. Spermos auksas 
bus gaunamas iš specializuoto banko ir bus įvestas 
arba į vidų, į gimdos kaklelį, arba į gimdos ertmę 
pačiu vaisingiausiu mėnesinių ciklo metu. Taigi rei- 
kia suprasti, kad gydytojai lįs į ją su savo smailiais, 
dantytais, šaltais instrumentais. Jos pilve įsitaisys ne- 
pažįstamojo substancija, susilies jos fiziologinių me- 
chanizmų viduje. Įsivaizdavo savo organus - gimdos 
ertmė, kiaušintakiai, kiaušidė - ir kaip jie reaguoja, 
suaktyvėja priimdami tą kitą. Ne. Niekad. Jos akimis 
žiūrint, tai būtų tam tikras klinikinis išžaginimas. 

Pasidomėjo antruoju būdu: apvaisinimas in vitro. 
Šįkart reikėtų išimti kiaušinėlius punkcijos būdu ir 
dirbtinai juos apvaisinti laboratorijoje. Mintis apie 
tokią operaciją per atstumą ledinėje sterilios salės mi- 
gloje ją žavėjo. Skaitė toliau: tada vienas ar keli em- 
brionai perkeliami į moters gimdą per vaginą. Diana 
metė skaičiusi ir dar kartą suprato, kokia ji kvaila. Ką 
ji sau įsivaizdavo? Kad nėštumas vyks mėgintuvėlyje 
už šerkšnoto stiklo? Ir kad ji galės spoksoti, kaip em- 
brionas pamažu vystosi, kinta ne jos kūno erdvėje? 

Tos atkaklios fobijos pastatė sieną, nenugriauna- 
mą tvirtovės sieną tarp jos ir bet kurios galimybės 
gimdyti. Jos kūnas, jos gimda liks amžiams nepriei- 
nama tiems tikslams, tam nuostabiam gemalo virs- 
mui. Diana puolė į giliausią depresiją. Praėjo gydy- 

mosi kursą ramybės klinikoje, paskui nusikraustė į 
Liuberoną ieškoti prieglaudos viloje ant Vantu kalno 
atšlaitės, ši priklausė motinos vyrui Šarliui Elikia- 
nui. 

Būtent čia, šioje mieloje buveinėje, kur daug saulės 
ir svirplių, priėmė naują sprendimą. Atmetus visus or- 
ganinius kūdikio atsiradimo būdus, buvo pasirinktas 
kitas kelias: įvaikinimas. Galop Dianą tenkino kaip tik 
tokia kryptis, kur nusimatė tikras moralinis įsiparei- 
gojimas, o ne gudrūs bandymai pamėgdžioti gamtą. 
Jos padėčiai tai buvo pats logiškiausias ir pats nuošir- 
džiausias sprendimas. Turint galvoje ją pačią. Ir vaiką, 
kuris dalysis su ja gyvenimą. 

1997 metų rudenį ji pradėjo pirmuosius žygius. 
Pirmiausia visais būdais ją mėgino atkalbėti. Popie- 
riuose viengungiams įvaikinimas buvo atviras. O iš 
tikrųjų tokios šeiminės padėties asmenims be galo 
sunku gauti Sveikatos apsaugos ir socialinių reikalų 
departamento direkcijos sutikimą, nes tai gali pa- 
skatinti homoseksualius santykius. Diana nesiruošė 
pasiduoti ir raštu išdėstė savo prašymą dėl įvaikini- 
mo. Prasidėjo ilgi vaikščiojimų, pareiškimų rašymų, 
apklausų mėnesiai, atrodė, kad jie sukasi spirale ir 
niekada nesibaigs. 

Praėjus beveik pusantrų metų po pirmojo pareiš- 
kimo taip nieko ir neišaiškėjo. Jos patėvis pasisiūlė jai 
tarpininkauti. Jis galėjo, pasak jo, stumtelėti reikalus 
į priekį. Diana kategoriškai atsisakė. Toks įsikišimas 
reikštų nors netiesioginį, bet ir motinos įsikišimą į 
jos likimą. Paskui atsileido. Baimė ir pyktis netu- 
rėjo pakenkti tokiam svarbiam jos planui. Niekad 

nesužinojo, ką padarė Šarlis Elikianas, bet po mėnesio 
gavo departamento direkcijos sutikimą. 

Liko rasti našlaičių prieglaudą, kuri pasiūlytų 
vaiką. Diana visąlaik įsivaizdavo, kad tai turėtų būti 
mažas berniukas iš tolimos šalies. Ji teiravosi begalę 
organizacijų, globojančių vaikų globos centrus visose 
keturiose pasaulio pusėse, ir dar kartą pasijuto bejė- 
gė. Vėl Šarlis ėmėsi tarpininko vaidmens. Būdamas 
mecenatas, jis kasmet skirdavo papildomų lėšų „Bo- 
ria-Mundi“ fondui, šis finansavo daugelį Pietryčių 
Azijos našlaičių prieglaudų. Jei Diana sutiktų orien- 
tuotis į fondą, jos žygiai galėtų labai greit baigtis. 

Po trijų mėnesių ji prisistatė į Ra Nongo našlaičių 
prieglaudą, prieš tai bent du kartus skrido į Banko- 
ką tvarkyti administracinių procedūrų. Šarlis buvo 
numatęs globotinį turėdamas galvoje, kad priešingai 
nei kitos įmotės, Diana norėjo įsivaikinti vyresnį nei 
penkerių metų berniuką. Paprastai moterys rinkda- 
vosi naujagimius, nes buvo įsitikinusios, kad juos 
bus paprasčiau išauklėti. Diana tuo šlykštėjosi, ji net 
kategoriškai sukilo prieš jį: mintis, kad kai kurie naš- 
laičiai, netekę visko, dar turėjo nelaimės per dideli 
išaugti ar būti per vėlai pamesti, ją savaime privertė 
pasidomėti šiais visų apleistais nelaimėliais.... 

Ūmai prie jos šono miegojęs berniukas pašoko. 
Diana atsimerkė ir pamatė saulės užlietą saloną. 
Suprato, kad jie leidžiasi. Pagauta paniškos baimės, 
ji prispaudė prie savęs vaiką ir pajuto, kaip lėktuvo 
važiuoklė trinktelėjo į nusileidimo tako betoną. Taką 
degino ne šasi, o jos pačios svajonės, kurios dabar 
iki skausmo artimai susidūrė su tikrove. 

Be kitų nutarimų, Diana nusprendė nuo pat 
pirmos dienos laikytis savo darbotvarkės. Norėjo 
kuo greičiau pripratinti Liusjeną prie jų kasdienio 
gyvenimo ritmo. Beje, ji kaip tik buvo pasinėrusi į 
pranešimo apie „Hwangės nacionalinio parko Zim- 
babvėje didžiųjų plėšrūnų paros gyvenimo ritmą“ 
rašymą. Privalėjo skubiai baigti rengti dokumentą, 
kad galėtų reikalauti iš tarptautinio WWF fondo 
naujų lėšų, nes kartą jis jau buvo prisidėjęs prie jos 
komandiruotės į Pietų Afriką. Štai kodėl ji kasryt 
eidavo į Orsė fakulteto etologijos laboratoriją, kur jai 
buvo skirtas nedidelis kambarėlis šalia bibliotekos, ir 
galėdavo patikrinti visus mokslinius duomenis. 

Rūpintis savo vaiku Diana pasamdė jauną tailan- 
dietę, Sorbonos studentę, kuri kalbėjo nepriekaištin- 
ga prancūzų kalba ir atrodė sutverta švelnumui ir 
meilumui. Pirmą savaitę Diana laikėsi pažado. Išei- 
davo 9 valandą ryto, grįždavo 6 valandą vakare. Bet 
nuo kito pirmadienio jos darbotvarkė ėmė braškėti. 


* WWF - World Wildlife Fund (angl). - Tarptautinė nevyriausybinė gamtos 
apsaugos organizacija, įkurta 2001 m. Jos būstinė įsikūrusi Šveicarijoje, turi 
per 4,7 mln. narių visame pasaulyje. (* Čia ir toliau vert. past.) 

Kasryt ji išeidavo vis kiek vėliau. Kasvakar grįždavo 
vis kiek anksčiau. Nepaisydama savo nutarimo, ji 
be paliovos ilgiau likdavo namie - taip būna, kai 
ateina meilės metas, kuris jos dieną pailgino šviesos 
valandomis. 

Tai buvo beribės laimės laikas. 

Berniukas vis dažniau šypsodavosi, vaikiškas gy- 
vumas nugalėjo pirmąsias jos baimes ir įmotės neri- 
mastis pamažu traukėsi. Išraiškingais gestais, juoku, 
grimasomis Liusjenui pavykdavo būti suprastam ir 
jis, regis, be vargo įsigyveno į naują miestiečio vai- 
dmenį. Diana jį suprato, pati jam atsakydavo pran- 
cūziškai ir bandė, kiek įmanydama, nuslėpti savo 
nustėrimą. 

Tiek kartų įsivaizdavo tokią mažą būtybę, kurią 
nukals pagal savo svajones. O šiandien vaikas čia ir 
visai ne toks, kaip jos svajonėse. Realus berniukas, 
realiu veidu, realaus temperamento. Matė, kaip visos 
jos prielaidos išsilaksto į šipulius susidurdamos su 
šia realybe. Viskas vyko taip, tarsi Liusjenas be vargo 
būtų išsiplėšęs iš įsivaizduojamos gyslinės uolienos, 
iš kurios ji buvo jį iškalusi, ir stojo priešais ją visu 
savo dydžiu, visa savo esaties įvairove, toks netikėtas, 
stebinantis ir visada visiškai teisingas - nes visada 
visiškai tikras. 

Jo maudymas buvo nepaprastai žavingas. Diana 
negalėdavo atitraukti akių nuo to miniatiūrinio lie- 
mens, tokios šviesios nugaros, tokio panašaus į paukš- 
tį skeleto, kupino gyvasties ir grožio. Ji susižavėjusi 


nei kitų vaikų, matytų našlaičių prieglaudoje, po ja 

pulsavo melsvos gyslelės ir plazdėjo lengvučiai or- 
ganai. Jis priminė jai viščiuką, kurio pilnas gyvybės 
kūnelis dar slypi po plonyte lukšto sienele. 

Kitos saldžios žavėjimosi minutės laukdavo, kai 
reikėjo jį guldyti miego, kai Diana kambario priete- 
moje sekdavo pasaką. Liusjenas ilgai netverdavo ir 
tuoj užmigdavo, tada ji liūliuodavo save neįprastais 
pojūčiais, kurie sroveno jos pirštais. Ta švelni odos 
šiluma. Tas jo nepastebimas tylutėlis kvėpavimas. 
Ir tie jo plaukai, tokie gležni, tokie švelnūs, kad at- 
rodo, lyg prašytų ypatingo juos glostančių pirštų 
dėmesio - slėpiningos lytėjimo gebos. Iš kur galėjo 
atsirasti tokie plaukai? Iš kokios genų girios? Iš kitur. 
Šis žodis tamsoje jai visada ateidavo į galvą. Kitur. 
Kiekvienas bruožas, kiekviena šio kūno dalelė jai 
priminė tolimas vaiko kilmės šalis ir vis vien atrodė, 
kad net ir tai artina jį prie jos, sulieja jį su jos pary- 
žietiška vienatve. 

Liusjeno asmenybė kūrėsi nelyginant stiklo 
statinys, kuriame sulig kiekviena diena išryškėja 
architektūrinė išmonė, jo niuansai, jo augimas. 
Ji visada įsivaizdavo, kad Liusjenas bus triukš- 
mingas, judrus, nenuspėjamas. O jis, atvirkščiai, 
buvo jaudinamai trikdančio švelnumo ir meilumo. 
Nepaisant jo laukinių įpročių - valgydavo pirš- 
tais, niurzgėdavo, kai reikėdavo praustis, lėkdavo 
slėptis, jei kas užeidavo, - iš esmės jis buvo tokio 
jautrumo ir intuicijos, kurie jauną moterį labai 
žavėjo. Kam neigti? Liusjenas iki paskutiniausio 
bruožo buvo tas berniukas, kurį jį būtų norėjusi 
pagimdyti pati. 

Progų žavėtis vaiku Diana rasdavo ypatingoje jo 
veikloje, kiek įmanoma dažniau ją skatino: tai buvo 
Liusjeno šokių ir dainų valandos. Jos įsūnis pomė- 
giais, polinkiais ir įgimtais sugebėjimais išreikšda- 
vo save. Pastebėjusi šią jo aistrą Diana jam nupirko 
kasetinį skaisčiai raudonos spalvos magnetofoną su 
citrinos geltonumo plastiko mikrofonu. Ir berniukas 
kaskart įrašinėjo savo balsą, prireikus mušdamas 
improvizuotais būgnais. Bet gražiausias pasirodymo 
momentas būdavo originalus baletas. Netikėtai jo 
koja pakildavo ir išsitiesdavo tarsi kampainis, pirštai 
čiuopdavo menamą šydą, paskui visu kūnu pasisuk- 
davo ir pereidavo į kitą registrą. Susigūžęs, sulinkęs, 
remdamasis į grindis, jo kūnelis ūmai išsiskleisdavo 
tarsi skarabėjo sparnai ir tučtuojau vėl subanguoda- 
vo pagal muzikos ritmą. 

Per vieną tokį siautulingą pasirodymą Diana drį- 
so pasveikinti save. Ji niekad nebūtų galėjusi įsivaiz- 
duoti didesnės laimės. Per tris savaites jai pavyko 
nurimti, atgauti pusiausvyrą, ko anksčiau negalėjo 
tikėtis ir per keletą metų. Pirmąkart per savo amžių ji 
atliko veiksmą, kuris lietė jos asmeninį gyvenimą. 

Tą akimirką akys užkliuvo už raudonų datos skai- 
čių ant jos kvarcinio žadintuvo. 

Rugsėjo 20-o0ji, pirmadienis. 

Visa galbūt ėjo tik į gera, bet pasidarė nebeįma- 
noma atidėti baisingos dienos. 

Pietų pas motiną. 

Šarvuotos durys atsivėrė ir pasirodė gležna fi- 
guūra. 

Koridoriaus šviesa brėžė aplink jos šinjoną ryškią 
aureolę, švytinčią kaip sykis virš pakaušio. Diana 
stovėjo priešais ją ant slenksčio tiesi kaip Žvakė. 
Glėbyje laikė miegantį Liusjeną. Sibilė Tiberž su- 
šnibždėjo: 

— Miega? Įeik. Parodyk jį man. 

Diana jau žengtelėjo į vidų, bet vėl sustojo. Išgir- 
do iš svetainės sklindančią balsų erzelynę. 

- Tai jūs ne vieni su Šarliu? 

Motina nutaisė sumišusį veidą: 

- Šarlis buvo numatęs šiam vakarui svarbius pie- 
tus ir... 

Diana pasisuko į laiptus ketindama išeiti. Sibi- 
lė sugriebė jai už rankos. Visoje jos povyzoje val- 
dingumas buvo sumišęs su švelnumu, tai ji labai 
mėgo. 

— Ką darai? Gal išprotėjai? 

— Tu sakei: šeimos pietūs. 

— Kartais tenka prisiversti daryti tai, ko nenorė- 
tum. Nevaizduok idiotės, įeik. 

Nors labai šviesu nebuvo, Diana gerai įžiūrė- 
jo motinos figūrą. 55 metai, o vis tie patys slaviš- 
kos lėlės bruožai, šviesūs antakiai, plazdenantys 
auksiniai plaukai, lyg būtų nužengusi iš sovietinės 
propagandos plakato. Dėvėjo kinišką suknelę - 
blizgantys paukščiai juodame fone, kuri švelniai 
globė jos ploną apvalų liemenį. Gili iškirptė atvėrė 
nepriekaištingas krūtis. Plastinės chirurgijos meis- 
tro neliestas, Diana tai žinojo. 55 metų būtybė nė 
per nago juodymą neužleido juslingumo pozicijų. 
Diana staiga pasijuto esanti liesesnė nei iš tikrųjų 
ir kaip niekad nerangi. 

Nuleistais pečiais, pasidavusi likimui ji leidosi 
lydima, bet spėjo šnibžtelėti rodydama į Liusjeną: 

- Jei prie stalo bent žodžiu apie jį užsiminsi, nu- 
dėsiu vietoje. 

Motina linktelėjo, nieko nesakiusi dėl tokios žiau- 
rios dukters frazės. Diana vilkosi paskui ją baisiai 
ilgu koridoriumi. Pakeliui nesustodama praėjo at- 
mintinai pažįstamus erdvius kambarius. Egzotiški 
baldai metė šešėlius ant kilimų, ištiestų tarsi dangaus 
skliautai. Modernaus meno drobės savo drąsių spal- 
vų dryžiais trikdė tobulą sienų baltį. O šalia kam- 
puose stovinčių krėslų ir žemų stalelių degė mažytės 
neryškios lempelės, jos priminė prabangą serginčius 
sargybinius. 

Sibilė buvo paklojusi dažyto medžio lovą švie- 
sos nutviekstame kambaryje, ten buvo daug šilko 
ir tiulio. Diana netikėtai išsigando, kad motina per 
daug neįsijaustų į senelės vaidmenį. Bet pasirinko 
paliaubas. Pagyrė už puošybą ir atsargiai paguldė 

Liusjeną ant lovos. Trumpam abi moteris suvienijo 
žavėjimasis juo. 

Išeidama Sibilė tučtuojau griebėsi įprasto tarškė- 
jimo: paskalų apie kitus ir pastabų dėl pietų. Diana 
nesiklausė. Svetainės tarpduryje moterytė atsisuko 
ir nuo galvos iki kojų nužvelgė dukters aprangą. Jos 
veidas rodė siaubą. 

— Kas yra? - nesuprato Diana. 

Ji dėvėjo labai trumpą megztinį, plačias drobines 
kelnes, kurios vos laikėsi ant klubų, ir sintetinių juo- 
dų plunksnelių palaidinę. 

— Kas? - pakartojo ji. - Kas yra? 

— Nieko. Tik buvau minėjusi, kad tave pasodins 
priešais ministrą. Esamą. 

Diana gūžtelėjo pečiais: 

— Man nusispjaut į politiką. 

Sibilė išspaudė šypsnį ir atverdama svetainės du- 
ris šnibžtelėjo: 

— Būk provokuojanti, keista, kvaila. Būk, kokia 
tik nori. Tik be skandalų. 

Svečiai gurkšnojo rausvų ochros atspalvių stip- 
riuosius gėrimus, puikiai derančius prie tokios pat 
spalvos krėslų, kuriuose sėdėjo. Vyrai buvo pilki, 
pagyvenę, triukšmingi. Jų žmonos, atvirkščiai, sė- 
dėjo įsileidusios į tylias rungtynes, įvertinančias jų 
amžiaus skirtumus, atrodė, lyg stebėtum tvenki- 
nius su krokodilais. Diana atsiduso: čia žadėjo būti 
kraujo. 

Išvydo ir nekaltas motinėlės manijas, veikiau 
juokingas. Taigi iš kažkurio kampo tyliai murkė 
„Led Zeppelin“ muzika - motina nuo pat savo ne- 

žabotos jaunystės teklausė hard rock ir free jazz. 
Be to, ant padengto stalo pastebėjo keistus stiklo 
pluošto įrankius - Sibilė buvo alergiška metalui. 
O dėl meniu, Diana žinojo, kad jis sudarytas iš- 
imtinai iš sūraus ir medumi pasaldyto patiekalo, 
substancijos, kuria motina gardindavo visus kitus 
patiekalus. 

— Mano kūdikis! Eikš pasisveikinti! 

Ji šypsodama artinosi prie tiesiančio rankas patė- 
vio. Mažiukas, kresnas Šarlis Elikianas buvo panašus 
į persų karalių. Turėjo matinę odą ir antkaklio pa- 
vidalo barzdą. Jo garbanoti plaukai gaubė kiaušą ir 
panėšėjo į audros debesis, o tamsios akys keistai prie 
jų derėjo. „Mano kūdikis: vyras užsispyrusiai ją tik 
taip tevadino. Kodėl „kūdikis“, jei Dianai jau trisde- 
šimt? Ir kodėl „mano, juk Diana su juo susipažino, 
kai buvo jau keturiolikametė paauglė? Paslaptis. Ji 
atsisakė iššifruoti tuos jo kalbos koketiškumus ir 
tam draugiškai mostelėjo, bet nepasilenkė. Vyriškis 
nesispyrė: jis žinojo, kad podukra nepakenčia jaus- 
mų išskydimo. 

Atsisėdo prie stalo. Kaip visada, Šarlis vedė po- 
kalbį su įprastu iškalbingumu. Dianai iškart patiko 
šis n-tasis motinos draugužis, gana greitai tapęs ofi- 
Cialiu patėviu. 

Profesiniame gyvenime vyriškis buvo pasiekęs ne- 
mažų aukštumų. Buvo atidaręs psichologijos kabinetų 
įmonėse, paskui savo veiklą nukreipė į patarėjo misiją, 
nepalyginti diskretiškesnę, nes patarimai buvo ski- 
riami didiesiems įmonininkams ir politikos pasaulio 
asmenybėms. Kokie patarimai? Kokios misijos? Diana 

neturėjo nė menkiausio supratimo, koks tas darbas. 
Neįsivaizdavo, ar Šarlis tik parenka savo klientams 
kostiumų spalvas, ar už juos valdo įmones. 

Tiesą pasakius, ją ėmė juokas ir iš jo amato, ir tos 
jo sėkmės. Žavėjosi Šarliu dėl jo žmogiškų savybių: 
didžiadvasiškumo, humanistinių įsitikinimų. Senas 
kairysis, jis tyčiojosi iš nuosavų prieštaravimų, susi- 
jusių su jo turtais ir socialine pozicija. Gyvendamas 
šiame tviskančiame bute, jis nepaliovė sakęs altruis- 
tinių kalbų, gynęs liaudies valdžią ir socialinę lygybę. 
Jis nesibaimino šlovinti net beklasę visuomenę ir 
„proletariato diktatūrą ', kurios daugiausia ir sukėlė 
genocidą ir XX amžiaus represijas. Kai Šarlis Elikia- 
nas tardavo tuos gėdingus žodžius, jie nuskambėda- 
vo su nauja jėga. Be abejo, todėl, kad žmogus širdies 
gilumoje išsaugojo nepaliestus tikėjimą, nuoširdu- 
mą, pradinį giedrumą. 

Diana jautė slaptą ilgesį tų idealų, kurių nesuprato 
ir kurie kėlė virpulį jos motinos kartai. Buvo panaši 
į žmogų, kuris niekad nebuvo prisilietęs prie cigare- 
tės, bet vertino rafinuotą tabako aromatą. Nepaisant 
žudynių, represijų, neteisybių, jai niekad nepavyko 
išsivaduoti iš keisto susižavėjimo revoliucine utopija. 
Ir kai Šarlis lygindavo raudonąjį socializmą su Didžią- 
ja inkvizicija, kai jis jai aiškindavo, kad žmones buvo 
užvaldžiusi pati gražiausia svajonė, bet jie pavertė ją 
baimės kultu, Diana klausydavo išplėtusi akis, kaip 
kadaise, kai dar buvo maža rimta mergaitė. 

Tą vakarą pokalbis sukosi apie milžiniškas, švie- 
sias, stačiai begalines internetinio ryšio sistemos 
perspektyvas. Šarlis nenorėjo sutikti: po apgaulingu 

susvetimėjimo būdą, raginantį visus kuo daugiau 
vartoti, dar labiau prarasti ryšį su tikrove ir žmogiš- 
kosiomis vertybėmis. 

Prie stalo sėdintys svečiai linkčiojo galvas. Diana 
juos stebėjo: šiems pramonės magnatams ir politi- 
nėms figūroms, kaip ir Šarliui, buvo nusispjauti į in- 
ternetą ir galimą susvetimėjimą. Čia jie atkako tam, 
kad patirtų malonumą - malonumą išgirsti neįprastą 
nuomonę, reiškiamą su įkarščiu, malonumą atsiduo- 
ti šio cigarų rūkytojo žavesiui, jis priminė jų jaunystę 
ir entuziazmą piktintis, kurį dėjosi dar jaučią. 

Netikėtai ministras kreipėsi tiesiai į Dianą: 

- Jūsų motina man sakė, kad esate etologė. 

Kumpanosis vyras kreivai šyptelėjo, žvilgsnis 
plaukiojo lyg japoniški dumbliai. Ji patvirtino: 

- Tikrai taip. 

Politikas nusišypsojo ir kitiems svečiams, tarsi 
kviesdamas juos būti atlaidžius. 

- Turiu prisipažinti, nežinau, kas tai, - ištarė. 

Diana nudelbė akis. Jautė, kad rausta. Jos ranka 
buvo įžambiai ištiesta ir laikėsi už stalo kampo. Ji 
abejingai paaiškino: 

- Etologija - mokslas apie gyvūnų elgseną. 

— O kuriuos gyvūnus tyrinėjate? 

- Plėšrūnus. Žvėris. Roplius. Plėšriuosius paukš- 
čius. Iš esmės grobuonis. 

— Nelabai... moteriškas pasaulis. 

Ji pakėlė akis. Visų žvilgsniai buvo subesti į ją. 

— Kaip pažiūrėsi. Pavyzdžiui, liūtų šeimoje me- 
džioja tik patelė. Patinas lieka su mažyliais ir juos 

saugo nuo kitų klanų antpuolių. Liūtė neabejotinai 
pats pavojingiausias brūzgynų gyventojas. 

— Visa tai labai jau liūdna. 

Diana siurbtelėjo šampano. 

— Priešingai. Tai viena iš gyvenimo dalių. 

Ministras nusikvatojo: 

- Amžina gyvenimo klišė, kai išlikimo sąlyga - 
žudymas... 

- Ši klišė niekuo nesiskiria nuo kitų, kai įsitvirti- 
nimo sąlyga - tinkamo momento išlaukimas. 

Jos žodžius lydėjo tyla. Apimta panikos Sibilė 
puolė kvatoti: 

- Tai neturi jums sutrukdyti paragauti mano de- 
serto! 

Diana metė į ją pašaipų žvilgsnį ir pastebėjo, kaip 
motinos veidą iškreipė nervinis tikas. Ant stalo padėjo 
lėkšteles ir šaukštelius. Bet politikas pakėlė ranką: 

— Tik vienas klausimas. 

Akimirksniu užstalė sustingo. Diana suprato, kad 
tas vyras per visus pietus kitiems taip ir liko minis- 
tru. Įdėmiai į ją spygsodamas, jis paklausė: 

— O kam ta auksinė grandelė nosyje? 

Diana akivaizdumo ženklan skėstelėjo rankomis. 
Kalto sidabro žiedai užgriebė žvakių liepsneles. 

— Manau tam, kad ištirpčiau masėje. 

Ministro dešinėje sėdėjusi jo žmona pasilenkė 
tarp dviejų žvakių ir pareiškė: 

— Mes neturime priklausyti tai pačiai masei! 

Diana ištuštino savo taurę. Tik dabar suprato per 
daug išgėrusi. Kreipdamasi į politiką lėtai ir aiškiai 
ištarė: 

- Iš visų zebrų rūšių išliko tik keletas. Žinotė, 
kurios? 

— Aišku, ne. 

- Tie zebrai, kurių dryžuotas visas kūnas. Kiti išny- 
ko, jų kamufliažas buvo nepakankamas ir neišgaudavo 
stroboskopinio efekto jiems bėgant per pievą. 

Ministras nusistebėjo: 

- Koks ryšys su jūsų grandele? Ką norite tuo pa- 
sakyti? 

- Noriu pasakyti, kad pasiseks tik tada, kai apsi- 
rūpinsi pilnu kamufliažu. 

Ji atsistojo, atidengdama bambą, kuri taip pat 
buvo perverta aukso kilpele, ant šios švytėjo gran- 
delė. Vyras šyptelėjęs subruzdo savo krėsle. Jo žmona 
atsitraukė į šešėlį. Užstalėje pasigirdo vis garsėjantis 
nesmagus murmesys. 


Dabar Diana stovėjo koridoriuje. Glėbyje laikė vis 
dar miegantį Liusjeną, įvyniotą į šiltą vilnonį pledą. 

- Tu beprotė. Tu tikra beprotė. 

Motina kalbėjo tyliu balsu. Diana atidarė duris. 

— Ką tokio pasakiau? 

- Tai svarbūs žmonės. Jie pakenčia tave prie savo 
stalo, o tu... 

— Mama, tu klysti. Tai aš juos pakenčiau. Tu buvai 
pažadėjusi šeimos pietus, ar ne? 

Sibilė pasibaisėjusi purtė galvą. Diana kalbėjo 
toliau: 

— Šiaip ar taip, neįsivaizduoju, ką tokio buvo ga- 
lima kalbėti... 

Motina taisėsi savo šviesias garbanas. 

— Paprasčiausiai paplepėti. Pavakarieniauti. 

- O, taip. Pavakarieniauti. Lik sveika. 

Laiptų aikštelėje atsirėmė į sieną ir kelias sekun- 
des stovėjo tamsoje. Pagaliau atsikvėpė. Juto šiltą 
savo vaiko kūną ir šis vienintelis sąlytis ją ramino. 
Priėmė dar vieną sprendimą. Ji žūtbūt privalėjo išlai- 
kyti Liusjeną per atstumą nuo šio dirbtinio pasaulio. 
Ir juo labiau nuo savo pasipiktinimo, dar absurdiš- 
kesnio negu šie pasaulietiški vakarėliai. 

— Ar galiu jį pamatyti? 

Apšviestame tarpduryje stovėjo Šarlis. Jis artinosi 
įbedęs akis į miegantį veidą. 

- Jis labai gražus. 

Jautė vyro kvapą - rafinuotas kvepalų aromatas, 
sumišęs su cigaro dūmų kvapu. Į vidų ėmė brautis 
šleikštulys. 

Šarlis perbraukė ranka Liusjeno plaukus. 

— Greit jis supanašės su tavimi. 

Ji pasileido laiptais šnibždėdama: 

- Tiek to. Lipsiu pėsčiomis. Negaliu pakęsti liftų. 

- Palauk. 

Šarlis staigiai sugriebė ją už rankos ir pritraukė 
prie savo lūpų jos veidą. Ji pabandė atsitraukti, bet 
nespėjo: vyro lūpos palietė josios lūpas. Ją žaibiškai 
užvaldė pasišlykštėjimas. 

Palipo kelias pakopas atbula, iššokusiomis iš or- 
bitų akimis. Laiptų aikštelėje sustingęs stovėjo Šarlis. 
Jo balsas virto šnabždesiu: 

- Linkiu tau geriausios kloties, mano kūdiki. 

Diana bėgte pasileido laiptais, lengvesnė už 
pūką. 

Tunelio šviesos lėkė tokiu greičiu, kaip krenta 
krioklio vanduo. 

Diana prisiminė mokslinės fantastikos filmus. 
Gaudynės šviesomis tvieskiančiuose požemiuose. 
Ginklai, leidžiantys akinamų spindulių srautus. Pa- 
skutine kairiąja žiedinio kelio juosta ji važiavo visu 
greičiu. Jos mintis dar drumstė alkoholio garai. 

Dabar vienintelis ryšys su tikrove buvo jos ran- 
kose laikomas vairas. Ji vairavo „Toyotą Landcrui- 
serį . Galingą, didžiulį visureigį, kurį įsirašė į savo 
aktyvą baigiantis vienai ekspedicijai Afrikoje. Senas 
griozdas su aptakiu grotuotu apvalkalu netraukia 
daugiau nei 120 kilometrų per valandą, bet prie jo 
Diana buvo prisirišusi. 

Automobilis išnėrė iš tunelio ir ausis užgriuvo 
kapotą plakančio lietaus ošimas. Instinktyviai žvilg- 
telėjo į Liusjeną galinio vaizdo veidrodėlyje, kurį 
buvo nustačiusi jį taip, kad matytų vaiką. Šis ramiau- 
siai miegojo ant užpakalinės sėdynės kiek aukščiau 
specialiai vaikams įtaisyto krėslo įduboje. 

Ji sukaupė visą dėmesį į kelią. Kaip paprastai, įva- 
žiavo į aplinkkelį prie Otejo kvartalo ir dabar suko 
prie Maijo. Čia tekdavo daryti lankstą, bet Diana 

visada vengė 16 rajono vingių. Tūkstantį kartų patė- 
vis bandė jai išaiškinti, kaip tiksliai reikia važiuoti. Ir 
tūkstantį kartų ji atsisakydavo suprasti visas tas apy- 
lankas. Tada Šarlis pratrūkdavo griausmingu juoku 
ir palikdavo ją ramybėje. 


Šarlis. 

Kas čia per nesąmonės su tuo jo bučiavimusi? 
Nuvijo tą mintį kaip nieko nebuvę ir palinko prie 
vairo, kad geriau matytų lietaus čaižomą bulvarą. 
Kodėl jis taip padarė? Ar tai dar viena jo ekscen- 
triškumo apraiška? Ne, tas bučinys nepriklausė jo 
įprastam koketiškumui. Beje, tai pirmas kartas, kai 
jis taip užpuolė ją. 

Priekinį stiklą smarkiai plakė liūties šuorai. Be- 
veik nieko nebuvo matyti. Diana pabandė padidinti 
valytuvų režimą. Veltui. Žvilgtelėjo į veidrodėlį. Liu- 
sjenas vis dar miegojo. Jo veidą dryžavo oranžiniai 
bikarbonatinių lempų blyksniai. Tas vaizdas ją nura- 
mino. Šis berniukas sutvirtino jos likimą. Jis suteikė 
jai netikėtos jėgos. Nuo šiol jos gyvenime daugiau 
niekas nebebus svarbu. 

Kai akys vėl įsispyrė į kelią, ją apėmė siaubas. 

Galingus liūties sūkurius kirto vilkikas, svirdu- 
liuodamas skersai visų keturių kelio juostų, tarsi 
nebūtų valdomas. 

Diana nuspaudė stabdį. Sunkvežimis trenkėsi į ap- 
sauginę centrinę tvorelę, su čaižiu džeržgesiu nuplėš- 
damas metalo lakštus. Kabina baisia jėga šoktelėjo į 
viršų, o pati priekaba išsipleikė skersai kitų kelio juos- 
tų. Mašinos priekis pasisuko tris ketvirčius, užkabino 

metalinį apsauginį aptvarą, šįkart dešiniu šonu. Lietaus 
šniokštimą užgožė metalo džeržgimas, lydimas kibirkš- 
čių fejerverko. Pabaisos žibintai naršė audrotą tamsą. 

Ji norėjo šaukti, bet šauksmas įstrigo gerklėje. Vis 
maigė stabdį, bet „Toyota“ nestojo, atvirkščiai, užuot 
lėtėjusi, mašina lėkė vis greičiau. Diana suakmenėjo. 
Jos visureigis slydo visu greičiu, nes ratai buvo už- 
blokuoti ir praradę bet kokią trintį su kelio danga. 
O vilkikas grėsmingai susimėtė ir staigiai atsigręžė 
užpakaliu į priekį. 

Jos „Toyotai“ iki to pabaisos tebuvo likę vos keli 
metrai. Diana vis spaudė stabdžio pedalą. Dar kiek 
ir trenksis, o automobilis slydo pirmyn trumpais 
postūmiais it akvaplanas vandeniu. Nieko jau nepa- 
keisi: greitis vis didėjo. Ta akimirkos dalis, atrodė, 
niekad nesibaigs. 

Staiga išvydo save trenkiantis į metalinę sieną. 
Pamatė, kaip gauna smūgį. Kaip smogiasi kiaurai 
metalo ir įsirėžia į sunkvežimio vidų. Išvydo save 
negyvą, sutraiškytą, sumaigytos, sudraskytos mėsos 
ir geležų krūvą kraujo prisigėrusioje žemėje. 

Pagaliau iš jos gerklės išsiveržė stūgsmas. Iš visų 
jėgų trenkė į vairą jos kairėje. 

Automobilis kaip įkastas sustojo tarp sulankstytų 
apsaugos geležgalių. Trenksmas užėmė kvapą. Galva 
kraujavo nuo smūgio į galinio vaizdo veidrodėlį. Akis 
traukė juoduma ir tuo pat metu viduje sproginėjo 
šviesos tvyksniai. Ir dar kažkoks taktas. Fermata, be 
apibrėžtumo, be jokio nuoseklumo. Diana kostelėjo, 
sužagsėjo, išspjovė kruvinus skreplius. Lyg per miglą 
suprato - jos kūnas suprato: ji vis dar gyva. 

Atsimerkė. Skaidrus prie jos artėjantis pavidalas 
buvo ne kas kita, kaip priekinis jos mašinos stiklas, 
smūgio įspaustas į kabiną. Pabandė pajudinti galvą 
ir tada pabiro smulkios stiklo šukelės. Pakaušis buvo 
surakintas bagažinės antvožo, kuris buvo nuplėš- 
tas ir nutūpęs ant jos pečių tarsi pavalkai. Kęsdama 
skausmą Diana pajuto kylant keistą baimę. Kažkas 
ne taip: jos priekinis stiklas sveikas. Iš kur tada stiklo 
šipuliai? 

Pirmoji sąmoninga mintis buvo apie Liusjeną. Ji 
atsisuko ir nustėro: vaikiškas krėslas buvo tuščias. 

Jo vietą buvo apibėrę tūkstančiai skaidrių šukelių 
ir išterlioję kraujo šlakai. Pro išstumtą šoninį langą 
teška lietus ir merkia mažyčiais meškučiais išmar- 
gintą krėslo audinį. Nubrozdintomis rankomis ap- 
čiuopomis sugraibė akinius. Nuo smūgio jie buvo 
suskilę voratinkliu, bet vis vien patvirtino jos siaubą: 
vaiko automobilyje nebebuvo. Per susidūrimą jis iš- 
mestas pro šoninį stiklą. 

Dianai pavyko atsegti diržą. Stumtelėjo pečiu du- 
reles ir išropojo laukan. Ir tuoj išsitiesė baloje, persi- 
plėšdama palaidinę į apsauginės tvorelės metalo iš- 
kyšą. Kad ir kaip sutrikusi, ji pajuto pievelės drėgmę, 
sudegusių tepalų smarvę. Atsistojo ir nušlubavo link 
plento. Žibintai vis dar draskė nakties tamsą. Klak- 
sonai kėlė šaižų, širdį veriantį klyksmą. Ji nieko gerai 
nematė. Tik benzino klanus ant kelio, jie apšviesti 
mirguliavo visomis vaivorykštės spalvomis. 

Ėjo svirduliuodama, vis kliūdama už apokalipsės 
detalių. Vilkikas išsipleikęs apversta V raide per visą 
kelio plotį. Jo kompanijos firminis ryškiaspalvis žen- 

klas per visą brezento ilgį plakamas lietaus. Vairuo- 
tojas išgriūna iš kabinos, galvą susiėmęs rankomis, 
per jas srovena kraujas. Bet niekur nematė Liusjeno. 
Jokios kūno žymės. 

Prisiartino prie puspriekabės. Staiga sustojo. Pa- 
matė vieną vaikišką batelį - raudoną teniso batelį, 
toliau, už kelių metrų, baisų įtarimą slepiantį še- 
šėlį. Jis buvo ten. Sąstato sandūroje, užspaustas po 
priekabos krovinių tvirtinimo sistema, panardintas 
po nutrauktais trosais ir garų išmetimo vamzdžiais. 
Dabar ji matė viską. Mažytę galvelę, gulinčią tam- 
sioje baloje, kūną, iki pusės sulindusį į geležis, storos 
vilnos bluzoną, permerktą benzino ir lietaus. Diana 
sukaupė paskutines jėgas ir žengė dar. 

— Neikite ten. 

Kažkieno ranka ją sulaikė. 

— Neturite to matyti. 

Diana žvelgė į vyrą nesuprasdama, ką jis sako. Jos 
kairėje pasigirdo kitas balsas: 

- Daugiau nieko nebegalite, ponia. 

Visi garsai tirpo liūties šnaresy. Ji nesuvokė žo- 
džių prasmės. Vėl balsas: 

— Aš viską mačiau... Gerasis Dieve... Neįtikėti- 
na, kad jums nieko. Jus turėjo išgelbėti saugos dir- 
Žas... 

Šįkart Diana suvokė žodžių prasmę. Išsilaisvino 
iš ją laikančių rankų ir grįžo prie savo automobilio. 
Apėjo mašiną remdamasi į degantį kapotą, paskui 
pasiekė dešines užpakalines „Toyotos“ dureles. Iš 
visų jėgų patraukė ir jas atidarė. Įdėmiai apžiūrėjo 
vaikišką krėslą, apibertą smulkiai sugrūstu stiklu. 

Polikarbonato diržas ramiausiai gulėjo šalia 
krėslo. 

Diana nebuvo užsegusi Liusjeno saugos diržo. 

Per neapsižiūrėjimą ji nužudė savo vaiką. 

Kūną nutvilkė pirmas tragedijos signalas. Žaibai. 
Įelektrinta bedugnė. 

Pasikėlė žemė: ne, tai ji puolė ant kelių. 

Jos galvoje neliko jokios minties, jokios sąmonės, 
nieko. Tejautė tik, kaip kala jos žiedai, sumišę su 
krauju ir lietumi, kai ji daužo galvą abiem suspaus- 
tais kumščiais. 


Reanimacijos palatos trys stiklinės sienos atsivėrė 
į koridorių, o jį skyrė kitų palatų permatomos sienos. 
Diana sėdėjo tamsoje. Su baltu chalatu, kepuraite 
ir popierine kauke sėdėjo sustingusi priešais nike- 
liuotą lovą. Lyg jos užhipnotizuota. Užhipnotizuota 
šios metalinės arkos, pilnos laidų ir aparatūros, ten 
gulėjo Liusjenas. 

Prie dirbtinio kvėpavimo aparato prijungtas 
intubacinis zondas buvo įvestas į vaiko burną. Per 
dešinę ranką perfuzinis vamzdelis vedė į elektrinius 
švirkštus, šie leido, kaip jai buvo paaiškinta, dozuoti 
medikamentus mililitrais per minutę ištisą parą. Į 
kairę ranką įvestas kateteris fiksavo jo kraujospūdį, o 
žnyplės, blizgančios tamsoje it rubinas, spaudė vieną 
pirštuką ir garantavo „aprūpinimą deguonimi“. 

Diana žinojo, kad dar yra kažkur po paklodėmis 
paslėptų elektrodų, jie sekė Liusjeno širdies darbą. 
Taip pat ji nematė - juo geriau - dviejų drenų po 
storu galvos tvarsčiu. Jos akys, lyg vedamos reflekso, 
buvo įbestos į monitorių, kabantį lovos kairėje. Žaliai 
mirguliavo bangos ir skaičiai, nepaliaudami praneši- 
nėti apie komos ištikto vaiko fiziologinę būklę. 

Neatitraukdama nuo jų akių Diana jautėsi lyg 
koplyčioje. Susikaupimo ir karštos maldos vieta, 
kur blausiai mirgėjo ikonų spalvos, monstrancijos, 
žvakės... Tos švytinčios kreivės, kvarciniai skaičiai 
buvo jos žvakės. Apžadiniai jų liepsnelių liežuvėliai, 
į kuriuos ji sudėjo savo viltis ir maldas. 

Beveik neišeidama, gyveno šioje pediatrinės Ne- 
kero neurochirurgijos ligoninės palatoje. Nuo avari- 
jos iš esmės nemiegojo ir nieko nevalgė. Nevartojo 
ir jokių raminamųjų. Tenkinosi smulkiausiais prisi- 
minimais, kiekviena minute, kiekviena smulkmena 
po susidūrimo. 


Jos nevilties priepuolį nutraukė pirmasis pagal- 
bos automobilis. 

Tik tada ji liovėsi kumščiais daužyti veidą ir įdė- 
miai stebeilijo mašiną, kuri kaukiančiomis sirenomis 
lėkė pro sustabdytų automobilių chaosą. Raudona. 
Nikeliuota. Prigrūsta metalinių instrumentų. Ugnia- 
gesiai išlipo pasirengę gesinti ugnį, o greitkelyje pa- 
sirodė miesto policijos emblema pažymėtas auto- 
mobilis. Policininkai reguliavo judėjimą. Apsirengę 
oranžines fluorescencuojančias liemenes, jie sustatė 
ant kelio signalines gaires ir nukreipė mašinų srautą 
į kraštinę dešiniąją kelio juostą - vienintelę, kurios 
vilkikas nebuvo užgriozdinęs. 

Diana atsistojo šalia „Toyotos. Ugniagesiai ją 
šiurkštokai nustūmė ir apipurškė jos automobilį 
anglies putomis. Paklaikusi jautė, kad ją supa vis 
daugiau vairuotojų, šnabždesių ir lietaus šlamesys. 
Nieko daugiau negirdėjo, tik savo žodžius, kurie lyg 

kūju kalė į smegenis: „Aš nužudžiau savo vaiką. Aš 
nužudžiau savo vaiką. 

Nusvirduliavo prie sunkvežimio ir tarp gobtuvais 
apsimaukšlinusių figūrų, šmėžuojančių apšviestu tu- 
neliu, pastebėjo odiniu apsiaustu vyrą, jis bėgo kaip 
tik nuo tos vietos, kur buvo suspaustas jos vaikas. 
Instinktyviai pasuko ta kryptimi. Vienas ugniage- 
sys įlindo į savo mašiną ir paėmė į rankas radijo 
siųstuvą. Kai Diana atsidūrė už kelių metrų nuo jo, 
išgirdo jį šaukiantį: 

- Eismo įvykis mieste, čia, prie Pasi prieigos. Kur, 
po velnių, medicinos tarnybos? 

Ji prasibrovė pro aštrias lietaus adatas. Vyras 
šaukė: 

- Yra auka. Berniūkštis. Taip. Jis kvėpuoja, bet... 

Ugniagesys nebaigė sakinio. Numetė siųstuvą 
ir pasileido prie furgono, kuris išniro iš vandens 
Paryžiaus GMPT", MGPRT"“, Nekeras 01. Visa jos 
esybėje apsivertė. Prieš sekundę ji plūduriavo sua- 
kmenėjusi, nejausdama kūno, lyg mirusi, o dabar 
besidaužančia širdimi stebėjo kiekvieną smulkme- 
ną, matė atbėgančius greitosios medicinos pagalbos 
žmones su didžiulėmis kuprinėmis. Viltis. Atsirado 
viltis. 

Sekdama paskui farus, ji sėkmingai juos apėjo. 
Prisispaudė prie vilkiko kabinos stiklo. Ant asfalto 
dryksojo platus alyvos ir benzino apklotas, atsisaky- 


* Greitosios medicinos pagalbos tarnyba. 
** Mobilioji greitosios pagalbos ir reanimacijos tarnyba. 

damas sumišti su lietaus vandeniu. Jo paviršių margino 
oranžinės šviesos. Žmonės buvo palinkę virš tos pačios 
vietos. Diana savo vaiko nebematė. 

Ji priėjo ir pabandė akyliau įsižiūrėti. Kūnas dre- 
bėjo, bet atsiradusi joje jėga kontroliavo jos esybę, 
vertė vis dar stebėti. Galop pamatė gležną figūrėlę. Jai 
pakirto kojas, kai išvydo juodame klane mirkstančią 
sužeistą galvą. Tarp nuplėštų plaukų kuokštų raudo- 
navo gyvos mėsos pusmėnulis. Ji parpuolė ant kelių 
ir pamatė šalia Liusjeno po sunkvežimio važiuokle 
susirietusį vyrą. Jis šaukė į radijo siųstuvą: 

- Gerai. Čia smegenų sukrėtimas. Neabejotinai 
abipusis. Man kuo skubiau reikia pediatro. Kuo sku- 
biausiai. Užsirašėte? 

Diana sukando dantis. Žodžiai įsispaudė į jos kūną. 
Gydytojas išlindo iš plieno urvo. Iš po impregnuotos 
striukės su gobtuvu buvo matyti baltas chalatas. 

- Koma, aha... Glazgo skalė... 

Žaibo greičiu atmerkia vaiko akis, pačiupinėja 
kaklą, paliečia jo riešus: 

— ...iki keturių. 

Jis dar kartą pakelia vaiko vokus: 

- Tvirtinu: Glazgo skalė iki keturių. Ar jau išva- 
žiavo pediatras? 

- Taip pat atviras dešinės alkūnės lūžis. (Jis pa- 
sklaidė kruvinus plaukus). Žaizda galvos dangalo 
srityje. Negili. Už dešimties minučių pranešiu dau- 
giau. 

Šalia jo vienas sanitaras plėšė nuo kuprinės lip- 
des, o kitas kišo sulenktas antklodes tarp vaiko ir 
sulankstytų geležies lakštų. Ugniagesiai tiesė virš jų 

plastikinę plėvelę nuo lietaus. Atrodė, Dianos niekas 
nė nepastebi. 

Gydytojas paglostė Liusjeno skruostikaulius ir 
itin atsargiai apnuogino kaklą. Vienas iš sanita- 
rų pakišo po pakaušiu ortopedinį aparatą kaklui 
ir galvai imobilizuoti. Gydytojas vienu judesiu jį 
prisuko. 

- Gerai. Dabar intubuokime. 

Jo rankose atsirado permatomas vamzdelis, kurį 
beregint įkišo į pražiodytą vaiko burną. Antrasis 
sanitaras jau tvirtino prie kairės Liusjeno rankos 
kateterį. Atrodė, šie vyrai atliko veiksmus, veikiami 
sąlyginių skubumo ir patirties refleksų. 

— Ojūs ką čia veikiate? 

Diana pakėlė akis. Daktaras nelaukė atsakymo, 
tarsi pro lietaus šydą jis būtų nuspėjęs atsakymą iš 
jos žvilgsnio, perskaitęs sielvartą iš auksinių rainelės 
dryželių. 

— Kiek jam metų? - paklausė. 

Ji kažką neaiškiai suvapeno, paskui tą patį sakinį 
pakartojo jau garsiau ir jos balsas nustelbė lietaus 
kalimą į tentą. 

- Šešeri ar septyneri. 

- Šešeri ar septyneri? - suurzgė gydytojas. - Ty- 
čiojatės iš manęs? 

- Jis įvaikintas. Aš... aš jį neseniai įsisūnijau. Ke- 
lios savaitės. 

Vyras išsižiojo dar kažką sakyti, bet susilaikė 
ir nutilo. Atsagstė Liusjeno striukelę, atsmaukė 
aukštyn megztinį. Diana pajuto smūgį į paširdžius. 
Krūtinė iki juosmens buvo pajuodusi. Tik po ke- 

lių mirksnių suprato, kad tai ne kraujas, o alyva. 
Daktaras kompresu nuvalė krūtinę. Nepakeldamas 
akių paklausė: 

— Antecedentų turi? 

— Ką? 

Jis užklijavo ant nuogos krūtinės lipnių skridinė- 
lių. Saumurmėjo: 

- Ligų? Sveikatos problemų? 

- Ne. 

Prie skridinėlių prispaudė elektrodus. 

- Skiepijote nuo stabligės? 

— Taip. Prieš dvi savaites. 

Jis perdavė laidus antrajam sanitarui, šis tuojau 
prijungė juos prie juoda medžiaga apdengtos dėžės. 
O gydytojas jau veržė berniuko ranką tonometro 
varžčiu. Pasigirdo įsijungusio aparato signalas. Tada 
vyras perdavė sanitarui dar vienus laidus, šis prijun- 
gė juos prie kito bloko. 

Po tentu išniro ugniagesys. Jis mūvėjo didžiules 
medžiagines pirštines ir vilkėjo kimštinę dygsniuotą 
striukę. Už jo lėtai atbulas artėjo automobilis. Ant 
jo šono buvo užrašyta: DĖSINCARCERATION". Pa- 
sirodė ir daugiau tamsių siluetų, jie laikė griozdiš- 
kus įrankius, prijungtus prie pneumatinių kabelių, 
stūmė vežimėlius su hidrauliniais kelikliais, o kiti 
sustojo pusračiu, rankose laikydami purkštuvus ir 
gesintuvus. Buvo rengiamasi gesinti ugnį. 

— Važiuojam? 


* Avariją patyrusio žmogaus išlaisvinimas iš automobilio. 
P 8 

Gydytojas, kurio veidu žliaugė prakaitas, neat- 
sakė. Vėl pasigirdo lipdžių plėšimo garsas. Sanitaro 
rankose atsirado monitorius. Sužibo žalios šviesos: 
vingiuotos linijos, skaičiai. Dianai atrodė, tarsi įvy- 
ko kažkas neįmanoma. Monitoriuje vibruojančios 
linijos bylojo gyvybę. 

Liusjeno gyvybę. 

Ugniagesys subaubė: 

— Tai galų gale važiuojam, po perkūnais, ar ne? 

Gydytojas dėbtelėjo į apsigrūmojusį ugniagesį: 

— Ne, nevažiuojam. Laukiam pediatro. 

- Tai neįmanoma. (Jis parodė į blizgančią nuo 
išsiliejusio benzino žemę). Po minutės viskas... 

— Aš čia. 

Dar vienas veikėjas palindo po plastikiniu tentu. 
Pasišiaušęs, išblyškęs, dar nevalyviau apsivilkęs nei 
pirmasis daktaras. Abudu jie ištisai kalbėjosi trum- 
piniais ir inicialais. Pediatras pasilenkė virš Liusjeno, 
pakėlė jo vokus ir pravėrė akis. 

— Velnias. 

— Kas yra? 

— Midriazė. Išsiplėtę vyzdžiai. 

Trumpam abu nutyla. Ugniagesys nueina. O me- 
chanikos įrengimai negailestingai artėja. 

- Gerai, - pagaliau ištarė naujai atėjęs daktaras. - 
Bendras organizmo nuskausminimas. Vieną pento- 
celo. Kur radijo siųstuvas? 

Kol pirmasis gydytojas ir sanitarai ruošėsi ir lei- 
do vaistus, jis paėmė radijo siųstuvą ir įjungęs ėmė 
šaukti: 

— Papildomos žinios apie EVK“. Parenkite ope- 
racinę neurochirurgijos skyriuje. Įtariame sunkią 
ekstraduralinę“ hematomą. Kartoju: HED viename 
iš dviejų smegenų pusrutulių! (Pauzė). Neurochirur- 
ginis sužeidimas ir smegenų kontūzija... (Vėltrum- 
pam nutyla). Bet aš apie tai nieko nežinau, nieko! 
Tik tiek, kad stebima midriazė, ir viskas. Velnias, tai 
berniūkštis. Dar neturi septynerių. Dageras. Opera- 
cinėje mums reikia Dagero! Tik jo! 

Vėl pasirodė ugniagesys. Greitosios pagalbos gy- 
dytojas jam linktelėjo sutikimo ženklan. Per kelias 
sekundes visi persigrupavo. Sanitarai įvyniojo vaiką 
į vilnones antklodes, apkamšė drobinėmis pagalvėlė- 
mis. Tolėliau horizontalūs keliklio sraigtai lindo po 
sunkvežimio važiuokle. 

— Reikia iš čia trauktis, - pirmasis gydytojas tyliai 
pasakė Dianai. 

Ji pažvelgė į vyrą nieko nesakančia veido išraiš- 
ka, paskui apglumusi linktelėjo. Paskutinis Liusjeno 
vaizdas, likęs jos sąmonėje, buvo siluetas tarp lentų 
ir apklotų, su minkšto audeklo raiščiu ant akių. 


Palatoje pasigirdo šaižus švilpesys. Beveik tuojau 
pat įskubėjo medicinos sesuo. Nė nepažvelgusi į jau- 
nąją moterį, ji pakabino ant metalinio stovo naują 
natrio chlorido maišelį ir pritvirtino prie perfuzinio 
vamzdelio. 

— Kuri valanda? 


* EVK - Eismo įvykis valstybiniame kelyje. 
** Ekstraduralinė - kietojo smegenų dangalo išorėje. 

Seselė atsisuko. Diana pakartojo: 

- Kuri valanda? 

- Devynios. Maniau, kad išėjote, ponia Tiberž. 

Diana nieko neatsakė, tik nežymiai papurtė galvą 
ir užsimerkė. Tučtuojau pradėjo degti vokai, tarsi 
menkiausias atokvėpis jai būtų uždraustas. Kai atsi- 
merkė, moters jau nebuvo. 

Ir vėl iš dabarties ją išplėšė prisiminimai. 


- Jūs įsitikinusi, kad nenorite užeiti į mano ka- 
binetą? 

Diana žiūrėjo į daktarą Eriką Dagerą, stovintį prie 
negatoskopo skydelio. Šviečiančiame monitoriaus 
ekrane buvo matyti Liusjeno galvos radiografijos 
duomenys ir skanogramos. Chirurgo veide atsispin- 
dėjo jų vaizdas. 

Ji papurtė galvą ir negirdimu balsu ištarė: 

— Kaip pasisekė? 

Operacija truko ilgiau nei tris valandas. Gydyto- 
jas susibruko rankas į chalato kišenes. 

- Padarėme, ką galėjome. 

- Prašau, daktare. Aš noriu tikslaus atsakymo. 

Dageras nenuleido nuo jos akių. Visi iki vieno jai 
buvo tvirtinę: jis geriausias Nekero ligoninės chirur- 
gas. Virtuozas, dešimtis vaikų grąžinęs į gyvenimą 
nuo negrįžtamų komos krantų. 

- Jūsų vaikui ekstraduralinė hematoma. Kraujo kre- 
šuliai dešiniajame pusrutulyje. (Jis parodė plotą vie- 
name radiografijos vaizde). Mes atidarėme smilkinį ir 
priėjome prie hematomos. Išsiurbėme tame plote sukre- 
šėjusį kraują. Tai vadinama hemostaze. Paskui kaukolę 

vėl uždarėme, palikdami nusiurbiantį dreną, juo ištekės 
kraujo likučiai. Šiuo atžvilgiu viskas puikiai pasisekė. 

- Šiuo atžvilgiu? 

Dageras prisiartino prie apšviesto stiklo. Tikslaus 
jo amžiaus neįmanoma nustatyti - tarp trisdešim- 
ties ir penkiasdešimties metų. Aštrių bruožų veidas 
buvo nepaprastai blyškus, bet tokia jo oda nerodė jį 
esant ligotą. Atvirkščiai, jo veidas ypatingai švytėjo. 
Nuo jo tryško lemtinga šviesa. Jis baksnojo smiliumi 
smegenų skersinius pjūvius. 

— Liusjenas kenčia nuo kitokios traumos. Tai 
abipusė smegenų kontūzija, prieš kurią mes esame 
beveik bejėgiai. 

— Pažeistos jo smegenų sritys? 

Chirurgas neapibrėžtai mostelėjo ranka. 

- Sunku pasakyti. Kol kas mums iškilusi kita 
problema. Matote, smegenų, kaip bet kurios kitos 
kūno dalies, tūris nuo smūgio turi polinkį didėti. 
O kaukolė yra uždara: ji neleidžia tinti. Jei organas 
pernelyg stipriai prisispaus prie kaulinio dangalo, 
nebebus gyvybingas. Smegenys žus. 

Diana atsirėmė į rašomąjį stalą. Gydytojo veidas 
mirguliavo melsvais rentgeno nuotraukų atšvaitais. 
Čia buvo išties karšta, o neono švytėjimas darė ne- 
pakeliamos kaitros įspūdį. 

- Ir jūs... jūs negalite nieko padaryti? 

— Po kaukole įvedėme antrą dreną, jis mums leis 
nuolat tikrinti smegenų spaudimą. Jei jos dar tins, 
atversime kanalą ir išleisime keletą mililitrų nugaros 
smegenų skysčio. Tai vienintelis būdas sumažinti 
organo apimtį. 

- Bet smegenys juk neims be galo be krašto tinti? 

- Ne. Tie priepuoliai lengvės, paskui ir visai dings. 
Mes pajėgūs juos valdyti iki to momento, kol viskas 
grįš į normalias vėžes. 

— Daktare, būkite atviras: Liusjenas... na... ar jis 
gali pasveikti? Atgauti sąmonę? 

Vėl miglotas gestas. 

- Jei slėgis kaukolės viduje ims sparčiai mažėti, bus 
viskas gerai. Bet jei tinimas per dažnai kartosis, nieko 
nebegalėsime padaryti. Smegenų žūtis neišvengiama. 

Stojo tyla. Dageras baigė: 

— Reikia laukti. 


Diana laukė devynias dienas. 

Ištisas devynias dienas kasvakar grįždavo namo, 
palikusi vieną vienatvę ir rasdama kitą, tūnančią Valet 
gatvėje, prie Panteono aikštės, jos bute, kurio netvarka 
jai nesakė nieko, tik priminė jos pačios apleistumą. 

Perėjo centrinį ligoninės kiemą. Teritorijoje buvo 
įsikūręs tikras miestas su savo pastatais, krautuvėlė- 
mis, koplyčia. Dieną čia viešpataudavo apgaulingas 
sujudimas, jis beveik priversdavo užmiršti tų pastatų 
paskirtį - gydymą, ligas, kovą su mirtimi. Bet naktį, 
kai erdvė atsiduodavo tylai ir vienatvei, statiniai vėl 
pripažindavo savo niaurius morgus ir atrodydavo 
dar beviltiškiau apnikti nerimo, ligų, prislėgti. Ji pa- 
suko į šoninę alėją, vedančią centrinio įėjimo link. 

— Diana. 

Sustojo ir prisimerkė. 

Gaubtų šviesa pievelėje užgriebė tamsuojantį mo- 
tinos siluetą. 

— Kaip jis? - paklausė Sibilė Tiberž. - Ar galiu jį 
pamatyti“ 

— Gali daryti, ką tik nori. 

Smulki figūra, kaip visada, apvainikuota perdėm 
blyškia savo šinjono aureole, tyliai pasakė: 

— Kas atsitiko? Pavėlavau? Tu manęs laukei anks- 
čiau? 

Diana nieko nematančiu žvilgsniu spygsojo į tolį 
kažkur už Sibilės. Galop perleisdama pašnekovę aki- 
mis iš savo ūgio aukštumų - ji buvo aukštesnė gerais 
20 centimetrų - pratarė: 

- Žinau, ką galvoji. 

- Ir ką gi aš galvoju? 

Nejučia Sibilės balsas viena pakopa pakilo. Diana 
pareiškė: 

- Tu manai, kad man nieku gyvu nereikėjo įsūnyti 
to vaiko. 

— Juk aš tau ir pasiūliau tą išeitį! 

- Ne tu, Šarlis. 

— Mes apie tai abu kalbėjome. 

- Nesvarbu. Tu manai, kad aš ne tik nebūčiau 
sugebėjusi jo išauklėti, padaryti laimingo, bet dar jį 
pati ir užmušiau. 

— Nekalbėk taip. 

Diana staiga suriko: 

- Tai gal netiesa? Gal ne aš neužsegiau saugos 
diržo? Gal ne aš nuslydau nuo kelio? 

- Sunkvežimio vairuotojas užsnūdo. Jis pats pri- 
sipažino. Tu niekuo dėta. 

- Oalkoholis? Jei nebūtų prisistatęs Šarlis ir nuslė- 
pęs alkotesterio rezultatų, galbūt jau cypėj tupėčiau! 

— Tyliau, velniai griebtų! 

Diana palenkė galvą ir pačiupinėjo tvarsčius ant 
kaktos, smilkinių. Pajuto alpstanti. Badavimas, nuo- 
vargis suardė jos pusiausvyros pagrindus. Ji pasuko 
link centrinio įėjimo net neatsisveikinusi su motina, 
bet ūmai grįžo atgal ir ištarė: 

— Noriu, kad žinotum vieną dalyką. 

- Ką? 

Dvi sanitarės praėjo stumdamos lovą. Po pledu 
galėjai numanyti gulint kūną, prijungtą prie perfu- 
zijos įtaiso. 

— Noriu, kad žinotum: dėl visko kalta tu. 

Sibilė sukryžiavo rankas pasiruošusi gynybai. 

— Kaip paprasta, - pratarė. 

Diana vėl pakėlė toną: 

- Tau niekad nekilo klausimas, kodėl aš atsidū- 
riau tokioje padėtyje? Kodėl mano gyvenimas toks 
katastrofiškas? 

Sibilės balse pasigirdo ironija: 

- Žinoma, kur ten. Matau savo dukterį nuo pen- 
kiolikos metų grimztančią į dugną, bet man visiškai 
nusispjaut. Vedu ją pas visus žymiausius Paryžiaus 
psichologus, bet tai tik tam, kad išlaikyčiau gerą toną. 

Neriuosiu iš kailio bandydama ją prakalbinti, įveikti 
jos nebylystę, bet tai tik tam, kad nuraminčiau savo 
sąžinę. (Dabar ji jau šaukė). Jau ne vienus metus sten- 
giuosi sužinoti, kas tau negerai! Ką tu gali pasakyti? 

Diana nusišaipė: 

- Tai istorija apie rąstą kito akyje. 

— Ką sakai? 

—- Akmuo metamas į tavo daržą. 

Vėl įsigalėjo tyla. Tamsoje šnarėjo lapai. Sibilė vis 
taisėsi savo šinjoną ir tai aiškiai rodė, kad ji jaudinasi. 

— Tu per daug pasakei, brangioji, - nukirto ji. — 
Pasiaiškink. 

Dianai ėmė svaigti galva. Praeitis pagaliau išlįs į 
dienos šviesą. 

- Atsidūriau tokioje padėtyje dėl tavęs, - sušnibž- 
dėjo ji, - dėl tavo egoizmo, dėl tavo radikalios pa- 
niekos viskam, kas nesi tu... 

- Kaip gali man tai prikaišioti? Aš tave auginau 
viena ir... 

— Kalbu apie tave tokią, kokia iš tikrųjų esi, o ne 
apie vaidmenį, kurį vaidini dėl akių. 

— Ką tu žinai, kokia aš iš tikrųjų? 

Dianai pasirodė, lyg eitų peilio ašmenimis. Ji kal- 
bėjo toliau: 

- Galiu įrodyti, ką sakau... 

Tyla. Nerimastinga tyla. Sibilės balsas virpa: 

- Įrodyti? Ką įrodyti? 

Diana stengiasi kalbėti lėtai: nori, kad kiekvienas 
skiemuo būtų svarus. 

— Natali Iber vestuvės 1983 metų birželį. Ten vis- 
kas ir buvo suvaidinta. 

— Nesuprantu. Apie ką tu kalbi? 

- Neprisimeni? Manęs tai nestebina. Ištisą mėnesį 
tam ruošėmės, tik apie tai ir kalbėjom. O paskui, vos 
ten atvykus, tu tuoj nežinia kur prašampi. O mane 
palieki ten stypsoti su savo suknele, dailiais bateliais 
ir mergaitiškomis iliuzijomis... 

Sibilė nepatikliai tarė: 

— Miglotai prisimenu... 

Dianos viduje kažkas nutrūko. Jaučia kylančias 
ašaras, bet tuojau pat jas sutramdo. 

— Tu mane pametei, mama. Dingai su nežinia 
kokiu bernu... 

- Su Šarliu. Tą vakarą susipažinau su juo, - balso 
tonas vėl kyla. - Tai ką, privalėjau visiems laikams 
savo asmeninį gyvenimą pašvęsti tau? 

Diana užsispyrusiai kartojo: 

— Tu mane pametei. Tu mane paprastų papras- 
čiausiai pametei! 

Sibilės veide šmėstelėjo abejonė, paskui ji priėjo 
prie dukters ir norėjo ją apkabinti. 

- Klausyk, - tarė keisdama toną. - Jei ta istorija 
tave įskaudino, prašau, atleisk man. Aš... 

Diana atšoko atgal: 

- Neliesk manęs. Niekas negali manęs liesti. 

Tą akimirką suvokė, kad nepasakos motinai to 
įvykio. Tie faktai neperžengs jos lūpų. Įsakmiu balsu 
pasakė: 

— Užmiršk visa tai. 

Pasijuto kietesnė už plieną, apgaubta jėgos dalelių. 
Tai buvo vienintelė nauda iš kadaise patirto išmėgi- 
nimo: skausmas, baimė pamažu išmokė užgniaužti 

pyktį, susitvardyti. Galvos kryptelėjimu parodė į vaikų 
chirurgijos korpusą, į silpnai apšviestus reanimacijos 
skyriaus langus. 

— Jei dar gali verkti, pasaugok ašaras jam. 

Kai apsigręžė eiti, Dianai pasirodė, kad medžių 
lapijos šnaresys apgaubė ją pikta lemiančia mantija. 

Ėjo dienos, naktys. 

Diana jų nebeskaičiavo. Jos kasdieną žymėjo 
pavojaus signalai iš reanimacijos palatos. Po pas- 
tarojo susipykimo su motina ištiko keturi nauji mi- 
driazės priepuoliai. Keturis kartus vaiko vyzdžiai 
buvo sustingę, žymėdami baigties neišvengiamumą. 
Kiekvieno priepuolio metu gydytojai per drenus iš- 
leisdavo keletą mililitrų nugaros smegenų skysčio ir 
sumažindavo smegenų tūrį. Ir taip jiems pavykdavo 
apsaugoti vaiką nuo blogiausio. 

Diana gyveno godžiai gaudydama kiekvieną gy- 
dytojų žodį. Aiškindavosi menkiausią jų pasakymą, 
mažiausią jų intonacijos pasikeitimą ir dėl tokios 
priklausomybės žiauriai savęs nekentė. Tik tokie 
klausimai buvo apnikę sąmonę ir be perstojo grįž- 
davo jos gręžti kankinamais diegliais. Miegodavo 
priešokiais, kartais nebesuvokdama, ar gyvena, ar 
tik sapnuoja. Jos pačios sveikata ėjo vis blogyn, bet 
kategoriškai atsisakydavo išgerti vaistų. Tiesą pa- 
sakius, toks marinimasis ją ėmė svaiginti, slopinti 
jausmus tarsi religinis transas ir leido nusisukti nuo 
tiesos: vilties nebebuvo. Liusjeno gyvybę palaikė tik 
gausiausia aparatūra ir bejausmė technika. 

Viskam baigti užtektų nuspausti elektros jungiklį. 

Tą dieną apie trečią valandą popiet jos pačios 
kūnas apleido pozicijas. Diana prarado sąmonę ant 
pediatrijos korpuso laiptų ir nusirito per visą aukštą 
ant nugaros žemyn. Erikas Dageras jai suleido į veną 
dozę gliukozės ir įsakė grįžti nakvoti namo. Be jokių 
atsikalbinėjimų. 

Tačiau tą patį vakarą apie dešimtą valandą Diana 
atidarė ligoninės duris - užsispyrusi, įniršusi, ser- 
ganti, bet prisistatė. Ją užvaldė negera nuojauta: ar 
tik nebus išmušusi paskutinė valanda. Jai atrodė, kad 
tai patvirtina kiekviena detalė. Tvankumas pastato 
viduje. Blėstančios neono lempos pirmame aukšte. 
Sanitaro nukreiptas į tolį žvilgsnis, kai susitiko jį, 
ir tas pasirodė dviprasmiškas. Kiekvienas ženklas, 
tai pranašingas ženklas: mirtis čia, visai arti, prie 
patjos. 

Atsidūrusi trečio aukšto koridoriuje pamatė Da- 
gerą ir suprato, kad jos nuojautos pasitvirtino. Gy- 
dytojas ėjo priešais. Diana sustojo. 

— Kas atsitiko? 

Nieko nesakęs chirurgas paėmė jai už rankos ir 
nuvedė link eilės kėdžių, pritvirtintų prie sienos. 

— Sėskite. 

Ji sudribo ant kėdės šnibždėdama: 

— Kas atsitiko? Jis dar... gyvas, taip? 

Erikas Dageras atsitūpė, kad jų veidai atsidurtų 
tame pat aukštyje. 

- Nusiraminkite. 


wo- oo) 


būtį. Tai buvo net ne vizija, o bet kokios vizijos, bet 

kokios perspektyvos nebuvimas. Pirmą kartą per 
savo gyvenimą nebepajėgė numatyti, kas bus kitą 
akimirką, nuspėti sekundės, kuri turėtų pakeisti 
ankstesnę. Ji jau pasmerkta - už akių - mirčiai. 

- Diana, žiūrėk į mane. 

Ji sukaupė visą savo dėmesį į kaulėtą chirurgo 
veidą. Bet vis vien ir toliau nieko nematė. Jos sąmo- 
nė nebesuvokė vaizdų, priimtų jos akių tinklainės. 
Gydytojas suėmė ją už riešų. Ji jų neatitraukė - ne- 
beturėjo jėgų savo fobijoms. Vyras sušnibždėjo: 

— Kai jūsų nebuvo, šią popietę Liusjeną dar du 
kartus buvo ištikusi midriazė. Mažiau nei per ketu- 
rias valandas. 

Diana suakmenėjo. Rankas ir kojas surišo, sura- 
kino išgąstis. Kiek patylėjęs, chirurgas pridūrė: 

— Man labai gaila. 

Šįkart ji įbedė akis į daktarą ir vėrė jį pykčio per- 
kreiptu veidu. 

- Jis dar nemirė? 

- Jūs nesuprantate. Šešis kartus buvo stebimi 
Liusjeno smegenų mirties simptomai. Jis nebegali 
atgauti sąmonės. Ir net jei, sakykim, įvyktų stebu- 
klas ir jis imtų rodyti pabudimo iš komos ženklus, 
komplikacijos būtų per daug sunkios. Jo smegenys 
neišvengiamai pažeistos, suprantate? Geriau šito ne- 
reikia: tai būtų tik daržovė. 

Diana keletą mirksnių gręžė Dagerą žvilgsniu. 
Netikėtai ją pritrenkė daktaro grožis. Jos kupinas 
įsiūčio balsas sugriaudė: 

- Jūs norite, kad jis mirtų, taip? 

Gydytojas atsistojo. Jis drebėjo. 

- Šito, Diana, jūs negalite man prikišti. Tik ne 
man. Aš kasdien, kasnakt grumiuosi, kad jį iš ten 
ištraukčiau. Aš priklausau gyvenimui. (Jis moste- 
lėjo į stiklo koridorių už stiklinių durų). Mūsų visų 
pareigoms priklauso gyvenimas, visų! Ir neprašykite 
mirties atsidurti čia, tarp mūsų. 

Ji atsilošė ir užsimerkė. Galva trinktelėjo į sie- 
ną. Kartą, kitą, trečią. Ją dusino šutra. Akių raineles 
degino fluorescencinių lempų baltis, įsiskverbiantis 
po vokais. Ji juto, kaip kūnas smunka, krenta į tam- 
sią duobę, jautė, kaip šiame krytyje nusiurbiama jos 
sąmonė. 

Tačiau iš paskutinių jėgų pajėgė atsistoti. Netarusi 
nė žodžio sugriebė savo krepšį ir žengė į reanima- 
cijos skyrių. 

Mažų nejudrių kūnų skyrių. 

Už durų - nė gyvos dvasios. 

Diana šmurkštelėjo į Liusjeno palatą, nusiplėšė 
akinius ir sukniubo ant kelių lovos gale. Įsikniau- 
busi galva į antklodes pratrūko raudoti. Nelauktai 
pašėlusiai smarkiai. Pirmą kartą po nelaimės kūnas 
suteikė jai tokį palengvėjimą. Raumenys atsipalaida- 
vo, nervai atsileido. Verksmas ją dusino, skausmas 
troškino, bet ji jautė atsiveriantį palengvėjimą, pri- 
slopintą džiugesį tarsi nelaiminga gėlė, paskutiniu 
savo žydėjimu teikianti ramybę. 

Žinojo, kad Liusjenui mirus ji neišgyventų. Šis 
vaikas buvo jos paskutinė galimybė. Jei jis išeitų, 
Diana atsisakytų gyventi toliau. Arba išlakstytų 
skeveldromis jos protas. Šiaip ar taip, ji negyven- 


tų. 

Netikėtai moteris pajuto kažką esant. Įtempė 
ašarų sūrymu pagraužtą žvilgsnį. Be akinių ji nieko 
nematė, bet buvo tikra: tamsoje kažkas yra. 

Tada pasigirdo tylus, paslaptingas balsas: 

— Galiu jums padėti. 


11 


Rankovės kraštu Diana nusišluostė akis ir susi- 
rado akinius. Už kelių metrų stovėjo vyras. Suprato, 
kad jis jau buvo kambaryje, kai ji įėjo. Pamėgino 
susikaupti. 

Žmogus ėjo prie jos. Tai buvo tikras milžinas, 
beveik dviejų metrų ūgio, apsivilkęs baltą chalatą. Jo 
galingas sprandas laikė tokią pat didžiulę žilaplaukę 
galvą. Silpna koridoriaus šviesa trumpam apšvietė jo 
veidą. Jis buvo raudonodis, neryškūs bruožai primi- 
nė laiko išgraužtą skulptūrą. Jo veidas skleidė keistą 
ramybę. Diana dar pastebėjo, kokios ilgos ir riestos 
jo blakstienos. Jis pakartojo: 

— Galiu jums padėti, - pasisuko į vaiką. - Jam. 

Balsas buvo ramus, derėjo su veido bruožais, 
buvo vos jaučiamas akcentas. Dar kelios akimirkos 
ir Diana suvaldė savo nuostabą. Pastebėjo ant cha- 
lato prisegtą asmens kortelę. 

- Jūs... jūs čia dirbate? - paklausė ji. 

Jis žengtelėjo dar vieną žingsnį. Nors buvo di- 
džiulis, judėjo be jokio garso. 

— Mano pavardė Rolfas van Kaenas. Esu vyriau- 
siasis anesteziologas. Iš Berlyno. Pediatrinės „Die 

Charitė ligoninės. Mes drauge su daktaru Dageru 
dirbame pagal prancūzų ir vokiečių programą. 

Jo prancūzų kalba buvo sklandi, nugludinta tarsi 
akmenukas, kurį ilgai laikė kišenėje. Diana atsistojo 
ir atsisėdo ant vienintelės kėdės. Įsitaisė nerangiai. 
Koridoriuje nebuvo nė vienos seselės. Ji vėl prabilo: 

— Ką... ką jūs čia veikiate? Noriu pasakyti, šioje 
palatoje? 

Gydytojas atrodė mąstąs, sveriąs kiekvieną savo 
žodį. 

- Šįvakar jums pranešė apie jūsų vaiko sveikatos 
būklės evoliuciją. Aš pats skaičiau tuos rezultatus. 

Jis nutilo, paskui pridūrė: 

— Manau, kad jus perspėjo. Vakarų medicinos 
požiūriu vilties nebelikę. 

— O Rytų medicinos požiūriu? 

Diana tučtuojau pasigailėjo savo klausimo. Ji 
pernelyg greitai užkibo ant vyro meškerės. Vokietis 
kalbėjo toliau: 

— Mes galime pabandyti kitą būdą. 

— Kokį? 

- Akupunktūrą. 

Diana sušnypštė: 

- Traukitės. Nesu tokia patikli. Po velnių, trauki- 
tės, kol pati jūsų neišmečiau. 

Anesteziologas nepajudėjo. Jo dolmeniškas stotas 
ryškiai skyrėsi stiklo atšvaituose. Jis tyliai ištarė: 

— Mano padėtis nelengva, ponia. Neturiu kada jūsų 
įtikinėti. Bet jūsų sūnus turi dar mažiau laiko... 

Diana pajuto jo balse natūralų, spontanišką in- 
tonacijos pasikeitimą, kuris sugraudino. Tai buvo 

pirmas kartas, kai žmogus be varžymosi ir globėjiš- 
kumo primena jos motiniškus ryšius su Liusjenu. 
Daktaras kalbėjo toliau: 

- Žinote, kas yra jūsų vaikui, ar ne? 

Ji nunarino galvą ir pramurmleno: 

- Priplūsta kraujo, tai... 

— Nuodija jo smegenis, taip. Bet ar žinote, iš kur 
tai kyla? 

- Nuo sumušimo. Smūgio per avariją. Šį reiškinį 
sukelia hematoma ir... 

- Tikrai. O smulkiau? Ar žinote, kas lemia tą kraujo 
plūdį? Kokia jėga stumia hemoglobiną į smegenis? 

Ji tylėjo. Medikas pasilenkė. 

— Ojei aš pasakysiu, kad galiu paveikti tą kraujo 
varymo jėgą? Kad galiu tą kraujospūdį susilpninti? 

Diana pabandė kalbėti ramiai, kad mandagiau 
baigtų aiškinti: 

- Klausykite. Tikiu jūsų neabejotinai gerais keti- 
nimais, bet mano sūnų čia gydė patys geriausi me- 
dikai. Ir nemanau, kad... 

— Erikas Dageras dirba su mechaniniais gyveni- 
mo reiškiniais. O aš galiu daryti įtaką kitai pusei, 
galiu daryti įtaką energijai, kuri veikia tuos mecha- 
nizmus. Galiu prislopinti jėgą, kuri drenuoja jūsų 
sūnaus kraują ir pamažu žudo jį. 

— Pats nesuprantate, ką kalbate. 

- Išklausykite mane! 

Diana krūptelėjo. Gydytojas beveik šaukė. Ji už- 
metė akį į koridorių: nieko. Dar niekad aukštas neat- 
rodė toks tuščias ir toks tylus. Ji pradėjo jausti keistą 
baimę. Vokietis nesustodamas kalbėjo jau tyliau: 

- Kai žiūrite į upę, matote vandenį, putas, žo- 
les, kurias judina tėkmė, bet nematote svarbiausio: 
srovės, judėjimo, vandens tėkmės gyvasties... Kas 
išdrįstų abejoti, kad žmogaus kūnas nefunkcionuoja 
tokiu pat būdu? Kas drįstų teigti, kad kraujo apyta- 
kos, širdies tvinksnių, cheminės sekrecijos nevienija 
vienintelė jėga, kuri visa tai priverčia veikti: gyvy- 
binė energija? 

Ji vėl papurtė galvą. Vyras tebuvo už kelių centi- 
metrų. Jų dialogas priminė išpažintį: 

— Upes maitina šaltinių vanduo, jų požeminiai 
plika akimi nematomi tinklai. Žmogaus gyvenimas 
taip pat turi paslaptingas ištakas, gruntinių vandenų 
horizontus. Ištisa giluminė geografija, ji lieka nepa- 
stebėta šiuolaikinio mokslo, bet susiformuoja mūsų 
kūno viduje. 

Diana sėdėjo sustingusi, veidas skendėjo priete- 
moje. Vyriškis nežinojo, kad šitos kalbos jai buvo 
žinomos: kiek kartų ji buvo girdėjusi savo wing chun 
mokytojus liaupsinant chi, tą gyvybinę energiją, ir 
in, ir jan, ir panašius dalykus! Ji nebuvo viso šito 
šalininkė. Atvirkščiai, jos triumfas ant tatamio aki- 
vaizdžiai įrodė šių tezių tuštumą: gali būti šaolinio 
bokso čempionė ir absoliučiai nepripažinti tų ver- 
tybių. Bet balsas veikė jos sąmonę ir pamažu įgavo 
įtaigumo: 

— Akupunktūra priklauso tradicinei kinų medi- 
cinai. Medicina, kurios amžius skaičiuoja daugelį 
tūkstantmečių, remiasi ne tikimybėmis, o rezulta- 
tais. Neabejotina, tai pati empiriškiausia sritis, nes 
niekas niekada negalėjo išaiškinti jos efektyvumo 

priežasčių. Akupunktūra tiesiogiai veikia mūsų gy- 
vybinio šaltinio tinklus - tai, ką mes vadiname meri- 
dianais. Ponia, maldauju jus pasitikėti manimi: galiu 
sustabdyti jūsų vaiko ligą. Galiu sumažinti kraujo 
plūdį, kuris jį žudo! 

Diana nužvelgė Liusjeno kūną. Menkutis siluetas, 
apraišiotas gipsiniais tvarsčiais, apnarpliotas laidais, 
dabar atrodė suplotas, kontroliuojamas nedraugiškų 
aparatų ir jau palaidotas įmantriame futuristiniame 
sarkofage. Van Kaenas nepaliovė šnibždėjęs: 

— Laikas spaudžia! Jei jūs manimi nepasitikite, 
pasitikėkite žmogaus kūnu. (Jis atsitiesė ir pasisuko 
į Liusjeną.) Suteikite jam viską, kas įmanoma. Kas 
žino, kaip jis reaguos? 

Diana susiėmė už galvos - plaukai buvo permirkę 
prakaitu. Jos pozicijos, jos įsitikinimai dužo galvoje 
tarsi krištolo taurės, trinktelėtos klastingos bangos. 

Palatoje pasigirdo duslus džeržgimas. Diana tik 
po akimirkos suvokė, kad tai jos pačios balsas: 

- Velniai griebtų, darykite. Bandykite tą savo triu- 
ką. Grąžinkite jį man! 

Suskambus pirmam telefono skambučiui Diana 
suprato sapnuojanti. Ji matė, kaip vokietis daktaras 
atklojo paklodes, paskui nuvyniojo Liusjenui tvars- 
čius. Nuėmė laidus, elektrodus, ištraukė ranką iš al- 
kūnę laikančio gipsinio įtvaro. Dabar vaikas gulėjo 
nuogas. Tik tvarsčiai ant galvos ir perfuzijos įtaisas, 
vienintelės detalės, siejusios jį su Vakarų medicina. 

Sulig antru skambučiu ji pabudo. 

Tyloje, stojusioje po elektroninės trelės, jos są- 
monę it tvykstelėjęs žaibas nušvietė aiškumas. Jos 
sapnas juk visai ne sapnas. Ar bent jau kilęs iš realaus 
fakto. Ji vėl aiškiai išvydo Rolfo van Kaeno siluetą, 
jis spaudžiojo, masažavo, glostė Liusjeno galūnes. 
Matė palinkusį, įdėmiai žvelgiantį veidą. Tą akimirką 
Diana štai ką pajuto: akupunktūrininkas tarsi skaitė 
menkutį blyškų kūną. Jis šifravo jį, tarsi susidūręs 
su kitoms medicinoms nežinomu kodu. Užsimezgė 
nebylus dialogas tarp to milžino baltais plaukais ir 
mažyčio, be sąmonės, beveik mirusio berniuko, jis 
dar atrodė galįs šnibždėti kažkokias paslaptis pa- 
švęstajam. 

Van Kaenas išsitraukė adatas ir pabėrė jas ant 
Liusjeno odos. Smaigstė jas į vaiko krūtinę, rankas, 

kojas ir sulig kiekvienu adatos dūriu jų smaigaliai, 
regis, sušvisdavo, įgaudavo žalsvą spalvą, tokią pat 
kaip kontrolinio monitoriaus, pakabinto virš lovos. 
O kojūgaly kaip užburta stovėjo Diana. Negalėjo 
atitraukti akių nuo to geibaus, balto it kreida kūno, 
pasišiaušusio adatomis, jos švytėjo stiklinėje tamsoje 
tarsi jonvabaliai... 

Trečias skambutis. 

Prietemoje Diana pastebėjo palatą puošusias pa- 
veikslų reprodukcijas: Polio Klė' pasteliniai stačia- 
kampiai, gyvesni Pito Mondriano“ darbai. Nuleido 
akis, žvilgtelėjo į naktinį stalelį. Žadintuvas rodė 
03:44. Su visa stiprybe jai grįžo tikrumas. Jau pen- 
kios valandos, kaip tas paslaptingas daktaras atliko 
jos sūnui akupunktūros seansą. Prieš išeidamas jis 
paprasčiausiai ištarė: „Iai pirmas etapas. Aš grįšiu. 
Šis vaikas turi gyventi, suprantate?“ 

Ketvirtas skambutis. 

Diana sugraibė telefono ragelį: 

- Alio! 

— Ponia Tiberž? 

Ji atpažino vienos iš seselių, ponios Ferer, balsą: 

— Profesorius Dageras manęs paprašė jums pra- 
nešti. 

Tonas buvo visiškai neutralus, bet Diana pagavo 
seselės balse dvejonę. Ji sudejavo: 


* Polis Klė (Paul Klee, 1979 - 1940) - šveicarų tapytojas, grafikas. Ekspre- 
sionistas. 

** Pitas Mondrianas (Piet Mondrian, tikr. Piteris Kornelis, 1872 - 1944) - 
olandų tapytojas. Neoplasticizmo pradininkas. Kūrybai būdinga emocing- 
umo neigimas, tiesios linijos, stačiakampės formos, grynos spalvos. 

- Viskas, taip? 

Po trumpos tylos pasigirdo: 

- Priešingai, ponia. Pastebėjome remisiją. 

Diana pajuto užplūstančią neapsakomą meilės 
galią. 

- Pabudimo iš komos ženklą, - paaiškino seselė. 

— Kada? 

— Jau apie tris valandas. Aš pati ir pastebėjau, 
kad jo pirštai juda. Pakviečiau budinčius gydytojus, 
kad įsitikintų. Jie tvirtai konstatavo: Liusjenas rodo 
sąmonės atgavimo ženklus. Iškvietėme profesorių 
Dagerą. Jis man liepė jums pranešti. 

Diana paklausė: 

— Pasakėte apie tai daktarui van Kaenui? 

— Kam? 

— Rolfui van Kaenui. Vokiečiui gydytojui, kuris 
dirba drauge su Dageru. 

— Nesuprantu, apie ką kalbate. 

— Nesvarbu. Ateinu. 


Liusjeno palatos atmosfera priminė budynes, bet 
ne gedulingas. Aplink kūną sustoję žmonės kalbėjo 
tyliai, bet jų šnabždesiai buvo džiugūs. Nors tvyrojo 
prietema, veidai švietė tikru įkarščiu. Penki gydy- 
tojai ir trys medicinos seselės. Nė vienas neryšėjo 
kaukės, gerai dar, kad nebuvo pamiršę užsimesti 
chalatų. 

Bet Diana pasijuto nusivylusi. Jos vaikas gulė- 
jo toje pačioje padėtyje, sustingęs, paniręs į lovos 
įdubą. Iš susijaudinimo ji jau kone tikėjosi pama- 
tyti jį sėdintį, atmerktomis akimis. Bet gydytojai ją 

nuramino. Pastebėtais simptomais jie džiaugėsi ne- 
slėpdami vilčių. 

Ji žiūrėjo į savo sūnų ir prisiminė paslaptingąjį 
kolosą. Pastebėjo, kad tvarsčiai vėl buvo savo vietoje, 
savo vietoje ir gipsinis antalkūnis, ir elektrodai, ir 
davikliai. Niekas nebūtų galėjęs įtarti, kad vokietis 
buvo jį apnuoginęs, vedęs savo dialogą su tuo mažu 
kūneliu. Ji vėl išvydo žalsvus taškelius, kurie virpėjo 
sulig Liusjeno įkvėpimu ir iškvėpimu, išvydo stiprius 
pirštus, sriegiančius adatas į kūną. 

— Aš turiu su juo pasimatyti, - tarė. 

— Su kuo? 

— Su Berlyno anesteziologu, kuris dirba su jumis. 

Gydytojai suglumę susižvalgė, stojo nejauki tyla. 
Vienas iš jų priėjo prie jos ir šypsodamas sušnibž- 
dėjo: 

— Tai Dageras norėtų su jumis pasimatyti. 

— Prisimenate, Diana, ką jums esu kalbėjęs. Nerei- 
kia bergždžių vilčių. Liusjenas gali visiškai atsigauti 
iš komos, bet yra pavojus, kad gali likti neišgydomų 
smegenų sužalojimų... 

Chirurgo kabinetas buvo visas vienodai baltas, 
tarsi spinduliuojantis šviesą. Net šešėliai atrodė švie- 
sesni, lengvesni nei kitur. Atsisėdusi priešais gydy- 
toją Diana paprieštaravo: 

- Tai stebuklas. Neįtikimas stebuklas. 

Dageras nepaliovė žaisti pieštuku ir tas judesys, 
atrodė, nukreipė visą jo nervingumą. Jis vėl pra- 
bilo: 

— Diana, aš labai laimingas dėl vaiko. Tai, kas 
vyksta, išties... nepaprasta, tikra teisybė. Bet dar 

kartą pabrėžiu, kad nereikia skubėti džiaugtis. Są- 
monės atgavimas gali iškelti aikštėn sunkius traumos 
padarinius. Ir tas sąmonės atgavimas dar nėra tikras 
dalykas. 

- Stebuklas. Van Kaenas išgelbėjo Liusjeną. 

Dageras atsiduso: 

— Papasakokite man apie tą žmogų. Ką jis jums 
pasakė? 

— Kad atvyko iš Berlyno ir kad čia dirba su jumis. 

— Niekad nesu apie jį girdėjęs, - jis nervinosi. - 
Kaip medicinos seserys galėjo leisti įeiti tokiam pa- 
siutėliui į reanimacijos skyrių? 

— Nebuvo nė vienos seselės. 

Chirurgas atrodė vis labiau sunerimęs. Be per- 
stojo stukseno trintuku. 

- Ir ką jis tiksliai darė Liusjenui? Klasikinį aku- 
punktūros seansą? 

— Negaliu pasakyti: pirmą kartą mačiau tokį da- 
lyką. Jis nuėmė tvarsčius ir subedė adatas į įvairias 
kūno dalis. 

Chirurgas lyg prieš savo norą nusišiepė. Diana 
nusuko žvilgsnį: 

- Be reikalo juokiatės. Kartoju: tas žmogus išgel- 
bėjo mano vaiką. 

Šypsena dingo. Daktaras dabar prakalbo pusiau 
ramiu, pusiau baramu tonu - toks balso tonas pasi- 
renkamas, kai norima atvesti į protą vaiką. 

- Diana, jūs žinote, kas aš esu. Pasaulyje dar ras- 
tum kokią dešimtį tokių specialistų, kurie neurobio- 
loginiu požiūriu pažįsta smegenis. 

— Neabejoju jūsų patirtimi. 

- Paklausykite: smegenys - neįtikėtinai sudėtinga 
sistema. Žinote, kiek nervinių ląstelių jos turi? 

Jis kalbėjo toliau nelaukdamas atsakymo: 

- Šimtą milijardų, jos susijusios tarp savęs miria- 
dais jungčių. Ir jei tokia mašina pajudėjo, patikėkite 
manimi, vadinasi, ji vėl pradėjo veikti. Ir būtent taip 
apsisprendė pats jūsų vaiko organizmas, suprantate? 

— Dabar lengva sakyti. 

- Pamirštate, kad aš operavau jūsų vaiką. 

-— Atleiskite. 

Diana kalbėjo jau švelniau. 

— Daktare, meldžiu jūsų, atleiskite man. Bet aš 
vis vien esu įsitikinusi, kad Liusjeno remisijoje tas 
daktaras buvo ne paskutinėje vietoje. 

Dageras pagaliau paliko ramybėje pieštuką ir sunė- 
rė pirštus. Jis priderino balsą prie pašnekovės tono: 

- Paklausykite. Nesu koks bukagalvis. Net Viet- 
name praktikavausi. 

Jis mąsliai nusišypsojo - prisiminė praeitį, senas 
svajones. 

- Po praktikos ligoninėje truputį studijavau hu- 
manitarinius mokslus. Susidūriau ir su akupunktūra. 
Žinote, kuo grindžiama ši technika? Kokia tų visų 
garsiųjų žadinamų taškų esmė? 

- Tas žmogus man kalbėjo apie meridianus... 

— O ar žinote, kas fiziologine prasme yra tie me- 
ridianai? 

Ji nutilo. Stengėsi prisiminti vokiečio žodžius. Už 
ją atsakė Dageras: 

— Ogi niekas. Fiziologine prasme tie meridianai 
neegzistuoja. Mėgino juos rasti visokios analizės, 

radiologijos, skeneriai. Šie darbai nedavė jokio re- 
zultato. Akupunktūros taškai neatitinka net atskirų 
epidermio zonų, kaip tikinama. Šiuolaikinės fizio- 
logijos požiūriu akupunktūros specialistas duria bet 
kur. Niekai. Vienas juokas. 

Ji prisiminė van Kaeno žodžius ir tarstelėjo: 

— Gydytojas kalbėjo apie gyvybinę energiją, kuri 
cirkuliuoja kūne ir... 

- Ir jūs sau manote, kad ta energija taip paprastai 
prieinama, - jis spragtelėjo pirštais, - kad ji taip ir 
cirkuliuoja odos paviršiumi? Ir niekas daugiau, tik 
vienintelė kinų medicina nustatė to tinklo geogra- 
fiją? Tai juokinga. 

Į duris kažkas pabeldė. Įėjo ponia Ferer. Truputėlį 
pritrūkdama kvapo, ji pranešė: 

— Daktare, radome žmogų, kuris įsibrovė į sky- 
rių. 

Diana nušvito. Ji visu kūnu pasisuko į moterį al- 
kūne įsiremdama į kėdės atkaltę. 

— Jūs jam pranešėte apie Liusjeną? Ką jis sakė? 

Ponia Ferer nereagavo į klausimą ir visą dėmesį 
sutelkė tik į gydytoją. 

— Daktare, iškilo viena problema. 

Chirurgas vėl nusitvėrė pieštuko ir ėmė jį sukioti 
aplink smilių tarsi karinio parado lazdelę. Jis paban- 
dė juokauti: 

— Viena? Jūs tuo įsitikinusi? 

Seselės veide nebuvo nė ženklo linksmumo. 

- Daktare, tas žmogus negyvas. 

Diana nekantriai lūkuriavo Lavuazjė pastato tre- 
čiame aukšte. Pasak informacinių skydų, čia buvo 
genetinių tyrimų tarnyba. Kodėl ją čia atsiuntė? 
Kodėl genetika? Paslaptis. Ji stovėjo prie sienos, at- 
sirėmusi į sukryžiuotas už nugaros rankas ir ją be 
perstojo tai užplūsdavo linksmumas, prisiminus, 
kad sūnus atsigavo, tai vėl nustėrdavo nuo minties 
apie van Kaeno mirtį. Buvo pusė šešių ryto ir niekas 
jai nieko nepasakė. Nė menkiausios žinios apie jo 
žūties aplinkybes. Nė žodelio apie tai, kokį rado jo 
kūną. 

— Diana Tiberž? 

Ji atsigręžė į balsą. Artinosi vyras, tikriausiai 
aukštesnis nei 1 metras 85 centimetrai. Ji prisiminė 
milžiną vokietį. Šiaip ar taip, buvo malonu atsidurti 
šalia savo ūgio žmonių. Atvykėlis tuojau prisistatė: 

- Patrikas Langlua, policijos leitenantas. 

Jis buvo maždaug 40 metų. Veidas liesas, raukš- 
lėtas, neskustas. Nuo galvos iki kojų apsivilkęs juo- 
dai - apsiaustas, švarkas, megztinis stačiu kaklu ir 
džinsai. Šiurkštūs pilkšvi plaukai ir želianti barzda - 
tikros metalo drožlės. Jei dar pridurtume rausvus 
akių apvadus, turėtume šaltų spalvų paveikslą. Tikras 

Mondrianas - juodas pilkas raudonas, - išreikštas 
vieninteliu perkarusiu siluetu ir klastinga šypsena. 

Jis pridūrė: „Kriminalinis skyrius.“ Diana krūpte- 
lėjo. Faras pakėlė ranką norėdamas nuraminti. 

— Nebijokite. Aš čia per klaidą. 

Diana būtų norėjusi tylėti, parodyti, kad kontro- 
liuoja situaciją, bet neišlaikė ir paklausė: 

— Ką jūs vadinate „per klaidą ? 

- Klausykite, - jis sudėjo abu delnus taip, lyg 
ruoštųsi maldai. - Pradėsime apie viską iš eilės, 
gerai? Iš pradžių jūs man papasakosite, kas tiksliai 
atsitiko šią naktį. 

Keliais sakiniais Diana apsakė, ką išgyveno per 
pastarąsias valandas. Faras žymėjosi jos atsakymus 
į nedidelį bloknotą, susegtą spirale, nežymiai iškišęs 
į šoną liežuvio galiuką. Dėl to jo šiurkštaus veido 
išraiška tapo tokia nepadori, kad ji pamanė, jog jis 
tyčia nutaisė tokią parodijinę grimasą. Bet jam bai- 
gus rašyti liežuvis dingo. 

— Kažkokia beprotystė, - šūktelėjo. 

Nepaleisdamas iš rankų bloknoto, jis ištiesė abi 
rankas ir ėmė imituoti įsivaizduojamų svarstyklių 
lėkštes. Tada komandoro balsu pareiškė: 

- Viena vertus, grįžta gyvenimas, kita vertus, už- 
griūva mirtis ir... 

Diana metė į jį apstulbusį žvilgsnį. Policininkas 
akinamai nusišypsojo, tarsi džiaugsmas telaukė pro- 
gos išsiveržti iš jo vidaus. 

— Galbūt man derėtų atsisakyti skambių frazių... 

- Bent jau kalbant su manimi. 

Langlua pečiai po apsiaustu sujudėjo. 

— Labai gerai. Tada pasakysiu paprastai, kad esu 
labai laimingas dėl jūsų vaiko. 

— Gal galite man paaiškinti, kaip jis buvo rastas? 

Atrodė abejojąs. Letena pasirausė pasišiaušusiuo- 
se plaukuose, užmetė akį į abi koridoriaus puses, 
paskui sukdamas prie lifto paliepė: 

— Eime su manimi. 

Jie išėjo į bundančio ryto vėsą, apsuko pastatą 
ir patraukė į kitą korpusą. Nekero miestelis pama- 
žu budo. Diana pamatė didžiulius sunkvežimius, 
stovinčius centrinėje alėjoje, iš jų išvertė įspūdingo 
dydžio platformas su šimtais nerūdijančio plieno 
padėklų, ant šių - skyreliai indams su patiekalais 
sudėti. Ji niekada nebūtų pagalvojusi, kad ligoninė 
užsako maistą iš šalies. 

Leitenantas pasuko prie naujojo statinio. Švietė 
tik pusrūsio langai. Jie įėjo pro pagrindines duris 
ir susidūrė su daugybe uniformuotų policininkų. 
Įprastos chemikalų smarvės nesijautė, kvepėjo mais- 
tu. Langlua paaiškino: 

— Ligoninės virtuvė. 

Mostelėjo į pravertas duris ir pats ten įsmuko. 
Diana - jam įdurmu. Jie nusileido siaurais laiptais 
žemyn ir atsidūrė didžiulėje pusrūsio salėje melsvai 
dažytomis sienomis. Tuščioje erdvėje iš abiejų pusių 
ėjo oro kondicionavimo linijos. Policininkas pradėjo 
pasakoti net nesiruošdamas sustoti: 

— Kol kas štai ką galima įsivaizduoti. Apie pusė 
dvyliktos nakties žmogus, pasivadinęs van Kaenu, 
palydi jus iki neurochirurgijos korpuso durų. Paskui 
apsuka ratą, pereina kiemą ir įsmunka čia, į virtuvę. 

Tokiu metu daug žmonių nebūna. Niekas jo nepa- 
stebi. 

Langlua eina toliau. Plačiu mostu atidengia plast- 
masės juostų užuolaidą. 

— Jis pereina šią salę... 

Šįkart betono sienos oranžinės spalvos. Didin- 
gos krosnys, apkrautos įspūdingų dydžių pintinėmis, 
metė sidabrinius atšvaitus. Vyras nubraukė dar vieną 
užuolaidą. 

— ...ir patenka į šaldymo patalpas. 

Atsiveria žalios spalvos koridorius, nužymėtas 
chromuoto metalo durimis. Buvo jaučiamas stiprė- 
jantis šaltis. Neoninės lempos palubėje panašios į 
horizontalius stalaktitus. Patalpos spalvos ir plikumo 
atmosfera priminė žaidimą kubais, kurių kiekvieno 
dydis sulig bunkeriu. 

Tardytojas sustojo priešais pertvarą, sumontuotą 
ant šoninio geležinio bėgio. Sargybą ėjo du farai. 
Jie vilkėjo uniformines striukes su gobtuvais, o jų 
kepurių kraštai buvo išėsti prakaito ir atrodė tarsi 
kristaliniai frizai. Diana vis labiau jaudinosi. Langlua 
mostu paliepė nuimti metalines duris užtvėrusią gel- 
toną juostelę. 

Jis ištraukė iš kišenės raktą ir įkišo jį į viršutinę 
spyną. 

— Van Kaenas pasirenka šią šaldyklą. 

- Jis... jis turėjo raktą? 

- Tokį pat, kaip šis. Be abejonių, buvo pasivogęs 
iš apsaugos vado kabineto. 

Diana jautėsi priblokšta. Ji vis dar nebuvo užda- 
vusi svarbiausio klausimo: kaip vyras mirė? Faras 

pasuko plieno raktą. Atidarydamas duris atsigręžė į 
ją ir atsirėmė į nerūdijančio plieno paviršių. 

— Turiu perspėti: tai labai įspūdinga, bet kraujo 
nėra. 

— Ką norite tuo pasakyti? 

Leitenantas sugriebė už vertikalios rankenos, 
įsiręžė ir privertė duris slysti savo bėgiu. Veidus nu- 
tvilkė naujas šalčio plūsnis. Jis pakartojo: 

— Prisiminkite tik tai: kraujo nėra. 

Gestu pakvietė sekti iš paskos. Diana žengė žings- 
nį ir kaip įkasta sustojo. Priešais pilkus plastmasės 
bakus balta betoninė siena buvo apipurkšta kažkuo 
raudonu. Paviršiuje styrojo prilipusios rausvos plu- 
tos, bliaukė purpurinės spalvos rėžiai, o ant aslos iki 
pat durų dryko rusvi tiškalai. Šiame 5 metrų ilgio ir 5 
metrų pločio kambrėlyje, prikrautame plastmasinių 
dėžių, regis, vyko tikros žudynės. Bet visų labiausiai 
stebino - ir labiausiai kėlė šleikštulį - šaltyje sklan- 
dantis stiprus vaisių kvapas. 

Nuo dėžių stirtos viršaus Patrikas Langlua nu- 
traukė į skaidrią plėvelę įvyniotą paką ir padavė jį 
Dianai. 

— Bruknės, - jis dėjosi skaitąs pakuotės etiketę. — 
Bruknės. Įvežtos iš Turkijos. Įsiveržęs čia van Kaenas 
surengė sau tikrą uogų orgiją. 

Diana žengė kelis žingsnius į patalpą dabar jau 
žinodama, kad dreba ne dėl ko kito, o iš šalčio. 

— Ką... ką tai reiškia? 

Faras liūdnai nusišypsojo. 

— Nieko, tik tai, ką pasakiau. Po savo nedidelio 
akupunktūros seanso Rolfas van Kaenas nė nemanė 

dingti, jis verčiau atėjo čia suryti ištisų pakų bruk- 
nių. - Jis apsižvalgė. - Rijo jas pačiu laukiniškiausiu 
būdu, koks tik gali būti. 

Ji samurmleno: 

— Bet nuo ko... jis mirė? 

Langlua švystelėjo plastmasinę dėžę ant vienos 
krūvos viršaus. 

— Manyčiau, skrandžio sutrikimas. 

Jis metė žvilgsnį į pašnekovę ir vėl prakalbo: 

- Atleiskite man: tai nejuokinga. Iš tiesų dar ne- 
žinome mirties priežasties. Bet tai, be jokių abejo- 
nių, natūrali mirtis. Tai, ką aš vadinu „natūrali“. Iš 
pirmų mūsų stebėjimų aišku, kad kūne nėra jokio 
sužeidimo žymės. Gali būti, kad van Kaeną ištiko 
širdies smūgis, gal plyšo aneurizma, o gal kuri kita 
liga, negaliu pasakyti. 

Langlua mostelėjo į pusiau pravertas duris. Tvy- 
rojo slogi tyla. 

- Tai paaiškina, kodėl virtuvių blokas uždarytas 
karantinui. Įsivaizduokite šiose patalpose lavoną, 
galbūt sirgusį. Šiaip ar taip, juk čia ruošiamas maistas 
vaikams. Prieš atsidurdamas šitoje patalpoje mūsų 
vokietis spėjo nusibelsti į tą prakeiktą Nekero vieš- 
namį. 

Diana atsirėmė į vieną baką. Į šnerves mušė vaisių 
ir cukraus kvapas. 

- Eime iš čia, - sušnibždėjo ji, - tikrai, čia... ne- 
begaliu daugiau. 

Ryto vėjelis ją kiek atgaivino, bet prireikė gerų 
kelių minučių, kad galėtų vėl prabilti. Pagaliau pajėgė 
paklausti: 

— Kodėl jūs man visa tai pasakojate? 

Langlua baisiai nustebęs suraukė antakius. 

— O kaipgi, nes jūs esate viso šito įvykio centre! 
Be žmogžudystės, mums dar lieka nelegali medici- 
nos praktika, įsibrovimas į ligoninę ir, be abejonės, 
kito asmens dokumento pasisavinimas... - iškėlė 
smilių. - Dėl šių kaltinimų jūs esate mūsų ieško- 
vė. 

Dabar Diana pasijuto ramesnė. Rado reikiamų 
jėgų paprieštarauti: 

- Leitenante, jūs nieko nesupratote. Nesvarbu, 
kas jis, kokie jo motyvai, bet jis išgelbėjo mano sū- 
naus gyvybę. Taip pat ir mano. Todėl nesvarbu, koks 
buvo būdas. Dabar man liūdna tik dėl to, kad ne- 
begaliu jam padėkoti, suprantate? Ir aš netikiu, kad 
jūsų tyrimas ką nors reikštų. 

Langlua, nutaisęs skeptišką veidą tarstelėjo: 

- Jūs labai gerai suprantate, ką aš noriu pasakyti. 
Šioje byloje slepiasi ne viena paslaptis. Mano galva, 
įvykiai tik prasideda. Beje, aš... 

Pasigirdo šaižus cyptelėjimas. Leitenantas nuse- 
gė nuo savo diržo mažučiuką aparatėlį ir jo ekrane 
perskaitė žinutę. Padavė daikčiuką Dianai ir sumur- 
mėjo: 

- Ar aš nesakiau? 

Diana žinojo, kad viskas, kas čia vyksta, yra rea- 
lu, bet vertino tuos įvykius su nepasitikėjimu ir tai 
leido jai laikytis nuo jų per atstumą, neišsikraustyti 
visiškai iš proto. Vėliau viską permąstys ir padarys 
tvarką galvoje. Vėliau pabandys rasti kokią nors lo- 
giką. Bet kol kas ji gaudė kiekvieną faktą, kiekvieną 
informaciją, bejėgiškai žiūrėdama į viską iš šalies 
tarsi sapne. 

Langlua ją vėl atvedė į Lavuazjė korpusą. Šįkart 
jie pateko į pirmą aukštą. Diana bemat atpažino salę, 
kurios link jie ėjo: KT SKEN (Kompiuterinės tomo- 
grafijos skeneris) patalpa, ta pati, kur Liusjenui buvo 
atliekami pirmieji tyrimai. 

Tarpdury Diana sustojo baimindamasi įeiti - jai 
rodėsi, kad ten plyš širdis nuo nesenų prisiminimų. 
Bet policininkas ją valdingai stumtelėjo ir uždarė 
duris. To klaiko, kurio taip bijojo, nepajuto dėl pa- 
prasčiausios priežasties: salės atmosfera buvo visiš- 
kai pasikeitusi. 

Dabar čia viešpatavo keistas sujudimas. Priešais ter- 
minalą su monitoriais ir negatoskopais du chalatais 

apsivilkę vyrai barškino kompiuterio klaviatūros kla- 
višais ir ekranuose kūrė spalvotas formas. Iš kitos stiklo 
pusės prislopintoje šviesoje buvo matyti šmėžuojantys 
siluetai, jie stovėjo apsupę įspūdingą skenerio ratą ir 
laikė chromuoto plieno mechanizmus. Kiti išjunginėjo 
ant grindų išsiraizgiusius kabelius, užgesindami ka- 
bančius monitorius, pertvarkydami lempas ir keistus 
optinius prietaisus. Veikiausiai jie naikino savo įsibro- 
vimo pėdsakus. 

Nė vienas iš jų nedėvėjo balto chalato. 

Diana pastebėjo ir daugiau keistenybių. Visi vyrai 
atrodė ne jaunesni kaip 30 metų ir daugelis iš jų prie 
diržų buvo prisisegę automatus lipdėmis užsegtose 
makštyse. 

Farai. 

Suprato, kodėl ją privertė laukti šito pastato tre- 
čiame aukšte: policininkai čia įrenginėjo savo štabo 
būstinę. Ir kelioms valandoms okupavo medicininę 
vizualinės informacijos įrangą. Netikėtai Langlua 
jos paklausė: 

- Paleopatologija: ar žinote, kas tai? 

Diana atsisuko į tardytoją. Pavargusiu balsu at- 
sakė: 

- Tai archeologijoje naudojama technologija, 
kai prireikus mumija ar kuri kita senovinė orga- 
ninės kilmės liekana tiriama skeneriu, magnetinio 
resonanso vaizdo instrumentu ar kitu vizualinės 
informacijos aparatu ir nustatoma vidinė struktūra 
jų neardant. Prieš tūkstančius metų mirusių kūnų 
virtualinė autopsija tapo įmanoma. 

Langlua šyptelėjo: 


- Jūs nuostabi. 

— Aš mokslininkė. Ir skaitau specializuotus žur- 
nalus. Bet nematau... 

— Mūsų teismo medicinos tarnyba šioje srityje 
turi meistrą. Tokį genijų, galintį ištirti mumiją ne- 
nuvyniojus nė centimetro apjuosalo. 

Diana išsigandusi pažvelgė, kas dedasi už stikli- 
nės pertvaros. Ir pamatė po audeklu pailgą pavi- 
dalą, įstumtą į įrangos vidų. Akis įdūrusi į drobulę 
sušnibždėjo: 

— Tai jūs norite pasakyti, kad nuskenavote kūną 
to... 

- Juk turėjome po ranka įrangą, - policininkas vėl 
nusišypsojo. - Mums pasisekė, kad numirėlį radome 
ligoninėje. 

- Jūs beprotis. 

— Greičiau spaudžiamas laiko. Pasitelkę šitą apa- 
ratūrą galėjome atlikti virtualią van Kaeno autopsiją. 
Dabar rezultatus pateiksime teisminės medicinos 
vadovybei. Nė lapė nesulos. 

- Tai koks jūs faras? 

Langlua jau žiojosi atsakyti, kai atsidarė dvi ka- 
binas skiriančios durys. 

- Suklydome. 

Leitenantas pasisuko link jauno ką tik įėjusio 
tipo. Garbanoti šviesūs plaukai, pilkšva oda, kažką 
negera sakantis žvilgsnis: jis priminė apmaigytą ci- 
garą. Pakartojo: 

— Mes suklydome, Langlua. 

— Ką? 

- Tai žmogžudystė. Pritrenkianti žmogžudystė. 

Policininkas dėbtelėjo į Dianą. Ji tarsi įspėjo jo 
mintis ir lėtai ištarė: 

— Panorote visur mane tampyti su savimi. Tada 
išklokite savo metodus. Neišeisiu iš šios salės. 

Pirmąsyk faras įsitempė, bet tučtuojau vėl atsilei- 
do. Jis perbraukė abiem rankomis veidą, tarsi užsi- 
dėdamas klastingumo kaukę. 

- Jūs teisi, - jis pasisuko į teismo medicinos eks- 
pertą. - Paaiškink. 

- Kai pradėjome tirti krūtinės tomografinius pjū- 
vius, tikėjomės rasti nekrozės žymių. Kardioenzimų 
perteklių ar kokį infarkto požymį... 

— Netempk gumos. Ir ką radai? 

Ekspertas atrodė yrantis, tuo pat metu jame buvo 
kažko nepalaužiamo, nenykstamo. 

- Tam žmogui plyšo širdis. Joje susikaupė tiek 
kraujo, kad išsprogdino audinius. 

Langlua paraudo šįkart atskleisdamas tikrą me- 
džiotojo prigimtį. 

- Velniai griebtų! O tu man sakei, kad nebuvo 
jokio sužeidimo! 

Daktaras nuleido galvą. Uždribę ant veido šviesūs 
plaukai paslėpė šypseną. 

- Jo ir nėra. Viskas atsitiko viduje. Kūno viduje, - 
parodė į kompiuterį. - Tau reikia pamatyti vaizdus. 

Leitenantas, net nepažvelgęs į kitus farus, įsakė 
jiems: 

— Dinkite iš čia. VISI! 

Kabina ištuštėjo. Ekspertas įjungė kompiuterinę 
programą, paskui Dianai ir Langlua padavė po pa- 
dūmavusios plastmasės akinius. 

- Juos būtina užsidėti: programa numatyta tri- 
mačiam vaizdui. 

Sekdama vyrų pavyzdžiu, Diana užsidėjo rėme- 
lius ant savo akinių ir pamatė pagrindiniame ekrane 
klaikų vaizdą. 

Reljefinis Rolfo van Kaeno kūnas, nuogas stuo- 
muo, nuskustas, perpjautas nuo viršaus iki pat bam- 
bos. Sėsdamasis priešais monitorių medikas pradėjo 
aiškinti: 

— Štai aukos trimačio vaizdo atkūrimas. 

Krūtinė apsisuko ir vėl grįžo į pradinę padėtį 
tarsi demonstruojant kompiuterinės grafikos vaiz- 
dus. 

— Kaip jau sakiau, - pakartojo žinovas, - pirmiau- 
sia sukoncentravome dėmesį ties širdimi. Mums 
užteko 40 sekundžių tomografiniams duomenims 
įvesti, kad atkurtume reljefą. 

— Gerai, gerai. Varyk toliau. 

Daktaras ėmė spaudyti klaviatūros klavišus. 

— Štai ką nustatėme. 

Nuo pečių linijos staiga dingo kompiuterizuota 
raumenų danga. Iš pradžių išryškėjo arterijos, paskui 
nemažas plotas organų ir skaidulų, rausvų ir melsvų 
susiraizgiusių arabeskų. Visa tai sukosi aplink ašį 
kaip šiurpą kelianti karuselė. Diana buvo pasišlykš- 
tėjusi ir tuo pat metu susižavėjusi. 

Jai užteko sekundės, kad užgriebtų tai, ką norėjo 
parodyti medikas: iš plyšusios širdies tebuvo likęs 
kraujo ir audinių krešulys. Juoda dėmė, išsiplėtusi 
tarp venų ir plaučių alveolių raizginio. Vyras tarė: 

- Galiu ją atskirti. 


Jis barkštelėjo dar vieną klavišą ir vienu mirks- 
niu ištrynė viską, kas nebuvo širdies liekana. Ekrane 
pasirodė kuo puikiausiai išryškinta sprogusi širdis. 
Ji panėšėjo į koralų rifą su rusvomis šakomis ir 
suakmenėjusiomis atšakomis. Gryno smurto krū- 
mas. 

Langlua kimiu balsu paklausė: 

— Kaip tai galėjo atsitikti? 

Teisminės medicinos eksperto balsas pasikeitė, 
tarsi atėjęs iš toli, iš šaltos analizės gelmių: 

- Fiziologiniu požiūriu tai gana paprasta. Užten- 
ka perlenkti aortą ir kraujas nepateks į širdį, pana- 
šiai kaip laistymo žarna, jei nori paprasčiau. Tada 
gyvybei būtinas skystis užliedamas tuščiavidurės ir 
plaučių venas užkemša ir perpildo širdį. 

Jis vėl pagrojo klaviatūra. Ekrane pasirodė kiti 
organai ir kraujo apytakos tinklas. 

- Čia aiškiai matyti susukimas, - spustelėjo kur- 
sorių. - Ir čia, - vėl spust. 

Langlua akivaizdžiai nepatikėjo: 

— Kaip galima prieiti prie tos arterijos, jei ji krū- 
tinės viduje? 

Vyras nutilo ir atsigręžė į policininką sukryžiuo- 
damas rankas, tarsi norėjo užkirsti kelią vėmimui ir 
baimei, kurie jam grėsė. 

- Čia ir yra beprotiškiausia: žudikas panardino 
savo ranką į aukos vidurius ir bruko ją, kol pasiekė 
aortą. 

Daktaras vėl atsisuko į monitorių ir uždavė nau- 
ją funkciją. Atkūrė van Kaeno stuomenį, o viduriai 
dingo po pilkšva blizgia mėsos danga. Vaizdas su- 

sikoncentravo į krūtinkaulio ašį, ties pilvo ertmės 
viršutine dalimi. Buvo matyti vos įžiūrimas pjūvis. 

— Štai sužeidimas, - nenutilo balsas. - Jis toks 
siauras, kad per kūno išorės apžiūrą tarp plaukelių 
jo nepastebėjo. 

— Tai ten žmogžudys ir įkišo ranką? 

- Bejokių abejonių. Žaizda ne platesnė nei 10 centi- 
metrų. Jei turėsime galvoje odos elastingumą, šito visai 
pakanka rankai įkišti. Tik žmogus turi būti žemo ūgio. 
Sakyčiau, ne daugiau kaip 1 metro 60 centimetrų. 

— Bet van Kaenas juk buvo milžinas! 

— Tada jų buvo ne vienas. Arba auka buvo apsi- 
rijusi kvaišalų. Na, nežinau. 

Prisikišęs prie ekrano Patrikas Langlua paklausė: 

— O per tą skrodimą žmogėnas dar buvo gyvas? 

- Gyvas ir sąmoningas, taigi. Tai įrodo organo 
sprogimas. Kai niekšas darbavosi po vidurius, au- 
kos širdis daužėsi tarsi patrakusi ir privertė raumenį 
dirbti kaip siurblį. Kraujo suplūdimas turėjo būti 
trumpalaikis ir labai smarkus. 

Leitenantas sušnibždėjo: 

— Tikėjausi, kad nebus labai paprasta, bet kad 
tokie dalykai... 

Tą pat mirksnį abu vyrai, regis, pagaliau prisimi- 
nė, kad dar yra moteris. Jie iškart atsisuko. Langlua 
ištarė: 

— Diana, man labai gaila. Iš tikrųjų mes... Diana? 
Jums viskas gerai? 

Už tamsių stiklų ji atrodė lyg stabo ištikta, akys 
įbestos į monitorių. Bespalviu balsu ištarė: 

— Mano sūnus. Noriu pamatyti savo sūnų. 

Ji žinojo tą sodą kaip savo penkis pirštus. 

Vaikystėje visas popietes praleisdavo prie žaliuo- 
jančios alėjų lapijos apsupto fontano. Tačiau Liuk- 
semburgo sodui nejuto jokios ypatingos nostalgijos. 
Tik atrodė, kad šis parkas paprasčiausiai jai teikdavo 
ramybę. 

Šit jau dvi paros, kaip įvyko stebuklas. Liusjeno 
atsigavimo ženklai tvirtai laikėsi. Vakar vaikas daug 
kartų pajudino dešinės rankos smilių ir didįjį pirš- 
tuką. Diana galėtų net prisiekti, kad jai esant kiek 
pasikėlė jo dešinys riešas. Per medicinines apžiūras 
gydytojai nustatė, kad smegenų kontūzijos požymiai 
nyksta. Ir fiziologinės funkcijos grįžta į normalias 
vėžes. Atrodo, net daktaras Dageras sutiko, kad nuo 
šiol berniukas kelyje į tikrą pabudimą iš komos. Jis 
numatė galimybę artimiausiomis dienomis išimti 
drenus. 

Diana turėjo apakti iš laimės. Bet dabar ta žmog- 
žudystė, tas nesuvokiamas smurtas, tie vaizdai skene- 
ryje ją siaubingai prislėgė. Kaip gali būti įmanomas 
toks žiaurumas? Kodėl žmogus, kuris išgelbėjo jos 
sūnų, turėjo mirti tokiomis aplinkybėmis tepraėjus 
kelioms valandoms po jo gydymo seanso? 

— Galiu prisėsti? 

Diana pakėlė akis. Priešais stovėjo leitenantas 
Langlua, toks, kokį sutiko užvakar. Juodas apsiaus- 
tas, juodi džinsai, juodi trikotažiniai marškinėliai. 
Ji įtarė, kad vyriškis buvo apsirūpinęs keliais šito 
arsenalo egzemplioriais ir jie juodavo spintoje lyg 
kokie numirėliai. Beje, nuo jo dvelkė ne odekolonu, 
o keistu drabužių valymo ir lyginimo punkto kvapu. 
Užuot atsakiusi, ji atsistojo: 

— Gal geriau paėjėkim? 

Faras linktelėjo. Diana pasuko į kalvą, kur augo 
šachmatine tvarka susodinti medžiai. Pievelė ir trys 
alėjos, kylančios nežymiu šlaitu. Jis linksmai pasakė: 

- Gera mintis čia paskirti pasimatymą. 

— Man čia patinka. Ir gyvenu šalia. 

Jie palypėjo akmeniniais laiptais. Diena buvo 
miglota ir takeliais beveik niekas nevaikštinėjo. 
Medžiai į savo lapiją įsileido vėsoką vėją kažkaip 
dirbtinai, tarsi moteris, stovinti virš metro grote- 
lių ir su apsimestu kuklumu laikanti savo sijonus. 
Policininkas giliai įkvėpė oro ir pareiškė: 

— Jau maniau, kad man niekada nebus lemta. 

— Kas? 

- Prieiti prie suolo ir užkalbinti gražią merginą. 

- O ho ho... - papūtė lūpas Diana, pereidama į 
pusiau linksmą, pusiau pasipiktinamą toną. 

Regis, jų abiejų - ir jo, ir jos - širdis apleido bet 
kokia baimė, bet kokia grėsmė. Su tam tikru pasi- 
bjaurėjimu ji pamanė, koks beviltiškas gyvųjų ego- 
izmas mirusiųjų akivaizdoje. Štai dabar vienintelė jų 
dabartis - blizgantys lapai, vėsus vėjas, tolimas vaikų 

klegesys, ir prisiminimas apie van Kaeną sunkiai 
neslėgė. Leitenantas pasakojo: 

— Kai gyvenau internate, na, inspektorių moky- 
kloje, visas laisvas dienas lėkdavau į Sorboną ir lan- 
kiau filologijos paskaitas. Pavakare ateidavau čia, į 
Liuksemburgą. Tais laikais man rodėsi, kad pavyko 
išsisukti iš vienos tikros katastrofos: laisvalaikio. Bet 
buvau jau susidūręs su kita, dar baisesne. 

— Kokia? 

Jis išskėtė rankas rodydamas, kad tai akivaizdu. 

- Paryžiečių panelių abejingumas. Aš čia vaikš- 
tinėdavau ir akies krašteliu stebėdavau jas, sėdin- 
čias ant geležinių kėdžių, įkišusias nosis į knygas ir 
vaidinančias nepaimamas aukštumas. Ir klausdavau 
savęs: „Na, ir ką galėčiau joms pasakyti? Kaip galė- 
čiau prie jų prieiti ir užkalbinti?“ 

Diana šyptelėjo. Lūpomis lyg vėjelio genama nu- 
vilnijo siaura linksmumo linija. 

- Ir ką? 

- Ir niekad neradau atsakymo. 

Ji palenkė galvą į šoną ir garsiai pašnibždėjo: 

— Dabar jūs visada galite ištraukti savo pažymė- 
jimą. 

— O, taip. Arba iškviesti brigadą ir visas areštuoti. 

Diana nusikvatojo. Jie žingsniavo link Ogiusto 
Konto gatvės prieigų. Iš čia buvo matyti kiti sodai, 
kur kas siauresni, uždaresni. Langlua vėl prabilo: 

— Kaip Liusjenas? 

- Eina vis sveikyn. Nustatyta, kad atgijo visų ke- 
turių galūnių refleksai. 

- Išties fantastiška. 

Ji pertraukė jį. 

- Gyvenimas. Mirtis. Jūs man apie tai jau kal- 
bėjote. 

Langlua vos pastebimai šyptelėjo. Klastinga vei- 
do išraiška jam teikė vaikiško žavesio. Žemu balsu 
kalbėjo toliau: 

— Norėjau jums papasakoti naujienas. Nustatėme 
to paslaptingo daktaro asmenybę. Jo pavardė tikrai 
van Kaenas. 

Diana sunkiai slėpė nekantrumą: 

— Tai kas jis buvo? 

- Jis jums pasakė tiesą: jis iš tikrųjų vadovavo „Die 
Charitė pediatrinės chirurgijos ligoninės anestezi- 
jos padaliniui. Grandiozinis dalykas, panašiai kaip 
Nekere. Be to, jis dar turėjo Berlyno laisvų klausytojų 
universitete neurobiologijos katedrą. Van Kaenas 
organizuodavo seminarus apie neurostimuliavimą 
ir jo sąsajas su akupunktūra. Tikra žvaigždė, kaip 
pasirodė. 

Diana vėl išvydo milžiną baltais plaukais, stovintį 
palatos prietemoje, jo rankas, kurios bedė pasukda- 
mos adatas į vaiko odą. Ji paklausė: 

- O kurjis išmoko akupunktūros? 

- Tiksliai nežinau. Bet jis apie dešimt metų gyve- 
no Vietname, aštuntajame dešimtmetyje. 

Eidamas leitenantas išsitraukė užrašų knygelę 
kietais viršeliais ir kartkartėmis ją vis pavartyda- 
vo. 

— Van Kaenas kilęs iš Rytų Vokietijos. Atvyko iš 
Leipcigo. Todėl jis ir galėjo būti Vietname, visiškai 
uždarame Vakarams krašte. 

— Norite pasakyti, kad jis ten galėjo gyventi kaip 
komunistas? 

— Būtent. Tais laikais Rytų vokiečiui būdavo kur 
kas lengviau įsikurti Ho Ši Mine", negu apsipirkti 
Vakarų Berlyne. 

Patrikas Langlua pervertė dar kelis puslapius. 

— Dabar teliko viena balta dėmė jo karjeroje: nuo 
1969 iki 1972 metų. Niekas nežino, kur buvo tuo 
metu. Sugriuvus Berlyno sienai, jis grįžo į Vokietiją 
ir įsikūrė Vakarų Berlyne. Jam nereikėjo ilgai varg- 
ti, kad įrodytų savo kompetenciją ir būtų priimtas 
buvusios VFR. 

Diana grįžo į dabartį. 

— Dar nesusekėte jokio žmogžudystės pėdsako? 

- Bet kuriuo atveju jokio motyvo. Visi žavėjosi 
tuo žmogumi. Tik jis turėjo vieną keistoką savybę. 

— Kuria prasme keistoką? 

- Jis buvo didelis mergišius. Kas mielą dieną jis vi- 
liodavo medicinos seseles pačiu keisčiausiu būdu. 

— Kaip“ 

— Dainuodamas. Operų arijas. Tas jo dainavi- 
mas, atrodo, užburdavo visą moterišką ligoninės 
personalą. Tikras Kazanova. Bet aš netikiu pavydo 
motyvu... 

— O kuo tikite? 

- Sąskaitų suvedimas. Vakarų Vokietijos tipeliai 
keršija savo šeimoms, likusioms Rytuose, šitaip 
būna... Šiuo atveju van Kaenas buvo išėjęs iš to 
žaidimo, nes gyveno Vietname. Ir tai dar nerodo, 


“ Ho Ši Minas - iki 1975 m. Vietnamo miestas Saigonas. 

kad būtų įkėlęs koją į komunistų valdžią. Bet aš tiriu 
šitą sritį. 

Jie praėjo aukštus pinučius Ogiusto Konto gatvėje 
ir įsuko į Observatorijos sodus. Šis parkas, suspaus- 
tas daugiaaukščių namų, užsidangstęs vešlia lapija, 
atrodė susigūžęs nuo ūksmės ir šalčio. 

- Iš tiesų, - truputį patylėjęs tarė faras, - vienas 
klausimas man neduoda ramybės ne mažiau nei pati 
žmogžudystė: kodėl tas žmogus atėjo gydyti jūsų sū- 
naus. 

Diana krūptelėjo. 

- Jūs matote tarp žmogžudystės ir Liusjeno kokį 
ryšį? 

— O ką jūs manote? Jo įsikišimas yra dalis pa- 
slapties... Ir ji gali mums padėti tiksliau nustatyti 
tą asmenį. 

— Nežinau kaip. 

Langlua rezonieriaus tonu ėmė postringauti: 

- Įsivaizduokite: pripažintas medikas, tikra en- 
ciklopedija savo šalyje, staiga meta tarnybą, skuba 
į Berlyno oro uostą ir pirmu pasitaikiusiu lėktuvu 
skrenda į Paryžių - galima buvo tiksliai nustaty- 
ti kiekvieną jo kelionės etapą. Atskridęs į Ruasi, 
dumia į Nekerą, pasidaro netikrą asmens kortelę, 
nugvelbia raktus, kažkokiu būdu sukviečia visas 
medicinos seseris į daktaro Dagero aukštą, kad pa- 
prasčiau būtų įsmukti nepastebėtam į reanimacijos 
skyrių... 

Ji prisiminė tą tylą koridoriuose: šit kaip, vadi- 
nasi, van Kaenas ėmėsi visų atsargumo priemonių. 
Leitenantas kalbėjo toliau: 

- Visa tai dėl ko, kaip manote? Ogi kad kuo sku- 
biau galėtų pritaikyti savo paslaptingą metodą Liu- 
sjenui. Diana, tai gelbėjimo aktas. Ir jis buvo skirtas 
tik jūsų berniukui. 

Ji klausėsi tylėdama. Langlua klausimai pasigavo 
jos pačios klausinėjimus. Kodėl tas vokietis susido- 
mėjo Liusjenu? Kas jį perspėjo apie jo kritinę būklę? 
Ar jam padėjo kas nors iš ligoninės? Leitenantas, 
tarsi įspėjęs Dianos mintis, paklausė: 

- Jam galėjo pranešti kuris nors iš jūsų aplinkos? 

Ji tučtuojau papurtė galvą. Policininkas ją apglė- 
bė pritarimo žvilgsniu. Diana spėjo, kad tą versiją 
jis jau buvo patikrinęs. Atverdamas trečiojo sodo 
vartelius, jis dėstė: 

— Apklausiame Nekero personalą. Daktarus, se- 
seles. Gal kuris nors jį pažinojo. Asmeniškai ar pa- 
prasčiausiai iš nuogirdų. Savo ruožtu vokiečių farai 
tikrina visus jo iškvietimus, visus pranešimus. Vie- 
nas dalykas yra tikras: jam buvo pranešta tiksliai po 
paskutinio Liusjeno priepuolio, kai prancūzų dak- 
tarai nuleido rankas. 

Jie žingsniavo slepiami tankios medžių paūksmės. 
Po jų batais vos girdimai čežėjo žvyras ir žymėjo jų 
žingsnių taktą. Diana paklausė: 

— O apie nusikaltimo metodą turite ką nors nau- 
ja“ 

— Ne, autopsija iš tikrųjų patvirtino rankos pa- 
nardinimą. Žmogžudystės žiaurumas pritrenkiantis. 
Sakytum, tai... aukojimo aktas ar kažkas panašaus. 
Patikrinome, ar anksčiau yra pasitaikę tokių atvejų. 
Žinoma, nė vieno. Bent jau jokio ženklo, jokios žymės, 

nieko. Vienintelis naujas dalykas, kurį parodė autop- 
sija, kad van Kaenas sirgo keista liga. 

— Kokia? 

- Skrandžio atrofija. Sergant šia liga tenka maistą 
gromuliuoti ir tik paskui jį praryti. Taip paaiškinamos 
žymės ant sienų šaldykloje. Kai van Kaeną užpuolė, 
jis iššvirkštė visas stemplėje buvusias bruknes. 

Dianai atrodė, kad Langlua žodžiai skverbiasi 
tiesiai į ją, po jos oda, tarsi maži baimės kristalai. 
tikro košmaro pavidalą. 

Priėjo Observatorijos fontaną: aštuoni akmens 
žirgai stovėjo piestu po smarkaujančiomis kaskado- 
mis. Kaskart, kai Diana čia praeidavo ir kai medžius 
blaškydavo vėjas, o oras būdavo pritvinkęs nemato- 
mų vandens lašelių, visada jausdavo tą patį liūdesį 
ir tą pačią tuštumą. Bet šiandien tas pojūtis buvo 
ypač stiprus. 

Langlua priėjo prie jos, kad užstotų nuo fontano 
ošimo: 

— Diana, noriu užduoti paskutinį klausimą: ar 
jūsų įsūnis negalėtų būti kilęs iš Vietnamo? 

Ji lėtai atsisuko ir pažvelgė į jį pro ašarų šydą 
kaip iš labai toli. Ji nebuvo apvilta, net neužgauta. 
Paprasčiausiai suprato šio rytinio pasivaikščiojimo 
priežastį. Truputį patylėjo. Langlua atrodė susierzi- 
nęs dėl to tylėjimo ir galbūt dėl savo paties klausimo. 
Jis ištarė jau garsiau: 

— Van Kaenas 10 metų praleido Vietname. Nega- 
liu atmesti šitos galimybės! Gali būti, kad Liusjenas 
kilęs iš šeimos, kurią jis pažinojo, na, ką aš žinau. 

Diana dabar sustingo it ledinė. O jis valdingu 
balsu pakartojo: 

— Atsakykite, Diana. Ar Liusjenas galėtų būti iš 
Vietnamo? 

Ji vėl įbedė akis į žirgus, nuo kurių sroveno van- 
duo. Smulkūs lašeliai dilgino veidą, dulksna prisi- 
plakė prie akinių stiklų. 

— Nieko apie tai nežinau. Visko gali būti. 

Policininko balsas sušvelnėjo: 

— Galėtumėte sužinoti? Paklausti našlaičių prie- 
glaudos darbuotojų? 

Diana žvilgsniu nusikėlė toliau nuo čia. Už Port 
Rojalio bulvaro audrotas dangus išrikiavo mono- 
tonišką palydą. Ji su liūdesiu žvelgė į tuos musoni- 
nius debesis, kurie jos galvoje svaidė tikras švinines 
liepsnas. 

— Aš paskambinsiu, - pagaliau ištarė. - Ieškosiu. 
Aš padėsiu jums. 

Grįždama atgal Diana įsileido į pačius netikėčiausius 
spėjimus. Port Rojalio bulvaras, ji patiki, kad Liusjenas 
iš tikrųjų vietnamietiškos kilmės. Barbiuso gatvė, ji nu- 
taria, kad jis nėra niekieno vaikas. Rolfas van Kaenas 
pažinojo jo šeimą. Keisčiausiu būdu berniukas buvo 
paliktas ir dar keistesniais būdais vokiečių gydytojas 
buvo perspėtas apie jo atsiradimą Prancūzijoje. Sen 
Žako gatvė, ji įsivaizduoja, kad Liusjenas yra nesan- 
tuokinis žymaus asmens vaikas ir šiam susirgus tėvas 
skubiausiai susisiekia su akupunktūros specialistu. Jos 
kliedesius nutraukė kodų skydelis prie namo. 

Namie ji atgavo ramybę. Įprasta trijų kambarėlių 
buto aplinka ją nuteikė raminamai. Valandėlę sėdėjo 
įbedusi akis į baltas sienas, į raudonmedžio parketą, 
ilgas šviesias užuolaidas, kurios, regis, išsaugojo savo 
atmintyje saulę ir lietingas dienas. Ilgai kvėpė vaško 
ir Žavelio vandens' kvapus, kurie sklandė čia nuo to 
laiko, kai ji iš pagrindų sutvarkė savo namus. O su- 
tvarkė kitą dieną po tos stebuklingos nakties. Diana 
iš tikrųjų išgremžė visus kampus, nutrindama visus 
pėdsakus, kurie galėtų jai priminti dviejų pastarųjų 


“ Žavelio vanduo - balinantis ir dezinfekuojantis skystis 

savaičių kančią ir apsileidimą. Dabar tas švaros kva- 
pas ją ramino ir suteikė drąsos apsispręsti. 

Ji žvilgtelėjo į laikrodį ir paskaičiavo, kiek dabar 
valandų Tailande. Paryžiuje - vidurnaktis. Ra Non- 
ge - penkta valanda popiet. Ji ištraukė aplanką su 
užrašu „Įvaikinimas“, paskui įsitaisė savo kambaryje 
ant grindų, nugarą atrėmusi į lovą. Tramdydama 
jaudulį sutelkė kvėpavimą pilvo apačioje, keli cen- 
timetrai virš bambos. Tai klasikinis atsipalaidavimo 
būdas, taikomas Wing chun kovos mene. Kai oras 
išsklido po kraują ir pasiekė tą paslaptingą tašką, kai 
ramybė užliejo tarsi neaprėpiama raminama tuštu- 
ma, ji žinojo, kad jau pasiruošusi. 

Nukėlė ragelį ir surinko „Boria-Mundi'" fondo 
našlaičių prieglaudos numerį. Po kelių virpčiojančių 
skambučių atsiliepė nosinis balsas. Diana paprašė 
pakviesti Terezą Maksvel. Geras dvi minutes palau- 
kė, paskui ataidėjo „alio“, trenkė taip, kaip trinkteli 
durys priverdamos pirštus. Dianos klausimas nu- 
skambėjo garsiau nei ji būtų norėjusi. 

— Ponia Maksvel? 

— Aš. Kas kalba? 

Ryšys buvo blogas. Direktorės balsas dar blogesnis. 

- Čia Diana Tiberž, - atkaklavo ji. - Mes matė- 
mės prieš kokį mėnesį. Rugsėjo 4-ąją aš buvau jūsų 
centre. Aš esu ta, kuri... 

- Auksinė grandelė? 

— Taip, ta. 

— Ko norite? Kas nors atsitiko? 

Diana atsiminė romų jos veidą ir inkvizitoriškas 
akis. Nedvejodama sumelavo: 

— Ne, nieko. 

— Kaip laikosi berniukas? 

— Labai gerai. 

- Skambinate man, kad apie jį papasakotumėte? 

- Taip... Na, ne visai. Norėjau jūsų kai ko paklausti. 

Kitame linijos gale aidėjo tik trikdžiai. Diana tęsė: 

- Kai mes susitikome, jūs man sakėte, kad neži- 
note, iš kur vaikas kilęs. 

— Būtent. 

— Nepažįstate jo šeimos? 

- Ne. 

— Niekad nesate mačiusi jo motinos? 

- Ne. 

- Ir neturite jokių žinių apie jo etninę kilmę? 
Arba apie priežastis, kodėl jo atsisakė? 

Po kiekvieno klausimo Tereza Maksvel trumpam 
nutildavo ir toje tyloje buvo jaučiamas priešiškumas. 
Savo ruožtu paklausė ji: 

- Kam tie klausimai? 

— Bet... aš juk esu jo įmotė. Ir turiu teisę žinoti, 
kad geriau suprasčiau savo sūnų. 

— Kažkas atsitiko. Jūs man visko nesakote. 

Prieš Dianos akis vėl iškilo sutvarstyta maža būty- 
bė, lyg šarvais apkaustyta aparatūra, perfuzijos vamz- 
deliais. Užgniaužta gerkle ji rado jėgų pasakyti: 

- Aš nieko neslepiu! Tik noriu bent kiek daugiau 
sužinoti apie savo berniuką ir... 

Tereza Maksvel atsiduso ir kiek švelnesniu tonu 
tarė: 

- Ašjums pasakiau per mūsų pirmą susitikimą. Ra 
Nongo gatvėmis bastosi tuntai berniūkščių, be tėvų, 

be priežiūros. Kai bet kuris iš jų suserga, mes jį pasii- 
mame, štai ir viskas. Lu-Sianas buvo vienas iš tokių. 

— Kas jam buvo? 

— Dehidratacija. Ir išsekęs dėl blogos mitybos. 

— Kai atvykau jo pasiimti, kiek laiko jūs jau laikėte 
jį prieglaudoje? 

— Apie du mėnesius. 

- Ir daugiau nieko kito apie jį nesužinojote? 

— Mes nevedame bylų. 

— Niekada niekas jo neaplankė? 

Vėl trikdžiai, tik stipresni. Dianai atrodė, kad ją 
atplėšia nuo pašnekovės, kad jai atima bet kokią ga- 
limybę gauti informacijos. Bet balsas vėl sučežėjo: 

— Saugokitės, Diana. 

Ji krūptelėjo. Balsas, atrodo, ūmiai priartėjo. Mer- 
gina sumurmleno: 

— Ko? 

— Savęs pačios, - tyliai pratarė direktorė. - Bijokite 
to noro žinoti daugiau, to mėginimo klausinėti apie 
Lu-Sianą. Šis berniūkštis nuo šiol jūsų vaikas. Jūs ir 
esate vienintelė jo kilmė. Ir toliau neieškokite. 

— Bet... kodėl? 

— Tie ieškojimai jūsų niekur nenuves. Tai tikra 
visų įtėvių liga. Visada ateina metas, kai užsinorite 
sužinoti, kai nerimstate, knisate. Tarsi bandote už- 
griebti tą paslaptingą laiką, kuris priklausė ne jums. 
Bet tie vaikai turi praeitį ir jūs nieko negalite pada- 
ryti. Tai šešėlinė jų gyvenimo pusė. 

Diana neturėjo ką pridurti. Liežuvis prikepo prie 
gomurio. Tereza dėstė toliau: 

— Žinote, ką reiškia žodis „palimpsestas“? 

- Ėė... manau... taip. 

Bet Tereza vis vien paaiškino: 

- Tai antikos laikų pergamentai, kuriuos vienuoliai 
viduramžiais išskusdavo ir rašydavo kitus tekstus. Tie 
dokumentai būdavo užpildomi naujais raštais, bet po 
jais visada būdavo išsaugotas senasis pranešimas. 
Taip pat ir su įvaikiu. Jūs jį auklėsite, išmokysite dau- 
gybę dalykų, jame įspausite savo kultūrą, savo asmeny- 
bę. Bet giliau visada rasime kitą manuskriptą. Vaikas 
visada turės savo kilmę. Savo tėvų, savo krašto genetinį 
palikimą. Ir tuos keletą metų, nugyventų savo aplinko- 
je. Jūs privalote susitaikyti su ta paslaptimi. Gerbkite ją. 
Tai vienintelis būdas iš tikrųjų pamilti savo sūnų. 

Gaižus Terezos balsas sušvelnėjo. Diana įsivaizda- 
vo našlaičių prieglaudą. Jautė jos kvapus, jos šilumą, 
sveikstančių ligonių atmosferą. Direktorė kalbėjo 
tiesą. Bet ji nežinojo tikrųjų aplinkybių. Diana pri- 
valėjo gauti tikslius atsakymus į savo klausimus: 

- Pasakykite man tik vieną dalyką, - paprašė ji. - 
Kaip jūs manote, Liusjenas... na, Lu-Sianas galėtų 
būti vietnamietis? 

- Vietnamietis? Gerasis Dieve, kodėl staiga viet- 
namietis? 

— Na... Vietnamas juk ne taip ir toli... 

— Ne. Jokiais būdais. Beje, aš moku vietnamiečių 
kalbą. O Lu-Siano dialektas nieko bendra su ta kalba 
neturi. 

Diana sušnibždėjo: 

- Ačiū jums. Aš... aš dar paskambinsiu. 

Ji padėjo ragelį ir leido viduje, tarsi ledinėje na- 
voje, aidėti direktorės žodžiams. 

Ir tada jos sąmonę perskrodė tolimas prisimi- 
nimas. 

Tai buvo Ispanijoje, Asturijoje, kai buvo renkama 
vieta jos ekspedicijai. Vienąkart laisvą minutę Diana 
apsilankė vienuolyne. Tai buvo grubios architektūros 
pilkšvas pastatas, kuriame buvo jaučiama susikau- 
pimo dvasia ir akmens šnabždesiai. Bibliotekoje pa- 
matė daiktą, kuris ją pakerėjo. Už stiklo vitrinos ant 
plieno vielų buvo pakabintas pergamentas. Grublė- 
tas rausvas jo paviršius rodė jį esant organinės kimės, 
beveik gyvą. Ant jo tankiomis eilutėmis tvarkingai 
driekėsi gotiškos raidės, vietomis palikdamos tarpus 
dailioms miniatiūroms. 

Bet visas įdomumas slypėjo kitur. 

Ultravioletinę šviesą skleidžiantys neono švies- 
tuvai išryškino kitą raštą, taisyklingais intervalais 
išsidėsčiusį po matomomis raidėmis, lygų, kraujo 
spalvos. Pėdsakai ankstesnio teksto, datuojamo anti- 
kos laikais. Tarsi atspaudas, paliktas ant pergamento 
odos. 

Dabar Diana suprato: jei jos vaikas palimpsestas, 
jei jo praeitis lyg tas pusiau nutrintas tekstas, jos Ži- 
nioje tik nuotrupos. Lu. Sian. Ir dar keletas žodžių, 
kuriuos jis nuolat kartodavo visas tas tris savaites, 
kol gyveno šalia jos Paryžiuje. Žodžių, kurių Tereza 
Maksvel nesuprato. 

Vienas iš Nacionalinio Rytų kalbų ir civilizacijų 
instituto skyrių buvo įsikūręs Lilio gatvėje, tuojau 
pat už Orsė muziejaus. Tai buvo erdvus, tamsus, val- 
dingas pastatas, pažymėtas ta didybe, kuri, Dianos 
požiūriu, apibūdina pačius gražiausius 7-ojo rajono 
namus. 

Ji perėjo marmurinį vestibiulį, paskui pakliu- 
vo į laiptų ir auditorijų labirintą. Antrame aukšte 
susirado Pietryčių Azijos kalbų skyrių. Sekretorei 
ji trumpai paaiškino esanti Žurnalistė ir rengianti 
reportažą apie Aukso Trikampio“ tautelės. Ar ga- 
lėtų pasikalbėti su Izabele Kondruajė? Šią pavar- 
dę ji rado „Plejados“ tome, skirtame etnologijai: 
mokslininkė pasirodė geriausiai nusimananti apie 
tų regionų tauteles. 

Sekretorė jai atsakė su šypsena. Dianai pasisekė: 
ponia Kondruajė kaip tik čia pat baigė skaityti pas- 
kaitą. Jai teksią kiek palaukti pirmame aukšte, 138 
auditorijoje: dėstytojai bus pranešta. 


* Aukso Trikampis - taip kartais vadinamas Pietryčių Azijos regionas Bir- 
mos, Tailando ir Laoso pasienyje. Žinomas kaip opijaus gamybos centras. 

Diana tuoj nusileido žemyn ir susirado nurodytą 
auditoriją. Tai buvo nedidelė patalpa pusaukštyje, 
daugiasluoksniai rūsio langeliai prie pat grindų at- 
sivėrė tiesiai į vidinį kiemą. Nedideli vienas šalia 
kito sustatyti stalai, juoda lenta, lakuotos medienos 
kvapas Dianai priminė studijų laikus. Ji atsisėdo kla- 
sės gale atgijus vienišiaus refleksui, paskui pasinėrė 
į studijų laikų prisiminimus. 

Kai atmintyje iškilo tas jos gyvenimo tarpsnis, ji 
prisiminė ne auditorijose praleistas valandas, o eks- 
pedicijas, žymėjusias metus prieš gaunant daktaro 
laipsnį. Ji niekada nebuvo uoli mokinė. Juo labiau jos 
protas nedegė meile nei analizei, nei teorijai. Diana 
labiausiai mėgo mokslinį tyrimą. Funkcinė mortolo- 
gija. Autoekologija. Gyvenamos erdvės topografija. 
Populiacijų dinamika. Šios sąvokos ir šios mokslo 
sritys jai tebuvo pretekstas išvykti - ieškoti, stebėti, 
tyrinėti laukinių žvėrių gyvenimą. 

Per savo pirmą kelionę Diana užsibrėžė vie- 
nintelį tikslą: perprasti medžioklės barbariškumą, 
plėšrūnų žiaurumą. Ji gyveno apsėsta šitos paslap- 
ties, kurią trumpai gali apibūdinti žandikaulių 
klanktelėjimas, kai dantys susminga į gyvą kūną. 
Bet veikiausiai nebuvo ką perprasti - reikėjo tik 
pajausti. Kai ji stebėdavo didžiuosius plėšrūnus, 
tykančius grobio, prigludusius brūzgynuose, su- 
stingusius tiek, kad, regis, jie suaugę su augmenija, 
tiek, kad atrodo lyg būtų įsirausę į Žemę, susilieję 
su tą akimirką supančia aplinka, Diana pajusdavo 
tvirtą įsitikinimą: ateis diena ir ji tiek susikaups, kad 
pati taps tuo laukiniu žvėrimi, ta pasala, ta akimirka. 

Daugiau negalėjo būti kalbos apie gyvūnų instink- 
tų supratimą. Reikėjo įsiskverbti į vidų. Tapti tuo 
aklu impulsu, tuo naikinimo judesiu, kurio logika 
esi pats... 

Staiga atsidarė durys. Izabelė Kondruajė. Išsišo- 
vę skruostikauliai, iš po kaštoninių, trumpai kirptų 
plaukų matėsi kiek įkypos akys, bet rainelės buvo 
žaliosios arbatos spalvos. Tikri migdolai, dar visai 
žali, pačiame lapijos suvešėjime. Šios moters krau- 
jyje buvo įlašinta Azijos eliksyro ir tai jai teikė ne 
egzotiškos lėlės žavesio, o veikiau uolos tvirtumo, 
kalnų atšiaurumo. Diana atsistojo. Mokslininkė ne- 
delsdama ėjo prie reikalo: 

— Mano sekretorė pasakė, kad jūs reporterė. Kurio 
laikraščio? 

Diana pastebėjo, kad etnologė dėvėjo pernelyg 
siaurą vyriško kirpimo palaidinę. Drabužis per su- 
segimą buvo prasiskėtęs nekukliomis ventiliacijos 
angomis. Ji pamėgino išspausti šypseną: 

— Kaip čia pasakius... Aš taip prisistačiau, kad 
pasimatyčiau su jumis. 

— Atsiprašau? 

— Man reikia informacijos. Labai skubios infor- 
macijos... 

- Juokaujate? Įsivaizduojate, kad neturiu daugiau 
ką veikti? 

Akimirką Dianai knietėjo atsakyti tuo pačiu 
tonu, bet susilaikė. Kovojant labai svarbu išnaudoti 
priešininko puolimo įkarštį. Kad užgesintų moters 
agresyvumą, ji pasirinko jautrios stygos užgavimo 
taktiką. 

— Neseniai įsivaikinau berniuką, - paaiškino ji. 
Tailande, Ra Nongo apylinkėse. Be abejonių, jūs pa- 
Žįstate tą regioną. Vaikui šešeri ar septyneri metai. 

— Na, irė 

— Jis ištaria kelias sakinių nuotrupas. Norėčiau 
sužinoti, kokia jo gimtoji kalba. 

Etnologė padėjo savo portfelį ant rašomojo stalo 
priešais auditoriją. Sukryžiavo už nugaros rankas. 
Palaidinės kilpelės liemenėlės vietoje dar labiau iš- 
sišiepė. Diana su nedrumsčiama ramybe dėstė to- 
liau: 

— Mes neseniai patekome į autokatastrofą. Vaikas 
vos nenumirė. Dar ir dabar be sąmonės, bet gydyto- 
jai tikisi, kad jis atsigaus. 

Moteris stebėjo Dianą jau kita veido išraiška. At- 
rodė, lyg ji klaustų savęs, ar tik nebus sutikusi bepro- 
tės, O gal tokia istorija galėjo būti ir išgalvota. Dianos 
galvoje melas įgijo aiškų ir tikslų pavidalą: 

- Štai kaip yra. Gydytojai mano, kad būtų ge- 
rai, jeigu vaikas išgirstų gimtąją kalbą, kai atgaus 
sąmonę. Juk jis Paryžiuje tik keletą savaičių, su- 
prantate? 

Tai nuskambėjo taip tikroviškai, kad jai staiga 
dingtelėjo, gal pasakė tiesą, kad panašiu dalyku rei- 
kės iš tikrųjų susirūpinti. Dėstytojos tonas sušvel- 
nėjo: 

- Jūsų pasakojimas. Na... O kokios jis būklės? 

- Prieš kelias dienas jis atrodė beviltiškai. Bet 
šiandien gydytojų prognozės optimistiškos. Nemažai 
ženklų rodo, kad jis pabus iš komos. Lieka kompli- 
kacijų grėsmė. 

Izabelė Kondruajė prisėdo. Iš jos veido vis dar 
nesitraukė kietumas, bet ji jau nebebuvo nusiteikusi 
priešiškai. Veikiau rimta. Pratarė: 

- Betjei jis nekalba, kaipgi jūs įsivaizduojate, kad 
aš... 
- Jis nuolat kartodavo vis tuos pačius žodžius. 
Ypač du skiemenis. Lu-Sian... 

- Ojjūs nieko nežinote apie jo etninę kilmę? 

- Nieko. Tik tuos skiemenis. 

Etnologė ilgai žiūrėjo į pašnekovę. Diana dėvėjo 
liemenuotą nedažyto audeklo paltą, kvarco gabalų 
vėrinį, sidabrinį smeigtuką ant pakaušio susuktiems 
plaukams prilaikyti. Dėstytoja pagaliau pertraukė 
tylą, bet jos balsas vėl tapo moksliškas ir šaltas. 

— Ar žinote, kiek priskaičiuojama Andamanų re- 
gione kalbų ir tarmių? 

- Tiksliai ne. 

— Daugiau nei dvylika. 

- Aš jums kalbu apie tiksliai apibrėžtą regioną. 
Taškelį žemėlapy. Našlaičių prieglauda yra Ra Nonge 
If: 
- Turint galvoje žmonių judėjimą dėl konfliktų 
Birmoje, dėl kovos su narkotikų prekyba, emigraciją 
iš Aukso Trikampio ir Indijos, kalbų skaičius šokteli 
iki dvidešimties. 

— Dar kartą sakau, kad teturiu tik tuos du skieme- 
nis. Bet jūs turite pažinoti specialistų, kurie užsiima 
tomis tarmėmis. Aš galiu... 

Mokslininkė susierzino: 

— Keletas vokabulų mums nepadės! Ypač jūsų pa- 
kartotų. Vien tajų kalboje tas pats žodis gali turėti 

daugybę skirtingų reikšmių, nelygu, kuris skiemuo 
kirčiuojamas ir kur pats žodis, sakinio pradžioje ar 
pabaigoje... 

Lauke pamažu leidosi sutemos. Daugiasluoksnis 
stiklas švytėjo skaisčiu raudoniu. Moters pyktis, at- 
rodė, apšvitino stiklą. Ji šiurkščiai baigė: 

— Man labai gaila. Be tarimo jūsų prašymas ab- 
surdiškas. Aš negaliu jums padėti. 

Diana plačiai nusišypsojo. 

— Neabejojau, kad taip ir pasakysite. 

Ji ištraukė iš savo krepšio ryškiai raudoną mag- 
netofoną. Karaokės instrumentas, kuriuo Liusjenas 
įrašinėjo savo dainas. Diana žinojo, kad neįmanoma 
nustatyti tarmės negirdint akcento ir tarimo. Tada ir 
prisiminė šioje kasetėje išsaugotą balsą. 

Diana nuspaudė klavišą Play. Netikėtai audito- 
rijoje pasigirdo nosinis Liusjeno balsas. Vakaro ty- 
loje it vaikystės muilo burbulai pliūptelėjo kapoti, 
trupučiuką gomuriniai skiemenys. Izabelė atrodė 
priblokšta. 

Diana laimėjo. Bet ji nesimėgavo pergale. Vai- 
ko balsas ją taip pat sukrėtė. Nuo nelaimės dienos 
ji niekad neperklausė šios kasetės. Balso modulia- 
cija taip netikėtai užtvindė visą erdvę, pripildė ją 
Liusjeno esaties, jo veido, jo lengvų it oras judesių 
ir Diana pajuto aštrų skausmą krūtinėje. Per vieną 
akimirką kančia išsilaisvino, į akis plūstelėjo karštas 
tvinksnis. 

Ji nuleido galvą, susiėmė veidą rankomis. Verkti 
nenorėjo. Susigūžė, o purpurinės šviesos užlietoje 
klasėje balsas vis kilo. 

Staiga stojo tyla. 

Diana pakėlė akis. Etnologė išjungė aparatą su- 
pratusi, kas dedasi. Diana žiojosi kažką sakyti, bet 
dėstytoja jau dėjo jai ant peties ranką. Jos balsas, 
prieš kelias sekundes buvęs toks sausas, toks šiurkš- 
tus, sušnibždėjo: 

- Palikite man kasetę. Pažiūrėsiu, ką galiu pa- 


daryti. 

Lipnios rankos. 

Tai vikriausia Wing chun technika, ją Diana buvo 
geriausiai įvaldžiusi. Technika, kai prie priešininko 
esi taip arti, kad smūgiuodamas arba atremdamas 
ataką vis vien nesitrauki nuo jo. Kumščio smūgiai. 
Alkūnės smūgiai. Skiausčio delno smūgiai. Pasipila 
smūgių kruša, nuo kurios niekaip neišsisuksi, nepa- 
sitrauksi - lieki prilydytas prie priešo. 

Dianai turėtų kelti pasišlyštėjimą tie visi prisilie- 
timai, bet čia buvo kova ir jos fobijos signalas nejsi- 
jungdavo. Atvirkščiai, sąlytis jai sukeldavo neaiškų 
malonumą. Tarsi viduje būtų mėgavusis šio gesto 
inversija - glamonė, tapusi smūgiu. 

Beje, Diana turėjo paslaptį. Tokioje trumpų rankų 
smūgių srityje ji buvo nepralenkiama tik todėl, kad 
buvo trumparegė ir didžiausia jos galimybė nugalėti 
buvo niekaip nesitraukti nuo priešininko, prilipti 
prie jo, nes tada ji matydavo menkiausią detalę. Savo 
neįgalumą ji pavertė jėga, išmoko kovoti iš labai arti, 
įveikdavo priešininką greičiu, rodė drąsą, kuri iš- 
mušdavo iš vėžių. 

Tą pat vakarą treniruotė „Mober-Miutiualitė“ 
dvikovės treniruočių salėje po dienos jaudulio jai 

suteikė nuostabų palengvėjimą. Po skambučio Te- 
rezai, po susitikimo su etnologe Diana nulėkė tie- 
siai į ligoninę. Liusjeną apžiūrinėjo gydytojai ir jai 
neleido jo pamatyti. Iš pradžių ji supyko, paskui 
susigaudė, kad daktaras Dageras ruošėsi rytojaus 
rytą išimti drenus. 

Tačiau grįžtant namo Dianai nepavyko visiškai 
atsiduoti džiaugsmui. Van Kaeno nužudymas už- 
gožė viską - net sūnaus sveikimą. Ji jau nebegalėjo 
apie nieką daugiau galvoti, tik apie tą žiaurumą. 
Apie ranką, kuri rausiasi viduriuose. Apie bru- 
knes, prilipusias prie sienų. Apie mirgantį ekraną, 
smulkiai rodantį išniekintą akupunktūrininko žar- 
nyną. Jos galvoje viskas susimaišė. Mintyse ji jau 
nebepajėgė atskirti žmogžudystės nuo savo vaiko 
sveikimo. 

Tiesa, pediatrijos korpusą dabar saugojo unifor- 
muoti policininkai. Kai ji ponios Ferer ėmė klausi- 
nėti, kodėl jie čia, moteris jai atsakė labai paprastai: 
„apsauga“. Kokia apsauga? Nuo kokio pavojaus jie 
saugo? Negi žudikas dar vis slankioja Nekero ko- 
ridoriais? Užuot sekinusi save tais klausinėjimais, 
Diana panoro dvikovės treniruočių salėje vėl pajusti 
prakaito kvapą ir smūgius. Lipnios rankos. Neblogas 
būdas išlieti savo nerimastį... 


Namie Diana nusimaudė po karštu dušu, paskui 
įjungė atsakiklį. Vis tie patys skambučiai - tie patys 
draugai ir pažįstami klausinėjo, kas naujo, ir kartojo 
tuos pačius padrąsinamus žodžius. Buvo ir jos mo- 
tinos Žinučių. Bet kai tik atpažindavo pasibjaurėtiną 
balsą, Diana beregint nuspausdavo mygtuką Next. 

Užsuko į virtuvę. Varvančiais plaukais ir degan- 
čiais skruostais užsiplikė labai stiprios „Darjeeling“ 
arbatos ir sudėjo ant padėklo arbatinuką, iš Palmitos 
parvežtą puodelį ir jogurtą - ji maitinosi beveik tik 
sausainiais ir pieno produktais. Paskui įsitaisė savo 
kambaryje su knygomis, kurias pirko užvakar. 

Jai liko ištirti dar vieną kelią. Neaiškų, netiesio- 
ginį, bet jis jai labai rūpėjo: akupunktūra. Ji norėjo 
pabandyti suprasti, kaip van Kaenas paveikė Lius- 
jeno kūną. Miglotai ji numanė, kad šis būdas susijęs 
su kitais tos lemtingos nakties elementais. 

Užteko paskaityti valandą, kad pasitvirtintų dau- 
gelis faktų. 

Pirma, Erikas Dageras buvo teisus. Fiziologiniu 
požiūriu akupunktūrininkas nedūrė į jokį ypatingą 
tašką. Nei į nervus, nei į raumenis, netgi ne į jaut- 
riausias odos dalis - šiaip ar taip, jei ir dūrė, ne vi- 
sada. Niekada fiziškai nebuvo galima akivaizdžiai 
įrodyti, kad kūno viduje yra meridianų. Tyrimai tik 
įrodė, kad adata kartais išlaisvina endorfinus - nu- 
skausminamojo poveikio turinčius hormonus. Kiti 
tyrinėjimai įrodė, kad atitinkami taškai pasižymi 
elektrinėmis savybėmis. Bet nė vienas tvirtinimas 
negalėjo būti skleidžiamas, jie visi apibūdina tik an- 
trinius reiškinius, jei juos palygintum su stebuklin- 
gais rezultatais, kurių pasiekė Rolfas van Kaenas. 

Vokietis gydytojas taip pat sakė teisybę: pagal kinų 
mediciną akupunktūra susijusi su paslaptinga esati- 
mi, kurią praktikai vadina gyvybine energija ir kurią 
anesteziologas palygino su tam tikru pirmapradžiu 
jėgų įtempimu - pirminiu šaltiniu. O kodėl ir ne, kai 
pagalvoji? Nors Diana buvo užkietėjusi racionalistė, 

nors pagal išsilavinimą buvo biologė, kai kalba ėjo 
viską. Buvo akivaizdu, kad akupunktūrininkas pavei- 
kė fiziologinius mechanizmus tiek, kiek nesugebėjo 
Vakarų medicinos priemonės. 

Diana skaitė toliau. Dabar ją domino tų paslap- 
tingų jėgų geografija. Vokietis kalbėjo apie gruntinių 
vandenų horizontą ir leido suprasti, kad ši gyvybinė 
energija žmogaus kūno viduje turi šaltinius: meri- 
dianus, kurių tėkmė paklūsta požeminei topografi- 
jai. Ne vieną valandą Diana tyrinėjo tuos sudėtinius 
srautus ir jų atitinkamą veikimą. 

Nuostabiausia buvo tai, kad ši energija, regis, buvo 
sukaupta vienu metu kūno viduje ir jo išorėje. Ir vieną 
ar kitą meridianą reikėjo ne tik sušildyti, nuraminti 
ar pažadinti, bet ypač suderinti tą srautą su išorės 
jėgomis. Galiausiai adatos veikia kaip mažulytės relės, 
sujungtos su visata, jos turėtų „suderinti organizmą 
su hipotetine kosmine galia. Diana metė skaityti: tos 
sąvokos ir tas žodynas ją trikdė - visa tai jai priminė 
spiritualistų žargoną ir guru kalbas, pašvęstas pra- 
žuvusioms sieloms. Tačiau jai neišėjo iš galvos ir tos 
adatos, žalsvos ir švytinčios, pasėtos po vaiko kūnelį. Ji 
pati tą akimirką įsivaizdavo lieptus, reles, jungiančias 
paslaptingas ir nenusakomas jėgas. 

Diana užgesino šviesą ir susimąstė. Tos knygos 
apie kinų mediciną jai nieko nedavė, išskyrus vieną 
mintį: o gal vaikas, kuriame slypi jo tautos kultūros 
palikimas, buvo jautresnis akupunktūrai nei kuris 
kitas. O gal egzistavo tam tikra genetinė patirtis, kuri 
leido jo kūnui geriau reaguoti į tą metodą. Bet ką ji 

tiksliai Žino apie atavizmo dėsnius? Gal tai bergždžia 
prielaida? Kuri, kad ir kaip ten būtų, nedavė jokių 
tikslių Žinių apie Liusjeno gimimą. 

Ji dar kartą mintyse kuo smulkiausiai atkūrė van 
Kaeno seansą. Į atmintį grįžo viena frazė. Frazė, į 
kurią ji tą neramią naktį nebuvo atkreipusi dėmesio, 
bet kuri šįvakar įgijo keistą atgarsį. Prieš išeidamas 
gydytojas pasakė: „Šis vaikas turi gyventi, supran- 
tate? Tada ta mintis rodė tik akupunktūrininko 
ryžtą. Bet ji taip pat galėjo reikšti, kad Liusjenas 
dėl nežinomos jai priežasties privalėjo bet kuria 
kaina išgyventi. 

Vokietis tuos žodžius pasakė kaip žmogus, kuris 
žinojo paslaptį - su vaiku susijusį dalyką. Galbūt tai 
kokia nepaprasta kilmė, kaip Dianai buvo smagu 
dieną įsivaizduoti. O gal koks fiziologinis išskirti- 
numas. O gal kokia misija, gal kokia užduotis, kurią 
Liusjenas privalės atlikti suaugęs. 

Dianą jau buvo beapimanti absurdiškų teorijų 
karštligė. Tuo pat metu ji lyg aidą girdėjo gydytojo 
balso intonaciją. Juto begalinę įtampą, užslėptą ne- 
rimą, kurį jis stengėsi per visą seansą paslėpti. Tas 
daktaras kažką žinojo. Liusjenas buvo ne toks vaikas 
kaip kiti. Ir Langlua su savo faro uosle tai beregint 
pajuto. Štai kodėl jis taip domėjosi jo kilme. 

Beprotybė prieš beprotybę, Diana įsivaizdavo kitą 
galimybę. 

Toks atkaklus noras išgelbėti vaiką galėjo būti ir 
priežastis jį sunaikinti. O jeigu van Kaenas ir buvo 
nužudytas dėl to, kad atgaivino berniuką? 

Jei Liusjenui gresia mirtinas pavojus? 

Ji sustojo it įkasta. Paskutinė prielaida jai už- 
gniaužė kvapą. 

O gal tas grasinimas jau buvo pradėtas vykdyti? 

Ojei eismo įvykis žiediniame kelyje vienas iš to- 
kių? 


II 


SERGĖTOJAI 

Pirmadienis, spalio 11-oji. 

Diana kopė Valerjeno kalno šlaitu Siurene. 

Pervažiavo amerikiečių kapines, išmargintas bal- 
tais kryžiais, paskui išvagotas žaliuojančiomis kalve- 
lėmis, niūksančiomis virš Bulonės miško. Ji važiavo 
ne tuo keliu, turbūt bus ne ten suktelėjusi Sen Klu 
tilto rajone. Ir dabar išsinuomotu automobiliu ji lei- 
dosi Ba Rožė gatve ir vėl pakliuvo į miesto pilkumą. 
Žliaugiant lietui į ją smelkėsi priemiesčio nykulys su 
jo niauriomis alėjomis ir siauromis šaltomis gatve- 
lėmis. Nykulys, kurį žmogus turi pakelti. 

Diana visa galva pasinėrė į savo paieškas. Ji pa- 
sinaudojo savaitgaliais ir pradėjo keletą tyrimų. O 
dabar rimtai turės įsiskverbti į savo ieškojimų gel- 
mę. Pervažiavo po granito akveduku, apsuko apvalią 
aikštelę, oriai pranešančią apie įvažiavimą į Belvede- 
rio kvartalą, paskui pasuko į dešinę Gambetos gatve. 
Viršuj driekėsi geležinkelio linija, o ji pati iš abiejų 
pusių buvo įrėminta tankiai sustatytų namukų, ku- 
rie, atrodė, šitaip stovi jau nuo seniausių amžių. 

58-as namas buvo triaukštis, nešvarus ir ap- 
griuvęs, apmūrytas plytomis ir iš šonų apkaišiotas 

pajuodusios geležies balkonais. Diana be vargo pa- 
statė mašiną ir įėjo į vidų. Prieš ją atsivėrė apleistas 
koridorius, apšnerkštos pašto dėžutės, pilkšvai ap- 
dažyti laiptai. Net pašvinkęs šiukšliadėžių tvaikas 
derėjo prie aplinkos - tai buvo tarsi kartėlis, niurz- 
glus ir žiaurus, užsiglaudęs po laiptine, įkūnijąs visą 
namo istoriją. 

Ji paspaudinėjo jungiklį ir suprato, kad šviesos 
nėra ir niekada nebus. Priėjo prie kartoninės apipe- 
lijusios lentos su nuomininkų pavardėmis ir gatvės 
žibinto šviesoje rado, ko ieškojo, - pavardę, kurią jai 
pavyko išpešti iš Patriko Langlua, kai buvo ją vakar 
vakare iškvietęs. 

Girgždantys laiptai, apgliaumiję turėklai: nieko 
kita ir neverta tikėtis. Diana dėvėjo ilgą neperšlam- 
pamą apsiaustą, blizguliuojantį melsvais atšvaitais, 
jis sulig kiekvienu žingsniu cypavo. Ant pečių dar 
laikėsi maži lietaus karoliukai ir tas vandens perliukų 
spindėjimas ją ramino. Ji užkopė iki trečio aukšto ir 
paskambino į duris kairėje. 

Jokio atsako. 

Nuspaudė skambutį dar kartą. Jau rengėsi sukti 
atgal, kai išgirdo šniokštelint vandenį. 

Pagaliau durys atsidarė. 

Ant slenksčio stovėjo jaunuolis. Užsitraukęs be- 
formio ir bespalvio trikotažinio bluzono gobtuvą. 
vargo galėjo nustatyti, kad jis kur kas jaunesnis nei 
likęs jos atmintyje. Galėjo turėti trisdešimt metų, ne 
daugiau. Ir kur kas liesesnis. Jos uoslę užgavo pro 
durų plyšį sklindantis kanapių kvapas. Vaikis buvo 


134 


pačiame lengvo apkvaišimo įkarštyje. Todėl ir tas 
vandens kliokimas tualete. Ji paklausė: 

- Jūs Markas Viulovikas? 

Neaiški žmogysta nepajudėjo. Paskui pasigirdo 
per nosį išspausti žodžiai: 

— Kas yrė 

Diana pasitaisė akinius. Užkimęs balsas patvir- 
tino blogiausia - tipas kvaišinosi kanapėmis, ne ki- 
taip. 

— Aš esu Diana Tiberž. 

Vyras tylėjo. Ji pridūrė: 

- Žinote, kas aš, negi ne? 

- Ne. 

— Aš esu ta, kuri vairavo visureigį avarijos naktį. 

Viulovikas neprasižiojo. Praėjo minutė. O gal tik 
kelios sekundės. Būdama tokios nervinės būsenos, 
Diana niekuo nebėra tikra. Jis paliepė: 

- Įeikite. 

Diana perėjo siaurą koridorių, palei sienas pri- 
grūstą kompaktinių plokštelių ir vaizdajuosčių, pas- 
kui dešinėje pusėje pateko į virtuvę linoleumo grin- 
dimis ir sluoksniuoto plastiko sienomis. Mostelėjęs 
ranka vyras pakvietė įeiti. 

Dienos blanda liejosi pro pilkšvą tiulio užuolai- 
dą. Kriauklė, vandens šildytuvas: dvi blyškiai mels- 
vuojančios dėmės skendi po stirta nešvarių indų. Ir 
kvaišalų smarsas, tvyrantis ore. Praviro lango plyšyje 
Diana pamatė kėdę. Greitai atsisėdo, drėgnas lietpal- 
tis vėl sumirguliavo atšvaitais. 

Vyriškis pasekė jos pavyzdžiu, prisitraukė tabu- 
retę ir atsisėdo kitoje stalo pusėje. Ištįsusi kaulėta 

fizionomija, it gelsvas gumbas kyšanti iš po nuleisto 
gobtuvo. Šviesūs plaukai, pakirpti kaip anties uo- 
dega, ir ožio barzdelė, kiek garbanota, primenanti 
kukurūzų burbuolės plaušus. Tvarsčiai jau nuimti. 
Tik ant kaktos ir smilkinių keletas tamsių šašų. Pa- 
narinęs galvą sumurmėjo: 

— Norėjau ateiti į ligoninę, bet... 

Jis nutilo ir atsitiesė. Žalsvos jo akys panėšėjo į 
mažyčius iliuminatorius, atsiveriančius į ledinę jūrą. 
Jis paklausė: 

- Jis... Na, vaikas... jis... 

Diana suprato, kad niekas jam nepranešė naujie- 
nų. Ji tyliai ištarė: 

- Jam geriau. Neįtikėtina, bet jis sveiksta. Tai pa- 
likime jį ramybėje, gerai? 

Viulovikas neapibrėžtai pakratė galvą, įbestas 
į pašnekovę žvilgsnis rodė dvejonę. Jis visas buvo 
persisukęs, pečiai pakelti. Narkomanas, savo slaptos 
bėdos įkalintas. Jis paklausė: 

— Ko jūs norite? 

- Grįžti prie avarijos aplinkybių. Sužinoti, kas 
jums atsitiko prie vairo. 

Vairuotojas susiraukė. Jo akyse šmėstelėjo nepa- 

- Sakėte, kad tą vakarą važiavote iš automobilių 
stovėjimo aikštelės Port d Otejo prospekte. Ką ten 
veikėte? Ilsėjotės? 

Vyras pats to nenorėdamas išsiviepė. Akys gašliai 
sublizgėjo. 

- Ojūs ten niekad nevažiavote? Noriu pasakyti, 
vakare? 

Diana įsivaizdavo beveidį prospektą, įsispraudusį 
tarp žiedinio kelio ir Rolan-Garo stadiono ir išei- 
nantį tiesiai į Bulonės mišką. Staiga jai aiškiai iškilo 
naktinis tos gatvės paveikslas ir ji suprato tai, ką iki 
šiol įkyrios mintys nuo jos slėpė: kekšės. Tas vyras 
paprasčiausiai buvo pas kekšes. 

Jis palingavo galvą, tarsi nuspėjęs Dianos išva- 
das. 

- Prieš komandiruotę įprastas dalykas. Turėjau 
važiuoti į Olandiją. Hilversumą. Pirmyn ir atgal. Visa 
para kelio. 

Diana sutiko: 

— Gerai. Bet aš skaičiau apie nusilpusį budrumą. 
Aštuoniasdešimt procentų vilkikų avarijų, susijusių 
su užmigimu, atsitinka tarp vienuoliktos valandos 
vakaro ir pirmos valandos ryto. Pagal tuos pačius 
duomenis tokio tipo avarijų žiediniame kelyje nieka- 
da nepasitaiko. Paprastai sostinės artumas pažadina 
vairuotojus. Jei jūs važiuotumėte iš... 

— Jūs mane apklausiate? - staiga agresyviai nu- 
kirto vaikis. 

- Aš tik noriu suprasti. Suprasti, kaip jūs vidur- 
naktį galėjote užmigti, jei ką tik pabuvote su prosti- 
tute ir buvote pasirengęs sukarti 24 valandas kelio. 

Viulovikas ėmė rangytis. Jo rankos ant stalo vir- 
pėjo. Diana sutramdė nervingumą ir staigiai pakeitė 
pokalbio temą: 

— Ką vartojate, kad liktumėte budrus? 

— Kavą. Imame termosus. 

Dianai virptelėjo šnervės - nebyli užuomina į 
kvapą, tvyrojusį toje pašvinkusioje virtuvėje. 

- Ir taip pat rūkote, ar ne? 

— Kaip visi. 

— Noriu pasakyti: hašišą. 

Vyriškis neatsakė. Ji tęsė: 

— Niekad nepagalvojote, kad tai gali jus visiškai 
pribaigti? Užmigdyti? 

Viulovikas ištempė kaklą. Po oda pulsavo gyslų 
raizginys. 

- Visi vairuotojai vartoja kvaišalus. Antraip ne- 
išlaikytų. Kiekvienas savaip. Aišku? 

Diana palinko virš stalo. Noras atrodyti kietuoliu 
jai nepadarė įspūdžio. Ji perėjo į tujinimą: 

— Daugiau nieko nevartoji? 

Tolimųjų reisų vairuotojas paniuręs nutilo. Diana 
spaudė: 

- Amfetamino, kokaino, heroino? 

Jis pažvelgė skersomis į jos pusę. Du metaliniai 
rutuliukai, blizgantys it kulkos iš po nuleistų blaks- 
tienų. Lūpos palengva brėžė šypseną. 

— Supratau. Norite man pridaryti nemalonumų. 
Mane išvijo iš darbo, atėmė teises. Rizikuoju netekti 
buto, bet jums vis negana. Norite, kad nieko nelauk- 
damas sėsčiau į cypę. Daugybei metų. 

Diana gestu jį sustabdė. 

- Aš noriu tiesos, daugiau nieko. 

Viulovikas suriaumojo: 

- Tiesa surašyta juodu ant balto farų raporte! Aš 
pūčiau į alkoholio matuoklį. Praėjau patikrinimą 
ligoninėje. Jie nieko nerado. Po velnių, aš buvau šva- 
rus. Prisiekiu, buvau švarus avarijos metu! 

Jis sakė tiesą. Jai rodė tas analizes. 

— Gerai, - taikesniu balsu prakalbo ji. - Tai kodėl 
tu tąnakt užsnūdai? 

— Nežinau. Aš nieko neprisimenu. 

Diana atsitiesė. 

— Kaip tai? 

Žmogus dvejojo. Veidas apsipylęs stambiais pra- 
kaito lašais. Jis suvapeno: 

- Prisiekiu. Aš pats bergždžiai laužiau galvą, bet 
nuo Otejo kvartalo neatsimenu nieko. Net nežinau, 
ar gavau smūgį. O turėjau būti visiškai sutraiškytas. 
Nežinau. Iki susidūrimo neatsimenu nieko. 

Dianai ėmė ryškėti baisi tiesa. Siaubą kelianti tikro- 
vė, dėl kurios jai dar buvo kilusios abejonės, bet dabar 
ji pradėjo įgauti aiškų pavidalą. Diana paklausė: 

— Niekas nebuvo prisilietęs prie tavo kavos? 

— Kliedite, ar ką! Kuriam galui? 

— Ar stovėjimo aikštelėje su kuo nors kalbėjai? 

Tas papurtė galvą. Gobtuvas buvo permirkęs pra- 
kaitu. 

- Nėra ko sukti ratų aplinkui. Aš nieko neprisi- 
menu. Velnias. Juk tai avarija! Ir nėra čia ko knai- 
siotis, net jei man ir atrodo keista. 

Diana prisitraukė kėdę arčiau. Jos kūnas degė. Ne- 
paisant drėgnų plaukų ir lietaus permerktos galvos. 

- Tu nesupranti, kaip tai man svarbu! Pasistenk 
prisiminti. 

Viulovikas atitraukė virtuvinio stalo stalčių. Išsi- 
ėmė dėžutę su viskuo, ko reikia kvaišalų suktinėms: 
cigarečių tūtelėmis, specialiu popieriumi, hašišo pa- 
ketėliu aliuminio folijoje. Paėmė du lapelius suktinei 
ir pareiškė: 

— Durys už jūsų. 

Atgalia ranka Diana nušlavė viską nuo stalo. Vy- 
ras pašoko iškėlęs kumštį: 

- Atsargiai, moterie. 

Diana jį priklijavo prie sienos. Ji buvo aukštesnė 
už Viuloviką. Tūkstantį kartų pavojingesnė. Ją ėmė 
vidinis juokas. Tiesą pasakius, jai tai patiko. Jai pa- 
tiktų, jei vaikinas trenktų antausį, apkultų. Jai taptų 
lengviau, jei tai būtų niekšelis, kuriuo pasinaudota 
ketinant užmušti jos vaiką. 

Ji lėtai, aiškiai tardama kiekvieną skiemenį pra- 
dėjo: 

— Gerai išklausyk mane, mulki. Devynias dienas 
mano sūnaus smegenys nepaliovė tinti ir nuodytis 
nuosavu krauju. Devynias dienas stebėjau, kaip jo 
gyvybė plastėjo tarp gyvenimo ir mirties. Ir šian- 
dien dar nežinia, koks bus, kai atgaus sąmonę. Gal 
normalus. O gal protiškai atsilikęs. O gal paprasčiau- 
siai daržovė. Įsivaizduok bent kiek, koks gyvenimas 
mūsų laukia, jo ir manęs. 

Vairuotojas panarino galvą ir rankomis suspaudė 
smilkinius. Diana abejingai žiūrėjo, kaip jis suglem- 
ba ant taburetės. Pasilenkė kalbėdama vis tuo pačiu 
ramiu balsu: 

- Tai jei kas nors, nesvarbu kas, tau pasirodė įtar- 
tina prieš avariją, jei jauti bent menkiausią įtarimą, 
po velnių, pats laikas pasakyti. 

Nepakeldamas galvos sušnibždėjo: 

— Nežinau... Nežinau... Man atrodo, kad su ma- 
nimi kažką padarė. 

Veidas buvo šlapias nuo prakaito ir ašarų. 

— Ką kažką? 

— Nežinau. Aš iškart užsnūdau. Kaip... 

— Kaip kas? 

— Kaip pagal komandą. Aš tai pajutau. 

Dianai užėmė kvapą. Tai buvo tamsos bedugnė ir 
drauge šviesa. Jos smegenis persmelkė mintis, aiški 
ir kartu miglota: vienaip ar kitaip, bet šis tipas buvo 
paveiktas. Ji pamanė apie hipnozę. Nežinojo, ar tokio 
masto įtaka galima, bet jeigu taip, turėjo įsijungti 
užprogramuotas veikimo būdas. 

— Gal klauseisi radijo? 

— Ne. 

— Turi ausinuką? 

— Ne. 

— Ar nepastebėjai ko įtartino kelkrašty? 

— Tai kad ne! 

Diana kiek atsitraukė. Atsitraukė, kad vėl pultų. 

— Sakei apie tai farams? 

— Ne. Aš dėl nieko nesu tikras. Kodėl man taip 
būtų padarę? Kodėl būtų iškrėtę tokį pokštą? 

Viulovikas ne viską pasakė. Jo krūtinėje blaškėsi 
išgąsčio gumulas. Galop jis išlemeno: 

- Kai viską iš naujo permąstau, telieka vienintelis 
dalykas. 

- Kas? 

- Kažkas žalio. 

- Spalva? 

- Chaki spalvos žalumo. Kaip... kaip kareiviška 
uniforma. 

Diana susimąstė. Nežinojo, kaip pasinaudoti ta 
nuoroda, bet jautė, kad ji gali padėti prisikasti prie 

tiesos. Vyras ašarojo, delnus prispaudęs prie smil- 
kinių. 

- Gerasis Dieve... Jūsų berniukėlis, aš negaliu 
naktimis užmigti, vis galvoju apie jį. Velnias, atleis- 
kite man! 

Diana nė nepajudėjo, tik paprastai ištarė: 

- Neturiu tau už ką atleisti. 

- Aš esu stačiatikis, - vis nenutilo vaikinas. - Mel- 
džiuosi už jį šventajam Savai, aš... 

— Dar kartą sakau, neturiu tau už ką atleisti. Nėra 
abejonių, tu čia niekuo dėtas. 

Tolimųjų reisų vairuotojas pakėlė akis. Ašarų mi- 
gla temdė žvilgsnį. 

— Ką... ką jūs sakote? 

Diana sušnibždėjo: 

— Nežinau, ką sakau. Kol kas. 

Vėlyvą rytą Port d Otejo prospekto automobi- 
lių stovėjimo aikštelė neatrodė kuo nors ypatinga. 
Rolan-Garo stadionas priminė aptvertą uždrausto 
miesto erdvę. O žiedinis bulvaras dūzgė priešais 
apačioje, nuo parapeto jo nesimatė. Kai pastatė au- 
tomobilį stovėjimo aikštelėje, buvo jau gerokai įdie- 
noję, bet ji tuoj įsivaizdavo, kas čia dedasi temstant. 
Mašinų žibintų apšviestos kekšės, lėtai slenkantys 
automobiliai ieško sau tinkamų, tamsios sustojusių 
nuošalėje vilkikų kabinos, uždarytos kad išsilietų 
išlaisvinti instinktai. Ji virptelėjo. Regis, užuodė tą 
nakties gašlumą, matė, kaip jis sklando, susiraiz- 
go išilgai asfalto tarsi grėsmingas, išrietęs nugarą 
žvėris... 

Diana nusiėmė laikrodį, prisegė jį prie vairo, 
įjungė funkciją „chronometras“ ir pajudėjo iš vie- 
tos. Pasileido aukštyn prospektu ir pasuko į dešinę. 
Važiavo palei Poetų skverą, paskui Otejo šiltnamių 
sodus ir atsidūrė šalia Molitoro kvartalo. Važiavo 
vidutiniu greičiu: tokį tempą paprastai pasirenka 
vidurnaktį važiuojantis vilkikas. Pagaliau pasiekė 
žiedinį kelią ir pasuko Port Maijo / Ruano greitkelio 
kryptimi. 

Praėjo 2 minutės 20 sekundžių. 

Diana padidino greitį likdama dešinėje kelio juos- 
toje. Laimei, kelio danga buvo šlapia - šlapia kaip aną 
vakarą. 90 kilometrų per valandą. Tai pirmas kartas, 
kai ji vėl išvažiavo į žiedinį kelią. Rankos susilydė su 
vairu, ji stengėsi nepasiduoti jauduliui. 

Pasi kvartalo prieigos. 3 minutės 10. Ji dar padi- 
dino greitį. 100 kilometrų per valandą. Tokio greičio 
Marko Viuloviko vilkikas negalėjo viršyti. 4 minutės 
20. Ji įnėrė į tunelį prie Miuet kvartalo. 

Prisiminė šviesų krioklius, šampano aptemdytą 
mintį. 

Vėl išlėkė į gryną orą. 

Pavažiavusi 700 metrų peršoko dar vieną tunelį. 

5 minutės 10. 

Kai Diana pamatė artėjantį paskutinį tunelį prie 
Dofin kvartalo, žinojo, kad ką tik kirto kitos realy- 
bės ribą. Ir kad jos pačios kaltės jausmas galbūt jai 
pašnibždės kokią paslaptį... 

Likus 100 metrų iki betoninės pragarmės, ji už- 
simerkė ir staigiai suktelėjo į kairį kraštą. Išgirdo 
padangų cypimą, sirenų staugimą. Galop atsimerkė 
ir ėmė stabdyti palei metalinį apsauginį aptvarą, ski- 
riantį dvi žiedinio kelio juostas. 

Vienu spustelėjimu išjungė chronometrą. 

5 minutės 37 sekundės. 

Ji atsidūrė tiksliai avarijos vietoje. Apsauginė tvo- 
relė neseniai pakeista, bet prie tunelio dar matyti 
įtrūkimai akmenyje, jie liko velkant mašiną. 

5 minutės 37 sekundės. 

Tad tokia pirmoji tiesos dalis. 

Ji vėl pamažu įvažiavo į mašinų srautą ir lukte- 
lėjusi prie Maijo prieigų pateko į šiaurinį žiedinį, 
skubiai kirto aikštę ir įsiliejo į gatvės eismą priešinga 
kryptimi. Taip privažiavo Molitoro kvartalą. Vėl iš- 
suko iš magistralės ir pasileido Siušė bulvaru. Ji su- 
lėtino prie 72 rajono prieigų - motinos namų. Laukė 
vėl užplūsiant nerimo, atsiminimų bangą. Bet nieko 
neatsitiko. Bandė prisiminti, kur tą vakarą buvo pa- 
stačiusi automobilį. Atmintyje liko tiksliai įsimintas 
pavadinimas: Maršalo Franšė d Esperė prospektas, 
palei Otejo hipodromą. 

Pavažiavo iki prospekto, sustojo toje vietoje, ku- 
rią prisiminė, ir įjungė chronometrą. Tada pasileido 
medžiais apaugusia magistrale ir už kilometro pa- 
suko į dešinę, į Port de Pasi aikštę. Lygiai taip, kaip 
darė tą nelemtą vakarą. Ir tada įvažiavo į žiedinį 
kelią. 

Žvilgtelėjo į laikrodį: 2 minutės 33. 

Diana specialiai pasirinko vidutinį Tojotos Land- 
kruizerio greitį. 120 kilometrų per valandą. Miuet 
kvartalo prieigos. 4 minutės. 

Pamatė pailgus Rusijos Federacijos ambasados 
pastatus, išsipleikusius ant žiedinio kelio pylimo. 

4 minutės 50. 

Paryžiaus IX universiteto fakulteto pastatai. 

5 minutės 10. 

Pagaliau įvažiavimas į lemtingą tunelį. Šįkart Dia- 
na sustojo dešinėje, skubaus sustojimo juostoje, įjun- 
gusi savo sielvarto šviesas. Be triukšmo, be stabdžių. 
Bet kai sugriebusi laikrodį žvilgtelėjo į ciferblatą, 
ranka sudrebėjo: 5 minutės 35. 

Tikslesnio sinchroniškumo ji nebūtų galėjusi įsi- 
vaizduoti. Kad atsidurtum tiksliai avarijos vietoje, 
reikia 5 minučių 35 sekundžių ir nesvarbu, ar važiuo- 
si iš Port d'Otejo prospekto automobilių stovėjimo 
aikštelės, ar nuo Maršalo Franšė d'Esprė prospekto. 
Tad visiškai užteko, kad Markas Viulovikas, kokiu 
nors būdu užprogramuotas, pajudėtų iš vietos tuo 
metu, kai Diana su sūnumi sėdo į savo automobilį, 
ir abi mašinos susidūrė prie įvažiavimo į paskutinį 
tunelį prie Dofin kvartalo. 

Diana rimtai ištyrinėjo žabangų hipotezę. Ža- 
bangų, paspęstų per lietų visu greičiu paleisto 
miegančio sunkvežimio. Tokioms pinklėms rei- 
kėjo sargybinio, kuris stovėtų prie Siušė bulvaro 
namo ir sektų, kada ji išvažiuos, o kitas žmogus, 
hipnozės ar kokiu dar neišaiškintu būdu tą pat aki- 
mirką „įjungtų“ Marką Viuloviką. Tie abu žmonės 
turėjo susisiekti radijo ryšiu arba paprasčiausiai 
susiskambinti mobiliuoju telefonu. Iki čia nieko 
nėra neįmanomo. 

O toliau kyla klausimas, kaip vairuotojas už- 
migdytas tiksliai tą akimirką, kai visureigis kirto 
vilkiko kelią. Būtent čia spąstams ir atrodo pati 
tinkamiausia vieta: jei ji neklysta, žudikams buvo 
nesunku apskaičiuoti kirtimo tašką ir į šią vietą 
paleisti signalą, kad vairuotojas užmigtų... 

Diana užsimerkė. Girdėjo prakeiksmų tiradas 
iš žiediniu keliu važiuojančių automobilių. Gal ji 
kliedi, gal bergždžiai leidžia laiką, bet dabar giliai 
sąmonės kamputyje atsirado įsitikinimas, kad tokia 
pasala visai įmanoma. 

Liko viena detalė, be kurios ji nieko negalės pa- 
daryti. Detalė, kuri nuo pat pradžių jai atrodė ne- 
normali. Diana įjungė posūkių šviesas ir įvairavo į 
lekiančių mašinų srautą. 

Padidino greitį ir pasuko Šamperė kvartalo 
link. 

- Jei jūs, miela poniute, norite kam nors įkyrėti, 
teks palaukti šefo. 

Pro kontoros langą Diana matė mechanikos 
dirbtuves. Sienos buvo tokios juodos, kad, regis, 
susiurbė ir plafonų šviesas. Toliau trinksėjo geleži- 
niai įrankiai. Kažkur lyg kankinami plaučiai cypavo 
alyvuoti domkratai. Ji visada jautė nepaaiškinamą 
pasibjaurėjimą garažais. Dėl tų skersvėjų, kurie ledu 
sukausto kaulus. To tepalų dvoko, kuris įkyriai lenda 
į šnerves. Tų alyvuotų rankų, kurios čiupinėja aštrius 
ir šaltus daiktus. Dėl šios aplinkos, tokios šiurkščios 
ir tokios niaurios, kad iš ten išėjęs žmogus jau ne- 
plauna rankų vandeniu, o gremžia smėliu. 

Už savo spintelės stovintis storulis vairuotojo 
kombinezonu kartojo giesmę: 

- Leidimai man nepriklauso. Reikia tartis su šefu. 

- O kadajis bus? 

- Išėjo valgyti. Grįš po valandos. 

Diana dėjosi baisiausiai apmaudaujanti. O iš tik- 
rųjų ji kantriai išlaukė iki vidurdienio ir tik tada 
atėjo čia vildamasi pakliūti ant smulkios žuvelės, 
tokios kaip šis. Tai vienintelė galimybė patekti į savo 

automobilį, kol dar neatlikta pakartotinė ekspertizė. 
Ji puolė dūsauti: 

— Paklausykite. Mano sūnus ligoninėje. Sunkiai 
sužeistas. Būtinai turiu grįžti pas jį, bet prieš tai man 
reikia pasiimti iš automobilio techninį pasą. 

Mechanikas trypčiojo vietoje. Atrodė nežinantis, 
kaip išsisukti iš padėties. 
kas negali liesti mašinos. Tai draudimo reikalas. 

— O mano kompanija kaip tik ir prašo šito do- 
kumento! 

Vyras vis dar abejojo. Sunkvežimis, vilkęs avarijoj 
suknežintą automobilį, nusirito nuo šlaito per kelis 
metrus nuo kontoros burgzdamas ir keldamas dvo- 
kiantį išmetamųjų dujų debesį. Diana jautė augantį 
nerimą. Bet vaikinas galop išspaudė: 

— Raktus turite? 

Ji pabarškino raktus kišenėje. Jis sumurmėjo: 

- 58 numeris. Antras požemis. Galinė stovėjimo 
aikštelė. Tik paskubėkite. Jei mano šefas grįš ir ras 
jus čia, tai... 

Diana prasmuko tarp mašinų, paskui kirto dirb- 
tuvę. Ėjo palei pajuodusio betono sienas, perženg- 
dama tepalų klanus, prasilenkdama su keliamaisiais 
tiltais. Atrodė, tokiame prietamsyje neoninės šviesos 
išryškina slaptus ezoterinius ženklus - kaip prieš- 
priešą dienos šviesai. 

Nusileido neaukštu šlaitu ir pateko į kitą auto- 
parką. Mašinos stovėjo it sustingusios pamėklės, 
reginčios savo metalinius sapnus. Diana jautėsi vis 
šlykščiau. Prie padų lipo tepalai. Gerklėje nusėdo 

perkaitinto variklio degalų smarsas. Ji apžiūrinė- 
jo ant Žemės surašytus numerius, spėjusius pusiau 
nusitrinti. Vien nuo minties, kad pamatys sumaitotą 
Tojotą, suspaudė širdį. Bet ji privalėjo patikrinti vie- 
ną detalę. Saugos diržą. 

Vaikas buvo išsviestas iš savo kėdutės, nes buvo 
neužsegtas diržas. Žudikai, jei jie egzistuoja, šitaip 
apskaičiavo maksimalią tikimybę užmušti. Kaip jie 
galėjo būti tikri, kad Diana neprisegė vaiko, neatliko 
to saugos veiksmo? 

„Toyota Landcruiseris pasimatė už kelių metrų. 
Diana išskyrė įlinkusį kapotą, suspaustą priekinį 
stiklą, smarkiai sulankstytą kairį sparną. Turėjo at- 
siremti į stulpą. Susirietė ir bandė išsivemti, bet krau- 
jas palengva subėgo į palinkusią kaktą ir jai suteikė 
savotiškos ramybės, netikėto tvirtumo. Sukaupusi 
jėgas, ji priėjo prie automobilio ir sustojo šalia už- 
pakalinių dešinės pusės durelių. 

Ištraukė iš krepšio halogeninį žibintuvą, jį uždegė 
ir tada atidarė dureles. Ir vėl šokas. Pajuodęs sudžiū- 
vęs kraujas ant vaiko sėdynės kraštų. Ant krėsliuko 
pabirę mažyčiai stiklo perliukai. 

Jos sąmonėje susipynė du prieštaringi vaizdai. 

Šalia Liusjeno krėslo išvydo ramiai gulintį austinį 
diržą ir metalinę sagtį. Diržas, akivaizdu, nebuvo 
užsegtas. Bet ji mintyse matė, kaip vaiką pasodina į 
krėslą ir tą sistemą užblokuoja. Tai juk nebuvo nauja. 
Visas tas dienas jos įsitikinimas vis stiprėjo, tapo vis 
tvirtesnis, nors faktai tam ir prieštaravo: Diana tvir- 
tai žinojo, kad tą diržą tikrai užsegė. Dabar, atsidūrus 
kabinoje, nebeliko jokių abejonių. 

Kaip tos dvi tiesos galėjo egzistuoti drauge? Ji įsi- 
kando žibintuvėlį ir įlindo į vidų. Įdėmiai apžiūrėjo 
tvirtinimo sistemą. Pamanė apie kenkimą: gal įkirp- 
tas diržas, įpjauta kniedė... Betgi ne, niekas nebuvo 
paliesta. Ji nuslinko iki užpakalinės sėdynės. Ant jos 
gulėjo krūvos aplankų su fotokopijomis, plastma- 
sinės dėžutės su žymėjimo gnybtais, chaki spalvos 
miegmaišis, nukaręs iki žemės. Visi tie daiktai per 
susidūrimą buvo priploti prie sėdynės atlošo. Ji juos 
nieko. 

Nepaliovė ieškoti. Vienu keliu priklaupusi ant 
sėdynės, persilenkė per atlošą apžiūrėti bagažinės. 
Smūgio jėga buvo nuplėšusi užpakalinės kėbulo da- 
lies bortelį. Diana prisiminė, kaip tuo skydu gavo per 
pakaušį. Pasilenkusi per sėdynės viršų pavedžiojo 
žibintuvėlio spindulių pluošteliu po bagažinę: vėl ap- 
lankai, senas drobinis krepšys, žygio batai, benzinu 
permirkusi striukė. Nieko keisto, nieko įtartino. 

Tačiau pamažiukais jos galvoje kilo viena mintis. 
Beprotiška hipotezė, kurios nepajėgė nusikratyti. Iš- 
jungė žibintuvėlį ir atsilošė į priekinę sėdynę. Kad 
galėtų patikrinti tą prielaidą, reikėjo apklausti vie- 
nintelį scenos liudytoją. 

Save pačią. 

Ji privalėjo atgaivinti atmintį ir nuspręsti, ar iš- 
saugojo blaivų protą, ar bus pamišusi, o gal visas šis 
reikalas apskritai peržengia įmanomo suvokti ribas. 

Tebuvo vienintelis būdas pasinerti į savo pačios 
vidų. 

Ir vienintelis žmogus, galintis jai padėti. 

Už marmurinio vestibiulio vėrėsi didžiulė restora- 
no salė, puošta baltomis kolonomis, sienos apmuštos 
tamsiu aksomu. Arkų alkovose slėpėsi keletas stalų. 
Prieblandoje blizgėjo pianino lakas, dumsūs paveiks- 
lai metė savo rusvų ir gelsvų atspalvių atšvaitus, o pro 
didžiulius langus Eliziejaus laukų parkai atsiliepė į 
interjero prabangą subtiliu lapijos ir šviesių fasadų 
kontrapunktu. Šiandien audrotas dangus skleidė ly- 
gią perlamutrinę šviesą, kuri nuostabiai derėjo prie 
švelnume skendinčios salės, persmelktos minkšto 
švytėjimo. Šitą spalvų ir šviesų santūrumą papildė 
ypatinga tyla: tylutėlis ir drauge ryškus krištolo ir 
pinigų skimbčiojimas, manieringas juokas. 

Diana sekė paskui metrdotelį. Eidama pajuto ke- 
letą trumpų žvilgsnių. Dauguma svečių buvo vyrai, 
pateikę apžiūrai savo tamsius kostiumus ir bespal- 
ves šypsenas. Ji nesidavė apgaunama: po šita švelnia 
atmosfera ir ramiais veidais plakė paslaptinga val- 
džios širdis. Šis restoranas buvo viena iš prestižinių 
vietų, kur kiekvieną vidurdienį būdavo statomas ant 
kortos politinis ir ekonominis šalies likimas. 

Metrdotelis išgaravo prie pat paskutinės alkovos, 
arčiausiai plačių langų. Šarlis Elikianas buvo čia. Jis 

neskaitė laikraščio. Nesišnekėjo su kitu verslininku, 
sėdinčiu prie gretimo stalo. Jis laukė jos. Ir šito, regis, 
jam su kaupu užteko. Diana buvo dėkinga už šitokios 
menamos pagarbos ženklą. 

Išeidama iš garažo, ji paskambino patėviui mo- 
biliuoju - daugių daugiausia dešimt asmenų Pary- 
žiuje teturėjo šį numerį. Priprašė kuo greičiau su 
ja susitikti. Šarlis atsakė juoku, kaip nusileidžiama 
vaiko kaprizui, ir pasiūlė pasimatyti čia, kur jis turė- 
jo vakarieniauti su vienu iš savo klientų. Diana vos 
spėjo grįžti namo, nusiplauti hašišo ir naudotų te- 
palų kvapus ir atkakti čia, apsigobusi, kaip ir derėjo, 
nerūpestingumo ir atsipalaidavimo šydu. 

Šarlis atsistojo ir pasodino ją ant apvalaus krėsle- 
lio. Diana nusivilko lietpaltį. Dabar ji dėvėjo juodo 
elastinio audinio suknelę be rankovių, tokią papras- 
tą, kad, regis, jos nereikėjo nė siūti. Tik perlų vėrinys 
blykčiojo ant jos raktikaulių, kaip du vandens lašai 
panašus į tokios pat rūšies auskarus. Paleisti į darbą 
Dianos kerai. 

— Tu... 

- Įstabi? 

Šarlis šyptelėjo. Diana pasufleruoja: 

- Puiki? 

Šypsena platėja. Jo tamsų veidą nušvietė nuosta- 
būs dantys. Ji pasakinėja toliau: 

- Kerinti? Gundanti? Užburianti? 

- Viskas vienu kartu. 

Ji atsiduso ir po smakru sunėrė savo ilgus pirštus. 

— Tai kodėl aš vienintelė laikau save blogai sudėta 
išstypa“ 

Šarlis Elikianas iš vidinės švarko kišenės išsitrau- 
kė cigarą. 

- Šiaip ar taip, tai ne tavo motinos kaltė. 

- Argi aš taip sakiau? 

Jis traškino rudus tabako lapus tarp pirštų. 

- Ji man papasakojo apie jūsų nedidelį... pokal- 
bį. 

-— Be reikalo. 

— Mes neturime paslapčių. Po avarijos ji tau 
skambina, palieka žinutes ir... 

— Aš nenoriu su ja kalbėtis. 

Jis rimtai pažvelgė į ją. 

- Tavo elgesys absurdiškas. Iš pradžių tu atstūmei 
bet kokią jos užuojautą. O dabar, kai Liusjenui jau 
geriau, tu ir toliau užsidarai tylėdama ir... 

— Palik tai spręsti man pačiai, gerai? Aš atėjau su 
tavimi kalbėti ne apie ją. 

Šarlis iškėlė delną it baltą vėliavą. Paskui pakvietė 
padavėją ir užsakė. Sau kavos. Jai arbatos. Savo aštriu 
balsu paklausė: 

- Tu norėjai mane matyti - ir, atrodė, skubiai. 
Ko nori“ 

Diana iš padilbų žvilgtelėjo į jį. Širdį dilgtelėjo 
prisiminus tą jo bučinį. Pajuto, kaip į vidų įsigauna 
nerimas, skruostus užlieja karštis. Kad išstumtų tą 
neramumą, ji sutelkė dėmesį į pokalbį: 

- Vieną dieną tu kalbėjai apie hipnozę. Pasako- 
jai, kad retkarčiais griebiesi šio būdo savo klientams 
gydyti. 

- Teisybė. Atsiradus baimei išeiti prieš žmones, 
iškalbos problemoms. Tai kas? 

— Tu pasakei, kad hipnozė pasižymi beveik neri- 
bota galia raustis po atmintį. 

Šarlis perėjo prie ironiško tono: 

— Kartais vaidinu specialistą. 

— Puikiausiai tai prisimenu. Tu aiškinai, kad pasi- 
telkęs hipnozę savo atmintį gali naudoti kaip filma- 
vimo kamerą, fiksuojančią atsiminimus. Dar pridū- 
rei, kad to visai nežinodami išsaugome pasąmonėje 
menkiausias išgyventų įvykių detales. Detales, ku- 
rios niekad neiškyla sąmonėje, bet lieka čia (smilių 
tiesia prie smilkinio), įrašytos mūsų galvoje. 

— Mane buvo pagavęs įkvėpimas. 

— Nejuokauk. Anot tavęs, hipnozė gali atgaivinti 
praeities įvykius ir sustoti prie vienos ar kitos akimir- 
kos, išskirti vieną ar kitą detalę. Gali leisti panaudoti 
protą tarsi vaizdo leistuvą. Sustabdyti vienoje ar kito- 
je vietoje, išdidinti vaizdą vienu ar kitu rakursu... 

Šarlis paliovė šypsotis ir paklausė: 

— Ką nori tuo pasakyti? 

Diana nepaisė klausimo ir varė toliau: 

— Tu tada taip pat kalbėjai apie psichiatrą. Anot 
tavęs, geriausią Paryžiaus hipnologą. Tokios rūšies 
seansų specialistą. 

Jis pakartojo jau garsiau: 

— Ką nori tuo pasakyti? 

— Norėčiau jo koordinačių. 

Padavėjas padėjo ant stalo sunkų sidabro padė- 
klą. Juodas kavos blizgesys. Rusvas „Earl Grey“ rus- 
vumas. Spalvos subtiliai dera, o aromatas apgaubia 
rafinuotą aptarnavimo ritualą. Vyras baltu švarku 
dingsta. Šarlis tuoj paklausė: 


155 


— Kodėl? 

Diana ramiai pasako: 

— Noriu per hipnozės seansą atkurti avarijos 
eigą. 

— Tu išprotėjai. 

— Tau daro įtaką mano motina. Kai kalba apie 
mane, mėgsta tai kartoti. 

- Ko tu ieškai? 

Ji prisiminė sutrikusį Marko Viuloviko žvilgsnį ir 
kaip tikrino laiką. Vėl peržvelgė hipotezę: bandymą 
nužudyti, užmaskuotą po avarijos priedanga, orga- 
nizavo ne vienas Žmogus. Ji paprastai atsakė: 

- Šioje avarijoje yra nenormalių faktų. 

- Kokių faktų? 

Ji išskiemenavo: 

- Saugos diržas. Aš įsitikinusi, kad jį užsegiau. 

Šarliui, regis, gerokai palengvėjo. Jis raminamai 
atsakė: 

- Klausyk. Suprantu, kad ši istorija tave kankina, 
bet... 

— Ne. Tai tu klausyk. 

Diana įsirėmė alkūnėmis į stalą ir palinko. 

- Rimtai, negi tu iš tikrųjų manai, kad aš trenkta? 

- Niekada gyvenime. 

- Tu žinai, kad daugybę kartų mane gydė dėl to- 
kių bėdų. Tu pats man padėjai nuslėpti tą buvimą 
klinikoje ir tai nebuvo įrašyta įvaikinimo byloje. Tad 
noriu žinoti, kaip aš tau šiandien atrodau. Ar, tavo 
nuomone, esu jau visiškai sveika? 

- Taip. 

Atsakymo tonas išdavė nebaigtą mintį. 

— Bet? 

- Tu likai... originali. 

— Aš laukiu aiškaus atsakymo. Ar manai, kad dar 
liko nervinio sutrikimo padarinių? O gal, atvirkščiai, 
aš visiškai atgavau pusiausvyrą? 

Šarlis išpūtė cigaro dūmą ir tik tada ištarė: 

— Taip, tu puikiausiai pagijai. Esi puikiausiai su- 
sivaldanti. Esi ekscentrikės, lunatikės priešingybė. 
Nusileidusi ant žemės. Pragmatikė. Net maniakė, 
siekianti, kad viskas vyktų taip, kaip nori tu. Tikra 
mokslininkė. 

Diana pirmą kartą nusišypsojo. Ji žinojo, kad jis 
kalba visiškai nuoširdžiai. Pasigavo jo mintį: 

— Tai kaip tu paaiškinsi, kad pamiršau užsegti 
mažylio saugos diržą? 

— Mes daug išgėrėme, buvo vėlu, mes... 

Diana trenkė kumščiu į stalą. Skimbtelėjo puode- 
liai. Į jų pusę sužiuro paskutiniai svečiai. 

- Liusjenas yra viso mano gyvenimo laimėji- 
mas, - riktelėjo. - Tai, ką aš padariau, yra geriausia 
nuo to laiko, kai sulaukiau tokio amžiaus, kad galiu 
savarankiškai spręsti. Ir nuo kelių taurių šampano 
būčiau galėjusi pamiršti tą elementariausią saugumo 
judesį? Būčiau numetusi jį ant užpakalinės sėdynės 
kaip paprasčiausią kuprinę? 

Šarlis suspaudė cigarą. 

- Tu klysti vėl grįždama prie viso šito. Privalai 
užversti puslapį. Tu... 

Diana sugriebė lietpaltį. 

— Gerai. Maniau, kad galiu tavimi pasikliauti, bet 
suklydau. Pati susirasiu telefonų abonentų sąraše... 

— Jo pavardė Polis Sašė. 

Šarlis ištraukė rašiklį dramblio kaulo galiuku ir ki- 
toje vizitinės kortelės pusėje užrašė jo koordinates. 

- Jis labai užimtas, bet jei tu paskambinsi mano 
vardu, jis tave tuojau pat priims. Būk atsargi: jis 
mergišius. Kai dėstytojavo, visada išsirinkdavo pa- 
čią gražiausią mergaitę klasėje. Kitiems mokiniams 
nelikdavo nieko, tik užsičiaupti. Tikras gaujos va- 
das. 

Diana įsikišo kortelę į kišenę. Nepadėkojo. Neiš- 
spaudė nė menkiausios šypsenos. Tik pareiškė: 

- Yra dar vienas dalykas, kuris mane tą vakarą 
galėjo paveikti. 

— Kas? 

- Tai, kad tu mane pabučiavai ten, ant laiptų. 

Antakiai išsilenkė rodydami abejojimą. Šarlis Eli- 
kianas paglostė savo apvalią barzdelę. 

— O, tai... - sušnibždėjo jis. 

Diana nenuleido nuo jo akių. 

- Kodėl tu mane pabučiavai? 

Verslininkas savo prabangiu kosiumu ėmė bruz- 
dėti. 

— Nežinau. Išėjo kažkaip... spontaniškai. 

— Šarli Elikianai, didysis patarėjau psichologijos 
klausimais. Bandyk sugalvoti ką nors geriau. 

Jis atrodė vis labiau trinkantis. 

- Ne, tikrai, tai padariau akimirkos nuotaikos pa- 
gautas. Buvo tas miegantis vaikas. Tu, tokia aukšta ir 
tiesi prieblandoje ir kaip visada tokia stoiška. Ir tas va- 
karėlis, kur tu taip skyreisi iš kitų. Buvai tokia... laisva. 
Aš norėjau tau palinkėti sėkmės, daugiau nieko. 

Diana sugriebė savo krepšį ir atsistojo. 

— Tada gerai padarei, - baigė ji, - nes jaučiu, kad 
man jos prireiks. 

Apsisuko eiti ir paliko persų karalių vieną savo 
alkovoje. Keliais žingsniais peržirgliojo salę. Dabar 
restoranas buvo tuščias. Tik priebrėkšmyje žibuliavo 
auksiniais tonais paveikslai ir lietaus čaižomi langų 
stiklai. 

— Diana! 

Ji jau buvo marmuriniame hole. Atsigręžė. Šarlis 
vijosi. 

— Viešpatie, ko tu nori? Tu man ne viską pasakei. 

Ji palaukė, kol jis prieis, ir pakartojo: 

— Aš tik noriu žinoti. Išsiaiškinti tą diržo klau- 
simą. 

— Ne, - paprieštaravo jis, - tu nori atkurti tą ava- 
riją, nes manai, kad tai ne nelaimingas atsitikimas. 

Diana netikėtai susižavėjo psichologu. Jis ją kiau- 
rai permatė, tarsi ji būtų dėvėjusi kalkinio popieriaus 
suknelę. Sugebėjo sekti šios mintis, nors jos toli per- 
žengė racionalumo ribas. Ji patvirtino: 

— Tikrai taip. Manau, kad tas susidūrimas turi 
sąsajų su van Kaeno nužudymu. Kaip gali manyti 
kitaip? Tai negali būti atsitiktinumas. Esu įsitikinusi, 
kad viso šito kol kas nesuprantamo reikalo centre 
yra Liusjenas. 

Šarlis sušvokštė: 

— Viešpatie... 

- Ir nesakyk man, kad esu beprotė. 

Trumpais ir tankiais garbanotais plaukais vyriškis 
išblyško, įdegimo kaip nebūta. 

— Tai ta avarija, manai, galėjo būti mėginimas 
nužudyti. 

- Aš dar nesurinkau visų įrodymų. 

- Kokių įrodymų? 

- Turėk kantrybės. 

Diana apsisuko eiti. Šarlis sugriebė ją už rankos. 
Jis tankiai mirkčiojo ir jo blakstienos plastėjo tarsi 
drugelio sparnai. 

- Paklausyk manęs. Mes, tu ir aš, pažįstami jau 
16 metų. Aš niekad nesikišau į tavo auklėjimą. Nie- 
kad nesivėliau į tavo santykius su motina. Bet šįkart 
neleisiu tau kalbėti kvailysčių. Bent jau ne iki tokio 
lygio. 

Ji įžūliai išsišiepė, kaip šaiposi akiplėšos mer- 
giūkštės. 

- Jei viskas tik mano išsigalvojimas, tai ko tau 
taip baimintis. 

- Nebūk idiotė! Galbūt tu žaidi su ugnimi ir šito 
pati nesuvoki! 

Jis šaukė. Kairėje Diana pajuto nustėrusių pada- 
vėjų žvilgsnius: be abejonių, pirmą kartą jie matė 
Šarlį Elikianą tokios būsenos. 

- Tu visai negalvoji, - jau tyliau dėstė jis. - Saky- 
kim... kartoju, sakykim, tu teisi, bet negali į visa tai 
kištis. Tai policijos reikalas. 

Neleisdamas jai išsižioti, jis paklausė: 

- O tas diržas? Ką kita jis galėtų rodyti? Buvo 
neužsegtas: ekspertas ataskaitoje tai tvirtina be jokių 
prielaidų. Tai kas... 

— Aš tikra, kad jį buvau užsegusi. 

Šarlio veidas pamažu vėl atgavo rusvą spalvą. 

— Tada kaip? Tada pats Liusjenas bus... 

- Liusjenas giliai miegojo. Aš jį stebėjau galinio 
vaizdo veidrodėlyje. 

— Tai kaip tau atrodo? Kad jis pats atsisegė? 

Diana prisiartino. Šarlis jai tesiekė pečius. Ji kon- 
fidencialiai šnibžtelėjo: 

- Žinai tokią taisyklę: kai išsemiama visa įmano- 
ma, kas lieka? Tai, kas neįmanoma. 

Šarlis įspyrė į ją savo juodas akis, kakta blizgėjo. 

— Kas neįmanoma? 

Diana dar pasilenkė. Vėl mintyse išvydo auto- 
mobilio saloną: kraują, stiklą, patamsėjusias vietas, 
suglamžytą miegmaišį. Jos balsas tapo švelnus, ilge- 
singas ir drauge prislopintas išgąsčio: 

— Neįmanoma yra tai, kad automobilyje, be ma- 
nęs su vaiku, dar kažkas buvo. 


Ž2 


Eliziejaus laukai audė lietaus ir šviesos raštus. Šen 
ir ten pro liūties šydą prasimušė saulės blyksniai. 
Vėjyje šlamėjo lapai, atsiliepdami į lietaus girlian- 
das grakščiomis žaliuojančiomis arabeskomis. Diana 
pasibalnojo juodus akinius ir neryžtingai atsistojo 
restorano prieduryje. 

Ją pribloškė ta garsiai jos pačios išsakyta prielai- 
da. Apie žmogų, pasislėpusį jos automobilyje, vei- 
kiausiai po miegmaišiu arba bagažinėje, jis ir bus 
atsegęs Liusjeno diržą važiuojant žiedine magistra- 
le. Kažkoks savižudis, pasirengęs mirti sutraiškytas 
metalo replių tik tam, kad įsitikintų, jog berniukas 
visiškai nesaugus. 

Žinoma, tai neatlaiko jokios kritikos. Kas pa- 
smerks save tokiai rizikai? Kuriems galams aukotis 
užsidarant pačiuose spąstuose? Beje, po avarijos ne- 
buvo rasta jokio ženklo, kad salone būta dar vieno 
keleivio. Bet Diana vis vien nepajėgė atsisakyti to 
savo įsitikinimo. Pasirodė vežėjas. 

- Jūsų automobilis bus tuojau, ponia. 

Bet balso tonas, veido išraiška sakė visiškai prie- 
šinga. Diana pasiteiravo: 

— Kas atsitiko? 

Uniformuotas žmogus metė nevilties kupiną 
žvilgsnį į automobilių stovėjimo aikštelę. 

— Tai jūsų draugas. Jis pasakė, kad viskuo pasi- 
rūpins... 

Koks draugas? 

— Toks aukštas ponas. Jis jūsų laukė. Pasakė, kad 
atvarys automobilį iki čia, bet... (jo sutrikęs žvilgsnis 
blaškėsi į šalis) nematau. 

Diana pamatė savo automobilį už 30 metrų, po lie- 
pos laja. Ji energingu žingsniu pasileido per žvyruotą 
aikštelę. Banguotame priekinio stiklo atspindyje atpa- 
žino Patriko Langlua siluetą, jis kaip pašėlęs sukiojo 
variklio paleidimo raktelį. Ji pabeldė į langą. Faras 
krūptelėjo ir droviai nusišypsojo. Atidarė dureles. 

— Buvau pamiršęs, kad šitos nuomotos vežėčios 
turi kodą. Kaip gaila. Norėjau padaryti staigmeną... 

Diana kažkodėl neužpyko. 

— Pasislinkite, - ištarė. 

Milžinas vargiai perstūmė savo kūną ant keleivio 
sėdynės. Ji šleptelėjo prie vairo ir paklausė: 

- Ką jūs čia veikiate? Šnipinėjate mane? 

Policininkas nutaisė nepatenkintą veidą. 

— Pasiunčiau vieną iš savo vaikinų pas jus, norė- 
jau pakviesti į bistro. Kai jis atvažiavo iki jūsų, jau 
rengėtės išvažiuoti. Nesulaikė jūsų, tik atsekė iki čia 
ir paskambino man. 

— Kodėl nėjote į restoraną? 

Jis peštelėjo savo apykaklę stačiu kaklu. 

— Kaklaraištis. Nebuvau numatęs. 

Diana šyptelėjo, jai iš tikrųjų nebuvo pikta. Poli- 
cininkas dar pridūrė: 

- Žinau, turėjau išsitraukti pažymėjimą. Brautis 
jėga. 

Ji nusikvatojo. Bendraudama su šiuo vyriškiu 
ir susidurdama su jo akivaizdžiu nerūpestingumu, 
jautėsi lengvesnė, skaidresnė, atsikračiusi savo bai- 
mių. Bet Langlua, rodydamas į restoraną, paklau- 
sė: 

- Jūs gerai sutariate su patėviu“ 

Klausimo tonas Dianai nepatiko. 

- Ką jūs sau įsivaizduojate? 

Langlua bilstelėjo nagais į stiklą, išsiblaškiusiu 
žvilgsniu apmesdamas parką. 

- Aš nieko sau neįsivaizduoju. Tik matau daugy- 
bę dalykų, ir tiek, - jo akys juokėsi. - Savo tarnyboje, 
noriu pasakyti. 

Diana taip pat nukreipė savo žvilgsnį į parką. 
Liūtis buvo išvaikiusi praeivius, motinas su vaikais, 
prekiautojus atvirukais. Liko grynas gamtovaizdis, 
švytintis, pagyvintas mirgėjimo. Sustingę vandens 
klanai. Žalios lapijos bangos. Akmeniniai fasadai, 
nublizginti lietaus. Ji prisiminė paplūdimį per jūros 
atoslūgį. Netikėtai įsigeidė švelnumo, užuojautos, 
gardumynų ir mėtinių saldainių. Paklausė: 

- Tai kodėl norėjote su manimi pasimatyti? 

Faro rankose atsirado byla. 

- Norėjau pranešti naujienų. Pasidalyti su jumis 
savo prielaidomis. 

Jis pasirausė lapeliuose. Langlua atrodė priklau- 
sąs tai naujajai mokyklai, snobų ir atitrūkėlių nuo 
tikrovės mokyklai, kuri atsisako į kasdienį gyveni- 
mą įsileisti techniką. Toks žmonių tipas galėjo pulti 

garbinti bloknotą su spirale ir griežtai atsisakyti 
įsigyti mobilųjį telefoną. Jis pradėjo: 

- Šioje byloje ištisa kolekcija nukrypimų nuo nor- 
mos. Žmogžudystės klaikumas. Akivaizdi žudiko 
jėga. Tuo pat metu numanomas jo ūgis labai mažas: 
ne daugiau nei 1 metras 60 centimetrų. Lieka dar 
viena paslaptis. Grynai anatominė. 

Langlua nutilo. Lietus mušė į mašinos stogą it 
kastanjetėmis savo paprastutę sarabandą. Diana gal- 
vos linktelėjimu padrąsino Langlua kalbėti toliau. 

— Neaišku, kaip žudikas galėjo rasti aortą, ap- 
čiuopom, viduriuose. Kaip teigia teismo medicinos 
ekspertai, net patyręs chirurgas tokiomis sąlygomis 
nerastų. - Jis įkvėpė oro ir tęsė: - Atsiradę daug protu 
nesuvokiamų dalykų. Tad man teko pakeisti savo 
įsitikinimus. Pamaniau, ar tik čia neina kalba apie 
kokį nors ritualą, aukojimo apeigas, praktikuojamas, 
pavyzdžiui, Vietname. 

- Ir ką nustatėte? 

- Pirmiausia, nieko apčiuopiama. Bet kokiu atve- 
ju, Pietryčių Azijoje šito nėra. Bet vienas etnologas iš 

mogaus muziejaus mane nukreipė į Centrinę Azi- 
ją - Sibirą, Mongoliją, Tibetą, šiaurės vakarų Kiniją. 
Kalbėjau ir su kitais specialistais. Vienas iš jų tikina, 
kad šiose šalyse ritualų technika galėtų sutapti su 
žmogžudystės būdu. 

- Ką jūs norite pasakyti? Toks aukojimo būdas? 

— Ne. Kur kas proziškesnis dalykas. Šitokiu būdu 
ten galabija galvijus. Po krūtinės ląsta padaro nedi- 
delę įpjovą, įkiša į gyvulio vidurius ranką ir plikomis 
rankomis nusuka aortą. 


165 


Dianos sąmonėje lyg kas spragtelėjo. Tai netikė- 
tai prikėlė miglotus prisiminimus. Langlua kalbėjo 
toliau: 

- Etnologas pasakojo, kad tai labai paplitę Mon- 
golijoje. Tai geriausias būdas nudobti aviną ar elnią 
nepraliejus nė lašo kraujo. Tose šalto klimato šalyse 
taupoma mažiausia dalelė gyvulio energijos. Atrodo, 
kad ten yra kraujo baimė. Tabu. 

Diana skeptišku tonu pasidomėjo: 

— Tai žudikas bus atkeliavęs iš Vidurinės Azijos? 

— Galbūt. Arba jo ten kurį laiką gyventa ir jis 
pažįsta tuos papročius. Anot mano medicinos eks- 
perto, žmogaus anatomija ne kažin kuo skiriasi nuo 
avino. 

- Tai man atrodo labai jau miglota, - tarė ji. 

- Man taip pat. Išskyrus vieną detalę. 

Moteris atsigręžė į farą. Jis jai ištiesė vienos kelio- 
nių agentūros firminio blanko fotokopiją, parašytą 
vokiškai. 

- Rolfas van Kaenas rengėsi keliauti į Mongoliją. 

— Ką jūs sakote? 

- Vokietijoje Berlynas tęsia savo tyrimą. Jie pa- 
tikrino visus gydytojo skambučius. Van Kaenas tei- 
ravosi apie skrydžius į Ulan Batorą... 

- .„„Mongolijos Liaudies Respublikos sostinę. 

Policininkas nustebęs pažvelgė į Dianą. 

- Jūs žinote? 

— Ne, tik iš pavadinimo. 

- Akupunktūrininkas taip pat susižinojo apie vie- 
B linijų skrydžius į vieną miestelį pačioje šiaurė- 
je... - jis susirado savo užrašuose, - Cagan Nūrą. Jis 

nebuvo numatęs tik vieno dalyko: išskridimo datos. 
Trumpai tariant, jei galvotum apie žudymo būdą, čia 
galima rasti ryšį. Silpną, bet vis vien ryšį... 

Langlua nutilo, paskui švelniai paklausė: 

— Ojūs? Turite ką nors nauja man pasakyti? 

Ji gūžtelėjo pečiais, vėl sustodama priešais parką. 
Lietus plakė priekinį stiklą ir nusagstė lašų blizgu- 
čiais. 

— Ne. Skambinau į prieglaudą. Jie nieko nežino. 

— Ir viskas? 

— Atidaviau specialistams kasetę, į kurią Liusjenas 
įrašinėjo dainas gimtąja kalba. Yra vilčių, kad jie 
nustatys tarmę. 

— Gudriai sumanyta. Daugiau nieko? 

Diana pagalvojo apie savo avarijos hipotezę, apie 
kamikadzę žudiką, kuris galėjo įlįsti į jos automo- 
bilį. 

— Daugiau nieko, - atsakė. 

Langlua paklausė: 

— Kodėl manęs klausėte tolimųjų reisų vairuotojo 
adreso? 

Ji krūptelėjo, bet pasistengė likti abejinga. 

— Norėjau su juo pasikalbėti, ir viskas. Pranešti 
naujienas apie Liusjeną. 

Vyras atsiduso. Lietus žymėjo tylą ilgu beldimu 
į metalą. 

- Žmonės nepasitiki mūsų patirtimi. 

Ji atsisuko suglumusi. 

— Kodėl taip sakote? 

— Pasakysiu, ką manau: jūs pati atliekate asmeninį 
tyrimą. 

— Tai dėl to jūs ir norite mane apklausti, taip? 

- Nevaidinkit kvailutės. Aš kalbu apie van Kaeno 
žmogžudystės tyrimą. 

— Kodėl tai daryčiau? 

— Aš pradedu pamažu jus pažinti, Diana, ir, nuo- 
širdžiai kalbant, kodėl jums to nedaryti... 

Ji tylėjo. Faro balsas surimtėjo. 

- Būkite atsargi. Šitoje byloje žinoma tik dešimto- 
ji dalis faktų. Ir bet kuriuo momentu gali kilti daug 
smarvės. Nesvarbu kaip. Tad nevaidinkit seklės Ali- 
SOS. 

Ji linktelėjo sutikdama kaip paklusni mergaitė. 
Langlua atidarė dureles. Į saloną įsiveržė lietaus šuo- 
ras. Jis baigė: 

- Kitą kartą aš jus vaišinu. 

Išlipo iš mašinos ir pridūrė: 

- Farai žino geriausius Paryžiaus bistro. Žinote, 
visi vaisiniai kokteiliai skirtingo skonio? Tikra niu- 
ansų mokykla. 

Diana nutaisė linksmą veidą: 

— Pabandysiu puikiai pasirodyti. 

Langlua pasilenkė, lietaus lašai čaižė nugarą. 

- Ir atsiminkite: jokių kvailysčių, jokio mažos 
mergaitės heroizmo. Jei bent kas ne taip, skambin- 
kite. Aišku? 

Diana linktelėjo, bet kai durelės užsidarė, jų 
trinktelėjimas nuaidėjo jos ausyse lyg užsivožiantis 
karsto dangtis. 

Ji žvelgė į jį kaip į šviesos šaltinį, bet pro savo 
pačios tamsumas. 

Jo tvarsčiai buvo pakeisti. Labiau prigludę, plo- 
niau apvynioti: jie apglaudė jo galvą kaip marlinė 
plėvelė. Drenai jau ištraukti, ko gero, tą pat rytą. 
Buvo padarytas lemiamas žingsnis: Liusjenui nebe- 
grėsė hemoragija. 

Ji prisitraukė fotelį arčiau ir smiliaus galiuku švel- 
niai perbraukė vaiko kaktą, nosies sparnelius, lūpų 
apybrėžas. Prisiminė jų pirmuosius vakarus, kai tyliai 
sekdavo jam pasakas, o ranka tamsoje švelniai glos- 
tydavo įsitempusį veidą, kuris pamažu atsileisdavo, 
prisiminė jo nusilpusį kūnelį, vos pastebimą po ant- 
klode ir kilsuojantį jam tylutėliai kvėpuojant. Diana 
pajuto vėl pasiilgusi kelionės per tuos mažyčius iš- 
kilumus, tuos paslaptingus slėnelius. Ji su didžiausia 
palaima juto plastančią gyvybę, kuri per sutvarstytą 
kūną rodė aiškius grįžimo į gyvenimą ženklus. 

Bet skausmas jos neapleido. Dabar, kai mirtinas 
pavojus nebegrėsė, Diana jautė, kad ją užvaldo nau- 
jos kančios. Lygiai taip, kaip kontūziją iškentęs kūnas 
atsigaudamas ima jausti skausmus, taip ir ji susekė 
dar bent kelias savo kančios pakopas. Savo kūnu 

išgyveno kiekvieną vaiko žaizdą, kiekvieną mėlynę, 
išgyveno su nirtuliu ir bejėgiškumu. Diana tapo auka 
dar vienos nevilties - skausmo nevilties, kenčiamos 
už kitą. 

Bjauriausia, kad negalėjo nusikratyti ją perse- 
kiojančio įsitikinimo, kad kažkur netoli jų sukasi 
grėsmė. Šis įsitikinimas virto įkyria mintimi. Ji nie- 
kad negalės mąstyti apie ateitį, jei nepajėgs įminti tų 
paslapčių. Štai kodėl jos apsisprendimas dar labiau 
sutvirtėjo. Štai kodėl susitarė pasimatyti su hipnolo- 
gu Poliu Sašė tą patį vakarą, šeštą valandą. 

Staiga Diana pamatė ant lovos rėmo kabančią len- 
telę, kurioje buvo surašytos kasdien skiriamų vaistų 
dozės ir nubrėžta Liusjeno temperatūros kreivė. Ji 
nuplėšė milimetrinį popierių. Pieštukinė linija rodė 
tris karščio pikus nuo vakar 11 valandos vakaro iki 
šiandien 10 valandos ryto. Nesvarbu kada: svarbu, 
kad tris kartus temperatūra buvo pašokusi virš 40 
laipsnių. 

Diana nukėlė ant sienos kabančio telefono ragelį 
ir surinko Eriko Dagero numerį. Chirurgas buvo 
operacinėje. Ji pakvietė ponią Ferer. Po minutės 
pilkšvi plaukai supleveno už koridoriaus lango. Dar 
nespėjus Dianai praverti lūpų, seselė perspėjo: 

— Daktaras Dageras manęs paprašė jums apie tai 
nesakyti. Jis mano, kad nėra ko be reikalo jūsų jau- 
dinti. 

Diana pašėlo: 

- Tikrai? 

- Šie temperatūros pakilimai truko tik kelias mi- 
nutes. Tai nepavojinga. 

Diana pamosavo diagrama. 

— Nepavojinga? 41 laipsnis? 

— Daktaras Dageras mano, kad šie karščio šuoliai 
tėra netiesioginė vaiko sutrenkimų pasekmė. Netie- 
sioginis ženklas, kad jo medžiagų apykaita pradeda 
normaliai funkcionuoti. 

Diana, grynas nervų kamuolys, pasilenkė prie 
lovos ir pataisė apklotą. 

— Jūs turite mane perspėti, jei atsitinka bent ma- 
Žiausias dalykas. Aišku? 

- Žinoma. Bet dar kartą sakau, čia nieko rimta. 

Diana išlygino paklodes, pasitaisė medvilnės cha- 
latą. Staiga nervingai nusikvatojo, akys buvo pritvin- 
kusios ašarų. 

— Sakote, nieko rimta, ką? Bet aš manyčiau, kad 
daktaras Dageras vis vien nori su manimi pasima- 
tyti? 


— Kai tik išeis iš operacinės. 

- Viskas gerai, Diana. Pirmiausia skubu tai jums 
pasakyti. 

Blogesnės pokalbio pradžios ji dar niekad nėra 
girdėjusi. 

— O aukšta temperatūra? - paprieštaravo mote- 
ris. 

Dageras nušlavė užuominą nerūpestingu rankos 
mostelėjimu. 

- Vieni niekai. Liusjeno būklė vis gerėja. Kad jis 
sveiksta, mums tvirtina visi požymiai. Šįryt nuėmė- 
me drenus. Greitai iškelsime į kitą palatą. 

Šiame jo linksmume buvo girdėti kažkas netikra. 
Diana stebeilijo į jo vyzdžius, blizgančius iš akiduo- 
bių gilumos. Turbūt tokias pat akis turėjo anarchistai 
iš Anos Kareninos, tie, kurie mesdavo bombas po 
kunigaikščių kojomis. 

Ji lyg tarp kitko paklausė: 

- Daugiau nieko man neturite pasakyti? 

Gydytojas įsibruko rankas į kišenes ir žengė kelis 
žingsnius. Jo kabinete dieną ir naktį degė tos pačios 
lempos. 

— Norėjau jus supažindinti su Didjė Romansu, - 
pagaliau ištarė. - Jis antropologas. 

Diana teikėsi pasukti galvą į trečią asmenį, tūno- 
jusį kabinete, jo iki tol nebuvo pastebėjusi. Jis buvo 
jaunesnis už Dagerą. Rusvo gymio, liesas, tiesus kaip 
kartis, visiškai neįžvelgiamą jo veidą žymėjo akiniai 
juodais blizgančiais rėmeliais. Žiūrint į jį norėjosi 
galvoti tik apie lygtis ir abstrakčias formules. 

Gydytojas kalbėjo toliau: 

— Didjė yra antropologas šiuolaikine šio žodžio 
prasme. Populiacijos biometrijos ir genetikos spe- 
cialistas. 

Uždarasis vyras palingavo galvą. Drovi šypsena 
lyg ir bandė prasimušti, bet tučtuojau atsitraukė. 
Dageras paklausė Dianos: 

- Žinote, kas tai? 

— Maždaug. 

Dageras mokslininkui pasiuntė šypseną. 

- Ar aš tau nesakiau: ji nuostabi! 

Žaismingas tonas atrodė vis lėkštesnis. Daktaras 
varė toliau: 

— Kalbėjau su Didjė apie Liusjeną. Paprašiau jo 
padaryti keletą analizių. 

Diana įsielektrino. 

— Tikiuosi, kad... 

- Aišku, jokių klinikinių tyrimų. Mes paprasčiau- 
siai palyginome keletą fiziologinių jūsų sūnaus duo- 
menų su kitais kriterijais, sakykim, bendraisiais. 

— Nesuprantu. 

Įsiterpė antropologas: 

— Mano specialybė - polimorfizmas, ponia. Aš 
dirbu pasaulio tautų charakterizavimo srityje. Kiek- 
vienoje tautoje, kiekvienoje etninėje grupėje tam tikri 

bruožai pasikartoja dažniau nei kiti. Net jei ne visi 
bendruomenės nariai atitinka tuos standartus, visa- 
da egzistuoja vidurkis, kuris mums leidžia nupiešti 
apibendrintą etninės šeimos portretą. 

Gydytojas atsisėdo ir perėmė kalbos estafetę: 

- Mums pasirodė įdomu palyginti Liusjeno fizio- 
logines charakteristikas su vidurkiu populiacijos, kuri 
gyvena tuose kraštuose, iš kur jis kilęs. Galbūt šis me- 
todas galėtų padėti mums atkasti jo... tikslią kilmę. 

Dianos pyktis šoktelėjo dar keliais laipsniais, bet 
ji pyko ant savęs. Kaip ji anksčiau apie tai nepagal- 
vojo? Kokia kvailė, skambino prieglaudai. Kaišiojo 
specialistei jo ištartus žodžius. Bandė geriau suprasti, 
kaip jis išsigelbėjo. Bet jai nė į galvą neatėjo ištirti 
akivaizdų ženklą: jo kūną. Tą kūną, kuris neabejoti- 
nai turėjo kokių nors fiziologinių bruožų, net pačių 
menkiausių, padėsiančių nustatyti etninę grupę, iš 
kurios jis kilęs. 

Ji atsisuko į Romansą ir jau ramiau paklausė: 

- Ir ką nustatėte? 

Antropologas ištraukė iš portfelio pluoštą lapelių. 

- Pradėkime nuo ūgio, jei norite. Kai berniukas 
pateko į ligoninę, jūs tvirtinote, kad jam maždaug 
dar turi visus pieninius. Vadinasi, jam ne daugiau 
kaip penkeri. 

Ištraukė dar vieną popierių. Diana atpažino priė- 
mimo į ligoninę blanką, kurį pildė avarijos naktį. 

- Jūs parašėte, kad Liusjenas kilęs iš tautelės, gy- 
venančios Andamanų jūros pakrantėse. 

Ji tik skėstelėjo rankomis. 

- Aš nieko nežinau. Anot prieglaudos direkto- 
rės, tie keli jo tariami žodžiai nepriklauso nei tajų, 
nei birmiečių kalbai, nei kuriam nors žinomam to 
regiono dialektui. 

Romansas mestelėjo pro savo akinių viršų trumpą 
žvilgsnį, paskui pasitikslino: 

- Irjūs manote, kad jis kilęs būtent iš tos vietovės, 
sakykim, tos, kuri išsidėsčiusi maždaug tarp Birmos, 
Tailando, Laoso, Vietnamo ir Malaizijos? 

Diana kiek padvejojo: 

- Aš... na, taip, žinoma. Neturiu pagrindo manyti 
kitaip. 

Antropologo akys nusileido it giljotinos peilis. 

- Jei apsistosime ties regionais palei Andamanų 
jūrą, - tarė jis, - ir net jei ieškojimų plotą išplėsime 
iki Tailando įlankos ir Kinijos jūros, teaptiksime tro- 
pikuose ir giriose įsikūrusių tautelių. 

Vėl aštrus žvilgsnis į Dianą. 

- Erikas man sakė, kad jūs etologė. Tad žinote, 
kad gamtinė aplinka turi didelės įtakos gyventojų 
ūgiui. Girioje gyvenantys žmonės ir žvėrys yra kur 
kas smulkesni nei gyvenantieji kitoje aplinkoje, pa- 
vyzdžiui, atviroje lygioje vietovėje. 

Ji jam atsakė žvilgsniu. Akiniai prieš akinius. Ro- 
mansas įbedė nosį į užrašus. 

- Pietryčių Azijos tropinių girių gyventojų ūgis 
šiandieniniais duomenimis nustatytas tarp 142 ir 165 
centimetrų. Mes galime daryti išvadą, kad tokių tėvų 
penkerių metų vaikų ūgis siekia apie 70 centimetrų. 

Vėl žvilgsnis į popierius. 

— O žinote, ponia, koks jūsų sūnaus ūgis? 

— Manau, daugiau kaip metras. 

- Tikslus ūgis: 1 metras ir 12 centimetrų arba 42 
centimetrais viršija ūgio vidurkį. 

- Tęskite. 

Romansas sušiugždino dar vieną lapą. 

— Pereikime prie odos pigmentacijos. Apie po- 
puliacijų odos spalvą yra padaryta daugybė tyrimų, 
bet šį kriterijų keblu apibendrinti ir pavojinga nau- 
doti, todėl aš smulkiai nepasakosiu. Apskritai mes 
matuojame šviesą atspindinčio paviršiaus stiprumą 
specialiu būdu, vadinamu reflektometrija. Leidžiame 
šviesos srautą į tiriamojo epidermį ir matuojame to 
paviršiaus atspindėtus fotonus. Juo oda šviesesnė, 
tuo atspindėtas šviesos kiekis didesnis. 

Diana netvėrė savame kailyje. Ji pradėjo gaudytis, 
kur suka Romansas. 

— Mes padarėme šį testą Liusjenui, - tęsė jis. - 
Gavome rezultatą, svyruojantį tarp 70 ir 75 procen- 
tų atspindėtos šviesos. Jūsų vaiko epidermis beveik 
visiškai atmuša spindulį. Jo oda tviskančio baltumo. 
Nieko panašaus į tropinių žmonių tamsią odą. Tuo 
pačiu metodu nustatyta, kad Andamanų pajūrio zo- 
nos gyventojų to duomens vidurkis - 55 procentai. 

Diana prisiminė nepaprastą berniuko blyškumą, 
kai jį maudydavo, tą peršviečiamą odą, po kuria raiz- 
gėsi plonytės gyslelės. Kaip tokie kerintys dalykai 
dabar galėjo virsti nerimo šaltiniu? Vyras vartė pus- 
lapius ir kalbėjo: 

- Štai dar vienas tyrimas. Fiziologinių Liusjeno 
mechanizmų. Arterinis kraujo spaudimas. Širdies 
ritmas. Glikemijos lygis. Plaučių tūris... 

Diana jį pertraukė: 

- Ir jūs turite kiekvieno iš šių kriterijų statistinius 
duomenis? 

Antropologas išspaudė išdidžią šypseną. 

- Ir ne tik jų. 

— Palyginote juos su mano sūnaus duomenimis? 

Jis linktelėjo: 

- Liusjenas vienoje iš šių sričių rodo stulbinantį 
rezultatą. Nors jis dar ne visai sveikas, išmatavome 
jo plaučių tūrį. Galima sakyti, jo plaučiai velniškos 
apimties. O jūs turbūt žinote - žmogaus plaučių tūris 
tiesiogiai susijęs su jo gyvenamąja vieta. Kalnų gy- 
ventojų plaučių tūris didžiausias, nes hemoglobino 
koncentracija didesnė negu, pavyzdžiui, tų, kurie 
gyvena slėniuose. Šios savybės rodo, kad organizmas 
prisitaiko prie gyvenamosios aplinkos. 

— Velniai griebtų, eikite prie esmės. 

Mokslininkas palingavo galvą. 

- Pagal visus tuos parametrus Liusjeno duome- 
nys rodo gyvenimą aukštoje vietovėje. Nieko bendra 
su skaičiais, būdingais pakrančių ir girių gyvento- 
jams. 

Dianos smilkinius daužė tyla. Uždara tyla, ji ne- 
galėjo būti išreikšta nei žodžiais, nei prielaidomis. O 
Didjė Romansas savo monotonišku balsu tęsė: 

- Jei sudėsime ūgio, pigmentacijos ir jo fiziologi- 
nio pajėgumo duomenis, gausime lygtį, kuri parodys 
lygumas, šaltį ir aukštį. 

Diana vos girdimai sušnibždėjo: 

— Ir tai viskas? 

Vyras pakėlė visą krūvą lapų. 

- Viskas surašyta daugiau nei 50-yje puslapių. 
Mes viską ištyrėme: kraujo grupę, audinių kategoriją, 
chromosomas. Nė vienas rezultatas - aš neapsirikau: 
nė vienas - neatitinka tų Andamanų jūros regionų 
vidurkio. 

Diana pasufleravo: 

— Manau, kad jūsų rezultatai leido nustatyti kitą 
kilmę... 

- Tiurkų-mongolų, ponia. Vaikas pasižymi vi- 
somis pagrindinėmis Tolimųjų Rytų Sibiro tautoms 
būdingomis savybėmis. Liusjenas - ne tropikų vai- 
kas; jis - taigos berniukas. Ir, be jokių abejonių, gimė 
už daugybės tūkstančių kilometrų iki tos vietos, kur 
jūs jį įsūnijote. 


26 


Dianai prireikė kone pusvalandžio, kol rado savo 
automobilį. 

Perkirto Sevrų gatvę ir įsuko į Generolo Bertrano 
gatvę. Paskui pasileido Diuroko gatve, įsispraudė 
į Maserano gatvę, paskui - į Diukeno prospektą. 
Jai trūko oro, širdis daužėsi netolygiai. Bandė su- 
sikaupti ir pamąstyti. Veltui. Per daug klausimų ir 
jokio atsakymo. Kaip tiurkų-mongolų tautybės vai- 
kas galėjo atsidurti tame dulkėse skendinčiame Ra 
Nonge, Birmos pasienyje? Kaip Rolfas van Kaenas 
galėjo sužinoti apie vaiko agoniją ir dar tuomet, kai 
pats akivaizdžiai rengėsi vykti į tą pasaulio kraštą? 
Ir kaip toks mažas penkiametis berniukas, nesvarbu, 
iš kur jis būtų kilęs, galėjo, kaip Diana įtarė, sukel- 
ti tokius rizikingus žaidimus, tokias pragaištingas 
machinacijas. 

Pagaliau ji pastatė automobilį šalia Bretejo aikš- 
tės. Įsmuko ten tarsi į prieglobstį. Mintys galvoje 
lėkė šuoliais. Duslūs, betiksliai dūžiai į smilki- 
nius. 

Tačiau po tuo nerimastingu vidiniu drebuliu ji 
pagavo šviesą. 


Netikėtai suprato, kaip priartėti prie tiesos. Ji 
prisiminė tą ispanų vienuolyną ir ultravioletinių 
spindulių pluoštą, vietomis atskleidžiantį paslėptą 
palimpsesto raštą. Ji taip pat turi savo spindulius ir 
jie padės atpažinti slaptą Liusjeno pusę. Išsitraukė 
mobilųjį telefoną ir surinko Izabelės Kondruajė nu- 
merį, tos etnologės, kurios buvo prašiusi nustatyti 
sūnaus tarmę. 

Mokslininkė ją tuoj atpažino: 

- Diana? Pernelyg anksti teiraujatės. Aš susisie- 
kiau su daugybe Pietryčių Azijos tyrinėtojų. Mes 
organizuojame susitikimą dėl kasetės ir... 

- Turiu naujienų. 

— Naujienų? 

— Reikėtų per ilgai aiškinti, bet atsirado rimtų 
prielaidų manyti, kad Liusjenas nėra kilęs iš tropinės 
zonos, iš kur jį pasiėmiau. 

— Ką jūs sakote? 

— Vaikas greičiausiai iš Vidurinės Azijos. Iš kurios 
nors Sibiro ar Mongolijos vietos. 

Etnologė suvebleno: 

— Tada viskas keičiasi. Tai ne mano ir ne mano 
bendradarbių kompetencija. 

- Jūs turite pažinoti kalbininkų, kurie užsiima 
šitais regionais? 

- Jų laboratorija yra Nantero fakultete ir... 

- Galite su jais susisiekti? 

— Taip. Vieną jų gerai pažįstu. 

- Padarykite tai. Aš jumis visiškai pasitikiu. 

Diana išjungė. Jos minčių ritmas pamažėle rimo. 
Žvilgtelėjo į laikrodį. 17 valandų 30. Laikas. 

Laikas pasinerti į savo pačios vidų. 
Kuo smulkiausiai atkurti avariją žiediniame ke- 
lyje. 

Poliui Sašė galėjo būti apie 60 metų. Tai buvo 
aukštas, liesas vyriškis, apsirengęs įmantriai, beveik 
iššaukiančiai elegantiškai. Dėvėjo pilkos spalvos 
žaižaruojantį kostiumą, blizgantį kaip kirvio ašme- 
nys. Iš po švarko buvo matyti atvirkščios krypties 
blizgesio juodi marškiniai ir šilkinis tvaskančiais 
dryželiais kaklaraištis. Veidas atitinkamas: pailgas, 
ryškios raukšlės, bet visa abejinga jo povyza, visas 
pretenzingumas rodė retą kilmę. Iš po vešlių antakių 
žvelgė gyvos, žalsvos, apvedžiotos juosvu dryželiu 
akys, jos atrodė lyg peršviečiamos. Keisčiausia buvo 
matyti žandenas: per visą skruostikaulių ilgį iš abiejų 
pusių vyras nešiojo garbanotus pūpsančius kuokš- 
tus, atėjusius tiesiai iš XIX amžiaus, prie smilkinių 
užsibaigiančius garbanomis. Ši detalė jam suteikė 
kažką gyvuliško, kažką laukinio ir Diana į jį žvelgė 
su vis didėjančiu jauduliu ir nuostaba. 

Netikėtai ją suėmė beprotiškas juokas. Tarpduryje 
stovintis vyras buvo panašus į hipnotizuotoją, kokių 
gali išvysti siaubo filmuose. Jam tetrūko tik mantijos 
ir lazdos su sidabriniu bumbulu. Neįsivaizduojama, 
kad toks žmogėnas būtų rimtas specialistas, psichi- 
atras, kuriam Šarlis siųsdavo pačius svarbiausius 

klientus. Ji buvo tiek apstulbusi, kad neišgirdo jo 
pirmų žodžių. 

— Atsiprašau? —- suvapėjo. 

Vyras šyptelėjo. Barzdos priekis kilstelėjo. 

- Aš jums tik pasiūliau įeiti... 

Viską vainikavo vos juntamas Sašė slaviškas ak- 
centas. Jis „r“ garsą rideno kaip seną fiakrą Val- 
purgijos nakties miglomis. Šįkart ji žengtelėjo 
atbula. 

— Ne, - išspaudė, - ačiū. Nebemanau, kad galė- 
čiau... 

Polis Sašė pagriebė ją už rankos. Gesto šiurkštu- 
mą sušvelnino malonus balsas. 

— Užeikite. Prašau. Kad kelionė nebūtų veltui. 

Kelionė: nieko sau, Diana nebūtų vartojusi šio 
žodžio 400 metrų nuo namų iki kabineto Pontuaz 
gatvėje, šalia Sen Žermeno bulvaro. Ji sukaupė visas 
pastangas, kad atgautų rimtį: staiga pabūgo įžeisti 
žmogų, kuris sutiko ją priimti tą pat dieną, kai pa- 
skambino. 

Ji įėjo į butą ir pasijuto kiek geriau. Jokių juodų 
užuolaidų. Jokių egzotiškų daiktų ir niaurių statu- 
lėlių. Sienos švarios, gelsvos tabako spalvos. Lubų 
lipdiniai balti, baldai santūrūs ir šiuolaikiški. Ji nu- 
sekė vyrą koridoriumi, perėjo laukiamąjį ir atsidūrė 
kabinete. 

Kambarys skendėjo popietės šviesoje. Į akis krito 
stiklinis stalas ir puikiai sutvarkyta biblioteka. Da- 
bar Diana jau galėjo įsivaizduoti politikus ir įmonių 
vadovus, įsikūrusius čia ir nekantraujančius greičiau 
sutvarkyti savo rūpesčius. 

Hipnologas atsisėdo ir paleido antrą šypseną. 
Diana ėmė priprasti prie to sidabriško jo apdaro ir 
tų guru akių. Juoktis nebenorėjo. Dabar net pajuto 
kylantį baisų nerimą nuo minties apie Polio Sašė 
galias. Ar jis iš tikrųjų galėjo jai padėti pasirausti po 
atmintį? Ar ji tikrai jam atvers savo sąmonę? Dakta- 
ras išrideno dar keletą skiemenų: 

- Atrodo, kad aš jums keliu juoką, ponia. 

Diana nurijo seiles. 

— Kaip čia pasakius. Nesitikėjau, kad... 

- Pamatysite tokį vaizdingą tipą? 

— Na... - Neištvėrė ir sutrikusi nusišypsojo. - Man 
labai gaila. Šiandien man jau užtenka ir... 

Jos balsas savaime nuslopo. Medikas nučiupo 
juodos plastmasės prespapjė ir ėmė ją vartyti. 

— Toks seno mago elgesys veikia prieš mane. Bet 
aš esu racionalistas. Ir nėra nieko racionalesnio už 
hipnozės metodą. 

Dianai pasigirdo, kad gerklinis akcentas pamažu 
kiek traukiasi - 0 gal ji tik prie jo priprato. Vyro 
žavesys veikė kaip vandens ratilai, sukeliantys kon- 
centrines bangeles. Dabar ji jau pastebėjo ant sienų 
eilėmis sukabintus rėmelius: grupines nuotraukas, 
kuriose Sašė dominavo kaip vyriausiasis dėstytojas. 
Ir kaskart šalia jo sėdėjo žavingiausia iš visų mokinių 
ir žvelgė į jį kupinu susižavėjimo žvilgsniu. Šarlis juk 
buvo sakęs: „Tikras gaujos vadas.“ 

- Kuo galiu jums padėti? - paklausė jis, atsargiai 
padėdamas prespapjė atgal. - Šarlis perspėjo, kad 
jūs skambinsite. 

Diana nustėro. 


184 


- Ir ką jis jums pasakė? 

— Nieko. Tik tiek, kad jūs esate jam labai bran- 
gus asmuo. Asmuo, su kuriuo reikia atsargiai elgtis. 
Kartoju: kuo galiu jums padėti? 

— Pirmiausia norėčiau užduoti vieną konkretų 
klausimą apie hipnozę. 

— Klausau jūsų. 

- Arįmanoma valdyti žmogų, kad jis atliktų kokį 
nors veiksmą prieš savo valią? 

Psichiatras susidėjo abiejų rankų dilbius ant 
chromuotų krėslo ranktūrių. Pirštai buvo gausiai 
apmaustyti žiedais su akmenimis: turkis, ametistas, 
rubinas. 

— Ne, - paprieštaravo jis. - Hipnozė nėra sąmonės 
pažeidimas. Visos tos istorijos apie kitų valdomus 
žudikus, išprievartautas moteris - vienos pasakos. 
Pacientas visada gali pasipriešinti. Jo valia neliečia- 
ma. 

- Bet... ką nors užmigdyti? Juk savo metodais jūs 
galite užmigdyti žmogų? 

Sašė suspaudė lūpas - jo žandenos tučtuojau pa- 
sekė lūpų pavyzdžiu. 

— Užmigdymas - visai kas kita. Tai susiję su sa- 
vimaršos būsena, labai artima hipnotiniam transui. 
Čia taip, mes galime tai padaryti. 

— O per atstumą? Jūs galėtumėte ką nors užmig- 
dyti per atstumą? 

— Kaip tai per atstumą“ 

— Ar galėtumėte taip užprogramuoti žmogų, kad 
jis užmigtų kiek laiko praėjus po įtaigos seanso, o 
tuo metu jūsų šalia nebūtų? 

Vyras sutiko: 

- Taip, tai įmanoma. Užtektų pakartoti seanso 
metu sutartą signalą. 

Diana paklausė: 

- Koks gali būti tas signalas? 

- Na, pavyzdžiui, tai gali būti raktažodis. Seanso 
metu mes įtvirtiname tą Žodį giliai į tiriamojo pa- 
sąmonę ir jį asocijuojame su užmigimo būsena. Vė- 
liau užtenka ištarti raktažodį ir sąlyginis užmigimo 
refleksas vėl atgis. 

Ji prisiminė Viuloviko žodžius: „Kai permąstau 
visa tai, matau vienintelį dalyką... Chaki spalvą... 
Kaip kariškos medžiagos...“ Paklausė: 

- Signalas gali būti ir regimas? 

- Visiškai teisingai. 

- Kokia nors spalva? 

- Visiškai teisingai. Spalva, daiktas, gestas, ne- 
svarbu kas. 

— O paskui tiriamasis ką nors prisimins? 

- Tai priklausys nuo hipnotinio darbo gilumo 
seanso metu. 

— Ojis gali viską užmiršti? 

- Labai gilios hipnozės atveju - taip. Bet jūs mane 
vedate prie kraštutinių mūsų veiklos ribų. Mūsų pro- 
fesinė etika labai griežtai apibrėžta ir... 

Diana jo nebeklausė. Visomis savo kūno skaidu- 
lomis jautė, kad artėja prie tiesos. Galimas dalykas, 
kad koks nors žmogus užhipnotizavo Marką Viu- 
loviką Port d Otejo prospekto stovėjimo aikštelėje, 
o vėliau tas įteigtas ženklas išprovokavo užmigti. Ji 
prisiminė ir Rolfą van Kaeną, tą kolosą pačiame jėgų 

Žydėjime, kuris leido be menkiausio pasipriešinimo 
perpjauti vidurius. Gal ir jis buvo hipnozės paveik- 
tas? Kodėl ne? Vyriškis vėl prabilo: 

- Šarlis man buvo sakęs, kad veikiau jūs norėsite 
atlikti seansą. 

- Tikrai taip. Aš noriu pasiekti įtaigos būseną. 

— Kokiame kontekste? Jūsų klausimai gana keis- 
toki. Paprastai mano pacientai turi bėdų dėl rūkymo 
ar alergijos... 

— Noriu atgaivinti vieną savo gyvenimo epizo- 
dą. 
Sašė šyptelėjo. Jis pagaliau pajuto kietą pagrindą 
po kojomis. Patogiau įsitaisė savo krėsle, palenkė 
galvą į šoną - taip dailininkas tyrinėja savo mode- 
lį - ir paklausė: 

— Kokį? Labai seną prisiminimą? 

— Ne. Tas įvykis atsitiko kiek daugiau nei prieš dvi 
savaites. Bet manau, kad mano pasąmonė užslopino 
kai kurias detales. Šarlis man paaiškino, kad jūs man 
galėtumėte padėti prisiminti tuos faktus. 

- Jokių problemų. Pirmiausia išdėstykite bendras 
aplinkybes ir... 

- Palaukite. 

Diana suprato, kad jai baugu atverti savo dvasią 
šitam Žmogui. Ji tarė norėdama uždelsti laiką: 

— Iš pradžių paaiškinkite. Kaip jūs pasieksite 
mano atmintį? 

— Nesibaiminkite, tai bus bendras mūsų abiejų 
darbas. 

— Bendras darbas turi remtis pasitikėjimu. Pasa- 
kykite man tiksliai, kaip jūs įlįsite į mano galvą? 

Sašė suniurzgė: 

- Bijau, kad negalėsiu jums paaiškinti. 

- Kodėl? 

- Juo daugiau jūs žinosite apie panaudotą meto- 
dą, tuo labiau priešinsitės. 

— Aš čia atėjau sava valia. 

— Kalbu apie jūsų pasąmonę. Apie tą pasąmonę, 
kuri atsisako jums teikti informaciją. Jei įduosite jai 
ginklus gintis, patikėkite manimi, ji jais pasinau- 
dos. 

— Aš negaliu... štai taip pateikti savo smege- 
nų... 
Psichiatras nutilo. Atrodė, jis matuoja Dianai 
duotos užduoties mastą. Vėl sugriebė prespapjė, 
paskui ją padėjo ir sušnibždėjo: 

- Hipnozė tėra labai intensyvaus susikaupimo 
forma. Mes kartu atgaivinsime fizinius pojūčius, 
pavyzdžiui, jūsų kraujo apytaką, ir palaipsniui jie 
perims jūsų dėmesio gebą. Jūs viską užmiršite, išsky- 
rus savo pojūčius. Labai miglotai suvoksite aplinką. 
Toks atsijungimo tipas kartais atsitinka kasdienia- 
me gyvenime. Pavyzdžiui, jūs įdėmiai tiriate kokią 
bylą, visas jūsų protas užimtas tuo darbu. Kanda 
koks vabzdys, o jūs to nė nejaučiate. Esate ekstazės 
būsenoje, transe. Tas pats vyksta ir per religines ap- 
eigas, kai kenčiami fiziniai išbandymai. Smegenys 
nebegauna pranešimo apie kančią. 

- Tai naudodamiesi šia būsena galite pakelti pa- 
sąmonės barjerus? 

- Taip, nes ne ji stato užkardas, o pati sąmonė. 
O mes, pasiekę tam tikrą susikaupimo stadiją, jau 

neiname per smegenų ląsteles. Tai jau hipnologo ir 
paciento pasąmonės asmeninis reikalas. 

Atmintyje iškilo toji paauglystėje ištikusi katas- 
trofa. Dalį savo gyvenimo ji buvo pašventusi tam 
prisiminimui ištrinti ir savo atmintį paversti seifu. 

— Iki kur galima šitaip prasibrauti? 

— Ribų nėra. Nustebtumėte, kiek pacientų šia- 
me krėsle vėl grįžta į kūdikystės amžių. Jie pradeda 
veblenti. Jų žvilgsnis desinchronizuotas kaip kelių 
dienų naujagimio. O galima eiti dar toliau. 

— Toliau? 

— Iki atminties, kuri slypi mumyse. Mūsų anks- 
tesnių gyvenimų atminties. 

Diana pabandė nusijuokti. 

— Gaila. Aš netikiu reinkarnacija. 

— Aš jums kalbu ne apie konkretaus gyvenimo 
prisiminimus, kalbu apie tą materialią atmintį, ku- 
rios talpykla mes esame. Genetika tam tikra prasme 
ne kas kitas, o ta pati atmintis. Mūsų evoliucijos at- 
mintis, įsprausta į mūsų kūnus. 

- Čia vien tik abstrakčios kalbos. O man rūpi 
konkretūs prisiminimai... 

- Gali būti labai konkrečių prisiminimų. Imkime, 
pavyzdžiui, kad ir plaukiančius kūdikius. Kai žindo- 
mus kūdikius panardina į vandenį, bemat suveikia 
refleksas užspausti balso stygas. Iš kur jis? 

- Iš jų išlikimo reflekso. 

— Kelių dienų vaikui? 

Diana tik sumirksėjo. Hipnologas tęsė: 

— Tas jų refleksas ateina iš neatmenamų laikų, 
kai žmogus dar nebuvo žmogus, tik amfibija. Susi- 

liesdamas su vandeniu vaikas prisimena tą epochą. 
Tiksliau sakant, tai prisimena jo kūnas, atsietas nuo 
sąmonės. Kas žino, gal hipnozė kada nors galės at- 
vesti tą prisiminimų rūšį dar tiksliau iki mūsų są- 
monės? 

Diana jautė, kaip ją užvaldo jaudulys. Ji jau nebe- 
buvo įsitikinusi, kad nori čia likti ir atlikti tą didįjį 
šuolį. Galutinai išvedė iš pusiausvyros viena detalė: 
temo ir kabinetas skendėjo prieblandoje. O hipno- 
logo akys spindėjo taip ryškiai, kaip niekad. Jai net 
pasirodė, kad sulig tamsa jo vyzdžiuose atsirado tas 
ypatingas blizgesys, panašiai kaip naktimis medžio- 
jančių žvėrių, pavyzdžiui, vilkų, tarp jų tinklainės ir 
skleros yra sidabriškų plokštelių, jos ir žiba tamsoje. 
Sašė žvelgė tuo pačiu sidabrišku žvilgsniu. Ji jau ruo- 
šėsi kilti ir išeiti, kai jis pasiūlė: 

— O dabar gal papasakotumėte apie įvykį, kurį 
norėtumėte atgaivinti? 

Diana susitvardė. Pamatė save prieš kelias dienas 
sėdinčią ligoninės palatoje ir priimančią tokį spren- 
dimą. Ji įsitaisė giliau fotelyje ir ramiai ištarė: 

— Rugsėjo 22-ąją, trečiadienį, apie vidurnaktį aš 
pakliuvau į autoavariją. Su savo įsūniu važiavau žie- 
diniu bulvaru į Dofin kvartalo pusę. Likau sveika, o 
mano vaikas 15 parų kovojo su mirtimi. Manau, kad 
jam pavyko išsikapstyti, bet... 

Diana dvejojo. 

- Norėčiau atmintyje atkurti tas minutes prieš 
pat avariją, - galop vėl prašneko. - Norėčiau iš naujo 
išgyventi kiekvieną gestą, kiekvieną detalę. Noriu 
žinoti, ar nepadariau kokios klaidos. 

- Vairavimo klaidos? 

— Ne. Avarija atsitiko dėl vilkiko, kuris atsistojo 
skersai kelio. Aš nekalta. Bet... Buvau kiek išgėrusi. 
Ir norėčiau žinoti, ar gerai užsegiau vaiko saugos 
diržą. 

Kiek padvejojusi pridūrė: 

— Turiu patikslinti, ar tikrai susidūrimo metu dir- 
žo sagtis jau buvo atsileidusi. 

Sašė sunėrė pirštus ant mirguliuojančio stiklinio 
stalviršio ir pasilenkė prie Dianos. Rainelės metė 
simetrinius atšvaitus. 

- Jei ji buvo neužsegta, vadinasi, jūs jos nebuvote 
užsegusi, juk taip? 

— Aš Žinau, kad tą diržą buvau užsegusi. Ir noriu 
tai patikrinti čia, per hipnozės seansą. 

Gydytojas, regis, mąstė. Be jokių abejonių, jis nu- 
stebo taip pat kaip ir Šarlis Elikianas. 

- Tarkime, jūs ėmėtės šitos saugumo priemonės. 
Tada kaip paaiškinti, kad diržas per avariją tysojo 
nepaliestas? 

— Manau, važiuojant jį atsegė. 

— Jūsų berniukas? 

Ir tada jai teko pasakyti. Teko iškelti savo hipo- 
tezę. Ji tyliai ištarė: 

- Manau, kad buvo žmogus. Paslaptingas keleivis 
mano automobilyje. Manau, kad avarija buvo su- 
režisuota, suorganizuota, apgalvotos smulkiausios 
detalės. 

- Juokaujate? 

- Manykite, kad juokauju, ir užhipnotizuokite 
mane. 

— Nesąmonė. Kam reikėjo visa tai suregzti? 

- Hipnotizuokite. 

— Juk tas žmogus automobilyje per avariją pats 
būtų rizikavęs gyvybe? 

Diana suprato, kad iš psichiatro nieko nepeš. Ji 
susirinko daiktus ir atsistojo. 

- Palaukite, - įsakė jis. 

Polis Sašė nubrėžė galantišką gestą į fotelio pusę. 
Jis maloniai šypsojosi, bet Diana suprato, kad dak- 
taras dreba. 

— Sėskite, - tarė. - Pradėsime. 

Pirmas jausmas buvo vandens pojūtis. 

Jos sąmonė plūduriavo skystoje terpėje. Ir primi- 
nė ryšulėlį, pamirštą krovininio laivo doko vandeny. 
Vaisiaus branduolys per skystame minkštime. Dabar 
ji jau buvo įsigavusi į nuosavo kiaušo vidų. 

Antras jausmas, kad ji yra susidvejinusi. 

Arba dviguba. 

Tarsi jos sąmonė būtų suskilusi į dvi atskiras esa- 
tis, kurių viena galėjo stebėti kitą. Ji sapnavo ir galėjo 
stebėti save iš šalies, matyti save sapnuojančią. Ji 
susikaupė ir galėjo stebėti save per atstumą, matyti 
save susikaupusią. 

— Diana, girdite mane? 

— Girdžiu. 

Panirimas į hipnotinę būseną įvyko akimirksniu. 
Polis Sašė pirmiausia jos paprašė susikoncentruo- 
ti ties raudona linija, nubrėžta ant sienos, paskui 
pajausti apsunkusias galūnes. Diana perėjo į labai 
aktyvios sąmonės būseną. Pajuto rankų, kojų sustin- 
gimą. Jos galūnės sulig kiekviena sekunde darėsi vis 
sunkesnės, o jos sąmonė, atvirkščiai, išsilaisvinusi 
kilo lyg paukštis. 


— Dabar prisiminsime avariją. 

Nugara tiesi, rankos ant krėslo ranktūrių. Diana 
sutikdama linkteli. 

- Jūs išeinate iš savo motinos namų. Kuri valan- 
da? 

- Apie vidurnaktį. 

- Kurjūs tiksliai stovite, Diana? 

- Stoviu prieangyje po stogeliu, Siušė bulvaras 72. 


Liūties traškesiai. Skaidrios srovelės. Tūkstančiai 
latakėlių ant juodos kelio dangos. Aukšti mirguliuo- 
jantys akmens fasadai. Melsva žibintų šviesa, ji dūsta 
paglemžta ūkanųy it godžių nasrų. 


— Kaip jaučiatės? 
Ji užsimerkusi šypsosi ir nieko neatsako. 


Šampanas kaitina gyslas. Jos it požeminės upės, 
kurioms nesvarbu, kad lauke lyja. Diana girdi, kaip į 
pakaušį tykšta lengvi ir sodrūs lašai. Jai gera. Jaučiasi 
suminkštėjusi. Pamiršo savo pyktį per pietus. Šarlio 
bučinį. Jaučia tik akimirkos palaimą. 


— Diana, kaip jaučiatės šią minutę? 
— Kuo nuostabiausiai. 
— Jūs viena? 


Glėbys pajunta vaiko šilumą. Jo šiltą pakaušį, jo 
kūno neapibrėžiamumą. 

Jo ramų miegą, kurio nepajėgė sutrikdyti net lie- 
tus. 

— Aš su Liusjenu, savo įsūniu. 

— Ką jūs dabar darote? 

— Pereinu bulvarą. 

— Koks eismas? 

— Bulvaras tuščias. 

— O kur stovi jūsų automobilis? 

— Šalia Otejo hipodromo. 

— Ar prisimenate tikslų adresą? 

— Maršalo Franšė d Esperė prospektas. 

— Duokite daugiau detalių. Kokia jūsų automo- 
bilio markė? 

— Tai visureigis. Senas modelis. „Toyota Landcrui- 
seris 1980 metų. 

- Jūs jį dabar matote? 

— Taip. 


Už kelių metrų nuo čia pro liūties sieną ryškėja 
automobilio kontūrai. 

Diana dabar sujaudinta kažkokios nuojautos. Jau- 
čia sąžinės graužimą, širdperšą. Gailisi išgėrusi. Pa- 
sidavusi tai apeigai, kuriai jaučia pasibjaurėjimą. Jai 
taip norisi tučtuojau atgauti visišką proto skaidrumą, 
blaiviai išgyventi kiekvieną akimirką. 


Kambaryje pasigirsta Sašė balsas, taip toli ir drau- 
ge taip arti: 

— Ką dabar darote? 

— Darau dureles. 

— Kurias dureles? 

— Užpakalines, dešinėje. Liusjeno dureles. 

— O paskui? 

Net nespėjus suformuluoti minties, jai ją parū- 
pino pats jos kūnas - jausmai buvo be galo ryškūs, 
beveik per aštrūs. 


Nugarą talžo lietus. Iš po palaidinukės iškirptės 
tvoskia karštis. Jos kūnas kartu su Liusjenu sklendžia 
į automobilio vidų. 


Hipnologo balsas garsėja: 

— Kąjjūs darote dabar, Diana? 

— Aš įtaisau Liusjeną ant vaikiško krėslo... 

- Šis momentas labai svarbus, Diana. Apsakykite 
smulkiai kiekvieną savo judesį. 


Tarp pirštų pasigirsta trumpas trakštelėjimas. Dir- 
žo pliaukšt. Ji tučtuojau pajunta tą ypatingą džiu- 
gesį, tokį slėpiningą, egoistinį, kuris lydi kiekvieną 
veiksmą, net patį nežymiausią, skirtą jos vaiko sau- 
gumui. 


Dar kelios akimirkos. Galiausiai pasigirsta Dia- 
nos balsas: 

— Aš užsegiau saugos diržą. 

- Jūs įsitikinusi? 

- Visiškai. 

Rimtas Sašė balso tonas įsigavo į ją: 

- O dabar sustokite ties šiuo prisiminimu. Įdė- 
miai apžiūrėkite automobilio vidų. 

Sąmoningoji Dianos pusė suprato, kad įsijungė 
atminties kamera. Ši dabar vedžiojo jos žvilgsnį po 
atmintyje atkurtą vaizdą. 

Tamsi kabinos erdvė. Sėdynės prasitrynusios, ap- 
kreigtos visokiais daiktais. Ant žemės chaki spalvos 
miegmaišis, suglamžytas ir išskleistas. 

Atverčiamas antvožas užpakaly, apverstas senais 
žurnalais. Juodos metalinės durelės, niekuo neapkal- 
tos, niekuo neapmuštos... 


Ji galėjo tikrąja to žodžio prasme suskirstyti savo 
prisiminimus į langelius, juos išmatuoti, pereiti sker- 
sai ir išilgai. Ji galėjo tiriamu žvilgsniu stebėti tas 
detales, kurių čia nebuvo, bet kurias jos atmintis 
nežiniom yra išsaugojusi. 

— Ką matote, Diana? 

— Nieko. Nieko ypatinga. 

Polis Sašė įtemptai tyli. Diana miglotai juto, kad 
psichiatras atidžiai ją seka. Jis paklausė: 

— Tęsiame? 

- Tęsiame. 

Balsas atgavo įprastą toną: 

— Dabar jūs važiuojate į žiedinį bulvarą? 

Ji linktelėjo. 

- Atsakykite žodžiais, prašau jus. 

— Aš važiuoju į žiedinį bulvarą. 

— Ką matote? 

— Šviesas. Eiles šviesų. 

- Apsakykite plačiau. Ką tiksliai matote? 


Iš abiejų pusių švystelėdami savo stiklo skydais 
pralekia šviestuvai. Oranžinė neono šviesa taip pliski- 
na, kad Diana beveik fiziškai gali apčiuopti stiklų 
grūdėtumą. 


197 


— Neono šviesas, - sušnibždėjo ji. - Jos mane 
akina. 

— Kur jūs dabar? 

— Pravažiuoju Miuet kvartalo prieigas. 

— Ar kelyje yra daugiau automobilių? 

— Labai mažai. 

— Kuria linija važiuojate? 

- Ketvirtąja, paskutine kairėje pusėje. 

— Kokiu greičiu važiuojate? 

— Nežinau. 

Balso replės susispaudžia: 

— Gerai įsižiūrėkite į spidometrą. 

Diana surado savo prisiminimų gelmėje greičio 
skaitiklį. 

— Važiuoju 120 kilometrų per valandą. 

— Labai gerai. Dabar žiūrėkite, ar kelyje aplink 
save nepastebite nieko keisto? 

— Ne. 

- Jūs nesižvalgote atgal į miegantį sūnų? 

— Taip. Aš net suktelėjau galinio vaizdo veidro- 
dėlį. 


— Liusjenas miega? 


Vaikams skirtame krėsle dūluoja lengvutis silue- 
tas. Gilus ir ramus miegas. Juodi plaukai, sumišę su 
prietamsiais. Ramybės lopšio tankmė. 


- Jis giliai miega. 

— Nejuda? 

- Ne. 

- Užpakaly nėra jokio judėjimo? 

Diana apmetė savo veidrodžio matymo lauką. 
— Ne, jokio. 

— Grįžkite į kelią. Kur esate dabar? 

— Artėju prie Dofin kvartalo. 

— Jau matote vilkiką? 

Oda pašiurpsta nuo kylančio baugulio. 

— Taip. Aš... 

— Kas vyksta? 


Pro liūties šuorą mato, kaip išdrinka bulvaro eis- 
mo linijų paralelės. Ne: tai ne paralelės. Tai vilkikas. 
Vilkikas išsuka iš savo juostos - atrodo, jis rengiasi 
išsipleikti ant viso kelio. Jokio posūkio žibinto. Jokio 
signalo. Jis įžambiai kerta lietaus ir šviesos linijas... 


Diana pašoko krėsle. Sašė balsas pasidarė gar- 
sesnis: 

— Kas yra? 

— Vilkikas... jis... jis... nešasi į kairę. 

— Kas paskui? - paklausė hipnologas. 

— Jis nulekia iki ketvirtos juostos... 

— O kąjjūs darote? 

— Stabdau! 

— O kas dedasi paskui? 

— Mano ratai užsiblokuoja vandens klane. Aš 
slystu, aš... 

Diana suriko. Ją draskė prisiminimo nagai. 

Vilkikas trenkiasi į apsauginę tvorelę. Sudžerš- 
ka geležis ir vilkikas skrieja atgal. Kabina pasisuka 
ir visa jėga savo žibintais rėžiasi į priekinį Dianos 
stiklą. 

— Ką matote? 
- Nieko, aš nematau nieko! Man vaizdą užstoja 
vandens miglos. Aš... stabdau. Aš stabdau! 


Sunkvežimio persukta konstrukcija nuo smūgio 
dreba. Virsta švokšdami garų tumulai. Cypia stab- 
džiai. Visame tame chaose laksto į šalis metalo at- 
plaišos... 


Diana jaučia, kaip ranka spaudžia jos petį. Visai 
arti Sašė balsas: 

— O Liusjenas, Diana? Jūs užmetėte akį į Lius- 
jeną* 

- Žinoma! 

Kristalo švarumo prisiminimas. Kaip tik prieš trenk- 
damasi į apsauginį bortelį, Diana atsigręžė į vaiką. 


Gležnas miegantis veidelis. Ir ūmai atsiveria blaks- 
tienos. Viešpatie. Jis bunda. Jis pamatys, kas čia de- 
dasi... 


- Sakykit, ką jūs matote? 

- Jis... jis... atsibunda. Jis pabudo! 

Dabar suriko Sašė: 

- Ar matote diržą? Ar jis dar užsegtas? 

Išsigandusio vaiko veidas... plačiai atvertos 
akys... iš siaubo išsiplėtę vyzdžiai... 

- Diana, žiūrėkite į diržą! Liusjenas jį atsega? 

- AŠ NEGALIU! 

Diana negali atitraukti akių nuo Liusjeno. Sašė 
balsas, jame girdėti siaubo antplūdis. 

- Žiūrėkite į kelią, Diana! Grįžkite į kelią! 

Instinktyviai ji apsisuko. Iš gerklės išsiveržė riks- 
mas. Šauksmas, kurio jėga išmetė ją iš fotelio: 

— NE! 

Ji atsitrenkė į lango štoras. Sašė artinosi prie jos. 

— Ką matote, Diana? 

Ji vėl surėkė: 

— NE! 

- KĄ MATOTE? 

Diana nepajėgė atsakyti. Psichiatro balsas pa- 
sikeitė. Tapo ramesnis, bet visai neįžvelgiamas; jis 
įsakė: 

— Pabuskite. 

Ji krūpčiojo, tampoma spazmų, susirietusi prie 
štorų. 

- PABUSKITE! AŠ JUMS ĮSAKAU! 

Diana susverdėjo atgaudama sąmonę. Jos akys 
tankiai mirkčiojo. Štorų briauna turėjo ją sužeisti: 
veidu sroveno kraujas, sumišdamas su šiltais ašarų 
upeliais. Sašė palinko prie jos. 

— Nusiraminkite, Diana. Jūs dabar čia, su manimi. 
Viskas gerai. 

Ji pabandė kažką pasakyti, bet balso stygos atsi- 
sakė jai tarnauti. 

— Ką pamatėte? - paklausė gydytojas. 

Jos lūpos suvirpėjo: iš burnos neišėjo nė men- 
kiausias garsas. Kupinu geranoriškumo tonu jis vėl 
paklausė: 

- Jūsų automobilyje buvo žmogus? 

Ji neigiamai papurtė galvą, pakratydama plaukų 
kupetą. 

- Buvo, bet ne automobilyje. 

Psichiatro bruožai ištįso iš apstulbimo. Diana 
bandė sakyti daugiau, bet žodžiai gerklėje užlūžo. 

Tada jos atmintį perrėžė paskutinis regėjimas. 

Tiksliai tą pat akimirką, kai atsisuko į kelią, pa- 
matė jį: dešinėje kelio pusėje per šimtą metrų tarp 
krūmų prie žiedinio kelio lietuje stovėjo vyras. Apsi- 
vilkęs ilgą, platų chaki spalvos apsiaustą, liesas veidas 
apveržtas gobtuvo raišteliu; jo smilius buvo ištiestas 
į vilkiko pusę, tarsi šiuo vieninteliu gestu jis būtų 
davęs valią tam avarijos klaikui. 

Diana buvo visiškai įsitikinusi, kad atpažino žalią 
apsiaustą, tokius, saugančius nuo radiacijos, vilki 
rusų armijoje. 

- Šitaip? 

Kompiuterininkas prie apibūdinto portreto pri- 
dėjo išsišovusius skruostikaulius. Diana linktelėjo. 
Buvo vidurnaktis. Beveik dvi valandas ji dirbo su 
techniku Orfevrų krantinėje ir bandė sukurpti to 
vyro iš žiedinio kelio portretą. Po hipnozės seanso, 
nepaisant slogių Polio Sašė klausimų, Diana išėjo iš 
jo namų ir patraukė tiesiai į kriminalinių nusikal- 
timų skyrių. 

— O burna? 
sių pavidalų lūpos. Mėsingos aureolės. Siauri ovalai. 
Užriestos lūpų kertelės. Ji parodė siauras, tiesios li- 
nijos lūpas, ryškiai išreikštomis raukšlelėmis. 

— O akys? 

Ir vėl rikiuotė ekrane. Diana pasirinko rombus su 
nukarusiais vokais, jiems pritaiko tamsias, su melsvu 
atspalviu raineles, rašaliniai sunkūs burbulai, pana- 
šūs į tuos, kurie paprastai barška vaikų žaislų dėžė- 
se. Absurdiška taip tiksliai nusakyti veido bruožus, 
kai tą žmogų buvo mačiusi iš toliau nei 100 metrų. 
Tačiau viena ji būtų galėjusi prisiekti: žudiko akys, 

kaip ir kitos detalės, kurias ji spėjo įžiūrėti, buvo 
būtent tokios. 

— O ausys? 

Diana atsakė: 

— Jis buvo užsimaukšlinęs gobtuvą. 

— Kokio tipo gobtuvą? 

- Saugantį nuo vėjo. Apveržiantį veidą. 

Kompiuterininkas apibrėžė veidą vingiuotu šešė- 
liu, iš kurio puikiai galėjai atpažinti gobtuvo raukš- 
les. Diana kiek atsitraukė, prisimerkė: veidas įgijo 
pavidalą. Aukšta, praplikusi kakta. Silicio sagutės, 
apvedžiotos raukšlelėmis. Tamsiai mėlynos akys po 
glebiais vokais spindi agatu. Diana norėtų šiame 
veide užčiuopti kokio nors išsigimėliškumo, kokią 
nors žiaurumo žymę, bet jai teko nulenkti galvą prieš 
bruožų tobulumą. Pasirodė Patrikas Langlua. Metė 
žvilgsnį į ekraną, paskui pasižiūrėjo į Dianą. Kaktą 
vagojo susirūpinimo raukšlė. 

— Jis buvo panašus į šitą? - paklausė. 

Diana linktelėjo. Leitenantas stebėjo portretą 
abejodamas. Jis sutiko 10 valandą vakaro grįžti į 
kontorą ir iškviesti žmogų tam veidui konstruoti. 
Prisėdo prie stalo kampo vis nepaleisdamas iš rankų 
aplanko kietais viršeliais. 

- Sakote, jis buvo apsivilkęs karišką apsiaustą? 

- Taip. Sovietinį apsiaustą. Antiradiacinis pluoš- 
tas. 

— Kaip galite būti tokia įsitikinusi? 

— Prieš penkerius metus teko būti ekspedicijoje 
Kamčiatkoje, Tolimųjų Rytų Sibire. Ir pakliuvome į 
vieną karinę stovyklą. Tada netyčia dalyvavau vienose 

atominio sprogimo aliarmo parengties pratybose. Ten 
ir galėjau iš arti pamatyti tuos apsiaustus. Jie užsisega 
įžambiai, o apykaklė ... 

Leitenantas gestu ją nutraukė. Paprašė kompiu- 
terininko išspausdinti portretą, paskui atsistojo ir 
kreipėsi į Dianą: 

— Eime su manimi. 

Jie žingsniavo koridoriais su pravertomis durimis 
ir tamsuojančiais langeliais. Ji pastebėjo blankius 
kabinetus, tokias netvarkingas dėžutes, kur keletas 
farų vis dar darbavosi. 

Langlua atrakino aksomu apmuštas duris. Jis 
šmurkštelėjo į vidų ir uždegė halogeninę naktinę 
lempelę. Kabinetas priminė antstolio landynę, pri- 
kimštą seno popierinio šlamšto ir sudėvėtos odos 
skivytų. Langlua parodė į krėslą, paskui kitoje stalo 
pusėje atsisėdo pats. Keletą sekundžių pirštais grojo 
mediniu stalviršiu it pianinu, paskui pakėlė akis. 

— Turėjote mane įspėti, Diana. 

— Norėjau būti įsitikinusi. 

— Juk buvau jus perspėjęs: jokios seklės Alisos. 

- Tai jūs pats mane įpareigojote išsiklausinėti apie 
Liusjeną. 

Peties truktelėjimu policininkas pasitaisė ap- 
siaustą ir pareiškė: 

— Dabar viską trumpai reziumuokime. Jūsų nuo- 
mone, ta avarija iš tikrųjų buvo pasikėsinimas nu- 
žudyti, taip? 

- Taip. 

- Vilkiko vairuotojas buvo užmigdytas pagal ko- 
mandą, paveiktas išorinės jėgos ar nežinau ko... 

— Hipnozės. 

- Gerai, hipnozės, tarkime, hipnozės. Kaip galėjo 
būti sukeltas susidūrimas toje konkrečioje vietoje 
tuo metu, kai jūs artėjote kaire eismo juosta? 

- Aš išmatavau maršrutus. Vilkikas pajudėjo 
nuo Port d'Otejo prospekto aikštelės Bulonės miško 
prieigose. Užteko, kad jis pajudėtų kiek ankstėliau 
nei išvažiavau aš. Apskaičiavus mūsų abiejų važia- 
vimo greitį susidūrimo tašką buvo nesunku nusta- 
tyti. 

— O vairuotojas? Kaip jį užmigdė būtent tą aki- 
mirką? 

- Asmenį galima paveikti, kad jis užmigtų staiga, 
davus jam signalą. 

- Ir šiuo atveju koks buvo tas signalas? 

Diana perbraukė ranka kaktą. 

- Vairuotojas prisimena žalią spalvą. Gali būti, 
kad tai kariškas apsiaustas. O prie įvažiavimo į tunelį 
ir stovėjo žmogus plačiu karišku apsiautalu. 

Leitenantas įdėmiai stebėjo Dianą. Po žilsva už- 
kritusia garbana blizgėjo juodos akys. 

- Paklausius jūsų, - vėl prakalbo, - reikia supras- 
ti, kad žudikai darbavosi keliese? 

— Manau, taip. 

- Panašu į karinę operaciją. 

- Karinė operacija. Tiksliai. 

- Ir visa ta operacija organizuota tik tam, kad 
nužudytų jūsų įsūnį? 

Ji kinktelėjo, bet suprato, kokia absurdiška jos 
versija. Langlua palinko prie jos ir įsisiurbė akimis 
iki pat širdies gelmių. 

— Ir kaip jūs manote, kodėl jiems būtų prireikę 
jį žudyti? 

Diana nusibraukė nuo kaktos plaukus ir ištarė: 

— Nežinau. 

Langlua atsitiesė krėsle ir paklausė jau kitu tonu, 
tarsi atversdamas naują knygos puslapį: 

— Jūs man sakote, kad Liusjenas kilęs ne iš Tai- 
lando? Kad iš tikrųjų vaiko tėvynė - Sibiras arba 
Mongolija? Kaip jis galėjo atsidurti Andamanų pa- 
krantėse? 

— Nežinau. 

Kiek patylėjęs Langlua sutrikusiu balsu pasąkė: 

— Diana, kaip čia jums pasakius... 

Ji pakėlė akis virš pusapvalių akinių stiklų. 

— Jūs manote, kad aš beprotė? 

- Jūs neturite nė menkiausio įrodymo to, ką tvir- 
tinate. Jokio ženklo, nieko. Visa tai egzistuoja tik 
jūsų galvoje. 

— O vairuotojas? Jis nesupranta, kaip galėjo už- 
migti ir... 

— Ką gi kitka jis galėtų sakyti? 

- O vyras? Vyras impregnuotu antiradiaciniu ap- 
siaustu: aš juk negalėjau jo išgalvoti, juk taip? 

Policininkas verčiau pasuko kitu keliu: 

- Sakykim, aš patikiu jūsų istorija, tai ką, čia būtų 
tie patys, kurie nužudė Rolfą van Kaeną? 

Ji vėl suabejojo. 

— Manau, taip žmogžudžiai bus nubaudę vokietį 
už tai, kad šis išgelbėjo Liusjeną. 

— O kas būtų perspėjęs akupunktūrininką apie 
avariją? 

— Nežinau. 

- Berlyno policininkai taip ir nenustatė, kad būtų 
kas skambinęs ar palikęs žinutę apie jūsų sūnų. Van 
Kaeną, matyt, bus pakvietusi pati Šventoji dvasia. 

Ką ji galėjo pridurti? 

Langlua pagarbiai palaukė, paskui tyliau pareiškė: 

— Aš pasiteiravau apie jus. 

— Kaip tai? 

- Paskambinau jūsų kolegoms, tėvams, medi- 
kams, kurie jus gydė. 

Diana rėžė: 

— Kaip jūs galėjote? 

- Toks mano darbas. Šioje byloje jūs esate mano 
pagrindinė liudytoja. 

— Niekšas. 

— Kodėl jūs man nepasakėte, kad daugybę kartų 
gydėtės pas psichoneurologus, gulėjote ligoninėse, 
praėjote miego terapiją“ 

- Reikėjo nešiotis plakatą? 

- Turėjau užduoti klausimą anksčiau, bet... kodėl 
jūs įvaikinote Liusjeną? 

- Tai ne jūsų reikalas. 

- Jūs tokia jauna... 

Jo veidas susimetė į sumišusią šypseną. Sutrikimą 
dar labiau paryškino jo raukšlės. 

- Gerai, tokia graži. Aš tai norėjau pasakyti, — 
ore ėmė manipuliuoti pirštais. - Man visada sunku 
kalbėti. Diana, kodėl jūs pradėjote šitą įvaikinimo 
žygį? Kodėl nebandėte veikiau... na, gerai supran- 
tate, ką noriu pasakyti: susirasti vyrą, sukurti šeimą, 
na, klasikiniu būdu, kodėl ne? 

Ji sukryžiavo rankas ir nieko neatsakė. Langlua 
susigūžė ir sudėjo rankas lyg maldai, kaip pirmą kar- 
tą tada, ligoninėje. 

— Pasak jūsų motinos, jūs turite sunkumų... su- 
artėti. 

Žodžiai pakibo erdvėje. Langlua trumpam nutilo 
ir kalbėjo toliau: 

- Jos žodžiais, jūs niekad neturėjote vaikino. 

- Gal aš pas gydytoją, ar ką? 

- Jūsų motina... 

— Tegul eina velniop mano motina. 

Leitenantas atsilošė į sieną, koją įrėmė į šiukšlių 
pintinę ir nusišypsojo. 

- Šitai, regis, būsiu supratęs, taip... O jūsų tėvas? 

— Ką norite išknisti? 

Langlua apleido puolimo poziciją ir vėl atsitrau- 
kė: 

- Jūs teisi. Tai ne mano reikalas. 

Diana vienu ypu išpasakojo: 

— Aš niekada nepažinojau savo tėvo. Septintajame 
dešimtmetyje mano motina gyveno bendruomenėje. 
Iš grupės pasirinko vaikiną ir sumanė apsivaisin- 
ti. Toks buvo jų susitarimas. Jis niekad nesistengė 
manęs matyti. Aš net nežinau jo pavardės. Mano 
motina panoro auginti mane viena. Išvengti gele- 
žinio santuokos antkaklio, vergystės vyrui... Tuo 
metu taip galvoti buvo madinga. Ji buvo užkietėjusi 
feministė. 

Ir pridūrė: 

- Yra tėvų pėdomis sekančių vaikų. O aš esu hipių 
vaikas. 

Faro veidą perbėgo šypsena, toks ironiškas virpu- 
lys, kurį Diana taip mėgo. Tokia jo veido išraiška jai 
draskė širdį, nes ji žinojo, kad žavisi uždraustu vaiz- 
du. Umai pasijuto įkalinta ledyno, užmūryta šerkšno 
kalėjime. Leitenantas turėjo pajusti tą liūdesį: ištiesė 
ranką, bet ji prisilietimo išvengė. 

Jis sustingo, trumpai taip išbuvo nejudėdamas, 
paskui baigdamas pokalbį ištarė: 

- Diana, o žodis „tokamak“ jums ką nors sako? 

Diana nė nesistengė nuslėpti nuostabos: 

— Ne. Kas tai? 

— Tai sutrumpinimas. Reiškia: elektromagnetinė 
kamera. Iš tikrųjų tai rusų kalbos žodis. 

— Rusų? Kodėl... sakote man tai? 

Langlua atvertė savo aplanką: viršuje gulėjo fak- 
sas. Diana pamatė kirilicos raides ir neaiškią paso 
nuotrauką, suterliotą fakso rašalais. 

- Jei prisimenate, van Kaeno gyvenime buvo tam 
tikra juoda skylė... 

— Nuo 1969 iki 1972-ųjų, taip, prisimenu. 

— Berlyno farai šiandien atidarė spintelę, kurią 
medikas turėjo Berlyno banke. Joje tebuvo šitie da- 
lykai. 

Jis iškėlė fotokopiją. 

— Sovietiniai asmens liudijimo popieriai, jie įro- 
do, kad vokietis tą laiką dirbo tokamake. 

- Bet... kas tai? 

— Revoliucinių tyrimų centras. Atomo sintezės 
laboratorija. 

Diana prisiminė antiradiacinį žudiko drabužį. 

— Norite pasakyti: atomo skaidymo? - pataisė ji. 

Leitenantas susižavėjo. 

— Jūs iš tikrųjų stebinate, Diana. Jūs teisi, aš pa- 
siteiravau: tradicinis atominių elektrinių darbas re- 
miasi atomų skaidymu, bet būtent čia pritaikytas 
kitas būdas, jis pagrįstas sinteze. Taikant šį metodą 
vadovautasi saulės aktyvumu ir jį išrado septintąjį 
dešimtmetį sovietai. Projektas išties beribis, juos pri- 
vertęs statyti galingas krosnis, kuriose temperatūra 
pakyla iki 100 milijonų laipsnių. Nėra reikalo jums 
sakyti, kad tai peržengia mano suvokimo ribas. 

Diana paklausė: 

— Koks ryšys su šiandienos įvykiais? 

Jis atsuko į jos pusę fotokopiją, o jo veidas įgijo 
neginčijamumo išraišką. 

- Tokamakas, kuriame darbavosi van Kaenas, 
vadinamas TK17, buvo pats žymiausias, kokį tik 
rusai galėjo pastatyti. Tai buvo visiškai įslaptintas 
centras. Ir įsivaizduojate, kur jis buvo įkurtas? Pačio- 
je Mongolijos Liaudies Respublikos šiaurėje, Sibiro 
pasienyje. Cagan Nūre. Tame pačiame, kur daktaras, 
atrodo, buvo nutaręs vykti. 

Ji tyrinėjo pajuodusį dokumentą, paso nuotrau- 
koje atpažino van Kaeno bruožus jaunystėje, tą patį 
neįžvelgiamą žvilgsnį. Langlua garsiai paklausė: 

— Kodėl jis panoro ten grįžti? Neturiu nė men- 
kiausio supratimo, bet visa sukasi būtent apie tai. 
Tai akivaizdu. 

Kompiuterininkas pabeldęs įsmuko į kabinetą. 
Be žodžių padėjo ant stalo krūvelę lapų su portreto 
atspaudais ir dingo. Leitenantas įsižiūrėjo į veidą ir 
nutarė: 

— Pasižiūrėsime, ar mūsų kartotekos atpažins jūsų 
žmogystą. Tokia galimybe ne itin tikiu, bet niekad 
negali žinoti. Drauge mūsų tyrimą nukreipsime į 
Paryžiaus tiurkų- mongolų bendruomenes. Patikrin- 
sime įvažiavimo vizas ir panašiai. Tai vienintelė gera 
žinia, nes jų juk negali būti legionai. 

- Eikite miegoti, Diana. Jau po pirmos. Nesibai- 
minkite, apsauga prie Liusjeno palatos bus sustip- 
rinta. 

Jis ją palydėjo iki durų. Atsirėmęs į staktą pri- 
dūrė: 

— Aš jums kuo nuoširdžiausiai sakau, nenuma- 
nau, ar jūs kuoktelėjusi, Diana. Bet tikrai žinau, kad 
visa ši istorija kur kas beprotiškesnė nei jūs. 

Balti kambariai. Pasteliniai paveikslai. Raudona 
atsakiklio akutė. 

Diana perėjo butą nedegdama šviesos. Įsmuko į 
savo kambarį ir išsitiesė ant lovos. Granato spalvos 
atsakiklio švytėjimas šalia jos priminė švyturį virš 
miglotos jūros. Ji prisiminė prieš hipnozės seansą 
išjungusi mobilųjį telefoną. Gal kas bandė visą va- 
karą jai prisiskambinti? 

Nuspaudė klausymo klavišą ir teišgirdo paskutinį 
pranešimą: „Čia Izabelė Kondruajė. Dabar 21 valan- 
da. Diana, tai fantastiška. Mes nustatėme Liusjeno 
dialektą! Paskambinkite man.“ 

Mokslininkė pasakė savo namų ir mobiliojo tele- 
fonų numerius. Tamsoje Diana įsiminė pirmąjį ir su- 
rinko. Ilgi skambučiai - turėjo būti apie dvi valandas 
nakties, paskui pasigirdo užsimiegojęs balsas: 

— Alio? 

- Labas vakaras. Tai Diana Tiberž. 

- Diana, a, taip... - ji aiškiai buvo ištraukta iš savo 
sapnų. - Matėte, kuri valanda? 

Diana neturėjo nei jėgų, nei noro atsiprašyti. 

— Ką tik grįžau namo, - pasakė kaip niekur nie- 
ko. - Labai nekantravau. 

- Suprantama... - Balsas palengvėle atgavo skai- 
drumą. - Mes turime jūsų vaiko dialektą. 

Izabelė nutilo, kad tinkamai suformuluotų mintį, 
paskui paaiškino: 

— Vaikas kalba samojedų tarme, ji paplitusi išskir- 
tinai Cagan Nūro ežero regione, pačioje Mongolijos 
šiaurėje. 

Liusjenas kilęs kaip tik iš regiono, kur įsikūręs 
atominės laboratorijos centras. Ką tai galėtų reikšti? 
Diana nepajėgė surikiuoti minčių. Izabelė Kondruajė 
paklausė: 

- Diana, jūs manęs klausote? 

- Taip, aš jūsų klausau. 

Etnologė vėl prabilo - jos balsas išdavė jaudulį: 

— Tai neįtikima. Pasak specialisto, su kuriuo kon- 
sultavausi, tai labai retas dialektas, juo kalba beveik 
išnykusi tautelė, cevenai. 

Diana tylėjo it kapas. Mokslininkė vėl pasitiksli- 
no: 

— Jūs klausote manęs? Maniau, kad jūs apsi- 
džiaugsite išgirdusi... 

— Aš jūsų klausau. 

— O dar tie du skiemenys „Lu“ ir „Sian“, kuriuos 
jūsų berniukas nuolat kartoja kasetėje. Mano kolega 
be jokių išlygų tvirtina: šios dvi fonemos sudaro labai 
svarbų cevenų kultūrai žodį. Tai reiškia: „Sergėtojas“. 
„Sargybinis. 

— Ser. ..gėtojas? 

— Tai šventas žodis. Jis reiškia išrinktąjį vaiką. Vai- 
ką, kuris vaidina mediatoriaus vaidmenį tarp savo 
tautos ir dvasių, ypač per medžioklės sezoną. 

Diana pakartojo neaiškiu balsu: 

— Medžioklės sezoną. 

— Taip. Šiuo metu vaikas tampa savo tautos ve- 
dliu. Jis girioje vienu metu pritraukia dvasių ma- 
lonę ir atspėja jų siunčiamas žinias. Pavyzdžiui, 
jis gali nustatyti, kurie medžioklės plotai palankūs 
laimikiui. Vaikas eina priekyje, o medžiotojų grupė 
per gerą atstumą jam įdurmu. Tai žvalgas, dvasinis 
žvalgas. 

Diana išsitiesė lovoje. Žvelgė į sieną, kelis eile 
sukabintus Polio Klė pastelinius stačiakampius, iš 
toli, labai toli, iš paprasto ir be pavojų gyvenimo. 
Etnologę suintrigavo Dianos tylėjimas. Po kelių se- 
kundžių ji tarė: 

- Jaučiu, kad iškilo problema. 

Diana tysojo išdrikusiais plaukais ant lovos ir ty- 
lėjo. Galop prakalbo: 

— Aš maniau įsivaikinusi tailandietį vaikutį. Ma- 
niau suteikusi šeimos židinį berniukui, kuriam ne- 
pasisekė laimingai gimti. O pasirodė, kad susidūriau 
su tiurkų-mongolų šamanu, kuris sergėja miško dva- 
sias. Ar neįžiūrite čia problemos? 

Izabelė Kondruajė atsiduso. Ji atrodė nusivylusi. 
Visos jos pastangos nuėjo perniek. Ji vėl kalbėjo kaip 
mokslininkė: 

— Jūsų vaikas turėjo gana ilgai gyventi tarp sa- 
viškių ir įsiminti tą vaidmenį. Ar bent to vaidmens 
pavadinimą. Tai nepaprasta istorija. Tas etnologas, 
kuris iššifravo kasetę, norėtų pasimatyti su jumis. 
Kada galėtumėte su juo susitikti? 

— Nežinau. Paskambinsiu ryt rytą į jūsų mobilųjį. 

Diana nemaloniai atsisveikino su moterimi ir 
padėjo ragelį. Nusisuko į sieną ir susirietė. Ją užval- 
dė miglota haliucinacija. Ji pasijuto apsupta šešėlių. 
Išskyrė siluetus antiradiaciniais apdarais, jie sekė jai 
įkandin, ją stebėjo pliaupiant lietui. Kas jie? Kodėl 
jie norėjo nusikratyti Liusjenu, mažuoju sergėtoju? 
Koks gali būti ryšys tarp vaiko šamano ir atominio 
centro? 

Priešindamasi tam miglotam regėjimui, ji ieško- 
jo atmintyje sąjungininkų. Iškvietė Patriko Langlua 
paveikslą, bet nieko nepamatė. Pabandė prisiminti 
Eriką Dagerą, bet neišvydo jokio veido. Ištarė Šarlio 
Elikiano vardą. Bet jos sąmonės nepažadino joks 
aidas. Jautėsi viena, beviltiškai viena. Ir jau grimz- 
tančią į miegą pritrenkė tiesa. Ji negalėjo gyventi 
taip nuo visų atsiskyrusi. Negalėjo, kai toks neramus 
gyvenimas. 

Kažkas kažkur turėjo pasidalyti su ja košmaru. 

Kažkada ji buvo lankiusi dramos būrelį, kad nu- 
galėtų savo drovumą ir užmegztų su kitais santy- 
kius. Bergždžias reikalas. Bet ji išsaugojo keistą tų 
užsiėmimų ilgesį. Prisiminė dekoracijas, atsiduo- 
dančias pjuvenomis ir dulkėmis. Ilgėjosi tos kiek ne- 
rimastingos atmosferos, sklindančios iš prietėmyje 
skendinčios salės, kur apšviestoje scenoje aktorinio 
meno mokiniai deklamuodavo Sofoklio“ ar Feido“ 
tekstus iš esmės tuo pačiu tonu. Ji prisiminė dėme- 
singą kitų mokinių užuojautą, kai jie tylėdami sekė 
bendramokslių pastangas. Šioje srityje yra kažko slė- 
piningo, primenančio apeigas. Tarsi tos repeticijos 
būdavo skirtos sukviesti paslaptingoms jėgoms, ne- 
žinomiems dievams, kuriuos vilioja tik toks dirbtinis 
kalbėjimas ir pasiskolinti iš kitų gestai. 

Pasiekusi Vakarinio Paryžiaus universiteto lite- 
ratūros fakulteto pastato A korpuso pirmą aukštą 
Diana rado 103 auditoriją ir suprato pakliuvusi į 


* Sofoklis (apie 496-406 m. pr. Kr). - graikų dramaturgas. Parašė 123 
dramas. Temas ėmė daugiausia iš mitų. 

** Feido (Georges Feydeau, 1862-1921) - prancūzų dramaturgas. Parašė 
vodevilių, bulvarinių komedijų. 

vieną tokių apšiurusių šventovių. Tai buvo 20 metrų 
pločio kambarys be lango ir be baldų, jei nelaiky- 
sime baldais dešinėje pusėje prie sienos sustatytų 
sulankstomų kėdžių. Gale tamsavo scena, įrėminta 
juodomis užuolaidomis, ant jos mėtėsi dekoracijų 
liekanos ir dar kažkokie daiktai. Stalas, kėdė, kaž- 
kokie neaiškūs pavidalai, iškirpti iš tamsaus polisti- 
reno, vaizduojantys lyg ir medį, uolą, kalvą. 

Dešimta valanda ryto. 

Izabelė Kondruajė jai davė tik šį adresą susitikti 
su etnologu Klodu Andrė, tiurkų-mongolų dialektų 
žinovu. 

Ji pasiteiravo prie scenos šnekučiavusių kelių ak- 
torių. Pasirodo, tarp jų buvo ir tas žmogus, kurio 
ieškojo. Aukštas ir liesas, apsivilkęs juodos spalvos 
ploną nertinį, tokius dėvi po storais megztiniais, 
ir ilgas apatines kelnes. Diana kažkodėl prisiminė 
kietai suvyniotą pergamentą, kuris saugojo keletą 
slapčiausių alchemijos paslapčių. Ji keliais žodžiais 
prisistatė. Jis šypsodamas atsiprašė: 

- Atleiskite už kovinę parengtį. Mes repetuojame 
„Belaukiant Godo“. 

Andrė ranka pakvietė prisėsti prie stalo dešinėje. 

- Prisėskite. Parodysiu jums to regiono žemėlapį. 
Jūsų istorija išties... neįtikima. 


Dėl viso pikto ji pritardama linktelėjo. Šįryt būtų 


pritarusi bet kam. Nors kelias valandas ir pamiegojo, 


* Samiuelio Beketo (Samuel Beckett, 1906-1989), airių kilmės rašytojo, 
pjesė. 

bet dar nebuvo atgavusi visų jėgų - to agresyvumo 
ir nervingumo mišinio, tokio būtino jos įprastai eg- 
zistencijai. 

— Kavos? - pasiūlė vyriškis pakeldamas termosą. 

Diana atsisakė purtydama galvą. Andrė pastūmė 
jai kėdę, įsipylė į puodelį kavos ir atsisėdo priešais 
prie stalo, kurio viršus buvo uždėtas ant dviejų ožių. 
Ji įdėmiai jį stebėjo. Jo veidas priminė vaikišką spal- 
votą piešinį: plačiai susodintos turkio spalvos akys, 
užsispyrusi nosis, plonos lūpos, regis, nupieštos viena 
linija - visa tai rėmino vešlūs žilomis sruogomis plau- 
kai, panašūs į „Play-Mobil“ žaislų personažo šalmą. 

Jis padėjo puodelį ir išskleidė žemėlapį. Visi pava- 
dinimai buvo surašyti kirilicos abėcėle. Pirštu bedė 
į lapo viršų prie sienos kontūro. 

— Manau, jūsų vaiko tarmė priklauso šiam regionui 
pačioje Mongolijos šiaurėje. 

— Izabelė man kalbėjo apie vieną etninę grupę, 
apie cevenus... 

— Tiesą pasakius, sunku taip kategoriškai teigti. 
Tie regionai labai sunkiai prieinami, jie beveik šimt- 
metį buvo užgrobti sovietų. Bet iš berniuko tarimo 
ir kai kurių žodžių vartojimo, sakyčiau, kad taip, 
turime reikalo su cevenų tarme. Samojedų kilmės 
gentis. Elnių augintojai, nykstanti tauta. Net nuste- 
bau, kad jų dar likę. Kur jūs galėjote įsisūnyti tokį 
vaiką? Tai... 

- Papasakokite man tą istoriją apie medžioklės 
Sergėtoją. 

Andrė šyptelėjo išgirdęs tokį šiurkštų toną. 
Matyt, suprato, jog šiandien ne jis uždavinės klau- 

simus. Tik mostelėjo ranka atsiprašydamas, kad 
užsiplepėjo. Jo judesiuose buvo kažkokio šešėlių 
teatro salsvumo. 

— Kartą per metus, paprastai rudenį, cevenai 
rengia didelę medžioklę. Medžiotojai laikosi griež- 
tų taisyklių. Genties vyrai turi sekti jaunojo žvalgo 
įkandin. O vaikas prieš tai naktį nieko neima į burną, 
paskui išeina į mišką vienas. Tik tada medžiotojai 
pajuda ir eina Sergėtojo pėdomis. Cevenų tarme - 
tai „Liuu-Si-An“. 

Etnologo žodžiai ištirpo Dianos galvoje. Ji įdūrė 
akis į žemėlapį. Į žalumą. Žalumos gausą, šen bei ten 
žalumoje mėlynuojančius nedidelius ežerų šlakelius. 
Tai Liusjeno gyslomis tekėjo tie trumpažoliai slėniai, 
tie bekraščiai pušynai, skaidrūs ežerai. Ji prisiminė jų 
artumo akimirkas, kai vaikas užmigdavo įsikniaubęs 
į pažastį ir jos sąmonėje iki šiol aidi tas magiškas 
žodis „kitur“. It tolima bangų mūša Andrė aiškinimai 
vėl pasiekė jos ausų būgnelius. 

- Jei jūsų sūnus išties yra Sergėtojas, jei jį pasky- 
rė jo tauta, vadinasi, jis turi aiškiaregystės dovaną. 
Vieną iš tokių sugebėjimų, kurie anglų kalba žymimi 
ESP, tai yra extrasensory perception, ekstrasensorinis 
suvokimas. 

— Palaukite. 

Diana pašnekovą tyrė šaltu žvilgsniu. 

— Jūs norite pasakyti, kad šitos etninės grupės 
žmonės įsitikinę, kad tokie vaikai turi paranormalių 
sugebėjimų? 

Vyras stačia apykakle šyptelėjo. Jis kilstelėjo ran- 
ką prašydamas kantrybės, o tai ją suerzino. 

— Ne, - sušnibždėjo jis. - Aš ne tai norėjau pasa- 
kyti. Nieko panašaus. Manau, kad Sergėtojai išties 
pasižymi tomis galiomis. Anot labai rimtų liudijimų, 
jie gali suvokti reiškinius, absoliučiai neprieinamus 
penkioms žmogaus juslėms. 

Tai buvo jos galimybė: ji sutiko šitokį trenktuolį. 
Žmogų, kuris per ilgai gyveno šalia tos prietaringo- 
sios tautelės. Ji pasistengė atgauti ramybę: 

— Kokius reiškinius turite galvoje? 

— Liuu-Si-Anai, pavyzdžiui, gali numatyti elnių 
migravimo kelią. Jie numato ir kitus retesnius faktus, 
tokius kaip žvaigždžių kritimas ir kometos. Arba kai 
kurių klimato pokyčių artėjimas. Tai - aiškiaregiai, 
tuo nėra ko abejoti. Ir jų sugebėjimai atsiskleidžia 
nuo pačios jaunumės... 

Diana jį nutraukė: 

— Suvokiate, ką dabar pasakėte? 

Mokslininkas, vienos rankos alkūnę įrėmęs į 
stalą, kita lėtai maišydamas šaukšteliu kavą, ramiai 
pasakė: 

- Ponia, yra dvi etnologų rūšys. Vieni analizuoja 
etninės grupės dvasinius reiškinius grynai psichi- 
kos požiūriu. Šamaniškas galias, apsėdimo patirtį jie 
laiko paprasčiausiais psichiniais sutrikimais. Antra- 
jai etnologų kategorijai, kuriai ir aš priklausau, tos 
patirtys yra galių pasireiškimas, galių, kurios turi ir 
savo vardą, tai - dvasios. 

— Kaip galite pasiduoti tokiam tikėjimui? 

Šypsena. Ratelis kavoje. 

- Jei žinotumėte, kiek per visus darbo metus 
teko matyti... Laikyti šamanų apeigas paprastomis 

psichinėmis ligomis man atrodo pernelyg menka. 
Tai lyg muzikologas, tesidomintis orkestro garso 
apimtimi, bet jam visai nerūpi pati muzika. Yra me- 
džiagos, instrumentai. Bet yra ir magija, kuri iš jų 
išsirutulioja. Nesirengiu menkinti religinių tikėjimų, 
kuriuos išpažįsta prietarų turinti tauta. Nesirengiu 
laikyti kerėjimo galių grynu visuotiniu suklydimu. 

Diana tylėjo. Galvoje plakėsi prisiminimai. Ji taip 
pat buvo dalyvavusi keistose apeigose. Tai buvo Af- 
rikoje. Ir niekad labai nesusimąstydavo apie tai, ką 
matė. Bet buvo įsitikinusi: tomis akimirkomis veikė 
ypatinga jėga. Jėga, kuri, jai atrodė, glūdi žmogaus 
viduje ir drauge išorėje, tiksliau - ties vidaus ir iš- 
orės riba. Tarsi tai būtų buvęs šventas prisilietimas, 
nenusakomas slenkstis, kuris buvo peržengtas. 

Klodas Andrė, regis, pajuto jos nerimą. Pasakė: 

- Žiūrėkime į tuos dalykus kitu aspektu, gerai? 
Palikime ramybėje paranormalių reiškinių religinę 
pusę ir išsiaiškinkime jų konkretų, fizinį tikrumą. 

- Viskas jau ištirta, - nukirto Diana. - Šito nėra. 

Etnologo balsas surimtėjo. 

— Ojūs niekad nesapnavote pranašiškų sapnų? 

— Kaip ir visi. Miglotus įspūdžius. 

- Ir niekad jums nėra skambinęs asmuo, apie kurį 
ką tik buvote pagalvojusi? 

- Gyvenimiški atsitiktinumai. Paklausykite: aš 
esu mokslininkė. Negaliu leistis liūliuojama tokios 
rūšies sutapimų ir... 

- Jūs - mokslininkė. Tada žinote, kad egzistuo- 
ja viena slenkstinė riba, kai atsitiktinumai tampa 
tikimybe. Egzistuoja ir antra slenkstinė riba, kai 

tikimybė tampa aksioma. Šiandien Europoje, JAV, 
Japonijoje yra nemaža laboratorijų, kuriose tos ribos 
nuolat peržengiamos, kur telepatijos, aiškiaregystės, 
pranašavimų patirtis yra sėkmingai taikoma. Aš įsi- 
tikinęs, kad jūs apie tai esate girdėjusi. 

Diana žaibiškai pasinaudojo tinkamu momentu: 

— Tiesa. Bet jei net tų testų protokolai ir yra tiks- 
lūs, jų rezultatų analizė visada ginčytina. 

- Taip tvirtina dauguma mokslininkų. Tikrai. Nes 
tų rezultatų įtraukimas į analizės objektą būtų perne- 
lyg reikšmingas. Tų anomalijų pripažinimas teisėto- 
mis sukeltų maišatį šiuolaikinėje fizikoje ir priverstų 
apskritai suabejoti dabartinio mokslo būkle. 

— Mes visiškai nukrypome nuo... 

— Ne, ir jūs tai žinote. Mes kalbame apie paslap- 
tingas Žmogaus žinojimo sritis. Kalbame apie suge- 
bėjimus, kuriais galbūt pasižymi jūsų vaikas, net itin 
sustiprėjusiais. Sugebėjimus, kurie paneigia įprastus 
juslinio pasaulio dėsnius. 

Ji nebenorėjo nerti į naujas beprotystes. Tačiau 
kažkokia jėga ją vis laikė. Kažkoks šnabždesys, jai 
sufleravęs, ar tik ta geba nebus visos tos bylos objek- 
tas... Andrė vis tuo pačiu ramiu balsu dėstė toliau: 

— Pažvelkime į tuos dalykus dar vienu aspektu. 
Jūs esate etologė, ar ne? Tyrinėjate gyvūnų suvokimo 
būdus. 

— Na, irė 

— Daugybė tų suvokinių mums ilgai rodėsi pa- 
slaptingi, nesuprantami, nes mes nepažinome jų 
morfologinio šaltinio. Šikšnosparnių skrydis tam- 
soje mums buvo paslaptis. Iki tol, kol atradome ul- 

tragarsą, kuriuo tie naktiniai skrajūnai vadovaujasi. 
Kiekvienas suvokimas turi fizinį paaiškinimą. Nieko 
antgamtinio. 

- Jūs kalbate apie mano amatą. Aš nematau ry- 
šio su menamais psichiniais žmogaus sugebėjimais 
| B 

— Kas jums sako, kad mes apžvelgėme mūsų su- 
vokimo mechanizmą? 

Diana nusišiepė: 

— Garsusis šeštasis jausmas... - Ji pakilo. - Labai 
gaila, pone Andrė: manau, kad mes abu tik sugaišo- 
me brangų laiką. 

Etnologas taip pat atsistojo ir labai nežymiai pa- 
stojo jai kelią. 

— Kas jums sako, kad tie vaikai, apie kuriuos kal- 
bame, neturi pranašumo, kurį mes patys jau prara- 
dome. 

— Kokio pranašumo? 

Jis nusišypsojo - kablelis ant jo popierinio veido. 

- Tyrumo. 

Diana bandė kvatoti, bet gerklę užspaudė gumu- 
las. Klodas Andrė kalbėjo: 

— Tose laboratorijose, kurias minėjau, buvo įro- 
dyta, kad geriausi rezultatai gaunami per pirmuosius 
testus ir ypač kai testuojami vaikai. Dėl jų sponta- 
niškumo. 

- Ir ką tai reiškia? 

— Kad psichinių sugebėjimų iškilimui labiausiai 
trukdo mūsų prietarai. Skepticizmas, materializmas, 
abejingumas gali būti laikomi tikra tarša, šlakais, 
varžančiais dvasią, trukdančiais reikštis jos galiai. 

Sportininkas, kuris nebus įsitikinęs savo jėga, bus 
nugalėtas. Mūsų sąmonė veikia lygiai tokiu pat būdu. 
Skeptikas negali prieiti prie savo proto jėgų. 

Ji apėjo ilgą Andrė stovylą. O jam, matyt, nedavė 
ramybės įkyri mintis. Jis neištvėrė nepaklausęs: 

- Jūs juk neturite vaikų? 

— Aš turiu Liusjeną. 

— Noriu pasakyti: jūs niekad negimdėte. 

Ji nusisuko, kad jis negalėtų matyti jos veido iš- 
raiškos. 

— Ką jūs norite tuo pasakyti? 

— Visos motinos jums patvirtins: visą nėštumo lai- 
ką jos bendrauja su savo vaiku. Gemalui persiduoda 
motinos jausmai. Beje, tai jau ne viena, o dvi atskiros 
esybės. Nėštumas - pačios telepatijos lopšys. 

Atsidūrusi ant fiziologinio pagrindo Diana pa- 
sijuto tvirčiau. 

— Netiesa, - paprieštaravo ji. - Tai, ką jūs laikote 
paranormalia transmisija, remiasi į tvirtą fizinį pa- 
grindą. Jei nėščia moteris sužino naujieną, kuri ją 
sukrečia, išsiskiria specifiniai hormonai, tokie kaip 
adrenalinas, ir per kraują tučtuojau yra pasisavina- 
mi embriono. Šioje stadijoje motina ir vaikas nėra 
atskiri. Priešingai, jie susieti nuolatiniais fiziniais 
ryšiais. 

— Sutinku su jumis. O kaip tada po gimdymo? 
Ponia, bendrystė tęsiasi. Tai įrodytas faktas. Motina 
suvokia savo vaiko poreikius tiksliai tą akimirką, kai 
pats vaikas juos pajunta. Ryšys nenutrūksta. Kaip jūs 
tai pavadintumėte? Motiniškas instinktas? Moteriš- 
ka intuicija? Kur prasideda aiškiaregystė? Ar tik šis 

ryšys taip pat nėra grynas parapsichologinis bendra- 
vimas, kurio pagrindas - ne kas kitas, tik meilė? 

Diana jautėsi taip, lyg byrėtų į dulkes. Ją dvasiškai 
žudė tos užuominos apie motinos ir naujagimio ryšį. 
Tuo pat metu jo sakomi žodžiai ją pripildė keistos 
ramybės. Ji pati tai buvo pajautusi: kada dar geriau ji 
buvo bendravusi su Liusjenu negu tomis užburian- 
čiomis akimirkomis tyloje, kai vaikas miegodavo 
jos glėby? 

- Jūs teisingai kalbate, pone Andrė, bet aš nema- 
nau pasistūmėjusi į priekį tiek, kiek būčiau norėjusi, 
kad sužinočiau apie savo įsūnio kilmę. 

— Jūs pasistūmėsite, kai Liusjenas atgaus sąmo- 
nę. Jei jis iš tikrųjų Sergėtojas, sugebės įtikinti ta 
realybe. 

Diana mostelėjo ranka atsisveikindama su vyriš- 
kiu ir pasuko prie durų. Jautė, kaip liūdesio sunkis 
nusėda giliai krūtinėje. Pasigirdo etnologo balsas: 

— Palaukite. 

Ir pridūrė artindamasis: 

— Netikėtai šovė viena mintis. Apie Liusjeno psi- 
chikos ypatumus jums galėtų kur kas daugiau papa- 
sakoti vienas toks žmogus. Kvailys, kad anksčiau apie 
tai nepagalvojau. Jis keliavo po tuos regionus. Tiesą 
pasakius, jis vienintelis toks ir yra. Turiu prisipažinti, 
aš pats ten nebuvau. Darbui turėjau tik magnetines 
juostas, kurias įrašė to meto politiniai tremtiniai ir 
gulage kalėję mokslininkai. 

Andrė jau ieškojo savo užrašų knygelėje to reto 
grynuolio koordinačių. Kitoje languoto lapelio pu- 
sėje užrašė jo pavardę ir adresą. 

— Fransua Briuneris. Jis pažįsta cevenus. Ir išma- 
no parapsichologiją. 

Ji paėmė lapelį ir perskaitė. 

- Jis gyvena muziejuje? - paklausė. 

- Jis yra nuosavo fondo valdytojas, taip, gyvena 
Sen Žermene prie Lė. Žvėriškai turtingas. Važiuokite 
su juo pasimatyti. Žavingas personažas. Užtruksite 
tik kelias valandas. Ir tos valandos galbūt nušvies 
likusį jūsų gyvenimą. 

Visa vyko labai greitai. Pirmiausia ji nulėkė į li- 
goninę pasimatyti su Liusjenu jo naujoje palatoje, 
paskui paskambino tam vyrui iš fondo. Jis labai šiltai 
su ja kalbėjo: Fransua Briuneris atrodė susidomėjęs 
Sergėtojo atsiradimu Prancūzijoje. Jis taip pat nekan- 
travo pasidalyti savo prisiminimais ir savo žiniomis 
apie tą kraštą, kurį jis, kaip vienas iš retų europiečių, 
buvo išnaršęs. Pasimatymas buvo paskirtas tą pat 
dieną, septintą valandą vakaro. 

Diana apskaičiavo, kad kelionei į Sen Žermeną prie 
Lė, esantį vakariniame Paryžiaus priemiestyje, reikia 
numatyti apie valandą, bet dėl visa pikta išvažiavo 
pusę šešių. Perkirtusi Neji, žiediniu bulvaru apsuko 
Defanso kvartalą ir pateko į 13 magistralę, begalinę 
tiesią liniją, kuri turėtų ją nuvesti iki tikslo. 

Kelyje ji jau nebekankino savęs klausimais apie 
tyrimą. Jos galva buvo prikimšta Klodo Andrė žodžių 
ir jo išsakytų visuotinių koncepcijų. Diana Tiberž, 
pripažinta etologė, pasižymėjo racionaliu protu. Bet 
jei ją ir trikdė paslaptingas Rolfo van Kaeno įsikiši- 
mo poveikis, jei jos skaitymas apie akupunktūrą ir 
uždegė vaizduotę, ji niekad labai netikėjo, kad gali 

atsirasti kokia nors tiesa, kuri apverstų aukštyn ko- 
jom jos pačios supratimą apie tikrovę. 

Kaip dauguma biologų, Diana manė, kad be galo 
sudėtingame pasaulyje slypi daugybė mechanizmų, 
fizinių ir cheminių, turinčių konkrečių ir identifi- 
kuotų elementų, pasireiškiančių be galo mažu ir be 
galo dideliu masteliu. Aišku, ji neneigė, kad egzis- 
tuoja Žmogaus siela, bet ją suvokė kaip atskirą esatį, 
kurios paskirtis - suvokti ir suprasti. Tarsi dvasinis 
žiūrovas, sėdintis visatos ložėje. 

Ji žinojo, kad ta vizija yra pernelyg supaprastinta 
ir nedera prie kosmoso mechanizmų. Tai buvo iš 
XIX a. pragmatikų paveldėta vizija, ji be jokių išlygų 
atsisakė realybės logikoje pripažinti žmogaus sąmo- 
nę. Bet vis daugiau mokslininkų nujautė, kad siela, 
kad ir kokia nematoma ir neapčiuopiama ji būtų, 
priklausė tikrovei lygiai tiek pat, kiek molekulė ar 
neutroninė žvaigždė. Kad sąmonė dar nepaaiškin- 
tu būdu įsiterpia į patį didžiosios gyvybės grandi- 
nės vidurį kaip bet kuris apčiuopiamas elementas. 
Buvo manančiųjų, kad ši sąmonė - ne pasyvi esatis, 
o daranti tiesioginę įtaką ne tik veiksmams, kuriuos 
ji gali sužadinti, bet ir objektyviam pasauliui, kaip 
gryna jėga. 

Diana sutelkė visą dėmesį į kelią. Dabar važiavo 
per Nanterą, kur abipus kelio augantys platanai slėpė 
skurdą, įprastą priemiesčių šlamštą - blankių grioz- 
diškų senų pastatų, niaurių krautuvėlių ir pernelyg 
modernių, žėrinčių ir šaltų statinių maišalynę. 

Riuej Malmezone kraštovaizdis pasikeitė. Plata- 
nus pakeitė tuopos, ilguose virpančiuose smulkių 

lapelių suktukuose, regis, slypėjo lietaus ir žalumos 
viltis. Malmezono apylinkėse važiuojant Bonaparto 
alėja pasirodė tvirtovės siena, jos akmenis buvo apsi- 
vijusios laukinės vynuogės, portalus dengė malonios 
akiai čerpės. Daugiaaukščiai atrodė matuoją auto- 
mobilių tėkmę iš savo aptvarų aukštybių didžiųjų 
kunigaikščių povyzomis, sakytum, Malmezono pilis 
būtų užkrėtusi ne tik juos, bet ir visas krautuvėles, ir 
artimiausias pilis savo išdidumu. 

Eismas buvo skystas. Diana lėkė be trukdžių. Jos 
mintys vėl grįžo prie tyrimo. Ar Liusjenas tikrai yra 
Sergėtojas? Ar tikrai jis turi tų menamų galių? Arjos 
tikrai įsikišo į nežinomos realybės dimensiją? Rolfas 
van Kaenas buvo pasakęs: „Šitas vaikas turi gyventi.“ 
Jokių abejonių, kad jis žinojo tiesą apie Liusjeną ir 
kad toji tiesa paaiškino jo paties įsikišimą. Ko jis iš 
Liusjeno tikėjosi? Nerado jokio atsakymo, bet buvo 
įsitikinusi, kad eina teisinga kryptimi. Ji privalėjo 
susikoncentruoti ties tais psichiniais sugebėjimais, 
net jeigu ji tuo ir netikėjo, net jeigu jai tokios isto- 
rijos atrodė it chimeros. Dabar svarbiausia buvo ne 
jos, o tų žiedinio kelio ir Rolfo van Kaeno žudikų 
įsitikinimai. 

Nuo Buživalio važiavo Senos pakrantėmis. To- 
lumoje buvo matyti pailgi miškingų salų lopinėliai, 
atsispindintys upės vandenyse. Akmeninis tiltas, ant 
kurio pamatė lentelę „Buživalio šliuzai . Diana stab- 
ramybės nuglotnintą srovę. Visa aplink dvelkė gyve- 
nimu vasarvietėje, pusryčiais ant žolės, atokvėpiais, 
išplėštais iš paryžietiškos maišaties. 

Pavažiavo dar 20 minučių ir pasiekė Sen Žerme- 
no prie Lė pilies didžiąją aikštę. Bažnyčios varpinė 
išmušė be ketvirčio septintą. Ji pasileido plačia alėja, 
kuri, regis, dar mena karietas ir karališkąsias vaikš- 
tynes, paskui pasuko, kaip Briuneris ir sakė, į girios 
pusę. Važiavo siaurais keleliais, apjuostais sienomis 
su gipsiniais pagražais ir gebenių ornamentais. Saulė 
virš aptvarų slinko vakarop, medžiai, regis, virpėjo 
iš nekantrumo ir su nepaprastu susižavėjimu laukė 
artėjančios prietemos. Diana nejungė žibintų, jai dar 
norėjosi pasigėrėti dienos šviesa, kuri artėjant nak- 
čiai atrodė dar sodresnė ir ryškesnė. 

Galiausiai ji sustojo prie juodų pinučių vartų. Lip- 
dama iš automobilio buvo pritrenkta oro gaivumo: 
nematomas apgaubas, kuris pažadino jos jusles ir 
suteikė joms naujo aštrumo. Buvo 7 valanda vakaro 
ir tamsa artėjo didžiuliais juosvais šuorais. Diana 
dar pagalvojo apie savo mažą berniuką. Umai jos 
tvirtas tikėjimas atsiliepė galutiniu atgarsiu: po kelių 
valandų ji žinos dalį paslapties. 

Ji po įrengta kamera paspaudė telefonspynės 
mygtuką. Jokio atsakymo. Vėl pabandė. Veltui. Ilgai 
nemąsčiusi stumtelėjo vartelius ir jie lėtai prasivėrė. 
Ji užsisagstė zomšos apsiaustą su apykakle, panašia į 
ploną vilnos šepetį, ir patraukė žvyro alėja. Taip ėjo 
ne vieną minutę žvalgydamasi į plačias vejas abi- 
pus. Nė gyvos dvasios. Buvo girdėti tik nematomų 
tamsoje automatinių laistyklių tylus rizenimas. Pa- 
galiau ant nedidelės pakilumėlės pamatė stūksantį 
muziejaus korpusą. 

Pastatas galėjo būti statytas amžiaus pradžioje. Iš 
tų laikų tebuvo likusi pagrindinė to meto architek- 
tūros linija ir neapdailinti kampai; statybai, regis, 
buvo parinktos pačios sunkiausios medžiagos. Daug 
balsvai pilkšvos bronzos. Rusvos ochros spalvos va- 
rio. Juodojo plieno. Diana priėjo arčiau. Pagrindi- 
nės dvivėrės durys buvo užrakintos. Fasado langai 
metaliniais rėmais nepraleido jokios šviesos. Tada 
ji prisiminė, kad Fransua Briuneris jai patarė apeiti 
namą, ten būsiančios užpakalinės durys, kurios veda 
tiesiai į jo privačius apartamentus. 

Parką supo medžiai ir prietėmis. Vėjo gūsių ju- 
dinamos medžių viršūnės šniokštė lyg grodamos 

lapijos simfoniją. Apėjusi namą paskambino į duris, 
bet neišgirdo jokio garso. Ar tik profesorius nebus 
apie ją pamiršęs? Ji grįžo atgal prie išorinių vartų, 
bet persigalvojo. Vėl pasuko prie centrinio įėjimo, 
palypėjo kelis laiptelius iki masyvių durų ir pabandė 
patraukti jas į save. 

Visai netikėtai jos atsidarė. 

Diana įsmuko į brėkšmos gaubiamą vestibiulį, 
paskui pasuko į pirmąją salę. Niekada gyvenime ne- 
būtų patikėjusi, kad toks kambarys gali būti tokios 
grėsmingos išorės bunkeryje. Sienos, grindys ir lu- 
bos buvo baltos. Ir ryškiai nušviestos mėnulio, kurio 
švytėjimas buvo prasimušęs pro langus. Jau vien jų 
baltas, nuogas paviršius maloniai glostė žvilgsnį. Bet 
be jų dar buvo ir paveikslai. Margaspalviai, lieps- 
nojantys langeliai, jie priminė įėjimą į kitą pasaulį. 
Diana priėjo arčiau ir suprato, kad fondas buvo su- 
rengęs Pito Mondriano kūrinių parodą. 

Iš tikrųjų ji nebuvo tapybos specialistė, bet šiuo 
olandų menininku ypač žavėjosi, pati turėjo daugy- 
bę jo darbų reprodukcijų. Apmetusi žvilgsniu tuoj 
nustatė, kad čia sukabinti jo pirmojo periodo dar- 
bai: apšiurę malūnai su keisčiausiais sparnais, kurie 
ryškiai išsiskyrė liepsnojančio dangaus fone, regis, 
skelbiančiame neišvengiamą pasaulio gaisrą. 

Antroje salėje Diana pamatė daugiau to perio- 
do drobių. Šįkart medžiai - medžiai žiemą, tamsūs, 
sustingę, apsnigti žibuliais, jų žievės plyšiai nutapyti 
beprotiškiausiais tonais. Buvo ir medžių pavasarį — 
juodų ir raudonų, tarsi į juos buvo prileista ugnies 
ir todėl jie, regis, tuoj sprogs pastoraliniu grožiu. 

Dianai visuomet atrodė, kad šiuose kaitriuose sy- 
vuose, šiose liepsnojančiose dangaus platybėse slypi 
pažadas. Kad jie jau žymėjo gilius pokyčius Mon- 
driano kūryboje. 

Ji žinojo, kad trečioji salė tuos pokyčius ir atvers. 

Įžengė į salę ir nusišypsojo pakerėta jo brandos 
metų drobių. Nuo 1920-ųjų Mondriano medžiai 
išsitiesė, susirikiavo į eilę, tapo išgryninti, dangus 
supaprastėjo, pragiedrėjo ir dailininko drobėse 
pražydo tikras pavasaris. Ne gėlėmis ir vaisiais, bet 
stačiakampiais, kvadratais, absoliučiai švariomis ge- 
ometrinėmis formomis. Nuo tol Mondrianas tetapė 
asketiškas kompozicijas, komponuodamas griežtas 
figūras ir monochroniškumą. Įprasta kalbėti apie lūžį 
jo kūryboje, bet Diana su tuo nesutiko. Jos akimis, 
priešingai, tai buvo gamtos alchemija. Pirmaisiais 
metais savo menu išreikšdamas karščiu žaižaruojantį 
lyrizmą, tapydamas Žemės ir ugnies peizažus, meni- 
ninkas rado tapybos kvintesenciją. Tobulų linijų ir 
spalvų geometriją. 

Pakerėta Diana pamažu slinko į priekį nesvars- 
tydama apie padėties absurdiškumą. Ji atsidūrė pri- 
vačiame muziejuje, štai dabar vaikštinėja viena, kur 
buvo susitarusi pasimatyti su tiurkų-mongolų etni- 
nės grupės specialistu. Vaikštinėja sau be priežiū- 
ros, laisvai, tarp drobių, kurių kiekviena turėtų būti 
įkainota daugybe dešimčių milijonų frankų. Ji perė- 
jo į kitą salę, tikėdamasi pasigėrėti nuostabiausiais 
„Boogie-Woogie, paskutiniais menininko darbais, 
tapytais Niujorke ir... 

Kažkoks šlamesys privertė pasukti galvą. 

Pirmesnėje salėje stovėjo dvi figūros. Jau buvo 
bemananti, kad tai sargai, bet greit sumetė klydusi. 
Du juodai apsivilkę vyrai rankose laikė po šviesos 
stiprintuvą ir automatą su lazeriniu taikikliu. Jos 
galvoje šmėstelėjo mintis: tai tikrai žiedinio kelio 
žudiko bendrai. Jie atsekė ją iki čia ir dabar šioje 
parodų salėje nužudys. 

Žvilgtelėjo atgal. Jokių durų, jokio išėjimo. Vy- 
rai slinko artyn. Diana atsitraukė. Jų ginklai metė 
raudonų spindulių pluoštą. Tai buvo beprotiška, bet 
ją užbūrė vaizdo grožis: melzganą mėnulio šviesą 
atspindinčios drobės, du užpuolikai skarabėjų aki- 
mis, jų automatų taikiklių granato spalvos taškai, 
spinduliuojantys kreidos baltumo apyblandoje. 

Ji nejuto jokios baimės. Galvoje jau visai kita min- 
tis įgavo realų pavidalą: šito užpuolimo iš pasalų ji 
laukė 15 metų. Išmušė tiesos valanda. Valanda įro- 
dyti, kad ji anaiptol nebe ta pažeidžiama mergaitė 
iš Nožano prie Marnos. Vėl išvydo tuopas, žibintų 
šviesas. Klubai pajuto žemės šaltį. O du tamsūs silu- 
etai vis artėjo. Iki jos belikę vos keli metrai. 

Dar žingsnis. 

Ji pamatė, kad viena pirštinėta ranka uždėta ant 
nuleistuko. 

Per vėlu. 

Jiems. 

Ji pašoko ir trenkė skiausčiu delnu - sa0 fut shou. 
Vienam vyrui pataikė tiesiai į gerklę ir šis susmuko. 
Antrasis nukreipė į ją savo vamzdį, bet ji jau spėjo 
pasigręžti. Atleido koją ir persukusi ją spyrė. Žu- 
dikas buvo nublokštas atgal. Išgirdo tylų ginklo su 

duslintuvu „pliop', kulka pataikė į sienos akmenį. Po 
to stojo tyla. Jokio krebžtelėjimo. Visa tirtėdama, ji 
priėjo prie abiejų bejėgiškai tysančių kūnų. 

Ją pargriovė smūgis metaliniu daiktu. Pervėrė 
skausmas. Pabandė priklaupti ant vieno kelio, bet 
kitas smūgis kliuvo į veidą. Nuskrido akiniai. Burna 
priplūdo kraujo. Ji nudribo per vėlai supratusi, kad 
buvo trečias vyras, prigludęs salės kampe, toliau nuo 
ugnies linijos. Pasipylė smūgiai. Kumščiais, ritmiškas 
kalimas žygio batais, automato buožės kampu. Anie 
du vyrai taip pat atsistojo ir prisidėjo prie egzekucijos. 
Prispaudusi rankas prie galvos Diana tegalvojo apie 
viena: „Mano auskaras. Jie išplėš mano auskarą. Kaip 
atsiliepimą į baimės signalą pajuto šiltą srovę, tekančią 
iš lūpų. Susirietė ir palietė nosį; užčiuopė su nudrėksta 
oda perplėštą nosies pertvarą. Ši vienintelė mintis 
surinko paskutines jėgas: ji dar labiau susirietė nė ne- 
bekrūpčiodama nuo bombarduojančių ją smūgių. 

Trumpas atokvėpis. Ji kiek pašliaužė, ištiesė ranką 
atsiremti į sieną. Bet nespėjo. Geležimi kaustytas batas 
jai trenkė į krūtinę staigiai užspausdamas kvapą. Ji 
ėmė dusti. Nirimas į mirties bedugnę, laiko ir erdvės 
nebūtis, paskui Diana susmuko ir ėmė konvulsingai 
vemti. Pirštinėtas kumštis sugriebė ją už plaukų ir 
pasuko, priplojo pečius prie betono grindų. Vyras 
išsitraukė iš makštų, pritvirtintų prie šlaunies, peilį. 
Priartėjo dantyti mėnulio šviesoje blizgantys ašme- 
nys. Paskutinė Dianos mintis buvo apie Liusjeną. Ji 
paprašė jo atleisti už tai, kad nepajėgė apginti. Kad 
neperprato jo paslapties. Kad negalėjo likti gyva ir 
paskirti jam visos savo širdies šilumos, kad... 

Driokstelėjo šūvis. Tylus, duslus, giluminis. 

Šviesos stiprintuvo pluošte žudiko išraiška pasi- 
keitė. Veido raumenys lyg ėmė atsileisti, stingti. 

Tylą perskrodė dar vienas šūvis. 

Žmogžudys susirietė, lūpos suapvalėjo ir įgavo 
nustėrimo išraišką. 

Diana tą akimirką suprato, kad tai ji šovė. Tada, 
kai mintyse tarė maldos žodžius, jos kūnas, vis dar 
beprotiškai kibdamas į gyvenimą, rado išeitį. Jos 
rankos apgraibomis užčiuopė už diržo užkištą Žu- 
diko pistoletą. Nykščiu ji pakėlė makšties užvaržą, 
kuri prilaikė ginklą. Kitais pirštais ištraukė ginklą, 
nukreipė vamzdį ir nuspaudė gaiduką. 

Šovė dar kartą. 

Kūnas sunkiai šoktelėjo. Sudribo ant jos, o ji jau 
ištiesusi ranką iššliaužė iš po jo taikydama į kitus du 
savo priešininkus. Tie buvo dingę. Ji spėjo pastebėti 
lazerinių taikiklių lygiagretes vageles, slenkančias 
Kompozicijų sale. Nustūmė lavoną, sugriebė auto- 
matą ir perėjo skersai salę. Užsiglaudė į šūvių ne- 
pasiekiamą kampą, automatą spaudė prie krūtinės. 
Nepaisant šoko būsenos, nepaisant kraujo, kuris 
merkė drapanas, jos visas kūnas virto vieninteliu 
žinojimu: jie negaus jos kailio. Vienaip ar kitaip ji 
vis vien išsikapanos. 

Žvilgtelėjo į tarpdurį ir jai į galvą šovė mintis. 

Paveikslai. 

Jai gyvybę išgelbės paveikslai. 

Diana ne kartą yra naudojusi šviesos stiprintu- 
vus, kai Afrikos brūzgynuose stebėdavo plėšrūnų 
elgesį naktį. Žinojo, kad tų prietaisų matymo laukas 

užlietas žalsva spalva ir mažai kuo skyrėsi nuo gam- 
tos spalvų. Ji pamanė, kad tie lazeriniai taikikliai — 
tie raudoni kryptukai, kuriuos žudikams reikėjo 
nutaikyti ir tik paskui šauti, turėjo pasidaryti ne to- 
kie ryškūs toje halogeninėje žalsvoje šviesoje. Jeigu 
jai pavyktų sudrumsti tų taškų ryškumą einant tik 
priešais raudonas drobes, ji gautų keletą akimirkų 
atokvėpio, o to galbūt užtektų perbėgti salę. 

Ilgai negalvojusi pasileido. Tuoj pamatė dvi va- 
geles, suartėjančias ir slenkančias prie jos ir ją pra- 
lenkiančias - abu smogikai tūnojo, kaip ji ir buvo 
numačiusi, abipus durų angos. Tada akis užkliuvo už 
„Kompozicijos N. 12, nutapyto raudono kvadrato, 
paskui pasileido prie „Kompozicijos su raudona, gel- 
tona ir pilka“. Matė, kaip du skaisčiai raudoni taškai 
staigiai apsisuko lyg kraujasiurbės musės. Ji dar kiek 
pabėgėjo. Jos metodas veikė. Žudikai nieko nematė. 
Diana perslinko dar vieno paveikslo raudonumu ir 
užmatė duris į kitą salę. Išgelbėta. 

Tą pat mirksnį ji paslydo. Galva trinktelėjo į be- 
tono grindis. Akyse sužaibavo. Skausmas perrėžė 
čiurną. Ji žaibiškai atsigręžė: žudikai stovėjo prie 
jos. Tada persivertė ant dešiniojo šono, nuspaudė į 
rankos linkį įremto automato nuleistuką. Šūvio ata- 
trankos jėga ją nusviedė prie sienos, bet melsvame 
duslintuvo blyksnyje ji spėjo pamatyti mirties kon- 
vulsijų tampomą figūrą. 

Antrasis užpuolikas sustojo. Ji dar kartą iššovė. 
Stebuklas neįvyko - jos automatas užsikirto. Numetė 
ginklą, dešine ranka išsitraukė pistoletą, kurį buvo 
užsikišusi už diržo, ir nusitaikė į vyrą, stovėjusį ne 

toliau nei per metrą nuo jos. Vietoj viltingo šūvio vėl 
negailestingas „klik“. Diana nustėro. Viskas baigta. 
Žudikas ją pamatė. Ji įsidėmėjo prie jo karinių kelnių 
šlaunies prisegtą desantininko peilį ir puolė. Ištraukė 
jį iš makštų, vienu šuoliu atsidūrė prie užpuoliko ir 
įbedė geležtę į gerklę. Ji staugė, kad negirdėtų, kaip 
metalas čežėdamas sminga į gyvą kūną. 

Staigiai atsitraukė, palikdama peilį perrėžtose 
gerklose. Sutrikusi, kruvina ji atšoko, bet vos pa- 
statė koją ant žemės, ją persmelkė aštrus skausmas. 
Diana pastypčiojo vietoje it didžiulė gervė, braidanti 
po rusvą balą, paskui dešinėje pusėje pamatė duris, 
kažkokiais stebuklais atsiradusias. Nušlubčiojo į tą 
pusę, dar kartą nugriuvo, pasikėlė ant vieno kelio ir 
stumtelėjo jas. Konvulsiškų minčių chaose suprato, 
kad pateko į Fransua Briunerio apartamentus. 

Jos klausa nepagavo nė menkiausio šlamesio, nė 
menkiausio virpesio. Ji apmirė stuburgalį prispau- 
dusi prie medžio. Negi vyrai vabzdžių akimis bus 
nužudę Fransua Briunerį? O gal jam pavyko pas- 
prukti? 

Diana pabandė atsistoti. Nuo to paprasto judesio 
ją apėmė siaubingos kančios. Jos kūnas šalo. Po kelių 
minučių smūgiai atsilieps giliau, susidarys skausmin- 
gi krešuliai. Tada nebegalės nė piršto pajudinti. Tad 
reikėjo skubiai veikti ir rasti išeitį, kaip pabėgti. 

Šlubčiodama ji pasinėrė į tamsą, prispaudė ranką 
prie nosies, kuri klaikiai kraujavo. Be akinių Dianai 
pasaulis virto kažkokiais miglotais pavidalais ir ne- 
aiškiais luitais. Vien tik naktinės lempelės prie lubų 
jai padėjo apgraibomis judėti. Koridoriaus gale ji 
pateko į stačiakampę salę su negiliu baseinu. Šiai 
kliūčiai nugalėti teko užkopti metaliniais laipteliais 
virš vandens, paskui dar palypėti kelias pakopas į 
kitą kambarį. Diana puolė atakuoti tą kliūtį nesuk- 
dama galvos dėl architektūrinių keistenybių. Perė- 
jo metalo plokštelių tiltą stebėdama, kaip vandeny 
plaukioja lėkštelės su alyva, į kurią buvo įmerktos 
degančios dagtys. Tikros ugnies lelijos. 

Prišlubčiojo dar vieną kambarį - idealų kvadra- 
tą. Kitas jau buvo stačiakampis, baltomis sienomis 
ir juodu parketu. Prasisunkianti pro didžiulį langą 
mėnulio šviesa nušvietė eilute sukabintus eskizus — 
aukojimo ritualai piešti tušu ir atrodė, kad pats po- 
pierius buvo iškankintas plunksnele. 

Kitomis aplinkybėmis Dianą būtų apstulbinęs 
kambarių griežtumas ir grožis. Bet tą akimirką ji 
verkė ir stengėsi per daug nepritaškyti raudonų lašų, 
kurie krito sunkūs, lyg karštas vaškas. Ji jau buvo 
bepradedanti pulti į neviltį ir prarasti tikėjimą kada 
nors iš ten išsigauti, kai koridoriaus gale pamatė pra- 
vertas duris, pro jų plyšį sklido šviesa. Iš jos mirgu- 
liavimo ir vandens teškenimo Diana suprato, kad 
ten vonios kambarys. Nebloga išeitis prieš išeinant 
stabtelėti ir nusiplauti nuo veido kraują, kad pado- 
riau atrodytų. 

Kambario apdailai naudotas nefritas ir bronza. 
Jo erdvę pripildė didžiuliai tų medžiagų dirbiniai. 
Sienose buvo įstatyti masyvaus spalvoto stiklo lan- 
gai, jie panėšėjo į jūros vandens širmas. Vonia buvo 
išskobta iš šlifuoto žalsvo akmens. Ant juodo metalo 
strypų kaboję rankšluosčiai sudarė tamsiadumblių 
įspūdį. Ir visur - palei langus, virš kriauklių ir balto 
fajanso dirbinių - bronzinės rankenėlės, dvigubos, 
lygiagrečiai pritvirtintos; jų tokia daugybė pasimetė 
begalinėje veidrodžių Žaismėje. 

Diana pamatė prausyklę ir atsuko čiaupą. Šalta 
srovė ją atgaivino. Kraujavimas sumažėjo, skausmai 
atlėgo. Tada pastebėjo, kad tekančiame vandenyje 
plaukioja skaidulos - plonytės plėvelės. Ji pakėlė galvą 

ir pastebėjo, kad kairėje po tuščią vonią sklaidėsi tos 
pačios odelės - vyniojosi peršviečiamais skivytais. 
Dianai tai priminė plastmasinę kino juostą, bet už- 
teko dalelę pačiupinėti ir suprato, kad tai organinės 
kilmės struktūra. 

Oda. 

Žmogaus oda. 

Ji atsigręžė ir instinktyviai akimis paieškojo dar 
vieno iškrypimo šaltinio. Tai, ką pamatė, iš jos iš- 
plėšė šauksmą. Kambario viduryje stovėjo juodo 
marmuro masažavimo stalas. Ant stalviršio gulėjo 
ištiestas kūnas, apdengtas smaragdo spalvos dušo 
užuolaida. Pro permatomas klostes ji nesunkiai 
atpažino labai lieso vyriško kūno formas. Fransua 
Briuneris? Drebančia ranka patraukė užuolaidą ir 
ta nuslydo ant žemės. Staiga visoje savo nuogybėje 
pasirodė kūnas. 

Vyras gulėjo ištiestas, rankos sukryžiuotos ant 
krūtinės. Jis gulėjo tokioje pat padėtyje kaip riterių 
antkapių statulos, amžinai besiilsinčios viduramžių 
koplyčiose. Palyginimas tuo nesibaigė: pasenęs, lie- 
sas kūnas išsišovusiais kaulais atrodė sudarantis ryšį, 
lyg ir estetinę detalę su simetrišku vonios kambario 
dekoru, kaip tie išskobti riteriai papildo gotikinę ar- 
chitektūrą netrikdomu iškilmingumu. 

Lavonas tiesiogine to žodžio prasme kedėjo. Vie- 
nur kitur nuo jo galūnių dryko plonytė oda ar buvo 
susimetusi į raukšles ant krūtinės, o iš apačios švietė 
nauja rausva oda. Diana prisivertė sukaupti paskuti- 
nes turėto šaltakraujiškumo liekanas ir priėjo arčiau. 
Dar vienas šokas. Dabar, kai atsidūrė per metrą nuo 

kūno, galėjo aiškiai įžiūrėti jo pilvą - ir plonytę įpjo- 
vą per odą, einančią žemyn nuo krūtinkaulio. 

Fransua Briuneris buvo nužudytas taip pat kaip 
Rolfas van Kaenas. 

Ką tai reiškė? Kas atliko šią egzekuciją? Tie trys 
niekšai su automatais? Ji tuo netikėjo: ne jų stilius. 
Ir kodėl tada būtų uždėję auką ant marmurinės len- 
tos? 

Ji atsitraukė, kai pastebėjo tai, ką turėjo paste- 
bėti iš pradžių ir kas keitė visą reikalą: senyvo vyro 
veidas. Praplikusi kakta. Titnago skruostikauliai. 
Sunkūs vokai. 

Tai buvo vyras su antiradiaciniu apsiaustu. 

Vyras, kuris bandė juos, ją ir jos sūnų, nužudyti 
taip neseniai, prieš tris savaites. 

Jos palatoje nebuvo jokių baldų, tik lova. Kam- 
barys skendėjo tamsoje. Diana gulėjo aukštielninka, 
sulenktą ranką prisidėjusi prie veido ir iš po švie- 
čiančių durų apačios tegalėjo matyti kojas. Ten buvo 
valanda ryto. Pasirodo, išmiegojo visą naktį. Vėl už- 
simerkė ir susikaupė. 

Nefrito ir bronzos salėje, kaip tik tą akimirką, kai 
atpažino vyrą su besineriančia oda, parko gilumoje 
subliksėjo sūkuriuodamos šviesos. Policija. Diana 
iškart pajuto keistą palengvėjimą: tai buvo pirmas 
racionalus šios avantiūros elementas. Tad vis dėlto 
šiame muziejuje yra įrengta aliarmo sistema. Pa- 
veikslai apsaugoti - kitaip negalėjo būti. Užpuolimas 
sukėlė pavojaus signalą ir iškvietė iš Sen Žermeno 
prie Lė policijos komisariato farus. Ji prisiminė gu- 
linčius kūnus, savo pirštų atspaudus ant pamestų 
ginklų. Kas patikėtų, kad jaunai moteriai pavyko 
nugalabyti tris automatais ginkluotus žudikus? Jai 
nėra ko prisipažinti savo nusikaltimų. Šiaip ar taip, 
ji tepasinaudojo jų pačių pistoletais... 

Vos vilkdama kojas, ji grįžo į Kompozicijų salę ir 
išdėstė ginklus kūnų atžvilgiu taip, kad atitiktų jos iš- 
šautų kulkų trajektoriją. Rado ir akinius. Sveikutėlius. 

Šis atradimas jai padėjo aiškiau mąstyti. Ji nutraukė 
nuo vyrų rankų pirštines ir pridarė jų reikiamų at- 
spaudų ant buožių. Kai farai įėjo į muziejų, jie te- 
pamatė bejėgę moterį, apsuptą lavonų ir Mondriano 
paveikslų. 

Visa kita buvo dar lengviau suvaidinti. Automo- 
bilyje jai užteko atsiduoti visiškam savo sugniužimui. 
Tardytojai turėjo tiek pat klausimų, kiek ir atsakymų, 
jie patys nutarė, kad tie trys vyrai ją užpuolė, o pas- 
kui patys išsižudė. Įdomu, bet jie buvo įsitikinę, kad 
ne ji užpuolimo tikslas. Diana nesispyrė, bet jautė, 
kad farai nustatė žudikų asmenybes. 

Vezinė Le Pek klinikoje budintis gydytojas ją nu- 
ramino. Nieko rimta, tik hematomos. O dešinioji 
čiurna skaudėjo tik dėl nežymaus išnirimo. Vie- 
nintelės tikros žaizdos buvo susijusios su jos pačios 
papuošalais: jos auksinė grandelė perplėšė dešinį 
nosies sparnelį iki pat kremzlės. Be to, chirurgui teko 
pusvalandį po vietinio nuskausminimo knaisiotis, 
kol ištraukė į bambą įvertą kniedę. 

Suleidus nuskausminamųjų, ją paguldė į šitą už- 
darą palatą. Ji bematant užmigo, bet dabar, apglu- 
šinta vaistų, jautėsi plūduriuojanti ore nejausdama 
jokio skausmo. Jos neapleido tik proto aiškumas, 
jis darbavosi tiek intensyviai, kad, rodėsi, tai beveik 
nerealu. Tai padėjo sudaryti savo įrodymų sąrašą. 

1999 metų rugsėjo 22-oji. Fransua Briuneris, 
Briunerio fondo valdytojas, didelis keliautojas, ce- 
venų ir parapsichologijos specialistas, kėsinosi nu- 
žudyti Liusjeną organizuodamas su savo bendrais 
avariją Paryžiaus žiediniame kelyje. 

1999 metų spalio 5-oji. Rolfas van Kaenas, „Die 
Charitė ligoninės pediatrinės chirurgijos skyriaus 
vyriausiasis anesteziologas, slapta gydė vaiką tikėda- 
masis jį išgelbėti akupunktūros metodu. 

Tie du vyrai žinojo apie Liusjeną tiesą, tai, ko 
nežinojo Diana - galbūt tikrąją jo galios prigimtį, 
kuri vieno reikalavo jį sunaikinti, o kito meldė prie- 
šingai - jį išgelbėti. 

Kas toji galia? Diana atidėjo tą klausimą be at- 
sakymo ir susikaupė ties savo paskutiniu įrodymu. 
Galbūt pačiu baisiausiu. 

Šioje byloje buvo kitas žudikas. 

Žmogus, kuris sumalė Rolfo van Kaeno širdį Ne- 
kero ligoninės virtuvėje 1999 metų spalio 5-osios 
naktį. Žmogus, kuris tokią pat operaciją padarė 1999 
metų spalio 12-ąją Fransua Briunerio viduriuose, 
veikiausiai prieš keletą valandų iki Dianai atvažiuo- 
jant į muziejų. 

Sudžeržgėjo rakinama spyna. Į palatą įžingsniavo 
du uniformuoti policininkai, jų galvas juosė dienos 
šviesos aureolės. Tarp jų iškilo aukštas siluetas. Di- 
ana užsidėjo akinius. Ji atpažino juodą megztinį, 
plaukus it metalinis gremžtukas. Patrikas Langlua 
pasirodė dar griežtesnis nei įprastai. 

Pamatęs užtinusį Dianos veidą, jis susižavėjęs 
švilptelėjo, paskui pagrasė: 

- Gal jau laikas mesti tas kvailystes, ką? 

Automobilyje Diana pagauta instinkto pirmiau- 
dą veidrodėlyje. Melsvai violetinė mėlynė ėjo nuo 
dešiniojo smilkinio iki pat smakro. Toje pat pusėje 
skruostas jau spėjo sutinti, bet kažkodėl jos kaulėtų 
bruožų neiškreipė. Kairiosios akies baltymas apėjęs 
krauju ir iš veidrodėlio į ją įdomiai žvelgė dvi skirtin- 
gų spalvų akys. O nosies sužeidimo siūlai ir rudi ša- 
šai buvo paslėpti po tvarsčiu. Ji tikėjosi blogesnio. 

Netaręs nė žodžio Langlua paleido variklį ir au- 
tomobilis įsimaišė į rytinį mašinų srautą. Klinikos 
hole jis turėjo pakankamai laiko duoti jai garo dėl jos 
neatsargumo ir atsiskyrėliško veikimo. Diana vylėsi, 
kad jis nepradės savo giesmės - to nebūtų pakentusi 
jos migrena. Bet sulig pirma raudona šviesa jis iš- 
sitraukė kartoninį aplanką su krūva lapų ir padėjo 
juos jai ant kelių. 

— Skaitykite. 

Diana net nepažvelgė. Po kelių minučių nenuleis- 
damas akių nuo kelio, leitenantas paklausė: 

— Kas negerai“ 

Ji vis spygsojo į kelią. 

— Negaliu skaityti automobilyje. Mane verčia 
vemti. 

Langlua suniurzgė. Atrodė iškamuotas Dianos 
kaprizų. 

— Gerai, - atsiduso, - aš jums paaiškinsiu. Šis 
aplankas yra apie jūsų portreto savininką. 

— Fransuą Briunerį? 

- Tikroji jo pavardė Filipas Toma. Briuneris buvo 
jo pasiskolinta pavardė. Tai labai paplitę tarp šnipų. 

- Šnipų? 

Jis atsikosėjo, žvilgsnis įremtas į kelią. 

— Kai mes sulyginome tą veidą su mūsų kartoteka, 
tučtuojau šį bei tą suradome. Vienas iš prancūzų 
kontržvalgybos tarnybos žmonių. Fransua Briune- 
ris-Filipas Toma buvo įtrauktas į įskaitą 1968 me- 
tais. Tuomet jis dirbo psichologijos profesoriumi 
Nantero fakultete. Tikras stebuklas, ne žmogus, 
jam tada tebuvo vos 30 metų. Karlo Gustavo Jun- 
go specialistas. Turėčiau prisiminti jo vardą, - jis 
kaltai šypteli. - Vienu metu labai domėjausi Jungu. 
Trumpiau kalbant, 1968 metais Toma, kilęs iš gar- 
sios šeimos, tampa vienu iš pagrindinių komunistų 
šauklių į barikadas. 

Dianai vėl prieš akis iškilo tas vyras šalia žiedinio 
kelio, tūnantis krūmokšniuose antiradiaciniu žaliu 
apsiaustu su iškeltu pirštu. Jo veidą gožė lietaus šy- 
das. Langlua kalbėjo: 

- 1969 metais žmogynas dingsta. Iš tikrųjų nu- 
sivylęs revoliucijos žlugimu Toma nusprendė pasi- 
traukti į Rytus. 


* Karlas Gustavas Jungas (Carl Gustav Jung, 1875-1961) - šveicarų psi- 
chiatras. 

— Ką? 

- Inteligentas peržengė geležinę uždangą. Įsikūrė 
ten, kur triumfuoja liaudies teisės: SSRS. Įsivaizduo- 
ju, kaip reagavo jo tėvas, vienas iš žymesnių golisti- 
nės Prancūzijos advokatų, kai sužinojo naujieną. 

— O paskui? 

— Ką jis ten veikė, nelabai žinoma. Bet nėra abe- 
jonių, kad keliavo po regionus, kurie mus domina, 
konkrečiai po Mongolijos Liaudies Respubliką. 

Automobilis važiavo 13 valstybiniu keliu, kaire 
kelio juosta. Nutviekstos saulės medžių viršūnės rau- 
donavo ir atrodė lyg piltų į orą skaisčiai raudonas 
ūkanas. Diana išsiblaškiusi žvalgėsi į parkų pinučius, 
dideles pilis, šviesius pastatus, skendinčius lapijoje. 
Ji jautėsi toli nuo tikrovės ir nuo savo vakarykščių 
nuotykių. O policijos leitenantas pasakojo toliau: 

— 1974-ieji - jo didžiojo grįžimo metai. Toma 
beldžiasi į Prancūzijos ambasados Maskvoje duris. 
Sovietų santvarka jį suniokojusi. Ir jis maldauja 
Prancūzijos vyriausybę priimti jį atgal. Tuo metu 
visa buvo įmanoma. Tad tas perbėgėlis, prieš pen- 
kerius metus emigravęs į Rytus, prašosi politinio 
prieglobsčio... gimtojoje šalyje! 

Langlua pamosavo viena ranka aplanku tarsi kal- 
tės įrodymu, o kita tvirtai laikė vairą. 

- Prisiekiu, viskas tikrai taip ir buvo. 

— O kas paskui? 

— Darosi vis migločiau. 1977 metais Toma atsi- 
randa. Žinote kur? Prancūzijos armijoje kaip civi- 
linis patarėjas. 

— Kokios srities? 

Langlua šyptelėjo. 

- Jis dirba psichologu armijos sveikatos institu- 
te, šis specializuojasi aeoronautikos medicinoje. Iš 
tikrųjų šis institutas tik priedanga, čia uždarydavo 
ir tardydavo komunistų disidentus, kurie prašė po- 
litinio prieglobsčio Prancūzijoje. 

Dianai pradėjo aiškėti, kaip ten buvo. 

- Norite pasakyti, kad tai jis dabar apklausia so- 
vietų perbėgėlius. 

— Be jokių abejonių. Jis kalba rusiškai. Pažįsta 
Sovietų Sąjungą. Psichologas. Kuris kitas geriau už 
jį galėtų įvertinti jų atvirumą ir patikimumą? Po tei- 
sybei, manau, jis nebeturėjo pasirinkimo. Taip jis 
moka skolą Prancūzijos vyriausybei. 

Langlua trumpam nutyla, atgauna kvapą, paskui 
baigia pasakoti. 

— Devintąjį dešimtmetį įtampa tarp Rytų ir Va- 
karų pradeda slūgti. Tai glasnost ir perestroikos 
metai. Karinė valdžia atleidžia Toma vadžias ir jis 
atgauna laisvę. Jam dar nėra ir penkiasdešimties. Ir 
kaip tik paveldi milžinišką giminės turtą. Dėstymu 
nebeužsiima. Verčiau sumano investuoti kapitalą į 
meistrų drobes ir įkurti nuosavą fondą, kuris ren- 
gia ir laikinas parodas, kaip šiuo metu Mondriano. 
Toma jau nebeslepia savo perbėgėliškos praeities. 
Priešingai, jis rengia paskaitas apie Sibiro regionus, 
kuriuose buvo, ir tauteles, apie kurias retas euro- 
pietis ką nors žino, ypač apie cevenus, iš kur kilęs 
ir jūsų vaikas. 

Diana susimąstė. Jos galvoje knibždėte knibždėjo 
viskas, ką ji sužinojo. Vardai. Įvykiai. Vaidmenys. 

Kiekviena detalė ryškėjo ir rado savo vietą loginėje 
įvykių grandinėje. Galiausiai ji paklausė: 

— O kąjūs pats apie visa tai manote? 

Jis gūžtelėjo pečiais. 

- Grįžtu prie pirmosios teorijos. Šaltojo karo įvy- 
kiai. Sąskaitų suvedimas. Arba mokslinio špionažo 
reikalas. Dabar, kai sužinojau apie atominę labora- 
toriją ten, apie tai pasvarstau vis dažniau. 

- Tokamaką? 

— Aha. Kiek supratau, atomų sintezė dar nėra iki 
galo ištobulinta technologija, bet tai daug žadantis 
dalykas. Šis metodas lemia net pačią atominės ener- 
gijos ateitį. 

— Kodėl? 

— Nes dabartinės elektrinės naudoja uraną, o jo 
kiekis žemėje ribotas. Kontroliuojama sintezė nau- 
doja produktus iš jūros... vandens. Kitaip tariant, 
neriboti kuro kiekiai. 

- O tada? 

— Tada jau galime kalbėti apie milžiniškus san- 
dorius, pasaulinio masto susidomėjimą. Šioje byloje, 
mano galva, viskas sukasi apie tokamako paslaptis. 
Van Kaenas ten dirbo. Toma, be abejonių, irgi turė- 
jo ten buvoti, kai keliavo po Mongoliją. Ir neseniai 
sužinojau, kad TK 17 patronas Eženas Talikas 1978 
metais taip pat persikėlė gyventi į Vakarus. Jis įsikūrė 
Prancūzijoje su Toma palaiminimu! 

- Tai darosi man kiek per painu. 

- Tai darosi painu visiems. Bet viena yra tikra: 
visi jie yra čia. 

— Kas tie jie? 


— Buvę atominio bloko nariai. Prancūzijoje ar Eu- 
ropoje. Aš daviau nurodymą pasekti Eženą Taliką. Jis 
dirbo pirmuosiuose valdomos sintezės centruose, ku- 
rie buvo kuriami Prancūzijoje devintąjį dešimtmetį. 
Šiandien jis pensininkas. Reikia jį kuo greičiau su- 
rasti. Antraip nenustebsiu, jeigu kur nors bus rastas 
jo lavonas perplėšta širdimi. 

— Bet... kam žudyti tuos žmones? Ir kodėl 
taip? 

— Neturiu supratimo. Esu įsitikinęs dėl vieno: 
praeitis lenda į paviršių. Praeitis, kuri ne tik sukelia 
tas žmogžudystes, bet ir priverčia buvusius moksli- 
ninkus grįžti ten. 

Diana nusistebėjo. Langlua išsitraukė dar vieną 
fotokopiją. 

- Šiuos užrašus rado pas Toma: skrydžių laikas 
iš Maskvos iki Mongolijos. Jis taip pat rengėsi ten 
skristi. Kaip ir van Kaenas. 

Diana jautė sustiprėjusį analgetikų poveikį. Grįž- 
dama prie minties, kuri jai be perstojo kėlė nerimą, 
ji paklausė: 

— O mano įsūnis? Ką jis turi bendra su visa tuo? 

— Atsakymas tas pats: jokio žalio supratimo. Dėl 
visa pikta aš pasiknaisiojau po fondą, per kurį įsū- 
nijote Liusjeną... 

Diana krūptelėjo: 

— Ir ką radote? 

— Nieko. Jie ten balti kaip sniegas. Mano nuomo- 
ne, viskas buvo organizuota be jų žinios. Manau, 
vaiką padėjo paprasčiausiai netoli prieglaudos, na, 
kad jį paimtų. 


Langlua ūmai suktelėjo į kairę ir įvažiavo į greit- 
kelį. Perjungė kitą greitį ir paniro į platų tunelį, nu- 
žymėtą eilėmis kybančių laiptų spiralių. Diana jau 
ėmė abejoti savo prielaidomis. Galbūt visa, ką ji iš- 
mąstė, yra ne taip. Galbūt ši byla neturi nieko bendra 
su menamomis Liusjeno galiomis, o greičiau veda 
prie atomo tyrinėjimo reikalų. Bet Langlua netikė- 
tai pridūrė, tarsi užviliodamas ant parapsichologijos 
pėdsakų: 

- Filipo Toma byloje yra dar vienas faktas, kuris 
man neduoda ramybės... Atrodo, kad tas inteligen- 
tas buvo apdovanotas psichinėmis galiomis. 

Dianai užgniaužė kvapą. 

— Kaip tai? - paklausė. 

— Sulig daugybe liudijimų, jis galėdavo per ats- 
tumą perkelti daiktus, lankstyti metalą. Triukai a la 
Uri Gellerio'. Specialistai tai vadina psichokineze. 
Mano galva, Toma buvo ypač apsukrus vyrukas, sa- 
vos rūšies manipuliatorius ir... 

- Palaukite. Jūs norite pasakyti, kad jis galėjo pa- 
veikti daiktus mintimis? 

— O aš maniau, kad ši žinia jus greičiau prajuo- 
kins. Kaip mokslininkė, jūs... 

- Atsakykite į mano klausimą: jis galėjo paveikti 
daiktus? 

- Šitaip tvirtinama jo byloje, taip, galėjo. Iš labai 
smulkaus protokolo aišku, kad buvo daroma daug 


* Uri Gelleris - profesionalus scenos magas, gimęs 1946 m. Izraelyje. 
U. Gelleris tvirtina galįs lankstyti šaukštus, sustabdyti laikrodžius, išorinių 
daiktų kontrolei pasitelkdamas vien mintis. 

bandymų - pavyzdžiui, su daiktais, hermetiškai už- 
darytais karščiui atsparaus stiklo inde, ir... 

Dianą ištiko šokas. Ši akimirka žymėjo lemtin- 
g3 posūkį jos pačios tyrime: arba ji atsisakys para- 
normalumo versijos ir mes tyrinėti, arba pasiners į 
tą miglotą tikrovę ir žengs milžinišką žingsnį pir- 
myn... 
Iš tikrųjų, jeigu ji pripažįsta Filipo Toma sugebė- 
jimus, pagaliau išaiškėtų paskutinė jos avarijos pa- 
slaptis. Psichinėmis galiomis vyras, įsisiautęs į savo 
platų apsiaustą, galėjo per atstumą atsegti Liusjeno 
saugos diržo sagtį. 

Metalinę sagtį. 

Diana buvo pritrenkta. Ji nepajėgė patikėti tokiu 
stebuklu ir tuo pat metu pripažinti, kad tikrovė paki- 
ša naują įvykių aiškinimą. Tad kodėl nemanyti, kad 
žmogus, galintis padaryti tokį stebuklą, yra įsitikinęs 
ir vaiko Sergėtojo galiomis? Vėlgi kodėl nemanyti, 
kad mėginimo nužudyti motyvai galėjo būti susiję 
su menamu Liusjeno psichiniu sugebėjimu? 

- Diana, jūs manęs klausote? 


Ji išniro iš savo apmąstymų. 

- Taip, klausau. 

- Sen Žermeno farai atpažino tuos tris vyrus, ku- 
rie išsižudė muziejuje. 

— Jau? 

- Jie juos anksčiau pažinojo. Rugpjūčio gale Toma 
išsikvietė iš Rusijos federacijos tris buvusius kariš- 
kius - iš specnazo, perėjusius dirbti į apsaugą. Ofici- 
aliai jis juos pasamdė fondo apsaugai sustiprinti per 

Mondriano parodą. Bet, kaip buvo sužinota, tie tipai 
jau dirbo įvairiose rusų mafijos struktūrose. Neaišku, 
kaip Toma juos susirado, bet, mano galva, jis buvo 
išsaugojęs artimus ryšius su Maskva. 

Dianai vėl prieš akis stojo anos nakties žiauru- 
mas: geležimi kaustytų batų spyriai į veidą, nuo jos 
kulkų šokčiojančios figūros. Kaip tada ji galėjo likti 
gyva? Langlua tęsė: 

— Tikriausiai Toma juos bus pasamdęs suorga- 
nizuoti avariją žiediniame kelyje. Bet man taip pat 
atrodo, kad jis kažko bijojo. Arba ko nors. Žudiko, 
kuriam vakar popiet pavyko pakliūti į muziejų... 

Jis atsigręžė į ją pabrėždamas tolesnius žo- 
džius: 

— Mūsų žudiko, Diana. To, kuris nužudė Rolfą van 
Kaeną. Nuo čia praeitos nakties įvykius lengva atkurti: 
pavakare trys rusai rado kūną ir jį paguldė vonios 
kambary. Paskui susiriejo, greičiausiai dėl pinigų - jie 
turėjo bandyti nugvelbti vieną ar du paveikslus. O čia 
prisistatote jūs ir dar įpilate alyvos į ugnį. Jie susišaudo 
ir patiesia negyvai vieni kitus nuosavais ginklais. Juk 
jūs taip kalbėjote farams, ar ne? 

— Tikrai taip. 

- Sakyčiau, maždaug viskas gerai išeina. 

— Kodėl maždaug? 

— Lieka atkurti pačią susišaudymo sceną, patik- 
rinti kūnų padėtį, kulkų trajektoriją. Linkiu jums, 
kad viskas sutaptų. 

Langlua balsas kupinas įtarumo, bet Diana dėjo- 
si šito nepastebinti. Jos mintys traukėsi vis tirštesne 
migla. Ant jos tamsybių kūpsojo naujas prisimi- 

nimas: Filipo Toma lavonas, rausvas ir šlykštus, 
apsipūkavęs plonais negyvos odos plaušeliais. Ji 
pasiteiravo: 

— Ką jūs žinote apie Toma ligą? 

Langlua nustebo: 

— Tai jūs matėte kūną? 

Diana prašovė pro šalį. Bet trauktis buvo per vėlu. 

— Po žudynių, taip, - atsakė. - Patekau į jo apar- 
tamentus ir... 

— O paskui grįžote į muziejų? 

- Taip. 

- Pasakėte tai Sen Žermeno farams? 

— Ne. 

— Diana, jūs žaidžiate absurdišką žaidimą. 

— Toma labai sirgo, ar ne? 

Leitenantas ištarė: 

- Sirgo deskvamacine eritrodermija. Labai sunki 
egzemos forma, ji sukelia visišką nuplikimą. Kiek 
supratau, Toma nuolat luposi oda. 

Dianai staiga toptelėjo, kad vyriškis galbūt vilkė- 
jo tą apsiaustą tam, kad apsaugotų savo nusilupu- 
sį kūną. Bet mintys pynėsi. Jautėsi pakirsta miego. 
pasidarė judresnis ir Langlua nedvejodamas ant 
automobilio stogo šleptelėjo magnetinį švyturėlį. 
Tad jie lėkė Grand Armė prospektu su staugiančia 
sirena. Diana įsitaisė patogiau sėdynėje ir atsidavė 
sąstingiui. 

Kai pabudo, automobilis kirto Partenono aikštę. 
Nežinia kodėl, bet mintis užmigti tuo metu, kai po- 
licininkas visu greičiu lekia per sostinę, jai patiko. 

Patrikas Langlua sustojo prie Valet gatvės ir iš ap- 
siausto kišenės ištraukė sulenktą laikraštį. 

— Pagaliau, Diana, pats gražumas: vakarykštis Le 
Monde. 

Ji tuoj pamatė straipsnį dešiniame puslapyje. 
Buvo smulkiai aprašyta Rolfo van Kaeno žmogžu- 
dystė spalio 5-ąją, antradienio naktį. Žurnalistas taip 
ištikusią Dianą Tiberž, Šarlio Elikiano, tos verslo ir 
politinio pasaulio „svarbios asmenybės, podukrą. 
Langlua tarstelėjo: 

— Jūsų patėvis persiutęs. Jis iškvietė prefektą. 

Diana pakėlė akis. 

— Iš kur nutekėjo informacija? 

— Neturiu supratimo. Tikriausiai iš ligoninės. 
Arba iš jūsų. Po teisybei man nusispjaut. Aš net 
manau, kad tai gali mums pagelbėti. Šiaip ar taip, 
sulauks atgarsio. 

Langlua tvarkingai sudėjo popierius į aplanką. 
Diana pastebėjo, kad jis turi odinį futliarą su flo- 
masteriais ir spalvotais pieštukais. Blausiu balsu 
paklausė: 

— Turbūt nesate per daug techniškas, tiesa? 

Jis kilstelėjo antakį. 

— Nieko panašaus. Paprasčiausiai kiekvienam 
atvejui savas būdas. Savo tyrimams aš verčiau nau- 
dojuosi senais metodais. Imu popierių, rašiklį, flo- 
masterį. Kompiuterį pasilieku kitkam. 

— Kitkam? 

— Kasdienai, poilsiui, jausmams. 

— Jausmams? 


— Vieną gražią dieną, kai norėsiu jums, Diana, atvi- 
rai išsipasakoti, pasiųsiu laiškutį elektroniniu paštu. 

Ji išlipo iš automobilio. Patrikas Langlua - iš pas- 
kos. Virš jų stūksantis didžiulis Panteono kupolas 
priminė milžinišką kriauklę. Policininkas priėjo ar- 
čiau Dianos. 

- Diana, o jeigu pasakysiu: Heckler 8 Koch, MP 
5, tai jums nieko neprimena? 

- Ne. 

— O Glock 17, 45 kalibras? 

- Tai ginklai, ar ne? 

— Taip, jais išsižudė rusai. Per jūsų mokslines eks- 
pedicijas, kai tekdavo brautis per brūzgynus, negi 
niekad neteko pasinaudoti automatiniu ginklu? 

— Aš tyrinėju plėšrūnus. Aš nešaudau. 

Po ryškaus sidabro sruoga veidas nušvito šyp- 
sena. 

- Gerai. Nuostabu. Tik norėjau būti tikras. 

— Tikras kuo? 

— Kadjūs nebuvote įsivėlusi į tas žudynes. Eikite 
miegoti. Vakare jums paskambinsiu. 

Atidarius buto duris į akis pirmiausiai krito rau- 
dona atsakiklio šviesa, ji nepaliovė mirksėjusi. Diana 
nebuvo tikra, kad nori išklausyti. Paskutinįsyk, kai 
patikrino žinutes, prasidėjo grandininė reakcija, nu- 
sviedusi iki Briunerio fondo ir visų žiaurumų. 

Diana perėjo svetainę ir atsidūrė savo kambaryje, 
paskui atsisėdo ant lovos lygiai kaip vakar, stebei- 
lydama į raudoną atsakiklio švieselę, ji pulsavo ne- 
lyg širdis. Mintyse jau girdėjo motinos pranešimus, 
trumpus it šūviai. Arba mokslinių bendražygių, atsi- 
tiktinai pamačiusių straipsnį Le Monde, skambučius. 
Paskutinė mintis priminė, kad į savo tarnybą nebuvo 
kėlusi kojos nuo... Išties, nuo kada? 

Suskambo telefonas. Diana pašoko nuo lovos it 
įgelta. Nė akimirkos nedvejojusi pakėlė ragelį. 

- Panelė Tiberž? - išgirdo. 

Balsas pasirodė nepažįstamas. 

— Kas klausia? 

- Aš esu Irena Pandova. Skambinu jums dėl 
straipsnio, vakar vakare pasirodžiusio Le Monde, 
apie pono Rolfo van Kaeno mirtį. 

— Kai...ip sužinojote mano numerį? 

- Iš telefonų knygos. 

Diana gana bukai sumetė: „Iš tikrųjų, juk aš įrašy- 
ta į telefonų knygą. Moteris kalbėjo žemu ir ramiu 
balsu: 

- Visai be reikalo nepakankamai saugotės. 

Pakaušį ėmė badyti smailios nervų adatėlės. 

- Ko jūs norite? - nedraugiškai paklausė Diana. 

- Norėčiau su jumis pasimatyti. Žinau šį tą, kas 
galėtų jus sudominti. 

— Pažinojote Rolfą van Kaeną? 

- Netiesiogiai, taip. Bet noriu pakalbėti ne apie jį. 

Diana nutilo. Pamanė: „Gal ji kokia trenkta, nori 
pažaisti su mano nervais. Arba išpešti iš manęs pi- 
nigų.“ Užklausė: 

- Tai apie ką tada? 

— Noriu pasikalbėti apie berniuką, kurį prieš pen- 
kias savaites įsūnijau. 

Šaltis sukaustė kūną. Diana įsivaizdavo savo ve- 
nas - ledinių syvų pritvinkusias gyslas. 

— Kur jūs jį... įsūnijote? 

— Vietname. Huai našlaičių prieglaudoje. 

- Tarpininkaujant „Boria-Mundi“ fondui? 

- Ne. Per pasaulio globotinių draugiją. Bet tai 
nesvarbu. 

— O kas svarbu? 

Irena Pandova nepaisė klausimo ir toliau verks- 
mingu tonu dėstė: 

- Turite atvykti. Aš pati negaliu. Mano sūnus jau 
kelios dienos blogai jaučiasi. 

Dianos arterijomis tekėjęs kraujas sustingo. 

— Kas jam? Autoavarija? - paklausė. 

— Karščiuoja. Temperatūros pliūpsniai. 

Ji prisiminė Liusjeną. Jo aukštos temperatūros 
šuolius, Dagerą, kuris ramino, girdi, toks reiškinys 
jokios grėsmės sveikatai nekelia. Netikėtai prisiminė 
nuojautą, prieš porą naktų pritrenkusią ją: tarytum 
kažkas kažkur turi patirti tokį pat košmarą... Irena 
Pandova spyrė: 

— Atvažiuokite pas mane. Kuo geičiau. 

— Ojjūs kur? Koks adresas? 

Moteris gyveno už 1000 kilometrų nuo Paryžiaus, 
netoli Nicos, Daliuji. Diana pasižymėjo adresą ir 
kaip ten patekti. Galvoje jau sukosi kelionė. Pirmas 
rytinis reisas. Išsinuomotas automobilis. Jokių prob- 
lemų. Ji patikino: 

- Atvyksiu rytoj apie vidurdienį. 

— Lauksiu jūsų. 

Balsas buvo sklidinas nerimastingo švelnumo. 
Staiga Dianai nušvito protas ir ji paklausė: 

— O kaip jūs pavadinote savo berniuką? 

Besišypsantis balsas, kuriame jautėsi tiek švel- 
numo, ištarė: 

- Ir jūs manęs to klausiate? Vadinasi, nesupratote, 
kas dedasi. 

Diana sušnibždėjo sudėjusi lūpas taip, lyg pūstų 
į žvakę užgesindama bet kokią viltį: 

- Liusjenas... 

Dianos lėktuvas nusileido Nicoje pusę devynių. 
Po pusvalandžio ji jau riedėjo į šalies gilumą nė ne- 
pastebėdama Viduržemio jūros. Abipus 202 valsty- 
binės automagistralės tvarkingai rikiavosi virtinės 
namų, prekybos ir pramonės centrų, pralekiančių 
klonių ir kalvelių fone. Sen Marten diu Varo apy- 
linkėse kraštovaizdis pasikeitė, statiniai praretėjo, 
buvo daug tamsiai žalios spalvos ir uolų, kol pagaliau 
iškilo kalnai. 

Tada priešais ją atsivėrė grynas aukštikalnių pei- 
zažas: prie stačių skardžių prigludusios eglės, į dangų 
šauna juodi kalnų kupolai, tamsios ir gilios išdžiū- 
vusių upių vagos. Apsiniaukęs dangus. Jokios užuo- 
minos apie glamonėjantį jūros orą, jokio Provanso 
augmenijos ženklo. Nuo šiol kraštovaizdyje akmuo 
ir šaltis. Diana važiavo vis ta pačia automagistrale, 
virš išdžiūvusio Varo. 

Valandą važiavusi nepabaigiamais vingiuotais ke- 
liais pagaliau pamatė tai, ko laukė: slėnio duburyje 
plytėjo ežeras, panašus į veidrodį, atspindintį audro- 
to dangaus šviesą. Jo paviršius ribuliavo pilkšvais 
ir žydrais atšvaitais. Bangelės šiaušėsi ir atrodė lyg 
plieninės geležtės. Ištisas smaragdinis tinklas. Iškilę 

lyg peiliai spygliuočiai, regis, pjaustė debesis. Diana 
krūptelėjo. Pajuto kiekvienos viršūnės, kiekvieno 
atšvaito, kiekvienos detalės nuožmumą, jį dar la- 
biau pabrėžė karštligiška saulė, kiaurai perverianti 
dangaus juodymę. 

Už posūkio pastebėjo laukymę. Keli metrai nuo 
kranto stovėjo rąstiniai namai. Irena Pandova buvo 
minėjusi: „Ant ežero kranto U pavidalo ranča.“ Diana 
įsuko į kelią, serpantinu vingiuojantį slėnio link. 

Nuo skydo su užrašu „Seklo vasaros stovykla“ 
žvyro takas vedė žemyn. Sulig kiekvienu posūkiu 
buvo aptverti plačiai išsibarstę keli rusvi statiniai. 
Kairėje driekėsi ganyklos, per vasarą jose veikiausiai 
ganydavosi arkliai. Dešinėje spalvoti vartai žymėjo 
žaidimų plotą. 

Ji pastatė automobilį po eglėmis. Visa krūtine 
įkvėpė gaivaus oro, sakų, neseniai nupjautos žolės 
aromato. Viešpatavo absoliuti tyla. Nečiulbėjo paukš- 
čiai, nečirškė vabzdžiai. Audra? Ji priėjo pagrindinį 
namą stengdamasi nuvyti šalin būgštavimus. 

Atidarė medinius vartus ir perėjo vidinį kiemą, 
apaugusį eglėmis. Dešinėje buvo įtaisytos nedidelės 
kabyklos. Kairėje pro įstiklintas angas pamatė platų 
kiemą, įrėmintą dviem rančos sparnais, o pati ranča 
kilo iki pat kalvos, atsiremiančios į miško sieną. Iš 
čia buvo matyti lygus ežero paviršius. Tyla ir tuštuma 
čia, kur turėtų girdėtis vaikų klegesys, atrodė dar 
niūresnės ir slogesnės. 

Diana aptiko koridorių su daugybe durų abipus. 
Atsargiai įslinko į vidų. Ant medžio sienų nelyg 

paveikslai kabojo lovų užtiesalai, išausti naiviais or- 
namentais. Pro atidaras duris dar pastebėjo pufus, 
rausvus ir violetinius apmušalus, gofruoto popie- 
riaus šviestuvus. Visas interjeras priminė septintąjį 
dešimtmetį. Ši vieta būtų patikusi jos motinai. 

Kiek paėjėjo. Pamatė žaidimų sales, apstatytas 
stalo teniso ir stalo futbolo stalais. Dar viename 
kambaryje kūpsojo televizorius, aplink primėtyta 
pagalvėlių. Koridoriaus gale atsidūrė prie nedidelio 
narvelio, iš jo ant grindų byrėjo grūdai ir pjuvenos. 
Diana susidomėjo tuo daiktu: jame turėjo būti jūrų 
kiaulytė arba žiurkėnas, šis taip pat būna ir mote- 
riškos padermės. 

Pagaliau priėjo erdvų kabinetą - rančos adminis- 
tracijos širdį. Būgštavimai pasitvirtino. Ji vėl atvyko 
per vėlai. Kambaryje viskas buvo sujaukta. Ąžuolinis 
stalas apverstas, kėdės išmėtytos, spintos išgrioztos, 
stalčiai su dokumentais ištraukti, kortelės išbarstytos 
po grindis. 

Diana ėmė galvoti apie Ireną Pandovą ir nedrįso 
įsivaizduoti, ką pamatys toliau. Tą akimirką paste- 
bėjo ant sienos kabančias nuotraukas, jos išven- 
gė susidorojimo. Ten buvo vis tie patys asmenys: 
šviesiaplaukė kokių 50 metų moteris ir azijietiško 
gymio vyras, labai mažo ūgio, raukšlėto veido ir 
klastingos šypsenos. Kai kuriose nuotraukose vyras 
ir moteris bučiavosi. Kitose jie laikėsi už rankų. Tos 
fotografijos dvelkė keistu gyvenimo džiaugsmu. Ir 
švelniu komiškumu - moteris buvo aukštesnė už 
vyrą 15 centimetrų, o šis visur fotografuotassu ka- 
rakulio paltu ir pakeltais skvernais. Nesuprasdama, 

ką reiškia tas jo gestas, Diana nukabino nuotrauką, 
į stalo kampą sudaužė stiklą ir įsikišo ją į kišenę. 

Pakėlusi galvą pamatė įstiklintą straipsnį. Teks- 
tas iš žurnalo Science; didelė mokslinė publikacija, 
pasirašyta dr. Eženo Taliko. Diana krūptelėjo: tą 
pavardę buvo minėjęs Langlua. Tai TK 17 vadovas, 
jis 1978 metais pabėgo į Vakarus. Nukabino rėmelį 
ir akimis permetė angliškai parašytas skiltis. Diana 
nieko nesigaudė - buvo kalbama apie atominę fiziką 
ir vandenilio izotopus, - bet visiškai nenustebo, kai 
pamatė autoriaus portretą: tai buvo tas pats mažylis 
įkypaakis iš nuotraukų. Ji pateko į perbėgėlio fiziko 
namus. 

Šis atradimas daug ką atvėrė. Pirmiausia Diana 
suprato, kad Eženas Talikas ne Kaukazo rusas, kaip 
buvo galima spėti, bet azijietis, be jokių abejonių, 
kilęs iš Sibiro. Taip pat suvokė, nedarydama jokių 
toli siekiančių išvadų, kad tas vyras su savo žŽmo- 
na neseniai įvaikino berniuką iš tokamako kraštų. 
Kodėl? Kojjis tikėjosi iš to vaiko? Diana vėl sudaužė 
stiklą ir įbruko straipsnį į kišenę. 

Pasiraususi rado skrydžių į Ulan Batorą tvarka- 
raščio fotokopijas, tranzitu per Maskvą, bet jokio 
ženklo, kad būtų užsakytas bilietas. Kaip Rolfas van 
Kaenas, kaip Filipas Toma, Eženas Talikas taip pat 
rengėsi grįžti į Mongoliją, bet, regis, dar nebuvo ap- 
sisprendęs dėl tikslios datos. 

Tą akimirką Diana išgirdo dejonę. 

Atsigręžė. Už apversto stalo kažkas judėjo. Priėjo 
prie stalviršio, paskui išdrįso pažvelgti. Didžiuliame 
juodame klane po kalnu popierių ant žemės gulėjo 

moteris. Diana neprisiminė kada nors mačiusi šitiek 
kraujo, net Briunerio fonde. Kūnas buvo visiškai su- 
stingęs, atsuktas į sieną. Diana prisiminė seną žydų 
paprotį nusukti mirštančiojo galvą į sieną, kad jis 
nematytų Mirties veido. 

Ji apėjo stalą, atsargiai suėmė auką už peties ir 
atsuko veidą į save. Ir bemat atpažino: moteris iš fo- 
tografijų. Jos pilvas buvo perrėžtas ir žiojėjo nuogos 
mėsos. Pjūvis ėjo nuo bambos iki krūtų. Siaubinga- 
me chaose maišėsi drapanos ir sumaitotas kūnas. 
Diana iš visų jėgų mėgino pažadinti savyje pagailą, 
bet baimės nepajėgė nustelbti joks kitas jausmas. Ji 
pagalvojo apie van Kaeno ir Toma žudiką. Ši žaizda 
buvo kitokia. Gal jis nepataikė? Gal Irena atsigynė? 

Tai, ką aptiko, įvarė dar daugiau siaubo. 

Irena Pandova dešinėje rankoje laikė nuo kraujo 
pajuodusį peilį dantytais ašmenimis. 

Ūmai ji pasikėlė ant alkūnės ir sušnibždėjo: 

— Jis atėjo... Aš neturėjau... neturėjau jam pa- 
sakyti. 

Netekusi žado Diana suprato, kad Irena pati per- 
sirėžė pilvą užpuoliko akyse. Ji nusižudė, kad ne- 
būtų priversta prabilti, kad neišduotų informacijos, 
kurią įsibrovėlis neabejotinai būtų iš jos išplėšęs. 
Nors Dianos mintys pynėsi, ji vis vien pastebėjo, 
koks gražus moters veidas po išdrikusia plaukų ku- 
peta ir kruvinomis sruogomis. Irena vis kartojo: 

— Aš neturėjau... jam pasakyti. | 

— Ko? Kas čia buvo atėję? 

— Akys... nebūčiau galėjusi joms atsispirti... Aš 
neturėjau jam pasakyti, kur Eženas... 

Akys: ką tai galėjo reikšti? Vidurių išniekintojas? 
Kiti budeliai, pasiųsti Toma? Ar dar kas nors iš kitur? 
Bet reikėjo skubiai sužinoti kitką. Diana pasilenkė 
ir paklausė Irenos: 

— Liusjenas... Kur Liusjenas? 

Mirštančioji pabandė nusišypsoti. Nepaisant vis- 
ko. Ji atrodė laiminga pamačiusi Dianą, išgirdusi ta- 
riant tą nekaltą vardą. Jos lūpos virptelėjo. Iš burnos 
ėmė žliaugti kraujas. Rankove Diana nušluostė lūpas. 
Per gargaliavimą išgirdo vienintelį žodį. 

- Pusiasalis. 

— Kas? 

Smakru vėl nubliaukė juosva srovelė. Lūpos iš- 
stūmė: 

— Prie ežero. Pusiasalis. Jis visada ten eina... 

Užgniauždama verksmą Diana pabandė ją guosti: 

- Viskas bus gerai. Iškviesiu greitąją. 

Irena sugriebė Dianai už riešo. Ši pajuto tarp 
suspaustų pirštų trykštelint kraują. Užsimerkė. Kai 
vėl atsimerkė, buvo baigta: Irenos vyzdžiai sustingo 
amžinybėje. 

Diana apsuko dešinį rančos sparną, perėjo ap- 
tvarą ir rado takelį, serpantinu kylantį iki eglėmis 
apaugusios kalvelės. Prapliupo lyti. Švystelint žai- 
bui Diana vietomis matė subliksint ežero paviršių. 
Ji nusikepurnėjo kalvos šlaitu žemyn ir atsidūrė ant 
kranto. Ežerą slėpė ilga medžių ir švendrių gyva- 
tvorė. Prieiti neįmanoma. Diana pasuko į dešinę ir 
pasileido bėgti pažliugusiu purvinu taku. 

Netrukus žemė ėmė liulėti. Augalijos kvapai pa- 
sunkėjo ir tuo pat metu tapo gyvesni ir aštresni. Eže- 
ro bangos atrodė įsibrovusios tarp žolių ir pavertu- 
sios krantą neperžengiama pelkėta juosta. Bėgdama 
Diana pati persiėmė tokia metamorfoze. Ryški ir 
sodri atžalynų žaluma, ta nerūpestinga augmeni- 
ja, tokia juslinga, tokia švelni, atsargiai atverdavo 
akims tarp žolės ir lapų klosčių slypinčius skaidru- 
mos blyksnius. Ji pamanė, kad vanduo čia kvepia 
žeme. Tvyrantis ant humuso klodo, įsiskverbęs po 
laukinių žolynų ševeliūra... Mintyse padėkojo kraš- 
tovaizdžiui už jo jėgą, už tai, kad jis nustelbė viską, 
neleido daugiau apie nieką galvoti. 

Kairėje tarp krūmokšnių pasirodė lyg kokia įtrūka: 
ten įsukusi, Diana pasinėrė po augmenijos skliautu. Ji 

nebejuto lietaus, tik nenuilstančias nendrių, meldų ir 
šakų glamones. Tik tada kojos atsirėmė į kietą kranto 
panėšėjo į jūrą. Pilka ir miglota didybė treškėjo pla- 
kama lietaus - bekraštė, bekrantė didybė. 

Tada pastebėjo pusiasalį. 

Dešinėje, už kelių šimtų metrų nuo kranto, išsišovė 
ilgas smėlėtos žemės liežuvis ir palei pat vandenį šliaužė 
iki giraitės virpančia lapija. Gėlavandenis pusiasalis, stūk- 
santis net neant druskos, o grynai ant skaidrumos. Ar gali 
būti, kad vaikas slepiasi po tais medžiais? 

Diana pasitaisė akinius ir nusimovė batus. Surišo 
raištelius ir pasikabino juos ant kaklo. Patraukė toliau. 
Priešais viskas buvo neryšku, žalia, neįprasta. Dabar ji 
brido ežero vilnimis, sumišusiomis su žolėmis ir pur- 
vais. Kojos klimpo iki kelių šaltoje gilioje makalynėje, 
keistai kontrastuojančioje su šilta liūtimi. Ji permirko, 
nuo jos upeliais bėgo vanduo, žliaugė purvas. Jautėsi 
siurbiama ežero ir skaldoma lietaus. Tikrąja to žodžio 
prasme buvo dviejų vandens stichijų moteris. 

Galop prisikasė iki pusiasalio brūzgynų. Šmurkšte- 
lėjo po gluosniais ir nubrido per kemsynus - sulinku- 
si, uždususi, susiliejusi su kiekviena griova, suaugusi 
su kiekvienu lapu. Kur Liusjenas? Dar kiek paėjėjo. 
Vandens gerklės savo godžiomis, žaliomis lūpomis 
vėrėsi ir ją laikė. Diana pasinėrė iki klubų mosuo- 
dama rankomis iš priekio į užpakalį, kad išlaikytų 
pusiausvyrą. Aplink jau šmaižiojo žvynuotos žuvys, 
pasiklydusios žolių labirintuose. Netikėtai po kojomis 
pajuto kietą žemę. Ji buvo prisibrovusi iki salos galo ir 
nieko nei matė, nei... Staiga sustojo kaip įkalta. 

Ten buvo vaikas. 

Jis sėdėjo į ją nugara už kokių dvidešimties metrų, 
prie pat vandens, veidą pakėlęs į dangų. 

Prastai jį matė, bet pirmiausia pajuto palengvėji- 
mą. Jo siluetas nebuvo panašus į jos Liusjeno. Nors 
balsiai ir nepripažino, mintyse ji įsivaizdavo niūrią 
dvynių, klonavimo galimybę, siaubingą kokių nors 
slaptų sovietų mokslinių darbų, atliekamų tokamake, 
produktą. 

Bet abu berniukai buvo visiškai skirtingi. Šis galė- 
jo būti kokia pora metų vyresnis. Diana atgavo kvapą 
ir žengė dar vieną žingsnį artyn. Vaikas nesukrutėjo, 
sėdėjo sukryžiavęs kojas. Diana jį apėjo ir pamatė jo 
degančias akis, purpurinį veidą: berniukas buvo ap- 
imtas transo. Jo galūnės atrodė kietesnės už metalą. 
Jis tirtėjo, bet tas drebulys buvo nepastebimas, lyg 
juo bėgtų elektros srovė. Lyg kūną virpintų įsismel- 
kusi banga. 

Diana ištiesė ranką prie jo kaktos ir pajuto nuo 
jo sklindantį smarkų karštį. Niekad nebūtų pama- 
niusi, kad žmogiška būtybė galėtų turėti tokią aukštą 
temperatūrą. 

Ji dar žengtelėjo prie jo, paskui sustojo. Priešais 
vaiką buvo įrengta šventovė: baltų akmenų ratas, 
vidury piramide sukrauti Žagarai, o ant jų prirai- 
šiota mažulyčių kaspinėlių. Šakų viršuje pusiausvy- 
rą laikė nedidukė pailga kaukolė. Žiurkėno ar jūrų 
kiaulytės, neseniai nulupta. Diana prisiminė tuščią 
narvelį rančoje ir suprato: vaikas paaukojo gyvulėlį 
šamaniškam ritualui. 

— Mes nustatėme labai didelį neuromuskulinį 
jaudrumą, pasireiškiantį raumenų susitraukimais 
ir spazmais... 

Ir vėl ligoninė. 

Ir vėl mediko kalbos. 

Tada Diana per kelias minutes grįžo į Irenos Pan- 
dovos namus, įvyniojo vaiką į vieną ant sienos ka- 
bojusių užtiesalų, pati įsisupo į seną neperšlampamą 
lietpaltį. Pasileido į Nicą ir susirado Šv. Roko greito- 
sios pagalbos ligoninę. Tebuvo dvi valandos po pietų, 
o jai atrodė, kad spėjo pasenti daugybe metų. 

Daktaras kalbėjo toliau: 

— Dar vaikas turi stebėtinai aukštą temperatūrą. 
Beveik 41 laipsnis. Kol kas nenustatėme šių reiški- 
nių patogeninių priežasčių. Bendra apžiūra nieko 
nedavė. Kraujo mėginys nerodo jokios infekcijos. 
Turime palaukti kitų tyrimų. Dar galime spėti kokią 
lėtinę ligą. Bet simptomai neturi nieko bendra su 
epilepsija. 

- Jo gyvybei gresia pavojus? 

Stovintis prie rašomojo stalo vyras atrodė miego- 
jęs su chalatu - tiek šis buvo susiglamžęs. Gydytojas 
dėl visa pikta išreiškė abejonę: 

- A priori, ne. Jo amžiuje mėšlungis išgydomas. Ir 
karštis jau slūgsta. O dėl jo katalepsinės būsenos, tai 
ji taip pat, atrodo, traukiasi. Sakyčiau, vaikas kritinės 
būklės, bet blogiausia jau praeityje. Mums telieka 
nustatyti, nuo ko tai prasidėjo. 

Diana vėl išvydo akmenų ratą, kaukolę ant šakų 
krūvos. Ar galėtų tai papasakoti gydytojui? Ar ga- 
lėtų jam pasakyti, kad berniukas greičiausiai patyrė 
šamano transą? Daktaras paklausė: 

- Kokie jūsų tikslūs ryšiai su vaiku? 

Jau sakiau, tai vienos mano draugės įsūnis. 

Jis žvilgtelėjo į kortelę. 

- Irenos Pandovos, taip? 

Ji buvo nurodžiusi pavardę greitosios pagalbos 
tarnybai. Norėjo, kad jai išėjus būtų galima nustatyti 
vaiko tapatybę. Jis neatlyžo: 

— O kur pati Irena Pandova? 

— Nežinau. 

- O vaiką... jūs jį tokį radote? Jis buvo vienas? 

Diana pakartojo savo istoriją: atvyko pas draugę, 
namai buvo tušti, Liusjeną rado pelkyne. Apie mi- 
rusiąją neužsiminė. Pustiesių pasakoti nebijojo: po 
kelių minučių jau bus lauke. Kuriam galui gręžiotis, 
kai stovi nugara į bedugnę? 

Atrodė, kad gydytojas ne itin patikėjo. Jis įdėmiai 
stebėjo šlapią pašnekovės lietpaltį, žymes ant veido, 
rusvą randą ant nosies - ji buvo pametusi tvarstį. 
Staiga Diana tarė: 

- Turiu paskambinti. 

Lėkdama aplink ežerą, ji pametė mobilųjį. Vyras 
maktelėjo į laidinį telefoną, stovintį priešais jį. 

- Jokių problemų. Rinkite numerį, aš... 

— Norėčiau likti viena. 

— Pereikite į gretimą kabinetą. Mano sekretorė 
surinks numerį. 

- Viena. Prašau. 

Daktaras suniurzgėjo, neaiškiai mostelėdamas 
ranka į duris: 

— Ten yra kabinų, vestibiulyje, tik įėjus. 

Diana atsistojo. Suraukęs antakius, jis pridūrė: 

- Aš jūsų laukiu. Mes dar nebaigėm, jūs ir aš. 

Ji nusišypsojo: 

- Žinoma. Tuoj grįšiu. 

Dar nespėjus jai uždaryti durų pasigirdo, kaip 
pakėlė telefono ragelį. „Farai, - pamanė. - Tas prie- 
tranka kviečia farus.“ Ji šmurkštelėjo į koridorių ir 
paskubino žingsnį. 

Atsidūrė ligoninės vestibiulyje ir laikraščių kio- 
ske nusipirko telefono kortelę. Užsidarė kabinoje ir 
surinko tiesioginį Eriko Dagero numerį. Ją gręžė 
baimė. O jeigu Liusjenas dėl neaiškios jai priežasties 
taip pat transo būsenos? Nujautė, kad šie įvykiai turi 
kažką vienalaikio. Kaip aidas, atsimušantis nuo vie- 
no vaiko, jo simptomų ir persiduodantis kitam. 

Kaip ir reikėjo tikėtis, Dianai nepasisekė: chi- 
rurgas operavo. Iš nevilties ji paprašė prie telefono 
pakviesti ponią Ferer. Ši patvirtino jos būgštavi- 
mus: Liusjenui ką tik buvo pašokusi temperatūra 
su katalepsijos požymiais. Bet viskas grįžo į nor- 
mos ribas - temperatūra krito, raumenys atsileido. 
Daktaras Dageras prisakė atlikti daugybę tyrimų. 
Dabar laukiama rezultatų. Baigdama Ferer pridūrė, 

kad jos labai skubiai ieškojo Didjė Romansas. Diana 
paklausė: 

- Kur jis? 

- Čia, mūsų kabinete. 

— Sujunkite su juo. 

Netrukus pasigirdo antropologo balsas: 

- Ponia Tiberž, būtinai turite atvykti į ligoninę! 

— Kas yra? 

— Nepaprastas fenomenas. 

- Jūs turite galvoje Liusjeno transą? 

— Taip, savotiškas transas. Bet dabar iškilo dar 
vienas dalykas. 

— KAS? 

Vyras aiškiai pagavo neramų žodžių atgarsį. 

- Nebijokite, - suskubo nuraminti, - jūsų vaikui 
nėra jokio pavojaus. 

Diana pakartojo lėtai tardama kiekvieną skieme- 
nį: 

— Kas yra? 

- Tektų per ilgai aiškinti telefonu. Turite pati pa- 
matyti. Tai labai... matoma. 

Diana nukirto: 

- Būsiu po 3 valandų. 

Pakabino ragelį. Šutros pritvinkusioje ligoninėje 
jai staiga ėmė trūkti oro. Pajuto lietaus sulipintas 
plaukų sruogas, prakaitu permirkusią apykaklę. 
Mintyse atsirado nauja pragarmė: kaip abu vaikus 
galėjo ištikti toks pat priepuolis, jei juos skiria 800 
kilometrų? Ir kokį fenomeną atrado antropologas? 

Pusė trijų popiet. Užmetė akį į vestibiulio duris. 
Dabar tikėjosi pamatyti žandarų brigadą. Vyrų, kurie 

puls klausinėti apie Liusjeno kilmę, Irenos Pandovos 
mirtį, juk jos kūnas netrukus bus rastas. 

Reikėjo būtinai grįžti į Paryžių. Reikėjo pama- 
tyti savo berniuką. Reikėjo viską papasakoti Patri- 
kui Langlua - jis vienintelis galėjo ją pridengti nuo 
teisminės mašinos. Ji surinko leitenanto mobiliojo 
telefono numerį. Faras nė neleido jai prasižioti. 

— Po velnių, kur dabar išsidanginote? - paklausė. 

— Aš Nicoje. 

— Ką ten veikiate? 

- Reikėjo su kai kuo pasimatyti... 

Balse pasigirdo palengvėjimo gaidelės. 

— O ašjau pamaniau, kad jūs tikrai išnešėte kailį. 

— Kuriam galui? 

- Su jumis niekad negali žinoti. 

Diana trumpam nutilo. Netikėtai tame tylėjime 
įsiviešpatavo pasitikėjimas, artumo dvasia, taip nė su 
vienu žmogumi jai nebuvo nutikę. Kad neprapliuptų 
raudoti skubiai ištarė: 

— Patrikai, atsidūriau mėšle. 

— Jūs mane stebinate. 

— Aš rimtai. Turiu su jumis pasimatyti. Ir viską 
paaiškinti. 

— Po kiek laiko būsite Paryžiuje? 

- Po trijų valandų. 

— Lauksiu savo kontoroje. Turiu šį tą naujo. 

— Ką€ 

- Laukiu jūsų. 

Diana pagavo leitenanto balse netikėtai stiprų 
nerimą. 

— Kas yra? Ką atradote? 

- Paaiškinsiu susitikus. Bet būkite labai atsargi. 

— Kodėl? 

— Galimas daiktas, kad jūs į šią bylą įpainiota kur 
kas bjauriau nei maniau. 

— Ka...aip tai? 

- Lauksiu prefektūroje. 

Ji išėjo iš kabinos ir pasuko automatinių durų 
link. Gatvėje blaškėsi nukritę raudoni sutrempti la- 
pai. Diana lipo į automobilį ir jai regėjosi, kad pats 
ruduo paspendė pasalą. 

Diana Tiberž į Nekero ligoninę nusigavo apie 8 
valandą vakaro. Didjė Romansas jos laukė baisiau- 
siai susijaudinęs. Pirmiausia ji pareikalavo pamatyti 
Liusjeną, bet antropologas paprieštaravo: „Viskas 
gerai, patikėkite. Yra kitas skubus reikalas.“ Jie jau 
artėjo prie Lavuazjė pastato. Dianą apėmė nerimas 
prisiminus aną ėjimą. Per daug prisiminimų, per 
daug žiaurumų. 

Kai atsidūrę viduje jie pasuko į Kompiuterinės to- 
mografijos ir skenavimo salę, pajuto augantį baugulį. 
Jie ėjo palei baltas sienas, akinančias neono šviesas — 
tai buvo tarsi dar viena linija, vedanti tiesiai į žiauru- 
mą. Mokslininkas neužsičiaupdamas kalbėjo: 

— Per pirmuosius tyrimus kažką tokio pastebėjau, 
bet nenorėjau jūsų gąsdinti. 

Diana vos nenusikvatojo. Galėjai pamanyti, kad 
kokios bebūtų aplinkybės, jos niekad jos nebaugino. 
Stačiai ramybės sąmokslas. 

Jie įėjo į kabiną su įrengtomis konsolėmis ir mo- 
nitoriais. Romansas atsisėdo priešais pagrindinį 
kompiuterį lygiai kaip teismo medicinos ekspertas 
tą van Kaeno nužudymo naktį. Spustelėdamas pelę, 
jis pasakė: 


- Vaizdas pasakys daugiau nei ilgos kalbos. 

Diana atsirėmė į metalinį portiką. Tikėjosi išvysti 
ekrane išniekintus vokiečio vidurius. Bet didžiausiai 
nuostabai pasirodė išryškinti dviejų rankų kontūrai. 
Dviejų vaiko rankų, laibų ir baltų, dėl monitoriaus 
ekrano blizgesio atrodančių lyg nulakuotų. 

Netardamas nė žodžio, Romansas pažaidė kla- 
višais ir ekrane pasirodė tas pats vaizdas, tik delnų 
sritis. Jis išdidino pirštų galus, išryškindamas jų li- 
nijas. 

- Remdamasis savo antropologiniais tyrimais iš- 
studijavau Liusjeno pirštų linijų raštus. Išsiaiškinau 
tam tikrus randus, kurie man pasirodė seni, susidarę 
viršutiniuose epidermio sluoksniuose. Tarsi... tarsi 
ant viršaus būtų užaugusi nauja oda, štai, matote? 
nelius, vertikalius ir įstrižus, tai nebuvo įprastos pirš- 
tų linijos. Antropologas pridūrė: 

— Per karščio priepuolius ponia Ferer pažymėjo, 
kad tos anomalijos labiau išryškėdavo. Geometrinės 
vagutės pasidarydavo baltos, o pačių pirštų oda pa- 
rausdavo. Dageras pats nustatė tą reiškinį ir iškvietė 
mane. Tada ir supratau, kas čia yra. 

Dabar įspaudai užėmė visą ekrano plotą: vagelės 
buvo kuo ryškiausios. Jos panėšėjo į dryžius. 

— Randai išties išsidėstę po viršutiniu epidermio 
sluoksniu. Ir jeigu jie lieka balsvi, tai, man regis, to- 
dėl, kad tai nudeginimo randai. Čia apmirusi oda 
ir kraujas į ją nepatenka. Kūno temperatūros padi- 
dėjimas pabrėžia kontrastą tarp pralaidžios kraujui 
piršto dalies ir negyvų randų. Tai gana įprastas reiš- 

kinys: kai kurie randai matomi tik tada, kai pakyla 
temperatūra. 

Diana neatitraukė akių nuo plonyčių dryželių: 
savaime atėjo mintis apie raštą. Bet raidės atrodė 
pusiau nusitrynusios ir, svarbiausia, apverstos lyg 
skaitytinos veidrodyje. Antropologas vienu mirksniu 
pagavo Dianos mintį: 

- Iš pradžių ir aš pamaniau apie raides, išdegintas 
plona adata, - paaiškino, - bet jos atrodo tarytum 
apverstos. Tad pamaniau, kad iššifruoti galima at- 
spaudus ant popieriaus ir taip apsukus. Pabandžiau 
tuos ženklus ištepti rašale pamirkytu tamponu. 

Vaizdas ekrane keičiasi: pirštų vagelės nuo rašalo 
pasidaro ryškios. 

- Štai koks rezultatas. Kaip matote, raštas vis vien 
atvirkščias. Neišsprendžiama problema. 

Diana apgniaužė rankomis metalo atramą. Pajuto 
krūtinėje kerojant ugninį medį. Romansas dar pa- 
spaudinėjo klaviatūrą: iškilo dar vienas vaizdas. Abi 
visiškai juodos plaštakos, ant jų mažutėlaičiai aiškiai 
matomi balti brūkšneliai. 

- Štai infraraudonųjų spindulių vaizdas. Raštas 
matomas kur kas geriau, tai dėl randų ir gyvų audi- 
nių temperatūrų skirtumo. Taip aš ir supratau, kas 
čia yra. 

— Ir kas? 

— Tai raidės, bet ne lotyniškos, o kirilica. 

Stambus ženklų vaizdas, raidės, įbrėžtos ant kiek- 
vieno vaiko piršto, užpildo visą ekraną: skaičiai, slavų 
abėcėlės skiemenys. Kimiu balsu Diana paklausė: 

— Ką... ką tai reiškia? 

- Tai data, parašyta rusiškai. Aš paprašiau ją iš- 
versti. 
Dar vienas pelės spustelėjimas. Naujas vaizdas: 

Antropologas baigė: 

- Šis vaikas neša žinią. 

Ir nedrąsiai, su baimingu virpesiu balse pridūrė: 

- Žinią, kuri buvo išgraviruota karštu daiktu ir, 
sakysime, užprogramuota taip, kad išryškėtų pakilus 
temperatūrai, kai vaiko kūnas išskiria karštį. Tai visiš- 
kai... nejtikima. Iš esmės vienintelis būdas iššifruoti 
tą datą, laukti, kol Liusjenui pakils temperatūra. 

Diana nebeklausė jo aiškinimų. Galva sprogo nuo 
pačios atsakymų. Ji neabejojo, kad antrasis Liusjenas 
turėjo tokius pat nudegimus. Abu „Liuu-Si-Anai“ 
ant pirštų galų nešiojo datą, kuri pasirodydavo juos 
apėmus transui. Jie buvo kurjeriai. Bet kam buvo 
skirta ta data? Ir ką ji reiškia? 

Besukant galvą, atėjo ir pirmas rišlus atsakymas: 
be jokių abejonių, ta data skirta tokiems žmonėms 
kaip Rolfas van Kaenas, Filipas Toma ir Eženas Tali- 
kas. Žmonėms, kurie priklausė tokamako komandai 
ir laukė to pranešimo, kad grįžtų į savo praeities 
vietas. 

Į galvą plūdo kitos mintys. Tie vaikai slapta atsi- 
kraustė į Europą per įvaikinimo organizacijas, ku- 
rioms - tuo Diana buvo įsitikinusi - nebuvo žinoma 
ta paslaptis. Fondai tebuvo vienas iš daugybės instru- 
mentų, ji irgi tokiu tapo įvaikindama mažąjį Liusjeną. 

Beje, Irenai Pandovai pasisekė įvaikinti Eženo Tali- 
ko Sergėtoją, o Rolfas van Kaenas tokios prabangos 
neturėjo. Tą atsakomybę gavo Diana Tiberž, jauna 
nepažįstamoji. Štai kodėl vokietis akupunktūrinin- 
kas tada pasakė: „Šis vaikas privalo gyventi.“ Nes 
jis paprasčiausiai laukė jam skirto pranešimo, o tas 
niekad nebūtų pasirodęs, jei Liusjenas būtų miręs 
prieš transą. 

Iš to kilo kita mintis: sukeldamas autokatastrofą 
žiediniame kelyje, Filipas Toma, marksistinis šnipas, 
bandė išmesti van Kaeną iš pasimatymo, sutrukdyti 
pamatyti datą. Tai beprotiška, absurdiška, siaubin- 
ga, bet Diana žinojo einanti teisingu samprotavimų 
keliu: tuos žmones siejo ne tik praeitis, bet tarp jų 
atsirado vienas, kurį tamsūs ketinimai stūmė paša- 
linti vieną savo alter ego ir jis pabandė sunaikinti jo 
pasiuntinį. 

Ilgiau pamąsčiusi Diana prisikasė prie paskutinės 
akivaizdybės: tas žmogus taip pat bandė sutrukdyti 
grįžti į šalį tokamako nariams. Ir pačiu radikaliausiu 
būdu: perplėšdamas jų širdis. 
atskirai švytinčius šviesulėlius. 

Pirmiausia ji nujautė, kad Liusjenui - jos Liusje- 
nui - pavojus negrėsė. Bandyta sutrukdyti perduoti 
žinią, bet dabar ta data jau žinoma. Tad Liusjenas 
iškrito iš žaidimo. Taip sakant, jis savo misiją atli- 
ko. 

Kitas šviesulėlis, kad ir kaip paradoksalu, susijęs 
su vaikų sužalojimu: jų nudegintomis rankomis. Tai 
žiauru, niekšiška, nepakenčiama, bet jokio stebuklo. 

Nieko paranormalaus. Sergėtojai buvo paprasčiausi 
berniukai, pažymėti amžiams. 

Apdujusi, nuovargio mėtoma į šonus Diana pri- 
siminė leitenantą Langlua ir jo atradimus. Ji buvo 
įsitikinusi, kad jis turėjo naujų faktų, kurie persipins 
su jos karštligiškais samprotavimais ir suteiks jiems 
rišlumo. Ji tyliai pasakė antropologui: 

- Netrukus grįšiu. 

Diana pasirašė lankytojų registravimo knygoje 
ir perėjo metalo tikrintuvą. Buvo dešimta valanda 
vakaro ir prefektūros koridoriuose nebuvo matyti 
nė gyvos dvasios. Kontora kaip niekad atsidavė oda 
ir senais popieriais. Tie kvapai tokie stiprūs, tokie 
gaižūs, kad priminė veikiau gyvulių prakaitą. Dianai 
pasivaideno, lyg atsidūrė banginio pilve. Raudonos 
odos durų apmušalai priminė pilvo sieneles, o sker- 
siniai laiptų aikštelės šešėliai - banginio ūsus, tas 
ragines plokšteles, styrinčias pabaisos nasruose. 

Diana priėjo prie 34 kabineto. Nedidelė lente- 
lė skelbė leitenanto Patriko Langlua pavardę, bet ji 
ir taip atpažino aksomu aptrauktas duris. Iš vidaus 
sklido baltos šviesos ruožas. Pabeldė. Medžiaga ap- 
trauktas paviršius nuslopino beldimo garsą. Dviem 
pirštais stumtelėjo duris. 

Jau manė, kad jos nebeužklups nei baimė, nei 
bet kuris kitas jausmas. Manė visiems laikams nu- 
audusi aplink save švelnaus ir nematomo šilko ap- 
saugą, tokią tikrą kaip voratinklių siūlai, tokią tvirtą 
kaip neperšaunama liemenė. Ji klydo. Tame tamsoje 
skendinčiame kambaryje, kur vienintelė halogeninė 

lempelė teapšvietė lakuoto medžio stalviršį, vėl ap- 
ėmė paniška baimė. 

Ant stalo pakreipta į šoną gulėjo Patriko Langlua 
galva. Juodos akys išsaugojo vylingą blizgesį, bet jau 
nemirksėjo. Nejudėjo ir ant krėslo sudribęs kūnas. 
Pirmas Dianos instinktas pakuždėjo, kad reikia bėg- 
ti. Bet atsidūrusi prie durų persigalvojo. Užmetė akį 
į vieną ir kitą koridoriaus pusę: nieko. Grįžo į kabi- 
netą, uždarė duris ir prislinko prie lavono. 

Policininko veidas gulėjo kraujo klane, kuris pa- 
mažu lyg smala stingo. Diana prisivertė lėtai, pro 
burną, įkvėpti oro. Tada suėmusi dviem popieriaus 
lapais atsargiai pakėlė galvą, žvilgtelėjo į žaizdą po 
smakru. Vyrui buvo perpjauta gerklė. Žaizda vėrėsi 
nelyginant žiojėjanti burna ir matėsi gerklų kremz- 
lės, gličios ir tamsios. Nesuprasdama kodėl, Diana 
pasistengė atsieti save nuo šio klaikaus vaizdo ir jo 
reikšmės. Ji teskaičiavo sekundes, kurių kiekviena 
kėlė vis naują klausimą: kas nužudė policininką? Ar 
ji eina vis to paties žudiko - širdžių plėšytojo - pėd- 
sakais? O gal tai koks rusų bendras? Buvo pritrenkta 
nusikaltimo įžūlumo: žudikas drįso nugalabyti po- 
licijos leitenantą pačioje prefektūroje. 

Prisiminė aplanką: pluoštą popierių, su kuriais jis 
niekad nesiskyrė ir kurie atskleidė nemažą dalį tiesos. 
Ėmė stumdyti sukruvintus daiktus, vartyti suterliotus 
popierius ant rašomojo stalo. Ir nepaliovė it mistinę 
litaniją šnibždėti: „Liusjenas, Liusjenas, Liusjenas...“ 
Viską darė dėl jo. Tai buvo jos jėga, jos gyvasties šal- 
tinis. Diana atitraukė stalčius, perbėgo akimis doku- 
mentus, išvartė visus daiktus. Pasirausė policininko 

portfelyje, abiejose prietėmyje stūksančiose spintose. 
Nieko. Nerado nieko. Žinojo, kad ieško taip, dėl for- 
mos, kad žudikas viską išsinešė. Jis ir nužudė tam, kad 
sunaikintų tuos įrodymus ir pėdsakus. 

Paskutinįkart atsigręžė į vyrą, kurio sidabriniai 
plaukai atsispindėjo kraujo veidrodyje. Telefonu jis 
tada pasakė: „Gali būti, kad jūs įpainiota į tą bylą 
kur kas bjauriau.“ Ką jis rado? Ji buvo priblokšta, 
sutrikusi. Prisiminė Ireną Pandovą. Rolfą van Kaeną. 
Filipą Toma. Tuos tris vyrus, kuriuos nužudė. Kaip 
paaiškinti tokią galybę mirčių? Ir kaip ji pati atsidūrė 
tose skerdynėse? Įsivaizdavo save kaip pikta lemian- 
čią gėlę, kuri naikina visa, kas prie jos prisiartina. 
Vokus nudegino užplūdusios ašaros. Ji užgniaužė 
verksmą ir tarsi šešėlis pranyko koridoriuje. 

Eidama prisiminė lankytojų knygą, ją užpildė 
prieš kelias minutes. Ji žuvusi: juodu ant balto įro- 
dymas, kad ji paskutinis asmuo, matęs auką. Reikėjo 
bėgti. Bėgti kiek kojos neša. 

Diana kirto vidinį kiemą ir atsargiai išsinešdino 
iš teritorijos pro šoninius vartus. Skubiai pasileido 
Ortfevrų, paskui Maršė Nef krantine. Vos atgaudama 
kvapą atsidūrė Dievo Motinos katedros aikštėje, tada 
stabtelėjo prie centrinės ligoninės. Visi pastato lan- 
gai ryškiai švietė: arkinių aukštų langų šviesa savo 
aureolėmis puošė šviesų ligoninės fasadą ir skleidė 
keistą šventinę nuotaiką, iškilmingą ir kartu leng- 
vabūdišką. 

Mintis apie Liusjeną ją perskrodė it peilio geležtė. 
Negalėjo jo palikti, net jei būtų visiškai rami, kad jam 
negresia joks pavojus. Kai jis pabus, kas jį priims į 

gyvųjų pasaulį? Kas juo pasirūpins? Su kuo jis pasi- 
kalbės, kol grįš Diana - jei ji apskritai kada nors grįš? 
Tadajai dingtelėjo mintis apie tą tailandietę merginą, 
buvusią su juo pirmas savaites. 

Paskui į galvą šovė kita idėja. Rado telefono bū- 
delę ir įsmuko vidun. Iš ten pro stiklą galėjo stebėti 
audeklą, kuris dengė Dievo Motinos katedros pasto- 
lius, stūksančius tamsoje it širmos. Jų papėdėje švie- 
čiantys žibintai priminė šviesos prisirpusias figas. 
Galvoje švystelėjo mintis apie akupunktūrininką ir jo 
pagrindinius taškus, kurie išlaisvina žmogaus gyvy- 
binę energiją. Paryžiaus tipologijoje Dievo Motinos 
katedros priebažnytis galėtų būti vienas iš tokių taškų. 
Laisvės ir absoliutaus nieko neveikimo vieta. 

Ji surinko laidinio telefono numerį. Trys skam- 
bučiai, paskui atsiliepė pažįstamas balsas. Diana pa- 
prastai ištarė: „Čia aš.“ Bematant pasigirdo keiksmų 
ir dejonių tvanas. Sibilė Tiberž vaidino visais re- 
gistrais - pykčio, pasipiktinimo, užuojautos, į juos 
įlašindama mažumėlį abejingumo, juk negalėjo ne- 
pademonstruoti, kad šiaip ar taip, padėties šeimi- 
ninkė - ji. Beje, Diana aiškiai girdėjo iš jos namų 
sklindantį vakarėlio šurmulį. Pertraukė ją: 

- Gerai, mama. Skambinu ne tam, kad čia plūs- 
tumėmės. Įdėmiai mane išklausyk. Noriu, kad paža- 
dėtum man vieną dalyką. 

— Pažadėčiau? 

— Noriu, kad pažadėtum man rūpintis Liusjenu. 

- Liusjenu? Bet... aišku, o ką tu... 

— Tu turi juo pasirūpinti. Padėti jam iki galo pa- 
sveikti. Globoti, kad ir kas atsitiktų. 

— Nieko nesuprantu, ką čia kalbi. Tu... 

— Pažadėk! 

Sibilė atrodė suglumusi: 

— Aš... pažadu. O tu pati, ką tu... 

— Būtinai turiu išvykti. 

— Kaip tai išvykti? 

- Į vieną kelionę, nebegaliu jos atidėti. 

— Tai dėl darbo? 

— Negaliu nieko sakyti. 

- Brangute, Šarlis man sakė, kad tu buvai... 

Diana jautėsi didžiausia kvailė, kam atviravo su 
patėviu. Jis paskubėjo tuoj viską pakartoti žmonai ir 
jie abu galėjo kupini susirūpinimo aptarinėti jos ne- 
tvirtą psichiką. Mintyse ji juos laikė susipynusiomis 
gyvatėmis - tokiomis pakiliomis. 

Nesivargindama aiškinti padėties Diana prisimi- 
nė antrąjį Liusjeną. Septynmetį berniuką, neseniai 
įvaikintą ir netekusį savo globėjos. Diana padiktavo 
pavardes ir koordinates ir išpešė iš Sibilės pažadą 
pasirūpinti ir antruoju našlaičiu. 

Ji būtų privalėjusi perspėti motiną, kas gali grėsti: 
policijos įtarinėjimai jos atžvilgiu, mirusiųjų sąrašas 
jos kelyje. Bet nebebuvo kada. Dar kiek padvejojo. 
Ant liežuvio galo pynėsi žodžiai. Prašymo atleisti, 
atsiprašymo už agresyvumą, vaidingumą, priešišku- 
mą žodžiai, bet žandikauliai taip ir liko suspausti. Ji 
tepajėgė išspausti: 

— Aš pasikliauju tavimi. 

Pakabino ragelį. Gerklėje juto pelenų skonį. Ne- 
pajėgė pajudėti iš vietos, taip ir stovėjo atsirėmusi į 
kabinos stiklą, vėl ir vėl užduodama klausimą, kuris 

ją persekiojo nuo pat paauglystės: ar teisingai ji daro 
taip elgdamasi su savo motina? Ar toji moteris iš 
tikrųjų kalta dėl jos suniokoto likimo? Atsakydama 
Diana tegalėjo šnibždėti nesuprantamus prakeiks- 
mus. 

Sitė gatve lėkė dvi farų mašinos su staugiančiomis 
sirenomis. Čia ji įžiūrėjo perspėjimą. Langlua kūnas 
tuoj bus aptiktas. Surinko telefonų informacijos nu- 
merį ir paklausė: 

- Ar galite mane tiesiai sujungti su Ruasi Šarlio 
de Golio oro uosto bilietų užsakymo tarnyba? 

Tučtuojau išgirdo skimbtelėjimą ir moters balsą. 
Diana apžiūrinėjo dešinę ranką. Pajuodę nuo kraujo 
nagai. Išsišovusios venos. Senos moters ranka. Jau. 
Paklausė: 

— Ar įmanoma sužinoti, koks artimiausias reisas, 
nesvarbu, kokios kompanijos, į norimą vietą? 

- Aišku, ponia. Kur? 

Ji dar kartą nužvelgė savo pirštus, delnus. 

Senyvos moters ranka. 

Ranka, kuri vis dėlto nebedrebėjo. 

Atsakė: 

- Maskva. 

TOKAMAKAS 

Šeremetjevo 2, atvykimo salė. 

Tarptautinis Maskvos oro uostas. 

Antra valanda ryto, 1999 metų spalio 15-oji, 
penktadienis. 

Diana įsimaišė į keleivių minią ir patraukė į ba- 
gažo gavimo sektorių; jos rudeninis impregnuotas 
apsiaustas neapsaugojo nuo rudens žvarbos ir ji dre- 
bėjo. Išskrido paskutiniu „Aeroflot“ reisu 22.30 ir 
dabar atsidūrė Rusijos žemėje. Jos vienintelis kozi- 
ris, kad pažinojo sostinę Maskvą. Čia buvo bent du 
kartus. Pirmąjį, 1993 metais, dalyvavo kongrese apie 
Sibiro fauną, jį organizavo Maskvos mokslų akade- 
mija. Antrąjį, po dvejų metų, pakeliui į ekspediciją 
po Kamčiatką. Grįždama savaitei užsiliko mieste ir 
atsidavė neįprastai ir romantiškai viešnagei. To buvo 
maža. Bet bent jau prisiminė viešbutį, kuriame tada 
gyveno: „Ukraina. 

Apie trečią valandą ryto atėjo bagažas. Žemo- 
mis lubomis, prastai apšviestas vestibiulis priminė 
kapo rūsį. Keleiviai. Palinkę prie krūvos lagaminų, 
tyliai kažką vogravo ieškodami savo gero žiebtuvėlių 
šviesoje. 

Diana netrukus gavo krepšį. Paryžiuje ji dar turėjo 
kiek laiko užbėgti namo ir pasičiupti glėbį drabužių, 
taip pat viena specializuota kompanija jai paskolino 
palydovinio ryšio telefoną. Be to, spėjo pasiimti savo 
nedideles 800 dolerių atsargas ir ištuštino visą ban- 
ko sąskaitą - pasiėmė iš bankomato 7 tūkstančius 
frankų. Tada ją apėmė keistas išsilaisvinimo pojūtis. 
Išsilaisvinimo, kokį turi jausti savižudis, krentantis 
nuo daugiaaukščio stogo. 

Kai išėjo laukan, suprato, kad išskrido rudenį, o 
nusileido žiemą. Šaltis buvo ne aplinkybė tarp visų 
kitų aplinkybių, o žiauri, nenumaldoma realybė, kuri 
lyg replėmis surakino galvą ir smaigstė rankas it iš- 
leisti grobuonio paukščio nagai. Tirštas rūkas atrodė 
įkalinęs blizgantį asfaltą. Tolumoje žemė ir dangus 
susiliejo į vientisą prieblandą ir virto nutįsusia ledine 
sandūra. 

Taksi nebuvo, bet Diana jo ir neieškojo. Ji žino- 
jo taisykles. Pasitraukė atokiau nuo turistų, paskui 
pamojavo rankomis pirmam pasitaikiusiam auto- 
mobiliui. Mašina pralėkė pro šalį. Ir jai teko triskart 
mosuoti rankomis it malūno sparnais, kol sustojo 
Žiguliai užgesintais žibintais. Viešbučio pavadini- 
mas ir dolerių spalva vairuotojui padėjo apsispręsti. 
Diana sudribo į išmaltą dirbtinės odos sėdynę, ant 
kelių krepšys, iki pat akių užmaukšlinta sportinė 
kepuraitė ir tuoj pasileido į nakties tamsą. 

Automobilis įsuko į tuščią vaiduokliškais stulpais 
pažymėtą kelią ir pervažiavęs keletą tamsių kvarta- 
lų pasiekė žiedinę gatvę. Laužų dūmai iš dykviečių 
ir anglies dvideginio dujos iš sunkvežimių perėmė 

estafetę iš kaimo vietovės miglų. Be žibintų matomu- 
mas nesiekė 5 metrų. Retkarčiais pasigirsdavo duslus 
vilkiko džeržgesys, ašių tarškesys ant kelio. Diana 
juto ją užvaldžiusią iš praeities sugrįžusią baimę — 
prisiminė avariją. Vairuotojas visą kelią nepravėrė 
burnos, jo veidą slėpė gobtuvas, bet, regis, jis pajuto 
keleivės nervingumą. Įjungė radiją. Smarkus hard 
rocko gabalas prisidėjo prie trinksėjimo per duobes 
ir drebino Žigulius. Diana vos nesuriko, kai vyras 
užvažiavo ant estakados ir automobilis įriedėjo į 
miestą. 

Prisiminė, kad reikia važiuoti į šiaurę ir įsukti į 
Leningrado prospektą. Pasipylė aibė šviesų: švytėjo 
vitrinos, lūžtančios nuo turtų tarsi lobių rūsiai. Re- 
klaminiai logotipai ir ryškių spalvų reklaminiai sky- 
dai kvietė pirkti. Visas miesto centras tvieskė neono 
ir fIluorescencinėmis šviesomis. Jų elektrinė karštligė 
atrodė lyg naktinis kapitalizmo akies mirksėjimas, 
kapitalizmo, kasdien užkariaujančio vis platesnes 
pozicijas. Lyg būtų būtina išlaidauti, priverstinai 
leisti pinigus įrodant, kad praėjo tie laikai, kai buvo 
taupoma ir varžomasi, net jei dauguma maskviečių 
neturėjo ką valgyti. 

Diana stebėjosi, kad vairuotojas ir toliau sklendžia 
per ūkanas pietų kryptimi. Dabar lyg ir derėtų sukti 
į vakarus Minsko kryptimi... Netikėtai vėl užtemo. 
Šiame kvartale viena šalia kitos abipus gatvelių stūk- 
sojo cerkvės. Jų išgraužtuose laiko fasaduose juodavo 
arkos, prieblandoje skendėjo jų portalai. Po pastolių 
tinklais statulos tiesė aplūžusias rankas, rodė rimtus 
veidus, sunkias akmenines mantijas, regis, kiaurai 

permirkusias. Diana pradėjo nerimauti, abejoti, ar 
tik vairuotojas nespendžia jai spąstų, įsukdamas į 
tamsią gatviūkštę. 

Tada automobilis apsisuko ir iššovė į Raudoną- 
ją aikštę. Diana pasijuto lyg gavusi antausį. Pamatė 
Kremlių su skaisčiai raudonais kuorais, auksu deng- 
tais cerkvių kupolais. Vairuotojas nusikvatojo. Ji su- 
prato, kad jis norėjo parodyti miesto perlą. Galvą 
įtraukusi į apsiaustą, smakrą panardinusi į apykaklę, 
ji buvo priversta prisipažinti, kad laiminga atsidūrusi 
čia. Automobilis pasileido Maskvos upės krantine. 
Netrukus įsuko į Kutuzovo prospektą, pervažiavo 
Lubiankos aikštę - Diana prisiminė pavadinimus - 
ir čiuožtelėjęs sustojo prie „Ukrainos viešbučio su 
švytinčiomis pavadinimo raidėmis, jos driekėsi nak- 
tyje tarsi gigantiškas žėrintis antspaudas sūriame 
vandenyje. 

Diana atsisveikino su savo bendrakeleiviu, o ma- 
šinos salone griaudėjo „Led Zeppelin Stairway To 
Heaven. Ir nei žodžio, nei veido. Viešbučio registra- 
tūroje surašė visus reikiamus duomenis ir liftu pa- 
kilo į aštuntą aukštą. Kambaryje net nedegė šviesos. 
Parlamento rūmai, įsikūrę kaip tik priešais, buvo taip 
stipriai apšviesti, kad tokios kaimynystės užteko jos 
kambariui ryškiai nušviesti. 

Kambarys buvo toks, koks liko prisiminimuose. 
Keturi kvadratiniai metrai. Užuolaidos ir lovos ap- 
klotas pasiūti iš to paties raudono muslino. Tvyrojo 
prisvilusių riebalų tvaikas, sumišęs su pelėsių ir dul- 
kių kvapu. Didžioji rusiška prabanga. Tik vonioje 
spindėjo nauja fajansinė įranga ir gražūs santech- 

niniai prietaisai. Ji palindo po karšta dušo srove: tai 
buvo viskas, ko labiausiai troško. Pribaigta karšto 
vandens, mirštanti iš nuovargio, palindo po šiurkš- 
čiomis paklodėmis ir bemat užmigo. 

Naktis be sapnų ir minčių. 

Ne taip jau blogai. 

Kai Diana atsimerkė, visos kambario sienos buvo 
nutviekstos skaisčios saulės šviesos. Žvilgtelėjo į lai- 
krodį: 10 valanda ryto. Kol pataikė į vonios kambarį, 
keletą kartų nusikeikė, vos nepargriuvo užkliudžiusi 
savo krepšį, dar atsitrenkė į stalo kampą. Vėl pasto 
vėjusi po dušu skubiai apsirengė ir atidarė langą. 

Priešais ją plytėjo miestas. 

Diana pamatė Maskvos upę, kurios tamsūs van- 
denys mirguliavo ryto šviesoje. Priešais stūksojo 
stačiatikių šventyklos, stalininiai dangoraižiai, sta- 
tomi namai, apsupti kranų, šie, regis, buvo pasiryžę 
rungtyniauti aukščiu ir šventu iškilmingumu. Ją ypač 
veikė miesto gausmas. Nelyg tolimų bangų ūžesys — 
rūškanas, trankus, sumišęs su rūgščiais kvapais, toks 
dundesys būdingas visiems megapoliams, tik čia 
galbūt atrodo dar šiurkštesnis, dar galingesnis. Ji 
žvilgtelėjo žemyn, į Kutuzovo prospektą, kur nardė 
šimtai mašinų. Užsimerkė, mintimis susiliejo su tuo 
virpančiu bangavimu ir pajuto džiugesį, kuris rodė, 
kad ji vis vien liko gryna miestietė, nepaisant kelio- 
nių, nepaisant meilės gyvūnijos pasauliui. 

Kai šaltis spėjo persismelkti iki pat kaulų, Diana 
uždarė langą ir susikoncentravo ties savo tyrimu. 

Neabejojo tik dėl vieno dalyko: viskas šiame košmare 
susiję su tokamaku. Jo narių grįžimas į tas vietas. 
Keistas Sergėtojų, pasiųstų kažkokios keistos vyres- 
nybės perspėti tų Žmonių, vaidmuo. Ir net žmogžu- 
dystės, pakirtusios vieną po kito tuos, kurie dirbo 
atominėje laboratorijoje. 

Diana buvo susidariusi strateginį planą ir maž- 
daug žinojo, nuo ko pradėti savo ataką. Labai papras- 
tą, bet įgyvendinamą. Pirmiausia užsisakė pusryčius, 
paskui susiskambino su Prancūzijos ambasada. Pa- 
prašė sujungti su mokslo reikalų atašė - visos di- 
plomatinės tarnybos šalia tradicinių kultūros atašė 
turėjo ir atsakingą už mokslą žmogų. Kiek palau- 
kusi, telefono ragelyje išgirdo valdingą balsą. Diana 
prisistatė. Pasakė tikrąją pavardę, paskui paaiškino 
esanti žurnalistė. 

— Kuriam žurnalui rašote? - nutraukė ją balsas. 

— Hm... Esu laisvai samdoma. 

— Kurio žurnalo laisvai samdoma? 

— Savęs pačios laisvai samdoma. 

Vyro balsas sugirgždėjo: 

- Įsivaizduoju. 

Diana pakeitė toną: 

- Galite man suteikti informacijos ar negalite? 

— Klausau jūsų. 

- Noriu daugiau sužinoti apie tokamakus. Tai 
atominės krosnys, kurios... 

— Puikiai žinau, apie ką kalbate. 

— Gerai. Tada galbūt žinote, kur rasti tų laborato- 
rijų archyvus? Juk turėtų Maskvoje egzistuoti kokia 
nors akademija, kur... 

- Kurčiatovo institutas. Ten saugomi visi doku- 
mentai, susiję su valdomo atomo sintezės objektais. 

- Galite duoti adresą? 

- Ojūs kalbate rusiškai? 

- Ne. 

Mokslo reikalų atašė nusikvatojo. 

- Tada kokius tyrimus manote atlikti? 

Diana prisivertė likti rami. Ji nuolankiai pasitei- 
ravo: 

— Gal pažįstate kokį vertėją? 

— Pažįstu geriau nei vertėją. Tai jaunas rusas, ter- 
moatominės sintezės specialistas. Kamilis Gorocho- 
vas. Jis puikiai kalba prancūziškai. Daugybę kartų 
lankėsi Pentagone. 

— Manote, kad jis sutiks man padėti? 

— Turite pinigų? 

- Truputį. 

— Dolerių? : 

- Taip, dolerių. 

— Tada jokios problemos. Tuoj su juo susisieksiu. 

Diana davė savo koordinates ir padėkojo. Ne- 
trukus atkeliavo ir pusryčiai. Sukryžiavusi kojas 
ant lovos, ji rijo sudžiūvusios duonos riekeles ir 
gurkšnojo perlaikytą arbatą. Ši buvo patiekta stikli- 
nėje raižyto sidabro įdėtėje. Dianos akimis žiūrint, 
vien ši smulkmena buvo verta visų pasaulio raguo- 
lių. Jautėsi keistai lengva, nurimusi. Tarsi naktinis 
skrydis tarp jos ir Paryžiaus pastatė nesugriaunamą 
sieną. 

Suskambo telefonas: apačioje jos laukė Kamilis 
Gorochovas. 

„Ukrainos“ vestibiulis dar buvo išsaugojęs stalini- 
nės didybės žymių. Ant didžiulių langų kabojo užuo- 
laidos, kurias prasimušanti saulė pavertė grynais 
baltais stalaktitais, o marmuro grindys mirguliavo 
šviesos ribuliais. Diana pamatė jaunuolį, netoli re- 
gistratūros žingsniuojantį pirmyn ir atgal, pasinėrusį 
į gerokai per didelę striukę. Jo akys, nelyg ieškomo 
valkatos, lakstė į dešinę ir į kairę. 

— Kamilis Gorochovas? 

Vyriškis atsigręžė. Jis buvo katiniškų akių ir nešio- 
jo ilgus, tamsius, blizgančius it šilkas plaukus. Užuot 
atsakęs, nervingai nušlavė nuo kaktos sruogą plaukų. 
Diana prisistatė prancūziškai. Rusas ją išklausė, visa 
jo povyza rodė pusiau nepatiklumą, pusiau priešiš- 
kumą. Diana sudvejojo: jau nebebuvo tikra kalbanti 
su tuo asmeniu, su kuriuo turėjo susitikti. Bet staiga 
katinas gryna prancūzų kalba jos paklausė: 

— Tai jūs domitės tokamakais? 

Diana patikslino: 

— Mane domina TK 17. 

— Visų baisiausias. 

— Ką turite galvoje? 

— Pats galingiausias. Vienintelis, per kelias tūks- 
tantąsias sekundės dalis pasiekiantis žvaigždžių ly- 
dimosi temperatūrą. 

Iš po kazokiškų ūsų šmėstelėjo nerimą keliantis pa- 
šaipus šypsnys, paskui nepatenkintu žvilgsniu apmetė 
vestibiulį, tarsi kviesdamas į liudytojus visą salę. Jo gro- 
žis, atrodė, mito išimtinai tik juodomis mintimis. 

- Jūs žinote mitą apie Prometėją? - netikėtai pa- 
klausė. 

Rusas, o dar nei iš šio, nei iš to primenantis graikų 
mitą nepažįstamajai apleisto viešbučio hole: Dianai 
to jau buvo per daug. Ji nutarė sužaisti: 

- Tai tas žmogus, kuris bandė iš dievų pavogti 
žaibą? 

Vėl išsiviepė, vėl nubraukė nuo kaktos sruogą. 
Kamilis atrodė nė nepastebėjęs Dianos sužalojimo 
ir tvarsčių - tai buvo ne jo pasaulis. 

- Senovės Graikijoje tai buvo legenda, - ištarė, - 
o šiandien - realybė. Žmonės išties bando išvogti iš 
žvaigždžių jų paslaptis. TK 17 archyvai guli Kurčia- 
tovo instituto filiale, pietinėje miesto dalyje. Jūs man 
už viską sumokate ir aš jus ten nuvežu. 

Diana jį apdovanojo spinduliuojančia šypsena. 
Jis jau apsigręžė eiti prie sukamųjų durų. Diana iš- 
skubėjo paskui vilkdamasi platųjį apsiaustą. Gera 
nuotaika vis dar neapleido. Ji nujautė: ši kelionė į 
Maskvą bus vaisinga. 

Kamilis vairavo visai nuvarytą „Renault 5, iš 
kurio, regis, ištraukė viską, kas buvo likę. Po kelių 
posūkių jis galiausiai įvažiavo į aštuonių kelio juostų 
prospektą. Diana prisiminė cerkvių ir miglų kvarta- 
lą, kurį pervažiavo praeitą naktį; dabar viskas atro- 
dė kitaip. Abipus kelio rikiavosi plytų blokai, kubai 
stiklo fasadais, tikri dangoraižiai driekėsi begaline 
prospekto strėle. 

Jie pervažiavo upę, paskui pasiekė didžiulę aikštę, 
springstančią mašinomis ir pėsčiaisiais. Po didžiųjų 
statinių ėjo miegamieji rajonai, kur viešpatavo niū- 
rūs tonai, rodos, saulę sugėrę ir dabar maitiną ja savo 
kartėlį. Pravažiavo kazino, stotį marmuriniu fasadu 
ir „Dinamo“ stadioną. Tada įsuko į kitą prospektą, 
kur jau galėjai matyti šaligatvius pėstiesiems. 

Diana sužavėta spoksojo į minią. Antplūdis žie- 
minių ausinių kepurių, čia vadinamų šapka, upės 
megztų kepuraičių, upeliai šalikų, kailinių, pakel- 
tų apykaklių demonstravo įvairiausias medžiagas, 
įvairiausią jų šiltumą: vilna, fetras, oda, kailis... 
Apmūsijusiuose vitrinų stikluose atsispindėjo vir- 
puliuodamos spalvotos ryškios dėmės, tarytum nuo 
šalčio virtusios kristalais. Maskvos gyventojų veidus 

paprastai žymi niaurumo antspaudas, o jų siluetai 
kupini liūdesio. O čia nepamatė nieko panašaus. 
Atvirkščiai, matydama tą galybę žmonių pajuto at- 
gaivą. Šalčio ir džiaugsmo gurkšnius, juos siūlo tos 
mažos ledinės stiklinaitės, į kurias pažvelgus dar 
tuščias jau užplūsta svaigulio laukimas. 

Kamilis, nenuleisdamas nuo kelio akių, paklausė: 

— Ką jūs tiksliai žinote apie TK 17? 

— Nieko, arba beveik nieko, - prisipažino Dia- 
na. - Tai viena didžiausių termoatominių krosnių 
Sovietų Sąjungoje. Sovietų atrasta technologija lei- 
džia pakeisti atomo skaldymo technologiją. Žinau, 
kad centras uždarytas 1972 metais ir kad jam vado- 
vavo azijietiškos kilmės fizikas Eženas Talikas. Jis 
emigravo į Vakarus apie 1980 metus. 

Jaunasis fizikas skubriai suglostė savo ūsus. 

— Ir kodėl jus tai domina? 

Diana suimprovizavo: 

— Aš rengiu medžiagą apie sovietų mokslo liku- 
čius. Tokamakai priklauso mažai žinomai sričiai... 

— Kodėl TK 17? 

Užklupta iš netyčių, ji susimąstė. Staiga prisimi- 
nė tą mažą žmogutį iš fotografijos su atsikišusiomis 
žieminės kepurės ausimis. 

— Mane labiausiai domina Eženas Talikas, - tarė 
ji. - Norėčiau aprašyti jį kaip vieną iš tos epochos 
mokslininkų. 

Rusas įsuko į žiedinį kelią. Šviečiant saulei juosvi 
išmetamų dujų debesys ir purvinų spalvų automo- 
biliai pasirodė dar niauresni negu vakar. Kamilis 
tarstelėjo - stebino, kad visiškai negirdėti akcento: 

— Talikas - veikiau netipinis reiškinys rusų pa- 
dangėje. Jis atsirevanšavo Sovietų imperijai už Azi- 
jos tautas. Visoje komunizmo istorijoje nebuvo kito 
tokio masto pavyzdžio. Galbūt tik Žugdermidinas 
Guragča - pirmasis mongolų kosmonautas, bet tai 
įvyko 1981-aisiais, laikai keitėsi... 

— O kokios tautybės Talikas? 

— Bet... jis... juk cevenas. 

Diana atsitiesė: 

- Tai jūs norite pasakyti, kad jis gimė tame toka- 
mako rajone? 

Vairuotojas atsiduso ir jo linksmame balse pasi- 
girdo suirzimo gaidelių: 

— Matau, kad teks pradėti nuo pradžių. 

Jis įkvėpė oro ir pradėjo: 

— Trisdešimtaisiais Stalino represijos pasiekė Sibiro 
pakraščius ir Mongolijos teritoriją. Jo tikslas - sunai- 
kinti visa, kas gali daryti kliūčių kelyje į Kremliaus val- 
džią. Buvo suimti lamos, stambieji gyvulių augintojai, 
nacionalistai. 1932 metais mongolai sukilo. Sovietų 
armija nuslopino sukilimą su šarvuočiais ir tankais. 
Klajokliai teturėjo arklius, šautuvus ir lazdas apsiginti. 
Buvo sunaikinta apie 40 tūkstančių žmonių. Tauta liko 
be vado, be idėjų, be religijos. 1942 metais sovietai 
dekretu įvedė rusų kalbą ir kirilicos abėcėlę. 

Nuo to laiko visi stepių ir taigos vaikai buvo pri- 
verstinai siunčiami į mokyklas. Buvo planuojama 
sulieti mongolus ir kaimynines tauteles su didžiąja 
tarybine liaudimi. Štai taip 1950 metų gale kažkur 
Cagan Nūro rajone, tolimiausioje Mongolijos šiaurėje, 
gyveno vienas vaikinukas, jis taip pat buvo pasiųstas 

į Ulan Batorą mokytis. Jam 12 metų ir jam duoda- 
mas rusiškas patronimas: Eženas Talikas. Netrukus jis 
ima rodyti nepaprastus gabumus. Turėdamas 15 metų 
jau važiuoja į Maskvą. Įstoja į komjaunimą - jaunųjų 
komunistų gretas, studijuoja matematiką. 17 metų 
pasuka fizikos ir astrofizikos mokslų keliu. Po poros 
metų baigia rašyti daktaro disertaciją apie tričio ter- 
moatominę sintezę. Talikas tampa jauniausiu mokslų 
daktaru Sovietų Sąjungoje. 

Diana pajuto simpatiją tam girių sūnui, kuris iš- 
kilo kaip atomo sūnus. Kamilis pasakojo toliau: 

— 1965 metais tas nepaprastų gabumų jaunuolis 
pasiunčiamas į Tomsko regioną, į TK 17 objektą. Tuo 
metu sintezės bandymams buvo naudojamas kitas 
vandenilio izotopas - deuteris, bet tada kyla mintis, 
kad tritis būtų pranašesnis. Tai Taliko specialybė. Po 
dvejų metų jis pasiunčiamas į pagrindinį objektą: TK 
17 statybos aikštelę rengti didžiausios termoatomi- 
nės krosnies, tokios iki šiol pasaulyje dar nebuvo. 
Pirmiausia jis įsilieja į pagrindinę komandą, prižiūri 
projekto įgyvendinimo darbus, paskui 1968-aisiais 
jis asmeniškai vadovauja pirmiesiems bandymams. 
Nepamirškite, jam tada tik 24 metai. 

Rusas važiavo greitkeliu sunkiai nuspėjama 
kryptimi. Diana matė pralekiant kirilica prirašytus 
skydus. Bet ji pasitikėjo fiziku: jautė, kad išorinis 
priešiškumas tik apgaulė, kad jam gera dalytis su ja 
tuo ieškojimų įkarščiu. 

— Labiausiai neįtikima, - tęsė jis, - kad tas objek- 
tas buvo įrengtas būtent gimtajame Taliko krašte, 
Cagan Nūre. 

— O kodėl ten? 

— Perdėtas rusų atsargumas. Vakarai pradėjo 
aptikti jų slaptų tyrimų centrus, tuos pramoninius 
ir karinės paskirties Sibiro miestus, kurie nebuvo 
pažymėti jokiame žemėlapyje, kaip, pavyzdžiui, 
Novosibirskas. Įkurti tokį objektą Mongolijoje reiš- 
kė apsaugoti jį nuo bet kokios svetimos akies, nuo 
bet kokio sekimo. Talikas, mažasis klajoklis, grįžo į 
gimtuosius kraštus kaip didysis šeimininkas. Ir taip 
žaibo greičiu jis tapo savo tautos didvyriu. 

Dabar jie važiavo prastai asfaltuotu keliu, nuo 
žiemų šalčio išduobijusia ir sutrūkinėjusia danga. 
Pajuodavę laukai, tarsi susirietę virš vagų, driekėsi 
visu savo liūdesiu. Kartais lyg nelauktos gėlės šmės- 
telėdavo moterys ryškiomis skaromis. Staiga Kamilis 
pasuko žvyrkeliu. Nustėrusi Diana pamatė aukštą 
auksu kaldintą portalą. Kitoje pusėje atsivėrė takai 
pasivaikščiojimui ir gėlynai vejose, gana gerai pri- 
žiūrėti. Toliau kilo didžiuliai violetine spalva dažyti 
rūmai, jie galėjo būti XIX amžiaus. Ji niekad nebūtų 
patikėjusi, kad postkomunistinėje Rusijoje dar esa- 
ma tokios architektūros. 

— Nesistebėkite taip, - paaiškino Kamilis įvažiuo- 
damas į žvyruotą kiemą - sovietai ne viską sistemin- 
gai darkė. 

Iš tikrųjų tai buvo ne pilis, veikiau didžiulis me- 
džioklės paviljonas, kurio langai išėjo į balta skalda 
grįstą kiemą, į portikus su kolonomis ir marmuro 
imitacijos puošyba. Jį rėmino smailūs bokšteliai su 
apvaliais stogais. Jie palypėjo keletą laiptelių ir atsidū- 
rė šviesių akmenėlių skalda grįstoje terasoje. Kairėje 

uniformuotas vyras stovėjo užsiglaudęs sargyboje. 
Kamilis su juo nežymiai pasisveikino ir atidarė įstik- 
lintas duris: turėjo raktus. 

Platus, šešiakampio pavidalo vestibiulis visas 
buvo dengtas marmuru. Palubėje mirguliavo kriš- 
tolo sietynas. Kairėje platūs lankiniai laiptai vingiavo 
iki pat antro aukšto. O aukščiau pro pravertas du- 
ris buvo matyti didžiulės juodai baltos fotografijos, 
vaizduojančios pramonės objektus. Matėsi varinės 
nublizgintos turbinos, uždėtos ant cokolių tarytum 
žvaigždės. Diana spėjo, kad šis pastatas skirtas Val- 
domos sintezės muziejui. 

Tvirtu žingsniu Kamilis pasuko į dešinę. Jie perė- 
jo galybę salių suskilinėjusiomis sienomis, bet visur 
galėjai matyti lipdinius ir statulas. Diana atpažino 
alkovas, kur jaunos grafienės kadaise pamiršdavo 
savo nosinaites, krėslus, kur princai palikdavo savo 
tinklelius drugeliams gaudyti... 

Kamilis ėjo nesustodamas, įsigaužęs į savo striu- 
kę. Jis buvo panašus į jauną katiną, kurį šeiminin- 
kai paliko puikiai pažįstamuose namuose. Jie nulipo 
siaurais laiptais. Staiga pasidarė šalta. Apačioje kelią 
užtvėrė spyna užrakinti pinučiai. Toliau prieblando- 
je buvo skliautuotas kambarys, suskirstytas metalo 
stelažų, kuriuose ir buvo saugomi archyvai. Kamilis 
sušnibždėjo atrakindamas pinučius. 

- Čia griežtai palaikomas mikroklimatas popie- 
riui išsaugoti. 17 laipsnių temperatūra. 50 procentų 
drėgmė. Labai svarbu. 

Jis uždegė matinės spalvos plafoną. Pilkšvų ap- 
lankų galėjo būti tūkstančiai. Subrukti ant lentynų. 

Sukišti į metalines spintas. Suversti ant grindų. Taip 
pat ištisos kolekcijos knygų, kurių auksu spaustos 
nugarėlės švytėjo kampų apyblandoje. Seni žurnalai, 
surišti į ryšulius, riogsojo sukrauti iki pat kambario 
skliautų. 

Jie dar kiek paėjėjo ir pasiekė paskutinę salę. Ka- 
milis apgraibomis surado jungiklį. Nušvitusi pasa- 
kiška halogeninė violetinės spalvos šviesa parodė 
nedidelį belangį kambarėlį, jame stovėjo eilės suolų, 
aptrauktų plastmase. Fizikas sukuždėjo: 

— Nejudėkite. 

Jis dingo ir vėl tučtuojau pasirodė glėbyje lai- 
kydamas kartoninę dėžę, padėjo ją ant stalo. Iš ten 
ištraukė daugybę pelėsiais trenkiančių aplankų, su- 
raišiotų medžiaginiais raišteliais. Juos atraišiojo ir 
ėmė mikliai vartyti, absoliučiai abejingas tumulais 
virstančioms dulkėms. Diana jautė mažulyčius pra- 
ėjusio laiko grūdelius, grikšinčius tarp dantų. 

Galiausiai jis padavė Dianai nespalvotą nuotrau- 
ką išdidžiai tardamas: 

- Pirmoji TK 17 nuotrauka, daryta iš lėktuvo. Štai 
gigantas, galintis prilygti žvaigždėms. 

Tai buvo ratas. 

Milžiniškas akmenų ratas, apie 100 metrų peri- 
metro, įrengtas kalno iškyšų papėdėje. Aplink mažes- 
ni pastatai buvo išsibarstę laukymėje iki pat aplinki- 
nės girios ir sudarė pilko geometrinių linijų miestelio 
įspūdį. Šiaurės vakarų pusėje buvo aukštos hidroelek- 
trinės turbinos, įrengtos šalia kalnų upės, plukdančios 
savo sraunius vandenis nuo kalno viršūnės. 

Kamilis paklausė: 

- Žinote, kaip visa tai veikė? 

— Jau sakiau: nieko. 

Fizikas šyptelėjo, paskui ištiesė smilių į betoninį 
žiedą. 

— Šio žiedo viduje, - paaiškino, - susidarydavo 
vakuuminė kamera, tiesiogiai maitinama hidro- 
elektrinės, kurią čia matote. Įsivaizduokite tokį 
siaubingą trumpąjį jungimąsi, elektros kabelį, ku- 
rio priekis sujungtas su uodega, ir suprasite, kas 
per daiktas tokamakas. Daugybės milijonų am- 
perų stiprumo srovė patenka į magnetinį lauką ir 
sklisdama per sekundės dalį spėja įkaitinti uždarą 
elektros srovės grandinę daugiau nei 10 milijonų 
laipsnių. Tuomet moksliniai darbuotojai įleisdavo 

dujinį tričio atomų mišinį. Akimirksniu atomai 
suaktyvėdavo ir skriedavo kameros viduje beveik 
šviesos greičiu. Tada įvykdavo stebuklas: elektro- 
nai atsiskirdavo nuo savo branduolių ir pereidavo 
į penktąją medžiagos būseną - plazmą. Tempera- 
tūra dar pakildavo ir prasidėdavo antras stebuklas: 
tričio branduoliai susijungdavo ir virsdavo kitais 
atomais - helio izotopais. Tiesa, jau minėjau: tai iš 
tikrųjų atsitiko tik kartą. 

— Koks tų bandymų tikslas? 

— Tam tikru laiku tokia atomų transmutacija turė- 
jo išskirti titaniško galingumo energiją, pranokstan- 
čią dabartinių mūsų atominių elektrinių galingumą. 
Ir ji naudotų tik jūros vandenyje esančias medžiagas. 
Deja, 1972 metais centras uždaromas ir rusai, atrodo, 
prarado susidomėjimą šiuo metodu. Estafetę perėmė 
europiečiai, bet dar niekas nepasiekė šioje srityje 
tikrai dėmesio vertų rezultatų. 

Diana bandė nuryti seiles, bet dulkės užkimšo 
gerklę. Ji paklausė: 

- Ir tai buvo... pavojinga? Noriu pasakyti... ra- 
dioaktyvu? 

— Salėje - taip. Neutronų bombardavimas vers- 
davo radioaktyviomis tas medžiagas, iš kurių buvo 
sukonstruota įranga, pavyzdžiui, kobaltą. Ir tas ra- 
dioaktyvumas galėjo laikytis daugybę metų. O šiaip 
jokio pavojaus. Patalpos sienos iš švino ir kadmio, 
jos absorbavo neutronus. 

Dianai nepavyko įsivaizduoti tokioje aplinkoje 
nei Rolfo van Kaeno, mediko akupunktūrininko, nei 
Filipo Toma, perbėgėlio psichologo. 

— Turiu dviejų žmonių pavardes, kurie, manau, 
šiame objekte dirbo, - tarė ji. - Galite patikrinti, ar 
jie priklausė tuo metu darbo grupei? 

- Jokių problemų. 

Diana išvardijo vyrų vardus ir trumpai nusakė jų 
specialybes. Kamilis pavartė lapus. Popieriai tarp jo 
pirštų traškėjo it pergamentas. 

— Jų čia nėra, - pagaliau ištarė. 

- Tie sąrašai pilni? 

— Taip. Net jeigu jie būtų dirbę tokamake, čia jie 
būtų įrašyti. 

— Ką norite tuo pasakyti? 

- TK 17 - milžiniškas objektas. Tikras miestas. 
Ten dirbo tūkstančiai žmonių. Ir buvo dar papildo- 
mų žinybų. 

Dianos galvoje nušvito mintis. 

— Kokio tipo žinybos? Ar van Kaeno ir Toma spe- 
cialybės profilis galėjo tikti kitam centro darbui? 

Kamilis perbėgo pirštais aplankų viršelius. Mig- 
dolinėse jo akyse sužibo vylinga liepsnelė. 

- Akupunktūrininkas ir psichologas: jie galėjo 
priklausyti slaptam TK 17 sektoriui. Tam, kuris už- 
siiminėjo parapsichologija. 

— Ką? 

- Centras turėjo eksperimentinės psichologijos 
laboratoriją. Sektorių, kuris domėjosi nepaaiškina- 
mų reiškinių suvokimu ir jų poveikiu. Telepatija, 
aiškiaregystė, psichokinezė. Tuo metu Sovietų Sąjun- 
goje egzistavo aibė tokios rūšies centrų. 

Tai buvo lyg vartai, kurių Diana nesitikėjo išvysti ir 
šit jie netikėtai atsivėrė į akinamą šviesą. Ji paklausė: 

— Ir kokia tose laboratorijose atliekamų eksperi- 
mentų esmė? 

Vyras abejodamas susiraukė: 

— Tiksliai nežinau. Tai ne mano sritis. Manau, 
kad psichologai ir fizikai bandė sukelti sąmonės po- 
kyčius, pavyzdžiui, veikiant hipnozei, ir sužadinti 
tokius psichinius reiškinius kaip telepatinis ryšys ar 
gydymas magnetizmu. Jie tyrinėjo tuos reiškinius 
ne tik fiziologiniu požiūriu, bet ir veikiant magne- 
tizmui, elektrai... 

— Kodėl tokia laboratorija gyvavo prie tokama- 
ko? 

Kamilis pratrūko juoktis. 

— Tai vis Talikas! Jis aistringai domėjosi šiomis 
sritimis. Pats šalia savo veiklos sintezės srityje darba- 
vosi prie to, ką vadino „bioastronomija“. Žvaigždžių 
įtaka Žmogaus kūnui, jo temperamentui. 

— Kaip astrologija? 

— Tik moksliškesnis variantas. Pavyzdžiui, jis do- 
mėjosi numanoma smegenų ir saulės magnetizmo 
tarpusavio sąveika. Pasirodo, statistiškai egzistuoja 
ryšys tarp saulės aktyvumo ir nelaimingų atsitikimų, 
savižudybių, širdies priepuolių... Pagal tai, ką man 
pasakojo, Talikas pats turėjo tam tikrų sugebėjimų 
dovaną. Galėjo numatyti tokius žvaigždžių reiškinius 
kaip užtemimas. Bet, tiesą pasakius, čia jau patenki 
į mistinį Žmogaus pasaulį. Aš netikiu tomis istorijo- 
mis. Galiu tik pasijuokti. 

Dianos juokas neėmė. Atvirkščiai, jai pradėjo aiš- 
kėti net neįtarta reikalo pusė: Eženas Talikas, ato- 
mo sintezės pradininkas, pats buvo cevenas, taigos 

vaikas, maitintas šamanų kultūros syvų, suaugęs su 
nepaaiškinamais reiškiniais. Tapęs fiziku, jis, be abe- 
jonių, suprato, kad galėtų racionaliai tyrinėti tuos 
reiškinius. Tada iškvietė geriausius tų sričių specia- 
listus, tokius kaip akupunktūros virtuozas Rolfas 
van Kaenas ar psichokinezėje puikiai pasikaustęs 
prancūzų perbėgėlis Filipas Toma. 

Diana buvo įsitikinusi, kad dabar prisikasė iki tie- 
sos šerdies. Jai reikėjo ta gysla brautis toliau, išžiūrėti 
aplinkybes, kurios leido įgyvendinti tokį projektą. 

— Nesuprantu vieno dalyko, - vėl prabilo ji, - 
marksizmo era - tai materializmo, absoliutaus prag- 
matizmo amžius. Amžius, kai uždaromos bažnyčios, 
kai istorija rėmėsi pačiu kiečiausiu realizmu. Kaip 
sovietų valdininkai galėjo rimtai priimti tas visas 
istorijas apie paranormalius reiškinius? 

Kamilis suraukė antakius išreikšdamas nepatik- 
lumą. 

— Ar taip jau labai jus domina parapsichologija? 

— Mane domina viskas, kas susiję su sovietų 
mokslu. 

Buvo matyti, kad fizikas atsileido. 

- Apie Rusijos ir parapsichologijos sąsajas galima 
būtų parašyti romaną. 

— Papasakokite trumpai. 

Jis atsirėmė į senas dėžes ir atrodė nurimęs. Jo 
bruožų aštrumą išryškino violetiniai lempų atšvai- 
tai. 

- Jūs teisi. Viena vertus, su komunizmu stojo pats 
pragmatiškiausias, pats racionaliausias amžius. Kita 
vertus, rusai lieka rusais. Jie persiėmę dvasingumu. 

Ne tik religijos prasme, jie pripažįsta ir senuosius 
tikėjimus, yra prietaringi. Pavyzdžiui, jie visad manė, 
kad Stalingrado pergalę padėjo iškovoti šamanų 
dvasios, kuriomis tikima Volgos regione. Taip pat 
jie visada tikėjo, kad kosmoso užkariavimą palaikė 
dangaus galios. 

Jaunuolis sukryžiavo rankas nuduodamas rezig- 
naciją. 

— Įprasta tvirtinti, kad viskas dėl mūsų tautos azi- 
jietiškumo. Šiaip ar taip, mūsų teritorijos didžiumą 
užima taiga - dvasių karalystė... 

Diana įsiterpė: 

— Bet juk tarp liaudies tikėjimų ir mokslinio ty- 
rimo laboratorijų yra ribos, argi ne? 

— Aišku. Bet mūsų šalyje taip pat gyvuoja moks- 
linė parapsichologijos tradicija. Nereikia pamiršti, 
kad mūsų Nobelio premijos laureatas Ivanas Pet- 
rovičius Pavlovas - sąlyginių refleksų atradėjas ir 
moderniosios psichologijos kūrėjas. O jis pripažino 
kai kurias ypatingas sąmonės būsenas, trečiajame 
dešimtmetyje jo institute net buvo vienas padalinys, 
pašvęstas aiškiaregystei. 

Kamilis, atrodė, žiūri į šį klausimą su ironija ir 
susižavėjimu. Jis pasakojo toliau: 

- Sulig penktąjį dešimtmetį prasidėjusiu stalininiu 
valymu ir Antruoju pasauliniu karu tie tyrimai bai- 
gėsi. Bet po Stalino mirties vėl ūžtelėjo parapsicholo- 
gijos banga lyg ji visad būtų glūdėjusi rusų sąmonės 
gelmėse. Aš jums papasakosiu vieną anekdotą, kuris 
gerai apibūdina septintojo dešimtmečio mentalitetą. 
Ar žinote mūsų šalies istoriją? 

— Nelabai. 

Jo veide vėl atsirado skeptiška išraiška. 

— Nesate girdėjusi apie XXII partijos suvažiavimą 
1961 metais? 

- Ne. 

- Tas suvažiavimas buvo labai garsus. Tais metais 
pirmą kartą Nikita Chruščiovas viešai pripažino Sta- 
lino nusikaltimus. Jis leido suprasti, kad Stalinas tur- 
būt nebuvo tas didis vadas į šviesų rytojų, kaip buvo 
tvirtinama, bet tironas, padaręs nemažai kriminalinių 
nusikaltimų. Šeimininkas, nuverstas nuo savo pjedes- 
talo. Po kiek laiko jo balzamuotas kūnas buvo iškeltas 
iš mauzoliejaus, kur gulėjo šalia Lenino. 

- Ką tai turi bendro su paranormaliais reiški- 
niais? 

— Per tą patį suvažiavimą žodžio paprašė viena 
moteris, deputatė Darja Lazurkina. Ji kuo rimčiau- 
siai paaiškino, kad jai išvakarėse pasirodė Leninas, 
kuris jai pasakė, kad jis kankinasi gulėdamas mu- 
ziejuje šalia Stalino. Lazurkinos žodžiai nuskambė- 
jo iškilmingiausią suvažiavimo akimirką ir aš galiu 
jus patikinti, kad tas liudijimas suvaidino tokį pat 
vaidmenį nutariant perkelti kūną, kaip Chruščiovo 
kalba. Tokie yra rusai. Mintis, kad miręs žmogus 
grįžta pareikšti savo norų per senos moters sapną, 
nė vieno nenustebino ir neabejotinai buvo laikoma, 
kad suvažiavime dalyvavo ir Leninas. 

Diana jau buvo mačiusi tų didžiųjų partijos mi- 
šių vaizdus - milžiniška salė, pakopomis sustatyta 
tūkstančiai kėdžių, ant jų sėdi komunistų deputa- 
tai, vienos galingiausių epochos nacijų senjorai. Ją 

sujaudino mintis, kad paprastas sapnas galėjo tiek 
sudominti partijos komisarus. Tad sąmonės gelmės 
visais laikais skendo tamsoje. Šalia žmogaus galios 
baimės visada viešpatavo ir kita baimė: pasaulio 
baimė, amžinybės, dvasių baimė, pastarosios, regis, 
persekiojo rusus Sibiro taigos tankynėse. 

- Tęskite, - sušnibždėjo. 

— Nuo to laiko psichologija, paskui iš jos išsi- 
rutuliojusi parapsichologija grįžo įgijusios jėgos. 
Visoje teritorijoje steigiamos laboratorijos. Geriau- 
si institutai, tarp jų Leningrado neurochirurgijos 
institutas, kur buvo tyrinėjami psichiniai reiškiniai 
per sapnus, dar Charkovo psichologijos ir neuro- 
logijos institutas, kur mokslininkai ieškojo galimų 
psichikos dalelių, kurios galėtų paaiškinti telepatijos 
ir psichokinezės reiškinius. Taip pat Novosibirsko 
Sibiro mokslų akademijos padalinys Nr. 8, kur tam 
tikri mokslininkai atliko telepatijos eksperimentus 
su atominio povandeninio laivo karininkais. Tiesą 
pasakius, visa tai nebuvo labai rimta. 

Diana grįžo prie jai rūpimo dalyko: 

— O ką žinote apie TK 17 šioje srityje? 

- Niekad apie tai nesu nei skaitęs, nei girdėjęs. 
Nei žodžio, nei eilutės apie tą padalinį. 

— Kaip paaiškintumėte tokią tylą? 

Kamilis gūžtelėjo pečiais. 

— Tiesą sakant, ta tyla gali reikšti bet ką. Arba 
tai, kad tyrinėtojai absoliučiai nieko nerado, net ką 
parašyti ataskaitoje. Arba priešingai, kad jie padarė 
reikšmingus atradimus. Atradimus, kurie verti būti 
nuslėpti. 

Diana suprato gavusi atsakymą į savo klausimą. 
Tikrai: toje laboratorijoje buvo atrasta kažkas labai 
svarbaus, kažkas, kas ne tik susiję su psichinių gali- 
mybių prigimtimi, bet ir leidžia jas plėtoti. 

Ji nebuvo pamiršusi stebuklų, kurie lydėjo tas 
paskutines savaites. Akupunktūrininkas, išgelbėjęs 
tradicinės medicinos pasmerktą vaiką. Psichologas, 
vien savo dvasios jėga atsegęs saugos diržo sagtį. O 
dabar Eženas Talikas, jis demonstravo tikrą aiškia- 
regystę, numatydamas kosminius reiškinius. Kaip 
gali negalvoti, kad tie žmonės tarp 1969 ir 1972 metų 
savo laboratorijose atrado metodą izoliuoti ir suval- 
dyti okultines žmogaus jėgas? Kaip gali neįsivaiz- 
duoti, kad jie ištisus 30 metų neišdavė tos unikalios 
paslapties? 

Dabar prisiminė Liusjeno pirštus, ant kurių pa- 
žymėta data: 1999 spalio 20-oji. Jos įsitikinimas dar 
sutvirtėjo. Tie vyrai turėjo pasimatyti tokamake. Ir 
šis pasimatymas buvo susijęs su nauja paslaptimi — 
nepaaiškinamu paranormalių galių įgijimu. 

Diana žvilgtelėjo į laikrodžio ciferblatą: spalio 
15-oji. Tėra vienintelis būdas atskleisti šio susitikimo 
paslaptį. Ji išgirdo save klausiant: 

— Jums nebus sunku nuvežti mane į oro uostą? 

Nuo Maskvos iki Mongolijos sostinės Ulan Bato- 
ro reikėjo skristi beveik 8 tūkstančius kilometrų į ry- 
tus. Reisas naktinis, vienintelis nusileidimas Tomske, 
Vakarų Sibire. Per visą kelionę apačioje driekėsi tas 
pats kraštovaizdis: miškas. Ledinė begalybė drebulių, 
guobų, beržų, pušų, maumedžių, augančių retomis 
giraitėmis ir nepereinamais brūzgynais. Diana pri- 
siminė Klodo Andrė žemėlapį ir jame pavaizduo- 
tą monotonišką didybę. Taiga: nuošalūs, laukiniai 
plotai sulig visu žemynu, jie atsivėrė tik Mongolijos 
prieigose ir perėjo į kitą begalybę - stepes. 

Kamilis daugiau nieko negalėjo papasakoti apie 
kelionę po kraštą. Jis į Mongoliją niekad nebuvo įkė- 
lęs kojos. Jo žinios apie TK 17 tebuvo teorinės ir jis 
juo labiau žavėjosi Dianos apsisprendimu. Pasisiūlė 
pasirūpinti bilietais Šeremetjeve. 

Dabar ji centrinėje oro uosto krautuvėje prisipir- 
ko šiltų drabužių, mintyse įvertindama, ką jau turi. 
Priešais veidrodį matuodamasi kailinę Žžieminę ke- 
purę, konstatavo, kad mėlynės pranyko. Jautėsi stipri, 
energinga, žvali. Tiesą pasakius, Diana svaigo nuo 
savo sumanymo. Ir tas svaigulys buvo pavojingas, 
nes trukdė numatyti galimus ekspedicijos pavojus. 

- Super. 

Veidrodyje šmėstelėjo migdolinis Kamilio žvilgs- 
nis. Fizikas akivaizdžiai įvertino, kaip atrodo Dia- 
nos veidas, įrėmintas keistomis sruogomis, užtvertas 
kailiniu priekakčiu. Regis, jis nematė nei mėlynių, 
nei randų, nei tvarsčių. Tik iškėlė pluoštelį šviesiai 
melsvų bilietų ir perspėjo: 

— Nėra ko delsti. Paskutinis lėktuvas į Tomską už 
40) minučių. 

Kamilis su Diana prasibrovė į įsodinimo zoną. 
Kai moteris pamatė skrydžio bendrakeleivius, vėl 
pradėjo būgštauti: jie atrodė taip, lyg eitų į mirtį. 
Sėdėjo sustingę, rankas prispaudę prie savo lagami- 
nų, retkarčiais laidė pasidavusius likimui žvilgsnius 
į lėktuvą, kuris šliaužė į pakilimo taką. 

— Kodėl jie taip atrodo? - paklausė Diana. 

- Jiems Mongolija - tai maždaug pasaulio galo 
sinonimas. 

— Kodėl? 

Kamilis vėl suraukė antakius, o ūsai liko šypso- 
tis. 

— Diana, Mongolija - tai net nebe Sibiras. Tai 
dar toliau, ir ten jau nebeveikia rusų valdžia. Ulan 
Batoras - tai, kas laukia žmonių, - tik vienatvė, šal- 
tis, skurdas. Ir neapykanta. Sovietai laikė šalį savo 
kolonija beveik 100 metų. Šiandien mongolai ne- 
priklausomi ir jie mūsų nekenčia labiau už viską 
pasaulyje. 

Diana įsižiūrėjo į minią, kuri slinko pro kontrolės 
punktą: išsekusios figūros, atsainūs veidai. Jai krito 
į akis vienas dalykas. 

— Kodėl tarp keleivių nesimato nė vieno mongo- 
10? - paklausė ji. 

— Mongolai turi nuosavą kompaniją. Jie veikiau 
nusikirs ranką nei keliaus „Aeroflotu“. Neapykanta, 
žinote, ką tai reiškia? 

Ji nusišypsojo išvargusio Žmogaus šypsena. 

- Spėju. 

— Lik sveika, Diana. Ir drąsiau. 

Jai buvo sunku patikėti, kad po akimirkos tas jau- 
nas katinas dings, kad liks vėl viena. Tokia viena, kad 
nė nepajėgė įsivaizduoti. Vyras apsisuko, paskui iš 
po striukės gobtuvo pasigirdo: 

— Ir nepamirškite: dievai nemėgsta, kai juos kas 
mėgina mėgdžioti. 


Senukas „Tupolev“ trinksėjo kaip traukinys. 
Diana atsidavė keistam naktinio skrydžio sąstin- 
giui. Abejinga salono diskomfortui, sausainių tru- 
piniams vietoj vakarienės, per ryškiai šviesai, kuri 
niekaip negeso ten, kur reikėjo, kad užgestų, nejuto 
ir šalčio, kuris kiaurai skrodė drebantį lėktuvo sa- 
loną. 

Tomske visus išlaipino, tamsoje nuvedė iki pat 
tako galo, iki kažkokio sandėlio. Vieta priminė la- 
zaretą, kur juos izoliavo iš baimės užsikrėsti. Kelei- 
viai tylomis įsitaisė ant palei sienas sustatytų suolų. 
Plikos lempelės šviesoje Diana pastebėjo sukabin- 
tas didžiules nespalvotas nuotraukas. Keistomis 
pozomis šachtininkai su kirtikliais rankose. Šachtų 
panoramos, primenančios kanjonus. Elektros įren- 
gimai, užtverti bokštais ir kabeliais. Visas gamybos 

ir planavimo grožis, į kurį fotografijos grūdėtumas, 
atrodė, dar įterpė purvo ir anglių. 

Dirstelėjo į laikrodį: 10 valanda vakaro Maskvos 
laiku. 3 valanda ryto Ulan Batoro laiku. Bet čia, 
Tomske, įdomu, kelinta čia valanda? Ji pasisuko į 
savo kaimynus ir paklausė jų angliškai. Niekas šia 
kalba nekalbėjo. Tada pasidomėjo kitų keleivių. Ru- 
sai net nepakėlė nosių nuo savo apykaklių. Galiausiai 
vienas senis jai atsakė apytikre anglų kalba: 

- Kam dominti valandos Tomske? 

— Man, man tai įdomu. Mėgstu gaudytis laike. 

Vyriškis nudūrė akis žemyn ir daugiau jų nebe- 
pakėlė. Diana pamatė savo šešėlį, atsispindintį ant 
šachtininkų nuotraukų stiklo, - tokį ištįsusį, siūlo 
pavidalo. Nuėjo atsisėsti ir ūmai pajuto stiprų skaus- 
mą krūtinėje, tarsi būtų trenkęs akmuo. 

Iš atminties iškilo Patriko Langlua vaizdas. Juo- 
do lako akys. Ryškiai sidabrinė plaukų sruogelė. Jo 
pernelyg švarių drabužių kvapas. Ir Dianą prislėgė 
skausmas. Pasijuto vieniša, sutrikusi, paklydusi šio- 
je bekraštėje Žemėje. Bet dar labiau paklydusi pati 
savyje. 

Norėjosi pravirkti. Išsiverkti taip, kaip išsivemti. 
Nuo minties, kad tas vyras galėjo ją mylėti, jo mirtis 
jai pasirodė dar absurdiškesnė, dar nereikalingesnė. 
Nes jei policininkas būtų gyvas, jis tuoj būtų supra- 
tęs, kad Diana - neįmanomumo moteris. Jo prielan- 
kumo ženklai būtų nuslydę per ją it vanduo benzino 
paviršiumi. Ji niekad nebūtų galėjusi atsiliepti į jo 
geismą. Niekad jos pačios geismas nebūtų skirtas 
kuriam nors vyrui. Jis buvo tarsi įsiutęs žvėris, tarsi 

požeminė ugnis, besiblaškanti po kūną ir nerandanti 
jokio išėjimo. 

Diana vėl užmetė akį į savo laikrodžio rodykles, 
kurios sukosi nežinia kur. „Nežaiskite detektyvės 
Alisos“, buvo sakęs jai leitenantas. Ašarų latakėliu 
šoktelėjo šypsena. Ji jau nebe Alisa. Ir net ne de- 
tektyvė. 

Tik jauna moteris, pasimetusi laiko juostų tan- 
kumyne. 

Kelyje į žemyną pabaisą. 

Ją pažadino šviesa. 

Diana atsitiesė nuo krėslo ir priglaudė plaštaką 
prie iliuminatoriaus. Kiek laiko ji miegojo? Vos įli- 
pusi į lėktuvą bemat suzmeko. O dabar ją pakerėjo 
aušra. Užsidėjo akinius ir įsmeigė akis į langą. Ir 
tada violetinėje aušros šviesoje išvydo tai, ko turbūt 
nebuvo nė viename pasaulio krašte ir kas užbur- 
davo visų keliautojų širdis, kai tik jie praskrisdavo 
žemiausius debesis, tvyrančius virš Mongolijos že- 
mės: tai - stepė. 

Jei žalia spalva galėtų liepsnoti, stepę galima būtų 
apibūdinti būtent tokiu švytėjimu. Žaliuojantis, vir- 
pantis degimas. Trykštanti šviesa iš žemės, pašiauš- 
tos varpučio. Liepsnojantis laužas, pliskantis iki pat 
horizonto linijos, ir švelnumas it lengvas atodūsis, 
kurio iki mažiausios properšos sklidina žemė. 

Saulė galėjo kaitinti, kiek norėjo, ji nieku gyvu 
negalėjo sutrikdyti tokios gaivos. 

Diana susirado savo juodus akinius ir įbedė akis 
į tą bekraštį kraštovaizdį. Keista. Jai pasirodė, kad 
visa ta žolynų jūra jau seniai matyta, sava. Matytos 
ir kalvos, išsirikiavusios it žaidimui ir džiūgaujan- 
čios savo įstabia vienatve. Ir tokie šventiški slėniai, 

tarsi apgirtę nuo savęs pačių, skubantys ir amžiais 
nesusitinkantys su horizontu. 

Ji prisislinko prie iliuminatoriaus ir priglaudė 
prie jo kaktą. Nepaisant atstumo, nepaisant variklių 
gaudesio, jos mintys nusklendė iki pat žemės ir pa- 
gavo ganyklų žolės šiugždėjimą, vabzdžių zvimbimą, 
menkiausią gamtos traškesį, kai nurimsta vėjo gūsiai. 
Taip, į šitą Žemę reikia įsiklausyti. Kaip į kriauklę. Į 
žemę, kai gali pajausti visas jos paviršiaus subtilybes, 
paskui dar it tolimą aidą išgirsti trumpakarčių žirgų 
šuoliavimą. Ir galbūt dar giliau duslų pasaulio širdies 
plakimą... 


Ulan Batoro oro uostas - salė netinkuoto beto- 
no sienomis, kur bagažas buvo žymimas kreida ir 
kur vietoj išskridimo ir atskridimo registravimo 
kontorų stovėjo vienintelis medinis suolas, ant jo 
riogsojo visam pastatui skirtas kompiuteris. Pro 
muosius raitelius ant arklių. Visi dėvėjo tradicinius 
nacionalinius drabužius, raibuliuojančius spalvo- 
mis ir šilko diržais. 

Diana neįsivaizdavo, ko dabar turėtų imtis. Už- 
mušdama laiką, pasekė kitais keleiviais ir pasiėmė 
registracijos kortelę. Ruošėsi ją lyg ir pildyti, stovė- 
dama atsirėmusi į sieną. Ir tada dokumento viršu- 
je perskaitė keletą eilučių anglų kalba, jos priminė 
akivaizdų dalyką, apie kurį ji nė mirksnį nebuvo 
pagalvojusi. 

Už nugaros išgirdo balsą: 

- Jūs esate Diana Tiberž? 

Krūptelėjo. Jai šypsojosi jaunas vakarietis. Jis dė- 
vėjo anglų firmos apsiaustą, aksomines medžioklės 
kelnes ir aukštaaulius batus. Dianai toptelėjo: „Ne- 
gali būti toks faras. Tik ne čia.“ 

Ji atšlijo ir geriau įsižiūrėjo į jaunuolį. Jo veidas 
buvo kaip lėlės, kaštoniniai garbanoti plaukai, akiniai 
labai plonais auksiniais rėmeliais ir kelias dienas ne- 
skusta barzda, ji pabrėžė odos įdegį. Nepaisant barz- 
dos, nuo jo bruožų, nuo rusvos odos, nuo neprie- 
kaištingų drabužių dvelkė tvarka, švara, kas Dianai 
sukėlė pavydą - ji pati amžiais atrodė blanki ir kreivai 
šleivai apsivilkusi. 

Vyras prisistatė su lengvu burkuojamu akcentu: 

— Džiovanis Santis. Aš Italijos ambasados atašė. 
Ir esu pratęs priimti visus atvykėlius iš Europos. Jūsų 
pavardę radau kompiuteryje tarp keleivių ir... 

— Ko norite? 

Jis atrodė nustebintas jos agresyvumo. 

— Bet... jums padėti, patarti, jus palydėti, - atsa- 
kė. - Mes esame ne tokioje paprastoje šalyje ir... 

- Ačiū. Viskas bus gerai. 

Diana vėl ėmėsi pildyti kortelę, akies krašteliu 
jį stebėdama. Jaunasis atašė savo ruožtu spygsojo 
į jos veido sužeidimus. Jis neatlyžo, pasitelkdamas 
meilumą: 

- Ir jūs įsitikinusi, kad jums nieko nereikia? 

- Ačiū. Mano maršrutas puikiausiai parengtas. 
Jokių problemų. 

— O viešbutis? - drįso pasidomėti italas. - Ver- 
tėjas? 

Ji atsisuko ir pertraukė jį: 

- Jūs tikrai norite man padėti? 

Džiovanis linktelėjo, kaip linkteli Venecijos džen- 
telmenas. Diana susiraukusi pamosavo savo regis- 
tracijos kortele: 

— Tai štai: aš neturiu šios šalies vizos. 

Italo akys išsprogo, rodydamos baisiausią nuste- 
bimą. 

— Vizos? - pakartojo. 

Antakiai dar aukščiau pasikėlė į du pakibusius 
skliaustus. Tai buvo tokios smarkios nuostabos iš- 
raiška, sklidina tokio nekaltumo, kad Diana nusi- 
kvatojo. Ji suprato, kad ta įstabi grimasa apibrėžė jų 
tolesnių santykių pobūdį. 

Džiovanis rizikuodamas nusisukti sprandą važia- 
vo tiesia kelio linija į Ulan Batorą. Administracinei 
problemai tvarkyti jam nereikėjo ir valandos. Tada 
Diana suprato, su kuo turi reikalą: su popierizmo 
magu, žmogumi, kuris kalbėjo mongoliškai taip pat 
laisvai, kaip prancūzų ar italų kalbomis. Nuo šiol ji 
atsidūrė Italijos ambasados globoje. Lyg ir netikėta 
viešnia, bet ši nauja padėtis jos nė kiek netrikdė. 
Bent kol kas. 

Diana atidarė langelį ir iškišo laukan galvą. Bal- 
tos kelio dulkės kaipmat išdžiovino gerklę. Jautė, 
kaip skeldėja lūpos. Kaip vėjo greičiu išsausėja oda. 
Tolumoje buvo miestas, plokščias ir pilkas kaip sky- 
das su dviem iškilusiais didžiuliais termoelektrinės 
kaminais. 

Diana užsimerkė ir pilnais plaučiais įkvėpė saus- 
ringo oro gurkšnį. Ji šūktelėjo, savo balsu perrėkda- 
ma visureigio krioksmą. 

— Jaučiate, koks oras? 

—- Ką? 

— Toks... sausas. 

Iš Džiovanio apsiausto apykaklės pasigirdo juo- 
kas. Atsakydamas šūktelėjo: 

- Jūs niekad nekeliavote po Vidurinę Aziją? 

— Ne. 

- Iki artimiausios jūros daugiau nei 3 tūkstančiai 
kilometrų. Čia temperatūrų skirtumų nesušvelnina 
joks drėgnas vėjas, joks pasatas. Žiemomis tempera- 
tūra nukrinta mažiausiai iki 50 laipsnių. Vasaromis 
pašoka virš 40 laipsnių karščio. Per vieną dieną ga- 
lima stebėti 40 laipsnių temperatūros skirtumą. Tai 
griežtai žemyninis klimatas, Diana. Švarus ir rūstus 
klimatas be jokių niuansų. 

Jis džiaugsmingai nusijuokė: 

— Sveika atvykusi į Mongoliją! 

Ji vėl užsimerkė ir leidosi liūliuojama kelio duo- 
bių. Kai vėl atsimerkė, buvo įvažiavę į miestą. Ulan 
Batoras - stalininės architektūros miestas, išvagotas 
plačių prospektų, kai kurių asfaltuotų, bet dažniau 
plūktos žemės, apstatytų milžiniškais pastatais su 
aukštais, siaurais it skustuvo ašmenys langais. Šių 
milžinų šešėlyje glaudėsi nedideli kvartalai, vienodi 
ir liūdni. Viskas atrodė sumanyta, nubraižyta ir pa- 
statyta vienu metu ir tai atliko architektai, skubantys 
įgyvendinti didžiuosius socialistinės urbanizacijos 
principus: didybė ir galybė valdantiesiems, simetrija 
ir monotonija paprastiems mirtingiesiems. 

Tačiau gatvėmis vaikštinėjo gyventojai, kurie 
paneigė tą globalinį projektą. Dauguma dėvėjo tra- 
dicinį deel, kaip tą drabužį pavadino Džiovanis: tai 
pamuštas vata chalatas, dygsniuotas, su įstrižu už- 
segimu, per liemenį surištas medžiagine juosta. Dar 
kiti jojo arkliais; tarp japoniškų markių automobilių 
ir keleto juodų čaikų jie atrodė lyg supainioję amžius 


327 


ir ne ten pakliuvę. Toks kontrastas pabrėžė numa- 
nomą šalyje dvikovą: Stalinas ir Čingischanas. Ir jei 
palyginsi sienų plyšius ir drabužių spalvų Žaismę, 
dėl nugalėtojo vardo neteks abejoti. 

Diana pamatė didžiulį viešbutį, ten automobilių 
stovėjimo aikštelė buvo gausiai pristatyta mašinų. 
Ji paklausė: 

- Čia nestosime? 

- Į viešbutį nevažiuosime. Nėra vietų. Kažkoks 
suvažiavimas. Nesijaudinkite, jus apgyvendinsime 
Gandano budistų vienuolyne netoli miesto. Vienuo- 
liai turi kambarių kaip tik laikiniems svečiams. 

Po kelių minučių jie privažiavo didžiulį betono 
bloką, aptvertą nuo laiko apgliaumijusių raudonų 
plytų siena. Pastatas neturėjo nieko ypatinga, išsky- 
rus stogą su užraitais, visiškai kinų stiliaus. Aptva- 
ro viduje, priešingai, kiekviena smulkmena buvo 
viena už kitą žavingesnė. Akmeninės sienos švy- 
tėjo ochros patina. Kiemas - paprastas cementinis 
paviršius - buvo nuklotas nukritusiais lapais, jie 
šiugždėjo pažeme it liepsnelės. Langų apvadai, pa- 
tamsėję ir apsilaupę, panėšėjo į paslaptingus rėmus, 
kurie žadino pasilenkti ir nerti į vienuolyno slapty- 
bes. Po akimirkos, įėjus pro įspūdingus medinius 
vartus, atsivėręs vaizdas virsta auksiniu lopšiu, jis 
prikausto žvilgsnį ir užburia širdį brangių dulkelių 
švytėjimu. 

Diana žengtelėjo kiek pirmyn ir vidinio kie- 
mo dešinėje pastebėjo maldų malūnus. Didžiulės 
vertikalias statines, be paliovos besisukančias ant 
savo ašies. Panašių buvo mačiusi Kinijoje, Tibeto 

pasienyje. Jau vien mintis, kad tikinčiųjų surašyti 
ir sudėti į tas statinaites popierėliai ten maišomi, 
mėtomi, blaškomi lyg karšto uolumo dalelės, ją 
pakerėjo. 

Pasirodė vienuoliai. Buvo visai nepanašūs į tuos 
nuskustus ir sukultūrintus Ra Nongo bonzas Tailan- 
de. Dėvėjo ilgą raudono audeklo vienuolio drabužį 
ir mūvėjo ilgus odinius batus riestais galais. Jie šyp- 
sojosi Džiovaniui, bet jiems, regis, sunkiai sekėsi 
atsikratyti prigimtinio niaurumo, to raitelių, ilgai 
gyvenusių stepės atskirtyje, rūstumo. Galop italas 
akies mirktelėjimu Dianai davė suprasti, kad viskas 
sutvarkyta. 

Ją apgyvendino mažame medžio lentutėmis 
išmuštame kambarėlyje ir jai buvo gera atsidur- 
ti vienai. Džiovanis pažadėjo pasirūpinti būtinais 
leidimais keliauti į šalies šiaurę. Diana privalėjo 
šiek tiek paaiškinti savo planus. Šįkart pasakė, kad 
rengia knygą apie sovietinių mokslo centrų liekanas 
Sibire ir Mongolijoje. Inteligentui mintis patiko: 
„Matau, - pakomentavo, - tai iš šiuolaikinės arche- 
ologijos srities.“ Ir tučtuojau pasisiūlė ją palydėti. 
Iš pradžių Diana atsisakė, paskui atitoko. Ji netu- 
rėjo jokių galimybių viena ir dar laiku nusigauti 
iki tokamako. 

Apie ketvirtą valandą popiet nusileido į vienuoly- 
no kiemą. Norėjo pasimėgauti kiemo ramybe. Jokių 
kvapų, tik degintos žolės aromatas, sklindantis iš 
aplinkinių stepių. Jokio garso, tik tolimas kanopų 
trinksėjimas, aidu atsimušantis į gelsvai rusvas sie- 
nas. Nė vieno veido, nebent kartkartėmis šmėsteli 

verandos prieblandoje pavieniai vienuoliai, įsisupę 
į savo plytų spalvos togas. 

ia viešpatavo aiškus, stulbinamas tyrumas. Saulė. 
Šaltis. Medis. Akmuo. Ir daugiau nieko. Retkarčiais 
tik sudejuodavo vertikaliosios statinaitės, lėtai suk- 
damosi, ir liūliavo tą pojūčių kvintesenciją. Diana 
šyptelėjo. Viskas šitoje vietovėje buvo svetima ir vis 
vien ji jautėsi keistai artima tam raudonų nukritusių 
lapų kilimui, tai saulei, kuri tiesė savo šešėlius. Dia- 
na prisiminė pradinės mokyklos kiemą, akmenis, į 
kuriuos sukaupdavo visą savo dėmesį, įsismelkdama 
į slėpiningą pasaulio sandarą. Čia ji rado tą pačią kie- 
tumo ir švelnumo, šalčio ir šilumos samplaiką, kuri 
vaikystėje per pertraukas visiškai užvaldydavo. 

Netikėtai pakilo ir nuskrido balandžiai. Spar- 
nų plazdėjimas ataidėjo iki Dianos tarsi popierinė 
širma, kai ją staigiai užtrauki. Tas akimirksnis jai 
regėjosi toks ryškus, toks intymus, lyg iškilęs iš jos 
pačios lūkesčių, iš jos pačios troškimų. 

Žingsniai už nugaros. 

Kieme pasirodė Džiovanis, įsispraudęs į neper- 
šlampamą striukę, atgalia ranka glostydamas barz- 
dą. Vienas malonumas stebėti tą žmogų. Dianai jis 
priminė mažą berniuką, kuris gavo per daug sal- 
dumynų. Arba tas silpnai apšviestas italų tratorijas, 
kur vitrinose blizga pernelyg spalvingi pyragaičiai. 
Visa jo esybė priminė tokį nekaltą potraukį, tokį 
smaguriavimo signalą, kuris užklumpa lygiai penktą 
valandą... 

Ji tikėjosi, kad jaunuolis ištars kokius įstabius 
žodžius - tobulai teisingus žodžius, kuriuos derėtų 

inkrustuoti į akimirkos brangakmenį. Bet italas už- 
dėjo ranką ant pilvo ir paklausė: 
— Ar nenorėtumėte kiek užkąsti? 

Džiovanis ją nuvedė tiesiai į vienuolyno valgyklą. 
Pasak jo, vienuoliai gamino geriausius mieste booz - 
tai mongolų patiekalas: koldūnai, įdaryti ėriena. 
Popietę italas surinko visus būtinus leidimus ir ryt 
rytą, pirmą valandą, jie išvyksta. Kad negaištų laiko, 
nutarė nakvoti vienoje antro aukšto celių. Baigė savo 
aiškinimus plačia šypsena. Vyras akivaizdžiai buvo 
nutaręs nebepaleisti Dianos nė per žingsnį. 

Jai širdis neleido atsakyti tuo pačiu. Tas artu- 
mas, nusitiesęs tarp jųdviejų, ją trikdė, net erzino. 
Ji jautėsi dar labiau paveikta Patriko Langlua - jo 
žemo balso, švaros kvapo, jo humoru pažymėtų 
gestų. Italo akiplėšiškas įsikišimas į jos gyvenimą 
žeidė tuos prisiminimus, kažkuria prasme niekino 
jo atminimą. 

Valgykloje Diana atsisėdo kitoje didžiulio sta- 
lo pusėje, priešais Džiovanį, bet kiek pasitraukusi 
į šoną. Sunku įsivaizduoti drauge pietaujančius ir 
tokius nutolusius vienas nuo kito žmones. Diplo- 
matas nesuko sau galvos - matyt, jis spėjo apsiprasti 
su Dianos paslaptimis. Jis, galima sakyti, panardino 
savo ranką į booz ir su pavydėtinu apetitu dorojo 
koldūnus. O ji tik knebinėjosi po raguolį atsisaky- 

dama prisiliesti prie tų didžiulių, riebalais aptekusių 
gabalų, kurie ir buvo nacionalinio pasipriešinimo 
patiekalas. 

Italas be paliovos tarškėjo. Iš tikrųjų jis buvo 
etnologas. Dešimtąjį dešimtmetį parašė disertaciją 
apie Sibiro tautelių, konkrečiai, apie tungūzų ir ja- 
kutų persekiojimą komunistinės valdžios metais. Jis 
stengėsi nukeliauti į poliarinio rato tundrą, bet vėla- 
vo leidimai ekspedicijai. Tada pasuko į diplomatiją 
ir gavo šį darbą Ulan Batore, nes niekas jo nenorėjo. 
Pagautas entuziazmo, jis įniko tyrinėti šios naujos 
jam teritorijos tauteles. 

Diana išsiblaškiusi klausėsi pasakojimo. Jai neda- 
vė ramybės kita detalė: tuščioje prastai apšviestoje sa- 
lėje pietavo dar vienas vyras. Jis atrodė vakarietiškai 
ir nešiojo juodus akinius. Atrodė šešiasdešimtmetis, 
bet aukštyn sušukuoti gelsvos tabako spalvos plaukai 
netiko jokiam amžiui. Džiovanis atrodė nepastebėjęs 
to keisto tipo. Jis atstūmė lėkštes ir ištraukė iš savo 
kuprinės nešiojamąjį kompiuterį. 

— Savo kompiuteryje sudėsčiau mūsų maršrutą. 
Norite užmesti akį? 

Diana apėjo stalą ir pasilenkė prie šviečiančio 
ekrano. Ten buvo Mongolijos žemėlapis. Visi pava- 
dinimai surašyti kirilica. Džiovanis savo kursoriumi 
parodė juodą apskritimą centre. „Mes - čia.“ Paskui 
nutiesė ilgą įstrižą brūkšnį aukštyn iki žydro taško 
prie Rusijos sienos, vaizduojančio, aišku, ežerą. 

- Vykstame ten. Į Cagan Nūrą. Prie Baltojo ežero. 

Linija kirto beveik visą žemėlapio plotą. 

— Tai... taip toli? - paklausė Diana. 

— 1000 kilometrų į šiaurės rytus, taip, toli. Pir- 
miausia skrisime iki Mioriono. Čia. Paskui kitu lėk- 
tuvu iki Cagan Nūro kaimo. Tada turėsime pirkti 
elnius, antraip neprisikasime iki ežero. 

- Elnius? 

— Ten nėra jokio kelio. Nenuvažiuosi jokia ma- 
šina. 

— Bet... kodėl ne arkliais? 

— Mums teks pereiti daugiau nei trijų tūkstančių 
metrų aukščio tarpeklį. Tokiame aukštyje jau prasi- 
deda tundra. Teauga samanos ir kerpės. Joks arklys 
ten negalės išgyventi. 

Diana pradėjo suvokti žygio mastą. Tarsi norė- 
dama nusiraminti, akimis paieškojo kokios deta- 
lės, kokio pažįstamo daikto. Žvilgsnis užkliuvo už 
termoso, padėto ant stalo. Raudono lako cilindras 
su atspaustomis kinų gėlėmis. Ji įsipylė dar vieną 
plaukiojančius rausvame skystyje. Pasitikslino: 

— Kiek nuo Ulan Batoro iki Cagan Nūro kaimo 
užtruksime kelionei? 

— Vieną dieną. Jei pavyks įsėsti į abu lėktuvus. 

— O paskui kiek laiko užims kelias iki ežero? 

— Drįsčiau tvirtinti: vieną dieną. 

- O nuo ežero iki tokamako? 

- Tik kelios valandos. Laboratorija ten netoli, už 
pirmosios Koridol Saridago kalnų grandinės. 

Ji prisiminė lemtingą datą - spalio 20-oji - ir pa- 
skaičiavo. Jei išvyktų ryt, spalio 17-ąją, galėtų būti 
ten laiku ir net viena diena anksčiau. Siurbtelėjo ar- 
batos ir pasidomėjo: 

—- Ojjūs ten kada nors esate buvęs? 

— Niekas ten nėra buvęs! Iki pat dešimtojo dešim- 
tmečio vidurio ten dar buvo uždrausta zona ir... 

— Ką jūs žinote apie tokamaką? - paklausė Dia- 
na. 

Džiovanis nutaisė abejojantį veidą. 

— Ne kažin ką, - atsakė. - Tai centras, kur bū- 
davo atliekama atomo sintezė, manau. Negaliu ko 
nors daugiau apie tai pasakyti. Tai išties ne mano 
sritis. 

— Jūs žinojote, kad prie TK 17 buvo įsteigta pa- 
rapsichologijos laboratorija? 

- Ne. Pirmąkart girdžiu. Ši sritis jus domina? 

— Mane domina viskas, kas susiję su tuo cen- 
tru. 

Džiovanis staiga susimąstė. Po akimirkos sumur- 
mėjo: 

— Juokinga, kad apie tai prakalbote. 

— Kodėl? 

— Nes aš jau turėjau reikalų su tomis laboratori- 
jomis, kai rašiau daktaro disertaciją. 

Diana nusistebėjo: 

— O aš maniau, kad jūsų darbas buvo susijęs su 
Sibiro tautelių persekiojimu. 

— Tikrai taip. 

- Tikrai taip kas? 

Italas nutaisė konspiratoriaus išraišką. Jis metė 
žvilgsnį į vyrą su juodais akiniais ir nusišaipė: 

— Atsargiai, slavų šnipai. 

Jis pasislinko arčiau, abi alkūnes įremdamas į 
stalą. 

- Klausykite, - tarė, - vienas mano disertaci- 
jos skyrius buvo pašvęstas religiniams persekioji- 
mams nuo 1950 iki 1960 metų. Įprasta manyti, kad 
Chruščiovo laikai buvo liberalesni, bet religiniu 
požiūriu tai netiesa. Iš tikrųjų nuo represijų ypač 
kentėjo mažumų kontfesijos; iš krikščionių, pavyz- 
džiui, baptistai, bet taip pat budistai ir animistai 
iš tų tautelių, kurios gyveno taigoje ir tundroje. 
Tada Chruščiovas įsakė uždaryti į kalėjimus visus 
lamas, visus šamanus, paskui sudeginti šventyklas 
ir šventoves. 

- O koks ryšys su parapsichologijos laboratori- 
jomis? 

- 1992 metais savo disertacijai galėjau rinkti 
duomenis iš garsaus archipelago gulago archyvų: 
Norilsko, Kolymos, Sachalino, Čiukotkos... Trumpai 
sakant, aš surašiau visus šamanus, kurie kalėjo tose 
darbo stovyklose. Tai buvo nuobodus, bet lengvas 
darbas: kiekvieno kalinio tautybė buvo įrašyta re- 
gistruose, taip pat ir jo įkalinimo priežastis. Ir tada 
pamažiukais nustačiau neįtikimą dalyką. 

- Kokį? 

— Nuo septintojo dešimtmečio pabaigos daug ša- 
manų - jakutų, nencų, samojedų - buvo perkelti. 

- Perkelti kur? 

Italas metė žvilgsnį į geltonplaukį vyrą, sėdintį 
it ištiktą stabo. 

- Čia jau darosi karšta, - atsiliepė jis, - aš pase- 
kiau jų pėdsakais ir nustačiau, kad jie buvo išsiųsti 
ne į kitas stovyklas, bet į laboratorijas. 

- Laboratorijas? 


336 


— Taip, tokias, kaip Novosibirsko Sibiro mokslų 
akademijos padalinys Nr. 8. Parapsichologijos la- 
boratorijas. 

Italas atrodė pakerėtas savo atradimų. Nuo jo 
akinių šviesa rikošetu atsimušė jo vyzdžiuose. Jis 
tarė - balsas virto šnabždesiu: 

— Suprantate, ar ne? Savo eksperimentams parap- 
sichologai ieškojo žmonių, pasižyminčių telepatiniais 
gabumais, paranormaliais suvokimo sugebėjimais. O 
šiuo požiūriu gulagas sudarė tikrą vivariumą, nes 
jame kalėjo daugybė Azijos burtininkų. 

Diana nenorėjo sutikti su tokia nauja versija. 

— Niekur nėra patvirtinimo, kad tie šamanai tu- 
rėjo bent kokių menkiausių galių! 

- Aišku. Šiaip ar taip, nemanau, kad jie būtų at- 
skleidę savo paslaptis rusų mokslininkams. Bet tie 
žmonės žinojo, ką reiškia transas, hipnozė, meditaci- 
ja... visa tai, kas vadinama modifikuotomis sąmonės 
būsenomis. Tad jie parapsichologiniuose eksperi- 
mentuose sudarė privilegijuotų subjektų luomą. 

Diana pasijuto bąlanti. Ji pamanė apie TK 17 ir 
dar kartą paklausė savęs: ar galimas dalykas, kad 
laboratorijos mokslininkai rado būdą iššifruoti ir 
perimti šamanų galias, kurias ištyrė savo sektoriuje. 
Ji paklausė: 

— O kąjūs sužinojote apie tuos eksperimentus? 

— Tai pats slapčiausias sovietinio mokslo sekto- 
rius. Iš to, ką galėjau paskaityti, ne kažin ką sužino- 
jau. Kas žino, kas dėjosi tose laboratorijose? Neno- 
rėčiau atsidurti tų šamanų vietoje. Rusai turėjo juos 
laikyti paprastomis jūros kiaulytėmis. 

Ji įsivaizdavo tuos žmones, atplėštus nuo savo 
žemės, uždarytus šaltose stovyklose, paskui daly- 
vaujančius okultiniuose eksperimentuose. Gerkle 
lyg jūros potvynis kilo vėmulys. 

- TK 17-oje, - paklausė ji, - jie turėjo tirti cevenų 
šamanus, ar ne“ 

Džiovanis nusistebėjo: 

- Iš kur žinote tą žodį? 

- Ieškojau informacijos apie tą regioną. Manote, 
kad jie įpainiojo cevenus? 

- Jokios galimybės. 

— Kodėl? 

— Nes nuo 1960 metų nebeliko cevenų tautos. 

— Ką jūs sakote? 

- Visiškai abejonių nekeliančią tiesą. Tai patik- 
rintas faktas, kurį neseniai įrodė daugelis mongolų 
etnologų. Cevenai neišgyveno kolektyvizacijos. 

- Papasakokite smulkiau. 

- Išorinėje Mongolijoje kolektyvizacija įsigalėjo 
tik šeštojo dešimtmečio gale. 1960 metais asamblėja 
išleido dekretą, skelbiantį, kad šalyje nebeliko jokios 
privačios nuosavybės. Visa teritorija suskaldyta, pa- 
dalyta, organizuoti kolūkiai. Klajokliai buvo paversti 
sėsliaisiais. Jų jurtos buvo nugriautos ir pastatyti gy- 
venamieji namai. Jų galvijai konfiskuoti, paskui išda- 
lyti kitiems. Cevenai su tokia padėtimi nesutiko. Jie 
verčiau nudobė savo galvijus nuosavomis rankomis, 
bet neatidavė jų partijai. Tada buvo žiema, dauguma 
jų mirė badu. Aš kartoju jums: šios tautos nebėra. 
Šiandien, be abejonių, yra likę keli tos tautos žmonės, 
bet jau nutautėję, vedę ar ištekėję už mongolų. 

Diana įsivaizdavo slėnius, nuklotus kruvinais el- 
nių lavonais. Skerdynės, suruoštos savo pačių maisto 
ištekliams. Savotiška kolektyvinė savižudybė. Ji įsi- 
vaizdavo moteris, vaikus, kurių gyvybės gęsta nuo 
šalčio ir bado. Sulig kiekvienu žingsniu ji artėjo prie 
Blogio epicentro. 

Ir vis vien šis faktas nesutapo su jos žiniomis. 
Diana turėjo įrodymų, kad cevenai - ir jų tradici- 
jos —- gyvuoja iki šiol. Tai įrodė jau vien „Liuu-Si- 
Anų egzistavimas. Jie buvo cevenų tautybės, kalbėjo 
cevenų kalba. Sergėtojai, kuriuos paskyrė šamanai. 
Tad Džiovanis klydo, bet ji nesiruošė aiškintis. Tai 
buvo dar viena paslaptis šalia aibės kitų paslapčių ir 
neįmanomybių, kurios žymėjo jai kelią. 

Italas dabar ieškojo telefono kištuko, mat norėjo 
peržiūrėti elektroninį paštą. Šis jo blaškymas po val- 
gyklą pažadino Dianos galvoje tolimą prisiminimą, 
beveik pamirštą, bet staiga jis nušvito lyg nugludin- 
tas deimantas. Kai Patrikas Langlua ją vežė namo po 
Sen Žermeno prie Lė žudynių, pasakė: „Vieną gražią 
dieną, kai norėsiu jums atvirai išsipasakoti, pasiųsiu 
laiškutį elektroniniu paštu.“ 

Ojei policininkas jai parašė elektroninę žinutę ry- 
tojaus dieną, kai manė, kad ji galutinai pabėgo? Mak- 
telėjo smakru į Džiovanio kompiuterį ir paklausė: 

- Ar galėsiu patikrinti jūsų kompe savo pašto 
dėžutę? 

Jie įsitaisė vienoje vienuolyno auditorijų. Sienos 
buvo apkaltos eglinėmis lentutėmis, o grindys - plačių 
lentjuosčių parketas. Mokykliniai suolai dar labiau 
pabrėžė medienos gausą. Vienintelė lempelė skleidė 
silpną šviesą ir medinius paviršius nudažė rausvais ir 
auksiniais atspalviais. Visa, atrodė, alsavo kantrybe 
ir susikaupimu, vienuoliai kasdien sėdėdavo palinkę 
prie savo knygų tuose keliuose kvadratiniuose met- 
ruose - tikri šviesuliai, paskendę meditacijose. 

Jie įjungė kompiuterį į vienintelį telefono kištuką. 
Iš džentelmeniškumo Džiovanis leido Dianai pirmai 
peržiūrėti paštą. Jie naudojo tą pačią paieškos ir ryšio 
programą. Keliais pelės spustelėjimais ji priėjo prie 
savo failo ir atidarė pašto dėžutę. Žinutės sukrito į 
vieną vardų ir žinomų trumpinių lapą. 

Užteko kelių sekundžių surasti tam, ko ieškojo. 
Tarp spalio 14 dienos pašto vienas laiškas buvo pa- 
sirašytas Langlua. Pranešimas atėjo 13 valandų 45 
minutės arba prieš pusvalandį iki jos pokalbio su juo 
telefonu iš Nicos ligoninės. Diana teisingai numatė: 
policininkas, manydamas, kad ji išnešė kudašių, pa- 
liko kelių eilučių elektroninį laiškelį vildamasis, kad 
ji perskaitys tai, ką jis atskleidė. 

Moteris spustelėjo ant nedidelio ženklelio ir pa- 
matė atsidarantį pranešimą. Tiesiogine žodžio pras- 
me pajuto, kaip daužosi krūtinėje širdis. 


Nuo: Patriko Langlua 
Kam: Dianai Tiberž 
1999 spalio 14 


Diana, 


Kur jūs? Jau seniai visi mano 
vyrai seka jūsų įkandin. Kas jums 
dar šovė į galvą? Kad ir kur būtu- 
mėt, kad ir ką nusprendėte, priva- 
lote žinoti naujausias žinias. Kai 
perskaitysite šį pranešimą, turite 
man paskambinti. Jums nieko kita 
nelieka, tik pasitikėti manimi. 


Diana spustelėjo pelę ir išsivyturiavo tekstas: 


Šįryt man paskambino vokiečių 
tardytojai. Jie nustatė, kad van 
Kaenas daugybę kartų pervedinė- 
jo pinigus vienai jaunai porai iš 
Potsdamo, jis netoli Berlyno. Pa- 
aiškėjo, kad Rutai Finster „Die 
Charitė“ ligoninėje buvo operuoti 
kiaušintakiai ir ten 1997 metais ji 
susipažino su van Kaenu. Akivaizdu, 
kad vyras tapo jos meilužiu. 

Bet čia nesvarbu, svarbu, kad 
toji moteris, po operacijos tapusi 
nevaisinga, praeitą rugsėjį įsi- 
vaikino mažytį vietnamietį iš Ha- 
nojaus našlaičių prieglaudos, kuri 
buvo dosniai finansuojama paties van 
Kaeno. 


Diana įtempė veido raumenis, kad nesuriktų. Vėl 
spustelėjimas. Vėl išplaukė tekstas: 


Aš tuoj puoliau ieškoti infor- 
macijos apie Filipą Toma, kitaip 
Fransua Briunerį. Per valandą ra- 
dau tai, ko ieškojau: tais pačiais 
1997 metais buvęs šnipas ėmė glo- 
boti savo bendradarbę Martiną Ven- 
doven, 35 metų moterį, fovistinio 
meno specialistę. Ypatinga žymė: 
ištekėjusi moteris serga kiauši- 
džių nepakankumu ir negali turėti 
vaikų. Rugpjūčio gale ji įsivaiki- 
no mažytį kambodžietį „Siem-Reap“ 
centre, jis įsikūręs netoli Ankoro 
šventyklų. Įvaikinimą organizavo 
Kambodžos fondas, kurio vienas pa- 
grindinių rėmėjų - Filipas Toma. 


Diana sėdėjo įsmeigusi akis į eilutes. Kiekvienas 
žodis smigo į kūną skaudžiai it vinis. 

Aišku, tie panašumai negali būti 
paprasti sutapimai. Tie žmonės buvę 
komunistai, jų praeitis tokia pat, 
jie susiję ir su Mongolija, ir su 
tokamakuų, išsinarpliojo iš padė- 
ties iškviesdami tuo pat metu azi- 
jiečių vaikus. Be jokių abejonių, 
tai Sergėtojai, kilę iš atominio 
centro regiono. 

Diana, aišku kaip dieną, pati ne- 
žinodama įvaikinote berniuką, ku- 
rio reikia vienam jūsų artimųjų. 
Tai turi būti pagyvenęs žmogus, 
galbūt susijęs su sovietine praei- 
timi. Kas jis gali būti? Turite jį 
nustatyti. Ir tada pasakyti man. 

Ypač svarbu mums kuo greičiau 
susisiekti. 

Karlas Gustavas Jungas sakyda- 
vo, kad ne autoriai pasirenka savo 
personažus, o personažai pasirenka 
autorius. Manau, tas pats ir kal- 
bant apie likimą. Kai užsimerkiu, 
bandau jus įsivaizduoti ištekė- 
jusią, laimingą, kelių be jokios 
praeities vaikų motiną. Nenoriu 
jūsų įžeisti, bet man nepavyksta. 
Ir tai komplimentas. Paskambinki- 
te man. 

Bučiuoju. Patrikas 

Vienu klavišo paspaudimu Diana ištrynė doku- 
mentą. Džiovanis, iš diskretiškumo stovėjęs už kelių 
metrų nuo jos, priėjo ir paklausė: 

— Naujienos geros? 

Ji nepajėgė pakelti akių. Lyg neišgirdusi atsakė: 

- Eisiu gulti. 

Visa atsitiko Liuberono viloje tą vakarą, kai pa- 
galiau nutilo vabzdžiai. Diana ypač įsiminė spalvas, 
kurios sulig sutemomis vis tirštėjo. Akmenų skal- 
dyklos ochra, apačioje - guobos ir pušys. Dangaus 
rausvi ir violetiniai gaisai pamažu sklido po sutemas. 
Ir tokia šalta, tokia dirbtinė pliuškenančio už kelių 
metrų nuo namų baseino mėlynė. 

Vyriškis kalbėjo ramiu, rimtu balsu vis užsitrauk- 
damas cigarą, o ji sekė, kaip dūmų užraitai dingsta 
vakaro miglose. Įsivaizdavo, kokios didžios svajonės, 
kokie galingi atgarsiai susigeria į visam tam abejingą 
gamtą. 

1997 metų rugpjūtį jai patarė įsivaikinti berniuką. 
Diana jau buvo mąsčiusi apie tai, bet tas vakaras jos 
pasirinkimą sutvirtino. 

Nepraėjus nė metams, 1998-ųjų kovą, jis pasiūlė 
asmeniškai tarpininkauti, kad pagreitintų įvaikini- 
mo procedūras. Jis galėjo iškviesti Socialinės rūpybos 
departamento direktorių. Galėjo susisiekti su sociali- 
nių reikalų ministru. Jis galėjo viską. Diana pradžio- 
je atsisakė, paskui, sužinojusi, kad jos kandidatūra 
nustumta į užmarštį, priėmė jo paramą su vienintele 
sąlyga - kad apie tai nesužinotų jos motina. 

Po kelių mėnesių gavo sutikimą ir galėjo kreiptis 
į tarptautines įvaikinimo įstaigas. Vyriškis jai re- 
komendavo vieną našlaičių prieglaudą, remiamą 
organizacijos, kurią pats finansavo: tai buvo „Boria- 
Mundi“ fondas. 

Rugsėjį Diana išskrido į Ra Nongą ir pasiėmė iš 
ten Liusjeną. Tiksliai prisimena: tą autokatastrofos 
vakarą, kai ji atsivežė berniuką pas motiną, patėvis ją 
pasivijo ant laiptų aikštelės ir stebeilijo vaiką. Jis jai 
pasirodė sujaudintas, paskui, ko nieku gyvu nebuvo 
įmanoma numatyti, ją pabučiavo. Tą akimirką Diana 
nesuprato kodėl. Nenorėjo patikėti, kad tai buvo jo 
primityviausias mėginimas meilintis. Ir buvo teisi. 
Bučinyje slypėjo kita realybė. Realybė užslėptu vei- 
du žmogaus, kuris įgijo savo Sergėtoją. Žmogaus su 
pasibaisėtina praeitimi, užsimaskavusio po neįžvel- 
giama šypsena ir laukusio tikslios datos, kada galės 
grįžti į niaurias jaunystės žemes. 

Šarlis Elikianas, 58 metų. Daugybės psichologi- 
jos kabinetų pramonininkams savininkas, garsiausių 
Prancūzijos Žmonių asmeninis patarėjas, strategi- 
nis keleto ministrų ir politinių asmenybių patarėjas. 
Įvaizdžio ir įtakos žmogus, jis maišėsi aukščiausiuo- 
se valdžios sluoksniuose, bet niekad neprarado savo 
altruistinių ir humanistinių savybių. 

Diana nieko nežinojo apie jo praeitį. Išskyrus tai, 
kas galėjo turėti sąsajų su byla: Šarlis Elikianas buvo 
kairiųjų pažiūrų, trockininkas. Bent tai jis dekla- 
ruodavo žėrinčiomis akimis, prisimindamas savo 
neramią jaunystę. Bet, šiaip ar taip, jis turėjo būti 
grynas, atsidavęs komunistas, partijos narys, kuriam 

užteko fanatizmo 1969-aisiais peržengti Geležinę 
uždangą kaip padarė Filipas Toma. Elikianas buvo 
pakankamai protingas, kad dabar pripažintų pusiau 
teisybę ir taip niekais paverstų bet kokius tiesos apie 
jo praeitį ieškojimus. 

Diana gana gerai įsivaizdavo jį jauną ir liekną, 
šauksmais išreiškiantį savo nepasitenkinimą 1968 
metų gegužę ant barikadų. Gerai įsivaizdavo, kaip 
jis susitinka su Filipu Toma Nantere, ant suolelio 
psichologijos fakultete. Žlugus Paryžiaus sukilimui, 
abu vyrai turėjo sulieti savo įkarštį beprotiškam pro- 
jektui: įsikurti pačioje raudonojo žemyno širdyje. Be 
abejonių, drauge jie karštai domėjosi psichinėmis 
galiomis ir vylėsi patobulinti savo žinias SSRS. 

Vaizdas ima ryškėti. Atvykę į Sovietų Sąjungą abu 
perbėgėliai įkūrė tokamake parapsichologijos labo- 
ratoriją. Tada jie dalyvavo TK 17 bandymuose. Pri- 
klausė tam būriui žmonių, kurie siekė neįmanomo. 

Savo mažyčiame kambarėlyje Diana naktinės 
lempelės nedegė. Ji su visomis drapanomis palindo 
po antklode ir susirietė į kamuolį, kelius prispaudusi 
prie krūtinės. Daugiau nei tris valandas svarstė. Ir 
jos įsitikimas nepaliovė tvirtėti. Ji buvo apgauta, ja 
buvo manipuliuojama, savo patėvio buvo naudojama 
Įstabią savo Sergėtojo motiną. 

Dabar pabandė surikiuoti kitus įvykius nuo pat 
Liusjeno atsidūrimo Paryžiuje. Dėl jai nežinomos 
priežasties Filipas Toma ir Šarlis Elikianas šiandien 
virto priešais. Štai kodėl muziejininkas pabandė su- 
naikinti Elikiano pasiuntinį - taip jis sumanė neleisti 

anam sužinoti susitikimo datos ir sutrukdyti atvykti 
į tokamaką. Kodėl toks mėginimas? Šarlis buvo pa- 
vojingas? Jeigu jis taip pat turėjo paranormalių galių, 
tai kokių? Diana spėjo, kad tai jos patėvis susisiekė 
su van Kaenu, kitu akmenų rato bendražygiu, kad 
pabandytų padėti berniukui akupunktūra. Ji matė 
tarp senųjų laboratorijos narių ryškėjant ir sanglau- 
dą, ir rungtyniavimą, bet dėl ko visa tai? 

Ar Šarlis Elikianas dar gyvas? 

Jei gyvas, ar ir jo keliai vedė prie akmenų rato? 

Šį faktą buvo visų lengviausia patikrinti. Dia- 
Tamsoje fluorescencuojančios rodyklės rodė trečią 
valandą ryto. Tad Paryžiuje dabar aštunta valanda 
vakaro. 

Ji atsikėlė ir apgraibom priėjo sieną. Pasiėmė pa- 
lydovinį mobilųjį telefoną. Vis dar nedegdama švie- 
sos pakreipė telefoną prie nedidelio tamsiai mėlyno 
lango keturkampio. Iš kvarcinio ekrano nustatė, kad 
ryšio nėra. 

Nesivargindama apsiauti batų Diana išslinko į 
koridorių. 

Visur buvo tuščia. Jautė, kaip po kojomis siū- 
buoja prastai suleistos grindų lentos. Pamažu akys 
apsiprato su prietamsiu. Koridoriaus gale pastebėjo 
mėnulio apšviestas langų rėmų apybrėžas: šito jai 
kaip tik ir reikėjo. 

Priėjusi prie lango, vieną jo pusę atvėrė. Visu smar- 
kumu į ją siūbtelėjo ledinio vėjo šuoras, bet Dianai 
pasirodė, lyg bus pavykę per palydovą atnaujinti ryšį 
su pasauliu. Ji iškišo telefoną į lauką ir žvilgtelėjo į 
ekraną: aparatas sugavo signalą. Iškart surinko buto 
Siušė bulvare numerį. Jokio atsakymo. Tada susuko 
motinos mobiliojo numerį. Keletas elektroninių šaižių 
cyptelėjimų, trys tolimi skambučiai, paskui pasigirdo 
pažįstamas „Alio?“ 

Ji tylėjo. Tada Sibilė paklausė: 

— Diana, čia tu? 

— Taip, tai aš. 

Jos motina užsivedė: 

- Po velnių, kas dedasi? Kur tu? 

— Negaliu tau to pasakyti. Kaip Liusjenas? 

— Sakyk, pirmiausia, kur tu esi. 

Technikos stebuklas veikė visu pajėgumu. Dvi 
moteris skiria 10 tūkstančių kilometrų, o jos plūstasi 


lyg būtų šalia. Pasilenkusi prie lango rėmo Diana 
ištarė garsiau: 

— Mes niekad nebaigsime to bjauraus žaidimėlio. 
Aš tau kartoju, kad negaliu nieko sakyti. Buvau per- 
spėjusi, kas atsitiks. 

Sibilė atrodė uždususi. Ji kalbėjo: 

- Policininkas, kuris tyrė bylą... 

- Žinau. 

- Jie sako, kad tu esi įsipainiojusi į visa tai ir dar 
prisidėjusi prie vienos moters mirties, aš... 

— Aš tau sakiau, kad turi manimi pasitikėti. 

Moters balsas lūžinėjo: 

- Tu apskritai supranti, kas vyksta? 

Sibilė nepajėgė slėpti savo jausmų. Diana pakartojo: 

— Kaip laikosi Liusjenas? 

Balsas silpo - sulig kiekvienu žodžiu vis pritrūk- 
davo kvapo: 

— Labai gerai. Vis geryn ir geryn. Pradeda šyp- 
sotis. Pasak Dagero, jo pabudimas dabar - dienų 
klausimas. 

Šilumos banga plūstelėjo Dianai į gyslas. Ji išvydo 
švelnų lūpų linkį, pakylantį ir atšaunantį džiugesio 
sklendę. Galbūt vieną dieną jie vėl bus drauge, gy- 
vens ramiai ir laimingai. Ji paklausė: 

- O temperatūra? 

- Nukrito. Dabar jau stabili. 

— O... ligoninėje? Nieko keista neatsitiko? 

- Ko nori, kad atsitiktų? Tau dar negana? 

Diana suprato, kad visos jos prielaidos pasi- 
tvirtino. Jau nebėra kalbos nei apie transą, nei apie 
priepuolį. Nuo šiol Liuu-Si- Anams nebegrėsė joks 

sąmokslas, joks pavojus. Visas veiksmas dabar per- 
sikelia prie tokamako. Motina vėl šūktelėjo: 

— Kaip tu galėjai taip padaryti? Aš einu iš proto 
nerimaudama. 

Diana metė žvilgsnį į miglose stūksančius neaiš- 
kius kontūrus. Pastebėjo platų prospektą, einantį 
palei vienuolyną, keleto pravažiuojančių japoniškų 
automobilių, pabalusių nuo dulkių, žibintus. Jie kir- 
to ledinę naktį. O kitame ryšio gale motinos balsą 
stelbė transporto eismo gausmas. Įsivaizdavo ryškius 
mašinų kėbulus, modernų Paryžiaus gatvių apšvie- 
timą. 

- Šarlis su tavim? 

— Važiuoju pas jį. 

Aštunta valanda vakaro. Visų vakarėlių metas. 
Diana suprato, kodėl motina tokia uždususi: ji vei- 
kiausiai lėkė į pasimatymą, pietus ar kokį nors spek- 
taklį. Diana pasidomėjo: 

- O kaip Šarlis? 

- Jis taip pat nerimauja kaip ir aš. 

- Nieko ypatinga nepastebi? 

— Ką tu nori pasakyti? 

— Nežinau. Jis niekur nevažiuoja? 

— Bet... nieko panašaus. Ką tu man dar pagie- 
dosi? 

Ir vėl nuėjo niekais jos hipotezė: tos prielaidos 
baigėsi bedugnėmis. Staiga Diana suprato, kiek tuš- 
tybės jos samprotavimuose, kaip ji galėjo susieti 
patėvį su savo nuotykio chaosu? Įpainioti tą ramų, 
nerūpestingą paryžietišką gyvenimą į košmariškų 
aplinkybių raizgalynę? 

Už nugaros pasigirdo bildesys. Ji žvilgtelėjo į ko- 
ridorių kairėje. Nieko. Bet bildesys pasikartojo, tik 
dar garsesnis. 

— Aš tau paskambinsiu. 

Ir išjungė telefoną. 

Tą pat akimirką gal už 20 metrų nuo jos šmėstelė- 
jo šešėlis. Iš nugaros atrodė mažo ūgio žmogelis. Ilgu 
apsiaustu ir bet kaip užmaukšlinta ausine kepure. 
Galvoje žaibu švystelėjo vaizdas: cevenų fiziko foto- 
grafija, jis ten su ta pačia kepure. Diana sušnibždėjo: 
„Talikas...“ 

Ji nuslinko jam iš paskos. Siluetas truputį sverdė- 
jo, vis pasiramstydamas į sieną. Ją sudomino viena 
detalė: dešinė rankovė buvo iki alkūnės atraitota. 
Vyras pasiekė koridoriaus galą. Pasilenkė prie van- 
dens siurblio, įtaisyto visuose aukštuose, jie sudarė 
lyg bendrą vonios kambarį. Diana dar kiek paėjėjo 
artyn. Šešėlis pumpavo kaire ranka, savo dešiniąją 
ištiesęs po skardos čiaupu. Vanduo vis netryško. 

Ji sustojo it įkalta. Intuityviai neišleisdama nė 
garso atsigręžė į sieną dešinėje ir pamatė mažos 
rankos atspaudą: kruviną pėdsaką. Tą pat akimirką 
vėl pažvelgusi į susikūprinusią figūrą išvydo juosvus 
ištiesto dilbio šešėlius. Nustėrusi Diana suprato, kas 
čia dedasi: už kelių metrų nuo jos buvo žudikas. Ir 
jis ką tik nužudė, nužudė pačiame vienuolyne. 

Vyras su ausine kepure atsisuko į ją. Jis buvo užsi- 
maukšlinęs juodą gobtuvą. Pro vilnoje išpjautas sky- 
jos žibėjo naktyje tarsi du lako lašai. Jai pasivaideno, 
kad žudikas įskaitė jos mintis, kad jis kaip veidrodyje 

ką tik pamatė moters akyse savo žudikišką veidą. Po 
akimirkos jis dingo. Nežinodama, ką daranti, Dia- 
na pasileido bėgti. Už pirmo koridoriaus posūkio 
nepamatė nieko, tik tuštumą. O koridorius tęsėsi 
daugiau nei pusšimtį metrų. Per kelias sekundes žu- 
dikas negalėjo nubėgti tiek kelio. Kambariai. Jis bus 
pasislėpęs vienoje iš to aukšto celių.... 

Moteris sulėtino žingsnį, įdėmiai stebėdama du- 
ris abipus. Netikėtai pajuto dvelktelint šaltį ir pakė- 
lė akis. Pravertas stoglangis. Kairėje siena, apkalta 
nelygiais lentgaliais, virto puikiomis kopėčiomis. 
Vienu šuoliu ji prisitraukė prie lango angos, abiem 
rankomis laikydamasi už medinių dailylenčių. 

Ją užbūrė nakties spindėjimas. Indigo spalvos 
dangus, nusėtas žvaigždėmis. Čerpių stogas buvo 
gana nuožulnus. Jo užraitai, palinkę priekiu į tuštu- 
mą, atrodė tarsi senovės laikų laivo priekigalis. Dia- 
nai pasirodė, kad ji peržengė ryžių popieriaus ribas 
ir atsidūrė kitoje azijietiško paveikslo pusėje. Dabar 
įsivaizdavo plunksnelę, brėžiančią tušu eskizą - tiek 
visame tame buvo grakštumo. 

Nesimatė nė gyvos dvasios. Tik kaminas galė- 
jo būti priebėga. Diana pašliaužė prie stogo kraigo. 
Nors buvo labai baisu, šalta, susižavėjimas neblėso. 
Ji jautėsi taip, lyg žengtų degto molio jūros pavir- 
šiumi, rausvomis bangelėmis. Prisikasė iki šelmens 
ir pasiekė kaminą. Lėtai apėjo aplink. Nieko. Jokio 
garso, jokio krebždesio. 

Tą akimirką tiesiai priešais kamino viršuje įžiū- 
rėjo susirietusį žmogų. Jai vėl pasirodė, lyg žudikas 
skaitytų jos mintis ir lyg ji pati perskaitė jo nutarimą: 

ją reikią nužudyti, kad neprabiltų. Kol ji taip svarstė, 
šešėlinis gumulas padidėjo, ištįso į vieną juodą ruo- 
žą. Paskui ją užgriuvo baisus svoris. Diana nugriuvo, 
bet ranka ją tuoj sulaikė. Ji pakėlė akis: tai buvo jis, 
laikė ją už megztinio, susikūprinęs ant stogo kraigo 
kaip žvėris. Tirštoje nakties mėlynėje ryškiai skyrėsi 
jo žieminės kepurės ausys. 

Diana nebeturėjo jėgų gintis. Nuovargis ir neviltis 
suniokojo daug smarkiau negu siaubas. Ir dar kaž- 
kas neaiškesnio, miglotesnio, kažkas, kas vis augo, 
stiprėjo: jausmas, kad ši scena jau buvo. Ji prasižiojo 
galbūt dejonei, galbūt maldavimui, bet Žmogus iš- 
plėšė ją iš tos vietos ir nutempė iki pat stogo viršaus. 
Ji tysojo ant nugaros. 

Siaubūnas pasilenkė virš jos ir siaubingai plačiai 
išsižiojo. Tada lėtai, lyg užburtas, jis pridėjo kruvinus 
pirštus prie savo lūpų. Diana ūmai suprato, ko ieško 
jo ranka: prispaustas po liežuviu sužibo skutimosi 
peiliukas. Ji staigiai pašoko. Šitaip mirti ji negalėjo. 
Po kojomis skilinėjo čerpės. Švystelėjo beprotiška 
viltis: nuslysti išilgai stogo ir leistis į tuštumą. Ji per- 
dėjo kojas ir trinktelėjo jomis žmogžudžiui į krūtinę. 
Nusirito į dešinę, kūlvirsčia riedėdama išilgai moli- 
nių žvynų. Sekundės virto stūmiais. Greitis didėjo. Ji 
nebejautė nieko, tik aštrias čerpių briaunas, nakties 
šaltį, bedugnės gylį, kuris jos laukė, jau siurbė ją. 
Mirtis. Ramybė. Tamsa. 

Atsitrenkė į stogo apvadą ir pajuto, kad jos kūnas 
krenta. 

Bet ji nekrito. Kažkas joje įsikibo į kraštą. Atskilos 
po pirštais ir ledinis vėjas, kuris ją siūbavo į kairę 

ir į dešinę, ir jos rankos, atsisakiusios atsisveikinti 
su gyvenimu... Dianos sąmonė buvo bejėgė: už ją 
sprendė jos kūnas. Tai buvo jos raumenų, jos nervų 
sandrauga - išgyventi. 

Staiga dvi rankos sučiupo jai už riešų. Dusdama 
pažvelgė į viršų. Virš jos kyšojo Džiovanio veidas ir 
toji nustėrimo išraiška, lyg jis žinotų paslaptį, ryškėjo 
danguje. Jis vėl dingo. Išgirdo gargimą nuo įtampos, 
paskui pasijuto vienu trūktelėjimu iškelta. Nudribo 
ant stogo lyg maišas - sudaužyta, sumaitota. 

— Kaip jūs? - paklausė Džiovanis. 

Dianai pasisekė išspausti pašnibždomis: 

— Man šalta. 

Jis nusitraukė savo megztinį ir apdengė jai pečius. 
Paklausė: 

— Kas čia buvo? 

Diana nieko neatsakiusi susirietė. Džiovanis pri- 
klaupė. Jo balsas naktyje virpėjo: 

— Vienuoliai... Jie rado... viename kambaryje 
negyvėlį... 

Apkabinusi kelius rankomis, ji lėtai siūbavo pir- 
myn atgal: 

— Man šalta. 

Italas patylėjo, paskui ištarė: 

— Reikia lipti žemyn. Greit atvyks policija. 

Diana pažvelgė į jį nustebusi, kad jis dar čia. Įdė- 
miai įsižiūrėjo į jo švelnius išlepinto vaiko bruožus, tą 
nuostabą, kurią patiria normalus žmogus, gyvenantis 
normaliame pasaulyje. Galiausiai sušnibždėjo: 

— Džiovani... teks išmokti... 

- Išmokti? 

Ji jautė, kad jos skruostais ritasi žibančios ašaros: 
- Išmokti mane pažinti. 

Užsimiegoję vienuoliai sėdėjo susispaudę silpnai 
apšviestame koridoriuje. Policininkai ar milicinin- 
kai - Diana nežinojo - buvo užsimoję surengti rim- 
tas gaudynes tuštindami vienuolyną ir perkeldami jo 
gyventojus į administracines patalpas kažkur Ulan 
Batore. Tai buvo milžiniškas betono kubas, išvar- 
pytas galybės koridorių ir suskirstytas į mažyčius 
kambarėlius plikomis sienomis ir kiaurais langais, 
vietoj stiklų užkaltais kartono lakštais. Parketo grin- 
dys buvo išduobtos tikrų duburių, o sienų pertvaros 
taip suskilinėjusios, kad prietemoje tie įtrūkimai at- 
rodė lyg suakmenėjusių medžių kontūrai. 

Diana ir Džiovanis buvo pamaloninti pagarbaus 
elgesio. Jie laukė karininko kabinete, prie aprūku- 
sios ir beviltiškai užgesusios krosnelės. Užsitraukę 
striukių gobtuvus, jie stireno niekaip nepajėgdami 
apšilti. Dėl paslaptingų priežasčių - ar dėl pakriku- 
mo - jie buvo kambaryje vieni, vienintelę draugiją 
jiems sudarė lagaminas ir drabužiai, atgabenti iš 
aukos kambario. Žvilgtelėjusi pro durų plyšį Diana 
priėjo prie daiktų. 

— Ką darote? 

Ledinėje tamsoje Džiovanio balsas nuskambėjo 
nerealiai, beveik magiškai. Nežiūrėdama į jį Diana 
atsakė: 

— Pats gerai matote, rausiuosi. 

Diana įbruko ranką į juodos vilnos apsiausto ki- 
šenes. Vienoje rado žalsvai alyvinės spalvos pasą. 
Pagal paauksuotą abreviatūrą ir įspaustas ant virše- 
lio raides ji nustatė: Čekijos Respublika. Pavarčiusi 
perskaitė pavardę: JOCHUMAS HUGO. Be vargo 
iš fotografijos atpažino tą patį senį juodais akiniais, 
kuris prieš kelias valandas pietavo sėdėdamas už jų 
vienuolyno valgykloje. Veidas raukšlėtas ir įdegęs, 
kakta pažymėta rusvomis dėmėmis. 

Nebuvo abejonių, tai dar vienas tokamako narys 
pakeliui į akmeninį žiedą. 

Ji apieškojo kitas kišenes, bet nieko nerado. 

- Jūs išsikraustėte iš proto, ar ką? 

Dabar Diana ėmėsi lagamino. Užraktai laisvai at- 
sidarė. Keliais žaibiškais judesiais ji ištraukė jo turinį. 
Brangūs apatiniai drabužiai, kašmyro megztiniai, 
firminiai marškiniai. Vyras akivaizdžiai turėjo kur 
kas daugiau pajamų nei dauguma čekų. Dar kiek pa- 
siknaisiojo. Du blokai cigarečių. Vokas su 2 tūkstan- 
čiais dolerių. O tarp drabužių gulėjo vokiška knyga, 
parašyta Hugo Jochumo, išspausdinta Universiteto 
leidykloje. Džiovanis sušnypštė: 

- Jūs nesveika, jūs... 

- Jūs mokate vokiškai? 

— Ką? Na taip... aš... 

Ji mestelėjo jam knygą. 

— Išverskite. Paskutinį viršelį. Autoriaus prisi- 
statymą. 

Italas metė žvilgsnį į duris. Iš koridoriaus negir- 
dėti nė menkiausio šlamesio: niekaip negalėtum pa- 
tikėti, kad ten sėdi 30 asmenų, laukiančių apklausos. 
Visas tirtėdamas Džiovanis susikaupęs skaitė. 

O Diana tęsė ieškojimus. Jokio ginklo, net pei- 
lio, nieko. Žmogus jautėsi saugus. Ir jis jau pažinojo 
kraštą: jo lagamine nebuvo jokio kelionių vadovo, 
jokio žemėlapio. Staiga Džiovanis ištarė: 

— Neįtikima. 

Moteris atsigręžė į jį. Ją būtų nustebinęs priešin- 
gas pareiškimas. Ženklu pakurstė paaiškinti. 

— Jis buvo geologijos profesorius Karolio poli- 
technikos institute Prahoje. 

- Ir kas čia tokio neįtikimo? 

- Jis dar sugebėjo rasti požeminių šaltinių. Anot 
tos nuorodos, jis galėdavo nustatyti šaltinius, esan- 
čius giliai po žeme. Jie čia kalba apie jo nepaprastą 
antgamtinę galią. Kaip mokslininkas Jochumas ty- 
rinėjo reiškinius savo paties kūnu. 

Mintyse Diana papildė TK 17 parapsichologų są- 
rašą: Eženas Talikas ir bioastronomija, Rolfas van Ka- 
enas ir akupunktūra, Filipas Toma ir psichokinezė. O 
dabar šit Hugo Jochumas ir žmogaus magnetizmas. 

Tarpdury išniro figūra. 

Džiovanis skubiai įmetė į lagaminą knygą, o Dia- 
na dar spėjo jį uždaryti. Abu bendrakeleiviai atsigrę- 
žė rankas susidėję už nugaros. 

Atėjo tas tipas, kuris užsimanė suimti vienuo- 
lius: milžinas juoda megzta kepuraite, odiniu paltu. 

Policijos vadas ar kažkas panašaus. Rankoje laikė 
abiejų europiečių pasus lyg demonstruodamas, kas 
čia katinas ir kas pelės. 

Jis kreipėsi tiesiai į Džiovanį mongoliškai, tarda- 
mas skiemenis trūkčiojamai, su gerkliniais kontra- 
punktais. Pasiuntinybės atašė skubriai pritariamai 
linksėjo. Paskui, pasitaisydamas ant nosies akinius, 
lyg turėtų reikalo su sudėtingu chirurginiu instru- 
mentu, jis šnibžtelėjo Dianai: 

— Jis nori, kad mes eitume su juo apžiūrėti lavo- 
no. 

Tai buvo ne morgas ir net ne ligoninė. 

Diana spėjo, kad jie veikiausiai bus patekę į me- 
dicinos fakultetą arba Ulan Batoro mokslų akade- 
miją. Juos atvedė į ryškiai apšviestą amfiteatrinę 
aulą. Grindys buvo plūktinės. Suolai su stalais kilo 
aukštyn ratu iki pat lubų. Kairėje virš juodos lentos 
kabojo didžiuliai pano su nutapytais Karlo Mark- 
so, Fridricho Engelso ir Vladimiro Iljičiaus Lenino 
profiliais. 

Apačioje pačiame centre stovėjo metalinis stalas, 
pritvirtintas prie grindų. 

O ant to stalo gulėjo kūnas. 

Abipus jo nejudėdami stovėjo du sanitarai. Ant 
įprastų baltų chalatų buvo užsirišę ilgas plastiko 
prijuostes. Šalia jų ant ledinės žemės trypčiojo po- 
licininkai, pūsdami į rankas, kad bent kiek sušiltų. 
Jie dėvėjo dygsniuotus vatinius paltus, kokius dėvi 
kinai, ir buvo užsidėję aukso ir raudona spalvomis 
siuvinėtas kepures. 

Priėjo policijos vadas, lydimas Dianos ir Džio- 
vanio. Ji nesuprato, kodėl mongolas juos čia atvedė. 
Jie negalėjo būti laikomi ne tik įtariamaisiais, bet ir 

liudytojais - ji nė žodžiu neužsiminė apie savo susi- 
dūrimą su žudiku. Diana numanė, kad odinis faras 
juos siejo su auka vien todėl, kad jie buvo vieninteliai 
europiečiai vienuolyne. 

Staigiu judesiu vyras atidengė Hugo Jochumo 
veidą ir krūtinę. 

Diana pamatė liesą, išsišovusiais skruostikauliais 
veidą su gelsvų plaukų aureole. Kaulus aptraukusi 
oda buvo šviesaus gintaro spalvos. Visą jos dėmesį 
patraukė viena detalė: lavono oda buvo išmarginta 
rudomis dėmėmis. Ant krūtinės šitų senatvės žymių 
buvo dar daugiau. Juodų, granuliuotų, brėžiančių 
ant kūno ištisinį žemėlapį. Toptelėjo mintis apie le- 
opardo kailį. 

Paskui pastebėjo vos matomą įpjovą krūtinkau- 
lyje - žudiko ženklą. Sugniaužusi kumščius kišenėse 
krūtinė buvo kiek iškilusi, tarsi iškelta iš vidaus. Ji 
dar išsaugojo pėdsaką rankos, kuri praėjo palei šon- 
kaulius iki širdies, braudamasi per organų karštį. 

Diana pakėlė akis: visi vyrai žiūrėjo į ją. Jų apstul- 
busiuose veiduose įskaitė dar vieną akivaizdų dalyką. 
Paryžiuje žudymo būdas nieko nereiškė, nebent be- 
protišką žmogžudžio patologiją. Ulan Batore - visai 
kitas reikalas. Čia visi pažino šį randą. Visi žinojo šį 
būdą žudyti. Žmogžudys sąmoningai žudė savo grobį 
taip, kaip būtų galabijęs gyvulius. Tokia įpjova jis su- 
lygino savo aukas su galvijais. Ji pagalvojo apie Eženą 
Taliką ir savo įsitikinimą, kad tai jis buvo sučiupęs ją 
vienuolyno koridoriuje. Jei išties jis yra nusikaltėlis, 
kaip paaiškinti, kad romusis fizikas virto laukiniu 

žudiku? Gal jis keršijo? Ką tokio baisaus galėjo iš- 
krėsti tie žmonės, kad buvo nudobti it gyvuliai? 

Policininkas žengė žingsnį ir atsistojo priešais 
Dianą. Rankoje vis dar laikė abu pasus. Kreipėsi į 
Džiovanį, nenuleisdamas nuo jos akių. Italas prisi- 
kišo prie jos ir tyliai pasakė: 

- Jis nori sužinoti, ar jūs pažįstate šį Žmogų. 

Diana papurtė galvą. Dabar jau ėmė baimintis, 
kad pareigūnas jų nesulaikytų čia dėl kvotos ar ku- 
rios kitos procedūros. O iki tokamako teliko trys 
dienos. Ji tyliai išsakė savo būgštavimus Džiovaniui. 
Diplomatas trumpai šnektelėjo su milžinu. Visai ne- 
tikėtai milžinas pratrūko kvatoti ir savo papliūpą 
baigė kažką tarstelėjęs. Diana pasidomėjo: 

— Ką jis pasakė? 

— Mes turime oficialius leidimus. Jis nemato jokio 
reikalo mūsų sulaikyti. 

— Kas jį taip prajuokino? 

— Jis mano, kad, šiaip ar taip, mes neturėsime ga- 
limybės pabėgti. 

— Kodėl? 

Italas pasiuntė mandagią šypseną policininkui, 
paskui akies krašteliu žvilgtelėjo į Dianą. 

Pažodžiui jis pasakė maždaug taip: „Visada gali- 
ma pabėgti iš kalėjimo. Bet iš laisvės?“ 

Lėktuve „Tupolev“ nebuvo ne tik sėdynių, bet 
ir atskiros kabinos. Tai buvo apie 100 metrų ilgio 
krovininis lėktuvas pilkomis sienomis su įtaisytais 
tinklais, kad būtų už ko nusitverti ir krauti ant jų 
krovinius. Ant grindų sėdėjo susispaudę keli šimtai 
mongolų, susirietę ant savo maišų, savo dėžių ir savo 
ryšulių, bandydami sutramdyti vaikus ir avinus. 

Diana atsitūpė tarp kitų. Ją krėtė drugys, artimas 
isterijai. Nebuvo miegojusi, bet nejautė jokio nuo- 
vargio. Nejautė ir skausmo po užpuolimo ant stogo. 
Nakties žiaurumas tarytum pervėrė ją, nepalikdamas 
matomos žymės, nebent daugiau nervingumo, vidinį 
kūno drebulį. 

Nepaisant žmogžudystės, nepaisant vienuolyno 
paslapčių, nepaisant to, kad Diana akivaizdžiai jam 
neatskleidė nė 10 procentų teisybės, Džiovanis ne- 
paspruko - norėjo palydėti keliauninkę iki pat Sibiro 
pasienio. Spėję sumesti į krepšius daiktus, išgerti 
karštos arbatos, abu bendražygiai leidosi į kelią oro 
uosto link, nes reikėjo spėti į Mioriono lėktuvą, tik 
kartą per savaitę skrendantį į nedidelį miestelį už 500 
kilometrų į šiaurės vakarus nuo sostinės. 

Lėktuvas skrido ilgiau nei valandą. Variklių ūži- 
mas apkurtino, nutirpo galūnės. Nejudėjo net avinai, 
stovėjo sustingę it statulėlės. Tik Diana nenustygo 
vietoje, tai atsistodavo, tai vėl atsitūpdavo tarp krep- 
šių ir keleivių. Ji stengėsi nusiraminti stebėdama ją 
supančius vyrus ir moteris. 

Veidai jau buvo nebe tie patys, kokius matė Ulan 
Batore. Vyrų veidai tamsiai rudi, oda išvagota vėjų 
ir saulės, o moterų ir vaikų veidai, atvirkščiai, per- 
matomi, vaiskūs. Diana žavėjosi skaisčiomis jų ap- 
darų - deely - spalvomis. Mėlyni, žalsvi, geltoni to- 
nai, paįvairinti balta, raudona spalvomis, paryškinti 
oranžine, rausva, violetine... 

Diana parodė į berniuką, sėdintį šalia jos ant kar- 
tono dėžės, ir paklausė Džiovanio: 

— Koks jo vardas? 

Italas paklausė vaiko motinos, išklausė atsakymą, 
paskui išvertė: 

— Khoserdenas: dviguba brangenybė. Mongolijoje 
visi vardai turi reikšmę. 

— O šis? - paklausė. 

Dabar rodė į mažesnį berniuką, gulintį moters 
indigo spalvos turbanu glėbyje. 

- Kovo saulė, - išvertė atašė. 

- Ojis? 

— Geležies šarvai. 

Diana metė žaidusi klausimais. Dabar įdėmiai 
stebėjo moterų skaras, kurios gobė jų juodus plau- 
kus. Tarp atspaustų ornamentų ji atpažino gyvūnus. 
Elnius galingais ragais, erelius, kurių sparnų vir- 
šūnės baigėsi aukso apvadais, lokius, kurių letenos 

šakojosi rusvame audeklo fone. Kai įsižiūrėdavo 
įdėmiau, pamatydavo dar daugiau. Dėl šilko bliz- 
gesio medžiai, sparnai, letenos virsdavo rankomis, 
figūromis, žmonių veidais... Iš tiesų kiekviename 
audekle galėjai įžiūrėti ir viena, ir kita. Tai lyg dvi- 
pusė paslaptis, šviesos žaismės bendrė. Diana nu- 
jautė, kad tas optinis efektas buvo neatsitiktinis ir 
turėjo savo reikšmę. 

- Taigoje, - paaiškino Džiovanis, - žmogus ir 
žvėris susitapatina. Kad miške išgyventų, medžio- 
tojas visada seka faunos gyvenimu. Jis randa tinka- 
mų būdų prisitaikyti. Žvėris - ir grobis, ir modelis. 
Priešas ir bendrininkas. 

Italas rėkė visa gerkle, kad nustelbtų variklių 
burzgimą. 

— Šamanai eina dar toliau. Pasak senųjų tikėji- 
mų, jie pasižymi galia virsti gyvūnais. Kai jie turi 
susisiekti su dvasiomis, eina į girią, meta žmonių 
įpročius - pavyzdžiui, nebevalgo virtos mėsos, pas- 
kui įvyksta paskutinė transmutacija ir jie patenka į 
dvasių pasaulį. 

Atašė trumpam nutilo, atsikvėpė, paskui prisi- 
slinko prie Dianos tarsi norėdamas patikėti kokią 
paslaptį. Jo akinių stiklai, regis, prisipildė lėktuvo 
sienų pilkumos, pavirsdami dviem bronzos indais. 

- Cevenų tradicija plačiai žinoma: tuo metu, kai 
jie dar gyveno, visų klanų šamanai turėdavo prisista- 
tyti į slaptas vietas ir susikauti savo fetišinių gyvūnų 
pavidalu. Tos kautynės keldavo siaubą cevenams ir 
turėdavo didžiulę prasmę. 

— Kodėl? 

— Nes nugalėjęs šamanas perimdavo nugalėtojo 
galias ir jas atnešdavo savo klanui. 

Diana užsimerkė. Daugiau nei 10 metų ji tyrinėjo 
plėšrūnus, analizavo jų elgseną, sekė jų reakcijas. Iš 
esmės vienintelis jos tyrinėjimų tikslas - suprasti 
tų gyvūnų žiaurumą ir galbūt išsiaiškinti slaptus jo 
motyvus. 

Šamanų tradicijos buvo gana artimos jos pačios 
rūpesčiams. Ir mintis apie žūtbūtinę dvikovą, rengia- 
mą Žmonių-gyvūnų, ją kerėjo. Ji pati rado prieglaudą 
plėšrūnų sieloje ir tik todėl dvasiškai atsilaikė po 
savo paauglystės tragedijos. 

Išplėtusi akis pro skraidančias šviesoje dulkes 
ji stebėjo keleivius margais deelais, moterų skaras, 
mainančias šilko spalvas. Keista, bet jautėsi taip, lyg 
taigos tolybėje jos lauktų pasimatymas. 

Pasimatymas su pačia savimi. 

Vėlyvą popietę, kai jie jau skrido antru lėktuvu - 
nediduku biplanu, sverdinėjančiu tarp vėjų ir de- 
besų, - netikėtai iš milžiniško miško išniro stepė. 
Rausvais ir aukso spalvos šlaitais kilo kalvelės, tam- 
siais tonais vėrėsi proskynos, žemė sužėrėjo šimtais 
upių. Jie artėjo prie šiaurinio šalies pasienio. Prie 
Sibiro vartų. 

Atrodytų, tokia grožybė turėjo sukelti energijos 
antplūdį, bet Diana jautė, kaip ją visą kausto nuo- 
vargis. Džiovanis, priešingai, susižavėjęs krykštavo 
matydamas tokį kraštovaizdį. „Ežerų kraštas. Mon- 
goliškoji Šveicarija!“ - šaukė jis, prikišęs nosį prie 
iliuminatoriaus. Išsitraukė geografinį žemėlapį, įsi- 
taisė lėktuvo gale ir garsiai komentavo, stengdama- 
sis perrėkti propelerių gausmą. „Tai bus nepaprasta 
kelionė. Mes esame pionieriai, Diana!“ 

Šešta valanda vakaro. Nusileidimas slėnyje. Ca- 
gan Nūre tebuvo kelios dešimtys barakų: pasteliniais 
tonais dažytos trobelės. Mioriono keleiviai nerodė nė 
menkiausio dėmesio europiečiams keliauninkams, o 
čionykščių gyventojų dėmesį jie tučtuojau prikaustė, 
ypač Diana su savo šviesia ševeliūra, kyšančia iš po 
žieminės kepurės. 

Kol Džiovanis šnekučiavo su senyvu šiaurės 
elnių augintoju, Diana priėjo prie aptvaro, kur jie 
vaikštinėjo. Nedideli, juosvai balkšvi, jie panėšėjo į 
sumažintus elnių pavyzdžius, vaizduojančius kažką 
panašaus į pliušinius žvėrelius ar granitines figūrėles. 
Tik jų ragai teikė jiems ypatingo orumo. Visi gyvuliai 
buvo karūnuoti ragais, padengtais kažkuo, prime- 
nančiu pilkšvą aksomą, kuris tuo metu spuro. 

Etnologas grįžo pas Dianą paaiškinti padėties. 
Augintojas galėjo jiems „išnuomoti šešis ar septynis 
jojamus gyvulius tik su viena sąlyga: pirmiausia jis 
turėjo įvertinti jų mokėjimą joti elniais. Įsižeidęs 
Džiovanis nutarė tučtuojau sėsti ant vieno gyvulio. 
Kai trečiąkart nugriuvo, atrodė nusibaigęs nuo mon- 
golų kvatojimo, mat jų daugybė stoviniavo aplink 
džiaugdamiesi spektakliu. Penktąkart atsikėlęs jis 
patikrino savo ekipiruotę: kodėl nepriveržtas bal- 
nas? Septintąkart nugriuvęs jis jau garsiai svarstė 
galimybę keliauti pėsčiomis. Galop šeimininkas 
teikėsi duoti keletą paaiškinimų. Elnių kailis esąs 
toks lygus ir slidus, kad prie jo nepritvirtintum jokio 
daikto - tad neįmanoma priveržti jokios paspręstės. 
Atvirkščiai, reikia palikti pakinktus laisvus ir pačiam 
prisitaikyti prie gyvulio - plaukti jo kupra, įsikibus į 
jo kaklą. Žodžius patvirtindamas veiksmais auginto- 
jas užšoko ant elnio ir apjojo ratą aptvare. 

Diana su Džiovaniu pradėjo mokytis. Dar buvo 
nemažai griūta, nemažai juoko. Sušlapę, purvini abu 
keliauninkai atsidavė linksmai kaimo atmosferai. 
Kai Diana neįkišdavo kojų į balnakilpes, dėl savo 
ūgio galėdavo apžergti gyvulį ir laisvai pastatyti kojas 

ant žemės. Toks nežmoniškas aukštumas kėlė žiūro- 
vų juoką. Jų linksmybė akivaizdžiai užkrėtė ir abu 
bendražygius ir šie pagaliau prisidėjo prie bendros 
smagios nuotaikos. 

Bet kaskart nugriuvus, kaskart pasigirdus juoko 
pliūpsniui juos apimdavo gilus liūdesys. Jie keldavo 
akis į viršų ir žvelgdavo į aukštas Koridol Sarida- 
go kalnų grandinės sienas, kurios sustingusios savo 
kvarcinėje tyloje driekėsi iki pat horizonto. Umai 
pareiškė savo teises prietemų nuauksuotas vėjas, čai- 
žydamas jų įkaitusius veidus. Dianos ir Džiovanio 
žvilgsniai susidūrė ir staiga žiūrėdami, kaip žolė nuo 
vėjo sugula ilgomis švelniomis bangomis, jie abu 
suvokė, ką jiems kužda vėjo šuorai: tyliai ir liūdnai 
dainavo apie sužeistas širdis, apie negrįžtamą iške- 
liavimą. Kai jau sutemo, kai jie galiausiai išmoko joti 
ant smulkių pilkų nugarų, juos abu netikėtai užklupo 
dar viena paslaptis: nerimastingas taigos ilgesys. 

Auštant prasidėjo žygis. 

Galiausiai Dianą ir Džiovanį sutiko lydėti pats 
elnių augintojas su sūnumi. Gurguolę sudarė septyni 
jojamieji elniai, iš jų trys tempė mantą: šautuvus, 
žygio katiliukus, sovietinių kareiviškų palapinių 
brezentus ir smaigus, avienos kumpius, įvyniotus į 
skepetas ir dar krūvą dalykų, kurių Diana nebūtų ga- 
lėjusi įvardyti. Kopė lėtai. Trinkčiojant akmenukams 
elniai tipeno mažais žingsneliais skrosdami pievų 
bangas, skverbdamiesi pro rausvuojančią lapiją, kop- 
dami į pirmąsias atsiradusias uolėtas atkalnes. Buvo 
ramu, saugu ir galėjo pasidaryti net monotoniška, jei 
ne kankinantis šaltis. 

Jis įsigudrindavo prasibrauti pro menkiausią dra- 
bužio plyšelį, tuoj aptraukdamas odą ledo plėvele, 
sustingdydamas galūnes, ledokšniais paversdamas 
rankų ir kojų pirštus. Kas valandą tekdavo sustoti ir 
kiek paėjėti, pajudėti, išgerti arbatos - žodžiu, ban- 
dyti atsigauti. Kol mongolai peiliais krapštinėdavo 
apšalusius vokus, Diana su Džiovaniu stovėdavo 
nejudėdami, tirtantys, sustabarėjusiomis nuo šalčio 
kojomis. Apie pirštinių nusimovimą negalėjo būti 


371 


ir kalbos - menkiausias prisilietimas prie apšalusio 
akmens jiems būtų nuplėšęs delnų odą. Taip pat teko 
saugotis gerti labai karštą skystį, nes nuo per didelio 
temperatūrų skirtumo imdavo trūkinėti dantų ema- 
lis. Kai raiteliai šiek tiek atsigaudavo ir vėl užlipdavo 
ant savo elnių, jų krūtinėse vis vien glūdėjo pralai- 
mėjimo, nenugalimos mirties jausmas - tiek juos be 
perstojo kankino šaltis. 

Kartais, priešingai, negailestingai pliskino sau- 
lė. Tada keliautojai būdavo priversti slėpti veidus 
nuo kaitros, lyg būtų atsidūrę dykumos platybėse. 
Vėjas gairino taip skaudžiai ir godžiai, kad, regis, 
nesitraukdamas vis grįžta atgal, drasko apdegusią 
veido odą į ploniausias skiauteles. Paskui netikė- 
tai akinantis saulės diskas dingsta ir kalnai panyra į 
pragaištingą gilybę. Šaltis vėl grįžta surakinti kaulų 
lyg ledinis antkaklis. 

Po vidurdienio jie sustojo perėjoje, trijų tūkstan- 
čių metrų aukštyje. Kraštovaizdis pasikeitė. Dangų 
aptraukė debesys, aplink tamsu, lyg būtum atsidū- 
ręs mėnulyje, tuščia. Žolės susitraukė į samanas ir 
kerpes. Medžiai išretėjo, sumenko, paskui ir visai 
išnyko, užleisdami vietą žalsvai pilkšvoms uoloms, 
akmenų prarajoms, atšiaurioms kalnų smailėms. 
Retkarčiais tarpeklyje pasitaikydavo monotoniškų 
pelkynų su styrančiais keliais spygliuočiais. Kitą- 
syk kraštovaizdis atrodė tikrąja to žodžio prasme 
kraujuojantis, atveriantis viržių paklotę, o jų žiedelių 
violetinė spalva galėjo vaizduoti hemoglobiną. Lyg 
prakeiksmas juos apgaubė tundra - žemė apledėju- 
siomis įsčiomis, nepasiekiama ir visų pamiršta. 

Diana žvelgė į dangų, kuriuo sklendė migruojan- 
tys paukščiai, tik į priešingą pusę nei jie - į šilumą. Su 
skydelio atrodančiomis baltai lūpomis, su užsmauktais 
ant smilkinių akiniais ji kaip niekad buvo pasiryžusi 
įkopti į kalnus. Siurbė į save kiekvieną pojūtį, kiekvieną 
skausmo jutimą, iš jo semdama net keistą malonumą. 
Šiame žygyje Diana matė tam tikrą būtiną išbandymą. 
Privalėjo kopti tais uolėtais šlaitais, kęsti šaltį, pragariš- 
ką karštį, pereiti atšiaurią granito dykumą. 

Nes tai buvo Liusjeno žemė. 

Jai regėjosi, kad kopia iki vaiko kilmės ištakų. Tos 
ją supančios kalnų sienos, tos iškylančios kliūtys, 
tie supleišėjimai, kurie ženklino jos odą, - visa tai 
žymėjo būtinus savotiško gimdymo etapus. Ryšiai, ją 
sieję su įsūniu, šiame granito koridoriuje sustiprėjo. 
Ši rūsti kelionė - tai jos gimdymas. Gimdymas per 
speigą ir ugnį, gimdymas, kuris virs į visišką susilie- 
jimą su vaiku - jeigu ji liks gyva. 

Staiga pastebėjo, kad kraštovaizdis vėl keitėsi. 
Aplinkos atšiaurumą slopino kažkoks švelnumas, 
šnabždesys. Ore sklandė gležni pūkai ir pamažiu- 
kais dengė tundrą. Skaistus baltis apibarstė šakas, 
sušvelnino kampus, modeliavo formas, kontūrus lyg 
kurdamas iš balto veltinio kupiną paslapčių kūrinį. 
Diana nusišypsojo. Jie artėjo prie skardžio viršaus 
ir dabar pasiekė šventą sniego karaliją. Gurguolė 
skverbėsi į vis švelnesnę šviesą, į vis skaidresnę, tarsi 
būtų atsidūrę prie žemės, vandens ir oro sienos. 

Nejučia visi sulėtino žingsnį nes tyli elnių virtinė 
nusikamavo. Elnių augintojas mongolas užriko. Išsekę 

gyvuliai sukruto, greičiau perėjo baltą sieną ir palen- 
gva persikraustė į kitą kalnų pusę. Žemė sulėkštėjo, 
paskui lyg persigalvojusi vėl kilo į šlaitą, pradžioje 
nuožulnų, paskui jau statų, jis leidosi per pusnis ir 
samanų kilimus. Vėl pasirodė žolė, daugiau medžių. 
Staiga raiteliai atsirėmė į skardį, kuris žemai apačioje 
vėrėsi į paskutinį slėnį. 

Tirštuose spalvomis degančiuose ūkuose driekėsi 
maumedžių viršūnės. Beržų lapija sruvo ochra ir 
purpuru, o vietomis jau sausi lapai atrodė lyg garbi- 
niai, iškalti iš pilko metalo. Eglės stūksojo žalumoje 
ir šešėliuose. Žemai apačioje ganyklos tviskėjo to- 
kiomis šviesomis, tokia gaiva, kad sužadino visai 
naują jausmą - vaikišką susižavėjimą, kraujo atsi- 
naujinimą. O to milžiniško slėnio it lopšio vidury 
tyvuliavo ežeras. 

Cagan Nūras. 

Baltasis ežeras. 

Virš skaisčių vandenų kilo Koridol Saridago 
grandinės kalnai, žydri ir balti, o Žemai apačioje tų 
sustingusių vandenų paviršiumi skleidėsi tokios pat 
viršūnės, tik keteromis į apačią, ir atrodė lyg pultų 
po kojomis savo modeliams ir drauge juos pranoktų 
tyrumu ir didybe. Viešpatavo ramybė. Meilė. Sutvir- 
tinta jaudinamu apsikabinimu ten, kur tikrieji kalnai 
ir jų papėdės vandenyje susiliejo į vieną drumztą ir 
slėpiningą liniją. 

Gurguolė sustojo sukrėsta to akinamo grožio. 
Buvo girdėti tik balnakilpių žvangsėjimas ir kimus 
elnių kvėpavimas. Diana sunkiai išlaikė pusiausvy- 
rą ant savo elnio nugaros. Užkišo nykštį už akinių 

stiklų, kad nuvalytų drėgmės lašelius, nes jie trukdė 
matyti. 

Bet negalėjo. 

Nes nuo apšalusių vokų sruvo ašaros. 

Tą pat vakarą jie įsikūrė ant ežero kranto. Savo pa- 
lapines pastatė po eglių šakomis, paskui, nors buvo 
šalta, lauke pavalgė. Pasimeldę dvasioms abu mon- 
golai paruošė savo tradicinius valgius: virtą avieną 
ir arbatą, pagardintą gyvuliniais riebalais. Diana 
nebūtų patikėjusi, kad gali praryti bent kąsnį tokio 
valgio. Bet tą vakarą, kaip ir išvakarėse, susigūžė 
prie ugniakuro ir nė žodžio netarusi sudorojo savo 
dalį. 

Virš jų tvyrojo begalinio vaiskumo dangus. Dia- 
na dažnai stebėdavo nakties padangę, ypač Afrikos 
dykumoje, bet neprisiminė kada mačiusi jį tokį ryš- 
kų, tokį artimą. Pasijuto taip, lyg būtų atsidūrusi po 
pirminio žvaigždžių sprogimo epicentru. Paukščių 
takas išskleidė savo miriadus žvaigždžių į bekraštę 
virtinę. Vietomis žvaigždžių buvo tiek tiršta, kad jos 
tviskėjo akinama ugnimi. Kitur, priešingai, blyškiai 
švytuliavo perlamutro miglose. O dar kitur, dangaus 
skliauto pakraščiuose, jos virpėdamos mirguliavo it 
pasirengusios išnykti galaktikos neaprėpiamybėje. 

Nuleidusi akis Diana pastebėjo, kad jų vadovai, 
sėdėję už kelių metrų, šnekučiavo su nauju atėjūnu, 
slepiamu šešėlio. Veikiausiai koks vienišas elnių 

augintojas pamatė ugnį ir atėjo pas juos pasidaly- 
ti jų maistu. Ji įtempė ausį. Pirmąkart taip įdėmiai 
klausė mongolų kalbos, tirados duslių skiemenų, 
keistai pabrėžiamų ispaniškais „ch“ ir banguojančiais 
balsiais. Svečias iškėlė ranką į dangų. 

— Džiovani? 

Italas, iki ausų įsikuitęs į savo striukę, pakėlė kraš- 
telį savo kepuraitės. Ji paklausė: 

- Žinote, kas tai? 

Jis pamaišė rankomis kišenes. 

— Koks nors iš šių vietų, manyčiau. Jo neįimano- 
mas akcentas. 

— Jūs suprantate, ką jis sako? 

— Pasakoja senas legendas. Cevenų padavimus. 

Diana atsitiesė. 

- Jums neatrodo, kad jis cevenas? 

- Jūs kietakaktė: aš gi jums sakiau ir kartoju, kad 
šios tautos nebėra! 

— Bet jis pasakoja... 

— Tai regiono tautosakos dalis. Perėję tarpeklį 
mes įsibrovėme į tiurkų tautelių teritoriją. Čia visi 
turi bent kiek cevenų kraujo. Ar bent jau žino senus 
padavimus. Tai nieko nereiškia. 

- Bet jūs juk galite jo paklausti? 

Italas atsiduso ir atsitiesė. Iš pradžių susipažino. 
Lankytojo vardas buvo Gambokhas. Sena raukšlėtos 
odos kaukė. Jo veidas žvaigždžių šviesoje metė neri- 
mastingus šešėlius. Etnologas vertė jo atsakymus: 

- Sako, kad yra mongolas. Žvejys nuo Baltojo 
ežero. 

— Arjis jau čia gyveno, kai veikė tokamakas? 

Džiovanis pasiteiravo žvejo, paskui išskiemena- 
vo: 

- Jis čia gimė. Ir puikiai atsimena žiedą. 

Dianos kūną perliejo karščio banga: pirmąkart 
ji matė žmogų, kuris buvo priartėjęs prie veikiančio 
akmenų rato. Ji neatlyžo: 

- Kąjis žino apie tokamako veikimą? 

- Diana, iš tikrųjų, juk jis Žvejys. Ir negali... 

— Klauskite! 

Džiovanis pakluso. 

Eglių šakas blaškė ledinis vėjas, naktiniame ore 
skleisdamas tokį stiprų, tokį sodrų sakų kvapą, kad 
griebė už gerklės tarsi dūmai nuo ugnies. Diana jau- 
tėsi apgaubta, persisunkusi taiga. Senasis mongolas 
purtė galvą. 

- Jis nenori apie tai kalbėti, - paaiškino italas. — 
Pasak jo, ta vieta prakeikta. 

— Kodėl prakeikta? - Diana pakėlė balso toną. — 
Primygtinai reikalaukite atsakyti, tai man labai svar- 
bu! 

Etnologas metė į ją įtarimų kupiną žvilgsnį. Diana 
jau kur kas ramiau ištarė: 

— Džiovani, prašau jūsų. 

Džiovanis toliau vedė dialogą su žveju. Vienu 
mostu vyras išsitraukė pypkę, panašią į sulenktą me- 
talinį raktą, ir kantriai prikimšo tabako. Įkūręs savo 
pypkutę, jis sutiko kalbėti. Džiovanis iškart vertė: 

- Jis labiausiai įsiminė parapsichologijos labora- 
toriją. Prisimena traukinių sąstatus, kurie atvažiuo- 
davo nuo Sibiro pasienio. Vagonus su šamanais, jie 
būdavo vedami į vieną pastatą aptvertame plote. Visi 

kalbėję apie tuos atvežtuosius. Darbininkų akimis 
žiūrint, didesnio išniekinimo negalėję būti. Įkalinti 
burtininkus - tai mesti iššūkį dvasioms. 

— Paklauskite, ar jis žino, kas ten, tiksliau labora- 
torijoje, dėdavosi? 

Džiovanis uždavė klausimą, bet svečias apmirė, jo 
deganti pypkelė mirkčiojo lyg žibintėlis tolumoje. 

- Jis nenori atsakyti, - paaiškino italas, - tik kar- 
toja, kad ta vieta prakeikta. 

— Kodėl? Dėl bandymų? 

Diana beveik šaukė. Netikėtai senas susisukėlis 
tarp dviejų paptelėjimų ir įsidegančios pypkutės 
ugnelės plustelėjimų prabilo: 

- Jis mano, kad buvo pralietas kraujas, - pako- 
mentavo etnologas. - Kad mokslininkai buvo bepro- 
čiai, kad jie darė siaubingus eksperimentus. Nieko 
kita jis nežino. Vis kartoja, kad buvo pralietas krau- 
jas. Ir todėl dvasios atsikeršijo. 

— O kaip jos atsikeršijo? 

Gambokhas dabar atrodė nutaręs eiti iki galo. Jis 
kalbėjo nelaukdamas Džiovanio vertimo. Etnologas 
trumpai išvertė jo žodžių srautą: 

- Jie sukėlė nelaimingą atsitikimą. 

— Kokį nelaimingą atsitikimą? 

Džiovanio veido bruožai patamsyje užaštrėjo. Jis 
pakuždėjo: 

— 1972-ųjų pavasarį akmenų žiedas sprogo. Jį 
pervėrė žaibas. 

Dianai pasivaideno, kad tas žaibas draskė ją pačią. 
O ji visad buvo įsitikinusi, kad viskas vyko parapsi- 
chologijos laboratorijoje, kad pirmoji drama atsitiko 

tiriant ribines psichines būsenas. Bet iš tikrųjų pa- 
skutinė tragedija kilo iš tos pragaro mašinos. 

Ji paklausė: 

- Aukų buvo? 

Džiovanis žmogaus paklausė ir išblyškęs klausė 
atsakymo. 

- Jis kalba apie mažiausiai 150 mirusiųjų. Anot 
jo, kai mašina sprogo, žiede buvo visi darbininkai. 
Kažkokia techninio aptarnavimo operacija, gerai 
nesuprantu. Plazma prasiveržė į vamzdį ir juos su- 
degino gyvus. 

Gambokhas dabar be perstojo kartojo tą patį 
žodį - žodį, kurį Diana atpažino. 

— Kodėl jis kalba apie cevenus? - paklausė. 

- Visi darbininkai buvo cevenai. Paskutiniai šia- 
me krašte. 

Tad buvo teisūs abu, ir Diana, ir Džiovanis. Klajoklė 
tauta iš pradžių buvo naikinama sovietinių represijų, 
bet tada kai kurie dar išgyveno. Priversti būti sėslūs, 
gyventi kolūkiuose, jie tapo pavergtais darbininkais, 
skirtais spindulinei mirčiai. Etnologas vertė toliau: 

- Jis sako, kad kai kurie likę gyvi laikė rankose 
savo žarnas, kad moterys atsisakė juos slaugyti, nes 
jų nebeatpažino. Sako, kad mirštantieji, nors ir atvi- 
romis žaizdomis, šaukė, kad nori gerti. Kai jie mirė, 
jų žandikauliai sudužo kaip stikliniai. Merdinčiuo- 
sius buvo aptūpusios musės, jų buvo tokia aibė, kad 
jau niekas nebežinojo, ar čia nudegimai, ar ant jų 
kūnų knibždantys tie padarai... 

Diana galvojo apie kitus išlikusius gyvus - tuos, 
kurie manė išvengę nudegimų. Nebuvo žinoma tikslių 

tričio radioaktyvumo pasekmių, bet užtat žinoma, 
kaip veikia uranas. Išvengę pražūties, Hirosimos gy- 
ventojai po sprogimo suprato, kad net pati sąvoka 
„išgyventi“ atomo pasauliui nepriklauso. Jiems ėmė 
slinkti plaukai, paskui pradėjo varginti diarėja, vėmi- 
mas, vidaus organų hemoragija. Tada žmonės ėmė 
sirgti nepagydomomis ligomis: vėžiu, leukemija, navi- 
kais... Cevenų darbininkams teko iškentėti tas pačias 
bėdas. Nekalbant apie moteris, kurios, praėjus keliems 
mėnesiams po sprogimo, gimdė pabaisas arba jau nie- 
kad nebegalėjo turėti vaikų, atomo infekcija naikino 
kiaušinėlių ląsteles. 

Diana įsmeigė akis į dangų. Ji neturėjo teisės 
pasiduoti gailesčiui. Neturėjo išskysti ir graudintis, 
privalėjo išsaugoti dedukcinius sugebėjimus ir iš šitų 
naujų faktų išpešti kokio aiškumo. Atmintyje iškilo 
Eženo Taliko paveikslas: juk netiesiogiai tas fizikas, 
orgnizuodamas atominius bandymus, užtraukė savo 
tautai nelaimes ir mirtį. Genialus mokslininkas, ce- 
venų didvyris sunaikino savo tautą ... 

Bet ją persmelkė viena mintis. Tariant, kad Eže- 
nas Talikas nebuvo tiesiogiai įpainiotas į tą lemtingą 
bandymą, manant, kad katastrofa nebuvo jo poelgio 
pasekmė, tada gal buvo nenumaldomas keršto mo- 
tyvas? Diana sukūrė naują hipotezę. O ką, jei dėl 
priežasties, kurios ji dar nežino, už tą gaisrą atsakingi 
būtent parapsichologijos laboratorijos mokslinin- 
kai? O Talikas, tas taikus perbėgėlis, ar jis negalėjo 
virsti žiauriu žudiku sužinojęs, kad mokslininkai 
ruošiasi grįžti į savo nusikaltimo vietą? 

Sulig pirmais brėkšmos ženklais Diana pabudo. 
Apsirengė, ant viršaus užsimovė dar vienas drėgmei 
ir šalčiui nepralaidžias kelnes ir užsivilko impreg- 
nuotą apsiaustą, ant jo užsimetė neperšlampamą 
skraistę. Susikrovė kuprinę: įsidėjo halogeninį deglą, 
virvių, karabiną', atsarginių galvaninių elementų. 
Jokio ginklo neturėjo, net peilio. Akimirką jai buvo 
šovusi mintis nugvelbti iš mongolų šautuvą - jie mie- 
gojo gretimoje palapinėje, bet tuoj persigalvojo: per 
daug rizikinga. Tad užbraukė kuprinės užtrauktuką 
ir išėjo į aušrą. 

Viskas buvo apledėję. Balta žolė, vietomis mė- 
lynuojantys vandens klanai. Sustingę į ledą tviskė- 
jo rasos lašai. Ant medžių šakų kybojo trapūs ledo 
stalaktitai. Visą tą spindėjimą dar labiau gyvino, dar 
labiau ryškino aplink tvyranti migla, ji tą žėrėjimą 
glamonėjo, globė savo lengvu, nepermatomu šydu. 

Tolumoje dūlavo elnių siluetai. Diana girdėjo, 
kaip jų kanopos traškina ledo plutą, girdėjo ramų 


* Karabinas - tam tikros konstrukcijos žiedinė sąsaga lengvai ir patiki- 
mai prie ko prisikabinti, ką nors sujungti. Naudoja alpinistai, speleologai, 
ugniagesiai. 

šnopavimą, kurio šiluma plaukė per amžino speigo 
pasaulį. Ji juos įsivaizdavo pilkus, ūkuose nemato- 
mus, ieškančius druskos ant akmenų, kerpių, Žie- 
vingų medžių kamienų. Dar toliau jos klausą užgavo 
ritmingas ežero pliuškenimas. Diana įkvėpė šalto oro 
ir apmetė akimis stovyklą. Jokio judėjimo, jokio šna- 
resio: visi miega. Įsmuko į jaunuolyną stengdamasi 
nenudaužti krūmokšnių krištolo. Už šimto metrų jai 
teko sustoti ir nusilengvinti iškeikiant save paskuti- 
niais žodžiais, kad apie tai nepagalvojo anksčiau, kai 
dar nebuvo užsimovusi tų visų pakinktų. Kaip mo- 
kėdama išsivadavo nuo viršutinių apsauginių kelnių 
ir atsitūpė. Elniai, bematant užuodę šlapimo druską, 
šoko į jos pusę ir braudamiesi pro apšalusias šakas 
sukėlė siaubingą traškesį. Ji vos spėjo apsirengti ir 
kuo skubiau nešti kudašių. Gerokai pabėgėjusi su- 
lėtino žingsnį ir prapliupo juoku. Nervingu, dirgliu, 
tyliu juoku, bet jai pasidarė lengviau. Užkišo nykš- 
čius už kuprinės diržų ir leidosi į kelią. Pasiekusi 
ežero krantą, įdėmiai nužvelgė kalvos šlaitą, už jo, 
pasak mongolų vedlių, stovėjo tokamakas. Turėjo 
būti apie porą kilometrų. Įsuko į maumedžių giraitę 
ir pradėjo kopti. 

Netrukus pasidarė sunku kvėpuoti, kūnas sudrė- 
ko nuo prakaito. Ant skraistės it perlai blizgėjo rūko 
lašeliai. Kvėpuojant pro burną tįso krištolinio lietaus 
srovelė. Tarp žolių pamatė tamsuojančias įdubas. 
Priėjo arčiau. Tai buvo stirnų ir danielių naktiniai 
guoliai, dar šilti nuo jų kūnų. Diana nusimovė pirš- 
tinę ir paglostė jų apybrėžas žolėje. Paskui žvilgsnis 
užkliuvo už rudų apnuogintų šakų prie jos kojų. Jas 

taip pat palietė, su malonumu jusdama jų gruoblė- 
tumą. 

Kopė toliau. Tik dabar ji vėl prisiminė Gambokho 
žodžius. Apie atominę katastrofą ir jos aukų agoniją. 
Lyg rikošetu atskriejusios vakarykštės išvados dar 
labiau sutvirtėjo. Dėl jai nežinomų priežasčių para- 
psichologai buvo kalti dėl tokamako žlugimo. Vienu 
ar kitu būdu jie buvo susiję su ta katastrofa. Ūmai 
Dianos sąmonėje pabudo ir išsirikiavo prisimini- 
mai. Ji vėl išvydo rusvomis dėmėmis išmėtytą Hugo 
Jochumo kūną. Rausvą Filipo Toma epidermį, jam 
nuo žvynelinės nusilupo visa oda. Taip pat prisiminė 
giliai atmintyje užsimetusią detalę apie keistą Rolfo 
van Kaeno skrandžio atrofiją, juk jam teko gromu- 
liuoti bruknes... 

Kaip apie tai nepagalvojo dar vakar vakare? 

Parapsichologai taip pat buvo apšvitinti. 

Visi jie turėjo atomo „įkandimo“ žymę, gavo ją 
per didelį atstumą, todėl ne tokią smarkią. Apšviti- 
nimo rezultatai galėjo pasirodyti po dešimtmečio 
kaip koks nors bjaurus išsigimimas ar liga. Šiems 
žmonėms apšvitinimas komplikavosi taip keistai dėl 
bandymo naujumo. Iš tikrųjų nė vienas nebuvo pa- 
tyręs tričio radioaktyvumo poveikio savo kailiu. 

Diana išplėtojo hipotezę: o jeigu atominis spro- 
gimas, sutrikdęs šių žmonių medžiagų apykaitą, 
padarė ir jų protų pokyčių? Galbūt atomas galėjo 
išplėsti numanomas sąmonės galimybes - išplėtoti 
paranormalias galias? 

Tokiose situacijose sunku patikėti atsitiktinumais. 
Tad kodėl nepadarius prielaidos, kad tie tyrinėtojai 

apsišvitino savo noru? Kad jie, eksperimentuodami 
su cevenais, pastebėjo tam tikrus ženklus, leidžiančius 
manyti, kad tričio naudojimas sukelia sąmonės muta- 
ciją? Tada parapsichologai ir įjungė atomo žaibą kaip 
ribinį bandymą. Ne viskas pavyko, žmonės - ištisa 
tauta - mirė, bet burtininkų mokiniai pasiekė geidžia- 
mo rezultato. Paveiktos atomo, jų galios išaugo. Tie 
žmonės virto magais. Atomo laikų magais. 

Ryžtingai žingsniuodama per girią, šildydama 
kraują greitu ėjimu, Diana palaipsniui prisikasė iki 
pat teisybės šerdies. Viskas dabar sutapo. Katastrofa 
įvyko dėl saujelės mokslininkų suorganizuoto sabo- 
tažo. Štai kodėl Talikas juos persekioja, prie mirties 
slenksčio laikydamas juos gyvuliais. 

Ir štai kodėl, be abejonių, tie žmonės grįžta į 
akmenų žiedą. Atnaujinti bandymo: apsišvitinti ir 
atgaivinti savo galias. 

Diana sustojo. Užkopusi į aukštikalnę pro miglą 

O tos lomos vidury - milžiniška tokamako ka- 
rūna. 

Tai priminė miestą. Aplink akmenų žiedą dau- 
gybę hektarų driekėsi pastatų, kažkokių rūdimis 
aptrauktų konstrukcijų labirintai, jų viršaus pro 
miglas nė nesimatė. Dešinėje, kalno papėdėje, kilo 
elektrinės turbinos, jos maitino termoatominę sis- 
temą. Diana nesustodama leidosi žemyn. Už stati- 
nių tarp uolėtų skardžių ji pamatė pusiau nunyku- 
sius geležinkelio bėgius. Pasitelkę šią infrastruktūrą 
sovietai gabeno brigadas žmonių ir būtinas me- 
džiagas šiam užmojui statyti. Dianai net apsvaigo 
galva pamanius, kiek inžinierių, darbininkų, kiek 
rublių prarijo šis projektas, baigęsis mirtį nešančia 
akinama liepsna? 

Ji apėjo vainiką iš vakarinio šlaito pusės. Po ko- 
jomis vis dažniau pasitaikydavo nebe žolė, o betono 
plytelės. Diana peržengė krūvas akmenų, gelžgalių 
ir įėjo į pirmą pastatą. Viduje erdvė buvo suskirstyta 
permatomomis pertvaromis, jų stiklai buvo sutru- 
pinti. 

Koridoriaus gale Diana pateko į uždarą cementu 
lietą ir nuo šalčio sutrūkinėjusį kiemą, nusėtą staty- 
binio laužo ir pušų spyglių. Jai artinantis, pakilo ir 
nuskrido pulkelis raudonsnapių žuvėdrų. Jų sparnų 

plazdėjimas aidu atsimušė į betono sienas, perskel- 
damas raudonu dryžiu žalsvas pertvaras. Diana ne- 
juto jokios baimės. Ši vieta buvo tokia milžiniška ir 
tiek apleista, kad atrodė nereali. Pasukusi kairiau 
moteris įsmuko į bloką, pro jo langus pateko aušros 
šviesa. Ji vis ėjo tolyn palei sutrūkinėjusias sienas, 
kurių plyšiuose augo viržiai ir uogienojai. 

Ji ėjo ir ėjo per sales, kur mėtėsi suplyšę čiu- 
žiniai, kėksojo didžiuliai įrengimai, neaiškios pa- 
skirties mašinos. Toliau aptiko laiptus, vedančius į 
žemesnį lygį. Uždegė savo žibintą. Pakopų apačioje 
Dianos dėmesį patraukė eilės vertikalių aptvarų. Ji 
stumtelėjo pinučius ir jie lengvai atsidarė. Suval- 
džiusi savo baimę įslinko į tamsų siaurą koridorių. 
Jai vaidenosi, kad jos pačios kvėpavimas pripildo 
visą erdvę. 

Iš visko atrodė, kad čia buvęs kalėjimas. Deglo 
šviesos pluoštas užkabino daugybę kamerų, įtaisytų 
abipus koridoriaus. Paprastos pertvaros, atskirtos 
mūro sienelėmis, ant žemės dar mėtėsi grandinės. 
Diana pagalvojo apie atvežtus iš Sibiro kalėjimų ir 
stovyklų šamanus. Apie rusų psichiatrines ligonines, 
kur buvo „gydomi“ tūkstančiai disidentų. Kas dėjo- 
si šitame slaptame mieste? Kalėjime dar vaidenosi 
aidintys klyksmai, sustirusių burtininkų, tamsoje 
laukiančių savo lemties, dejonės. 

Deglo spindulio šviesa netikėtai apšvietė sienoje 
išraižytą įrašą. Diana priėjo arčiau. Kirilicos abėcėlės 
raidės, kurias ji tuoj atpažino, nes su tais rašmenimis 
buvo susidūrusi Kurčiatovo instituto archyvuose. 
Sudėliojo žodį TALIKAS. Šalia buvo išrėžtas žodis, 

kurio nesuprato, bet po juo ėjo skaičiai: 1972. Dia- 
nos galvoje suūžė lyg atsklidęs išgąstingas aidas. Pa- 
sirodo, Eženas Talikas, didysis tokamako vadovas, 
irgi buvo čia įkalintas. Jis kentėjo drauge su kitais 
šamanais. 

Diana pabandė tam rasti paaiškinimą. Iš esmės šis 
faktas išsprendė daugiau problemų, negu jų iškėlė. 
Jei TK 17 buvo sadistinių eksperimentų su burtinin- 
kais vieta, Eženas Talikas su tokiais metodais sutikti 
negalėjo. Priešingai, jis veikiausiai maištavo, grasino 
budelius apskųsiąs partijos instancijoms. Tada viskas 
apsivertė. Parapsichologai, aiškiai susitarę su centro 
kariškiais, uždarė fiziką į kalėjimą kokia nors anti- 
patriotizmo dingstimi. Šiaip ar taip, cevenas lieka 
cevenu. O rusų kareiviai turėjo nudžiugti galėdami 
aplaužyti šitam mažam pasipūtėliui ragus. Diana 
uždėjo pirštus ant įrašo. Atrodė, lyg jaustų į akmenį 
įaugusį mokslininko pyktį. Nors ji nepajėgė iššifruoti 
tų keverzojimų, bet neabejojo, kad data rodė katas- 
trofos laiką, 1972-ųjų pavasarį. 

Tad ji buvo teisingai spėjusi: sprogimo metu Tali- 
kas jau nevadovavo tokamakui - jis sėdėjo kalėjime 
kaip paprastas politinis nusikaltėlis. Diana palypėjo 
laiptais aukštyn ir pasuko nesvarsčiusi kur - taip 
buvo pritrenkta to atradimo. Netrukus pastebėjo, 
kad architektūra įgyja didingumo. Durų angos pa- 
aukštėjo, lubos iškeltos iki neregėto aukščio. Diana 
artėjo prie tokamako. 

Pagaliau priėjo švino duris, apkaltas plienu, su 
įtaisytu atidarymo smagračiu, tokie būna kesoninėse 
kamerose. Virš durų apvado atspaustas raudonas, 

apsitrynęs ženklas: sraigtas, kuris, kaip visame pa- 
saulyje, perspėja, kad arti yra radiacijos šaltinis. 

Diana įsikando deglą ir pirštinėtomis rankomis 
suspaudė smagratį. Įtempusi visas jėgas, ji pajėgė jį 
pasukti. Dar pasistengusi iki galo jį atstūmė, įtem- 
pusi raumenis patraukė į save, perplėšdama išilgai 
apvado kerpių tarpiklius. Durys staiga pasidavė ir 
slystelėjo šonu išilgai bėgio. Diana buvo pritrenkta: 
blokas - pusiau betonas, pusiau švinas - buvo dau- 
giau nei metro storumo. 

Peržengus slenkstį jos laukė staigmena: korido- 
rius buvo apšviestas. Fluorescencinės lempos skleidė 
akinamai baltą šviesą. Iš kur tokioje vietoje elektra? 
Ji pagalvojo apie kitus tokamako darbuotojus. Gal tie 
žmonės jau atvyko į rotondą? Dabar jai nė minties 
nebuvo trauktis. Trauktis, kai taip arti tikslo. 

Ir moteris įsigavo į akmenų ratą. 


62 


Diana atsidūrė apvaliame 15 metrų pločio kori- 
doriuje. Jo vidury buvo įtaisytas cilindrinis vamzdis 
iš suleistų vienas į kitą žiedų, prigrūstas daugybės 
laidų, ričių, magnetų. Virš viso šito rinkinio kilo 
magnetinės arkos ir atrodė, kad tam keistam vamz- 
dynui teikia savo plieninę globą. Visa čia, regis, 
sumanyta kaip apskritimas, kreivė, sukinys... 

Ji priėjo arčiau. Laidų raizginys leidosi žemyn 
lyg lianos. Varinės apvijos nutįso tolygiai per visą 
vamzdžio ilgį. Jos blizgėjo apiblukusia rožine spal- 
va, kuri palieka burnoje apčiulpto saldainio kvapą. 
Žemai juodo metalo konstrukcijos laikė visą įrangą. 
Diana atsidūrė tik už kelių žingsnių nuo vamzdžio. 
Pro begalę sudėtingiausių įrengimų ji įžiūrėjo lygų 
juodą plieninį kokoną, vakuuminę kamerą, kurioje 
kadaise plazma priartėjo prie šviesos greičio, pasiek- 
dama žvaigždžių lydymosi temperatūrą. 

Ji atsargiai slinko toliau, stengdamasi nesukelti 
nė menkiausio triukšmo, jokio džerškesio užkliuvus 
už ant žemės besimėtančių gelžgalių. Jautėsi kaip 
niekad mažytė ir pasigailėtina. Ši mašina priklau- 
sė kitam mastui, kitai logikai. Diana jautė neaiš- 
kų baugulį atsidūrusi šitame pastate, sumanytame 

žmogaus, pasižyminčio didybės manija - tuo di- 
džiuliu noru pažeisti žemės dėsnius, sugriauti gi- 
liausiai įsišaknijusias materijos struktūras. Kamilis 
papasakojo apie Prometėją, žaibo vagį. Gambokhas 
kalbėjo apie dvasias, kurios atsikeršijo už žmonių 
įžūlumą. Kad ir kokiais iššūkiais būtų buvę žaidžia- 
ma toje rotondoje, Diana suprato, kad tokamakas 
buvo aukščiausių jėgų išniekinimo, lengvabūdiškos 
drąsos rodymo vieta. 

Ji taip ėjo nemažai laiko, laikydamasi įgaubtumo, 
paskui nutarė pasukti atgal. Tame rate nieko jai svar- 
baus nebuvo. Tie technologiniai kliedesiai nerodė 
nė menkiausio ženklo ir... Pasigirdo kauksmas it 
metalinis klyksmas. 

Diana užsidengė ausis delnais. Bet klyksmas pa- 
sikartojo, tik dar garsesnis. Čaiži garso banga, nepa- 
kenčiamas zvimbimas. Ištikta šoko moteris suprato, 
kad tas čaižus garsas ne klyksmas, o pavojaus signa- 
las: įsijungė tokamakas. 

Kaip pražūtingas patvirtinimas švinu apkaltos 
durys jos dešinėje staigiai įsmego į sieną ir užsišovė. 
Diana pamatė, kaip sukasi smagratis, o virš durų 
apvado užsidegė raudonas žibintas. Jai pasivaideno, 
kad atgijo visas žiedas. Iš tikrųjų visi didelės rizikos 
centrai veikė tuo pat principu: pavojaus atveju pir- 
moji priemonė - izoliuoti pavojingą zoną, atkirsti vi- 
sus išėjimus, net paaukoti ten buvusius žmones. Taip 
gyvi sudegė cevenai. Taip netrukus žus ir ji pati. 

Ji prisiminė kesoninę kamerą, kurią paliko atvirą. 
Apsisuko ir pasileido kiek įkabindama bėgti. Bėgo, 
bėgo, bėgo, akis gręžė besisukantys žibintuvai, ausų 

būgnelius sprogdino pavojaus sirenos. Ji matė dau- 
gybę durų, kurios kaskart, jai pribėgus, užsitrenkda- 
vo. Ar yra bent menkiausios vilties pribėgti greičiau 
nei šis saugos mechanizmas? 

Staiga grindis sudrebino burzgimas: įsijungė už- 
dara elektros srovės grandinė. Galvoje blaškėsi min- 
tys. Negi galėjo įsijungti elektromagnetinė banga? 
Ar liko vakuuminėje kameroje tričio dujų? Per kiek 
laiko atomai virs galybės milijonų laipsnių lanku? 
Ji vis lėkė palei žiedą degančia krūtine. Dundesys 
girdėjosi vis arčiau. Nuo drebėjimo siūbavo sienos, 
žemė, laidai, išsklisdami po jos kūną siaubo bango- 
mis. Galop pamatė duris, pro kurias buvo įėjusi: jos 
dar buvo atviros. Tą pat akimirką blokas slystelėjo 
bėgiu. Diana pamatė, kaip sukasi juodi skridiniai, 
kaip šonu juda vyriai, paskui švino ir betono durų 
masė nusileidžia į apvado ašį. 

Nežmonišku šuoliu įveikė likusį durų plyšį ir pa- 
juto, kaip betono briauna brūkštelėjo šonkaulius. 
Užkliuvo už plieno slenksčio, nugriuvo, susigūžė 
prie sienos, kuri užsisklendė. Vargiai atgaudama kva- 
pą, vargiai ką suvokdama Diana be perstojo klykė, 
trepsėdama kulnais, kumščiais daužydama grindis. 
Ji išsivadavo iš panikos - panikos, atėjusios iš toli, iš 
visų tų išbandymų, kuriuos jai jau teko patirti. 

Trenksmas pasiekė kulminaciją ir jai nukirto bal- 
są. Siena, regis, krūptelėjo ant savo ašies tarsi garsi- 
nės apsaugos membrana. Diana dar labiau susirietė, 
įtemptais raumenimis, sukąstais dantimis juto, kaip 
galinga banga kilsteli grindis. Visa truko tik mirksnį. 
Trumpą, žaibišką sekundės dalį. Paskui stojo tyla, 

nustūmusi kurtinamą aliarmo bangą. Sirena nuslo- 
po. Grindys atgavo tvirtumą. Diana tūnojo apmirusi, 
nustėrusi, nemirksinčiom akimis. 

Pamažėle vėl grįžo geba mąstyti. Iš jos sąmonės 
gelmių, iš toli, labai toli kilo vos jaučiamas, bet vis 
dėlto žinojimas: viskas baigta. Tokamakas įsijun- 
gė tik kelioms sekundėms. Ardomąjį siekį sustabdė 
saugos mechanizmai - praėjusios epochos liekanos. 
Diana suvokė susidūrusi su termoatominės elektri- 
nės srove kaip nepriklausoma esatimi - žvėrimi ir 
ugnikalniu. Tiesa pasirodė kitokia. Žmogaus ranka 
sukėlė naują elektros iškrovą. Kas? Ir kodėl? Kad 
nužudytų ją? Diana buvo per daug nusilpusi, kad ką 
nors aiškintųsi. Pernelyg išsekusi, kad keltų naujus 
klausimus. 

Ji pasirėmė ir atsistojo. Tada pastebėjo, kad kai- 
rysis jos skraistės šonas buvo susilydęs. Apsiaustas 
taip pat buvo pajuodęs, perplyšęs, žiojėjo didžiausia 
skylė. Diana įkišo ranką į tą plyšį ir užčiuopė ap- 
spurusią vilną, poliesterio pluoštą. Taip pat sude- 
gę. Vienu judesiu apčiuopė šoną. Nuo kirkšnies iki 
pažasties oda dar gruzdėjo nuo ugnies žymių. Tai 
buvo rausvi odos susiraukšlėjimai, jie raižė kūną ir 
priminė anatomines kūnų nudirta oda graviūras. 
Diana nesuprato. Bet tai, kad nejautė skausmo, ją 
galutinai išgąsdino. 

Ji pasilenkė ir įdėmiai apžiūrėjo švininę sieną ten, 
kur sėdėjo - metalas buvo išvagotas vos įžiūrimais 
vertikaliais plyšeliais. Žiemų šaltis, vasarų kaitra ga- 
liausiai pažeidė švino hermetiškumą. Pro jo plyšelius 
atominis spinduliavimas persismelkė ir palietė ją, 

prasiskverbė iki pačių giliausių jos organizmo dale- 
lių. Nustėrusi atsitraukė. Ji manė išvengusi mirties. 
Klydo. Siaubingai klydo. Nes ji ne tik apdegė. 

Ji buvo apšvitinta. 

Beveik mirusi. 

Virš slėnio tekėjo saulė. Žaliuojanti lyguma drie- 
kėsi iki pat horizonto, dešinėje, ant kalvos, ją tęsė 
giraitės, o kairėje - dar skendintys ūkuose kalnų 
skardžiai. Maždaug už šimto metrų Diana įžiūrėjo 
taškelį, jis artėjo. Prisimerkusi atpažino Džiovanio 
figūrą, jis ėjo jos link per petį persimetęs šautuvą. 
Brido iki pusės šlaunų per žolę, kuri gosliais glėbiais 
glamonėjo jo kojas. 

— Kas čia dedasi? - šūktelėjo. - Pajutau drebėjimą 
| R 

Jo žodžius prarijo stiprus vėjo šuoras. Jam prie- 
šais ėjo sverdėjanti Diana. Ji nejautė nudegimo, bet 
tiksliai juto vėjo gūsius, kurie plakė jos veidą, juto, 
kaip žolynai glosto jai kojas, uodė gaivos aromatus, 
kylančius stulpais ir įsismelkiančius iki pat jos sielos 
gelmių. 

- Galėjote manęs palaukti, - bambėjo italas, kai 
atsidūrė jau visai arti. - Kas atsitiko? 

- Įsijungė tokamakas. Nežinau kas... 

— O jūs? - sunerimo Džiovanis. - Atrodo, kad 
jūs ten buvote. 

Diana šyptelėjo, sunkiai valdydama ašaras. 

- Jūs labai pastabus, - ištarė. 

Ji sunėrė pirštus ant savo plaukų uodegos ir ne- 
smarkiai timptelėjo. Radiacija jau visu smarkumu 
darbavosi. Milijardai atomų, ją sudarančių, dabar 
iro, sukeldami grandininę reakciją, kuri jau nesi- 
baigs, kol visiškai ją nužudys. Kiek laiko dar ji turi? 
Kiek dienų? Kiek savaičių? Sušnibždėjo: 

— Aš buvau toje mašinoje, Džiovani. Esu apšvi- 
tinta. Iki pat kaulų apšvitinta. 

Etnologas galop pastebėjo juodą brydę per visą 
apsiausto šoną. Dviem pirštais jis praskyrė audeklo 
skvernus ir pamatė rausvą nudegimą - oda pradėjo 
trūkinėti, skeldėti ir eiti skutais. Jis suniurnėjo: 

— Mes išgydysime jus, Diana. Tik nereikia eiti iš 
proto. 

Ji nesiklausė. Nenorėjo įsileisti nei vilties, nei 
baimės. Rūpėjo, kiek jai dar liko gyventi. Ji turė- 
jo gyventi dar gana ilgai, jai dar liko demaskuoti 
demonus, atskleisti tiesą ir garantuoti savo įsūniui 
galutinę ramybę. 

- Jus išgydys, - užsispyrusiai kartojo italas. 

— Nutilkite. 

— Aš užtikrinu, kad jus skubiai nugabens namo 
LT: 5; 

- Aš sakau jums nutilti. 

Džiovanis nutilo. Diana ištarė: 

- Jūs nieko negirdite? 

— Ką? 

— Dreba žemė. 

Negi vėl būtų įsijungęs tokamakas? Ji įsivaizdavo 
lygumą, skendinčią liepsnose šniokščiant atominio 
smūgio bangoms. Paskui suprato, kad vibravimas 

eina ne nuo centro, o nuo priešingos slėnio pusės. 
Įbedė žvilgsnį priešais save į erdvę tarp kalvos ir 
uolėto skardžio. Horizontą užklojo didžiulis dulkių 
debesis, lyg žemės ir žolynų migla. 

Tada ji išvydo juos. 

Ir tučtuojau juos atpažino. 

Cevenai. 

Ne dešimt. 

Ir ne šimtas. 

Jų - tūkstančiai. 

Miriadai raitelių, sėdinčių ant elnių, kurių nesu- 
skaičiuojamos nugaros blizgėjo debesų atšvaituo- 
se - nepaliaujamas nugarų ir atspindžių mirgėjimas. 
Bekraštė banga bloškėsi nuo šlaitų, pasiekusi slėnį 
išsisklaidė, švytinti savo galia, gausmu ir grožiu. Apie 
spalvas nebuvo ko ir kalbėti: vyrai dėvėjo tik juodus 
deelus, o aplink juos tik elniai šuoliavo baltai pilkš- 
vais tonais. Jie jojo, kojos spaudė dulsvus, dėmėtus 
elnių šonus, o raitelių galvos beveik lietė aksominius 
elnių ragus — šie panėšėjo į atgijusius krūmynus, į 
fantastiškus koralus sukietėjusias vėjo ir gyvasties 
būsenas. 

Diana nebežinojo, kur kreipti savo žvilgsnį - toks 
akinantis švytėjimas ją kerėjo, užliejo džiugesiu, 
dusino. Ji ieškojo taško, ties kuriuo galėtų sukaupti 
dėmesį ir netikėtai jį rado. Jeigu tektų tą akimirką 
mirti, vyzdžiuose liktų tas reginys: moterys. 

Tai buvo jos ir tik jos valdė visus gyvulius nuo 
vieno krašto iki kito. Dauguma jų jojo arkliais. Jos 
šaukė, jų veidai degė, kulnai buvo įspirti į balnakilpes. 
Diana atspėjo, kokie ornamentai puošė jų skaras: jie 

turėjo vaizduoti stebuklingus pasikeitimus, kuriuos ji 
pastebėjo krovininiame lėktuve. O dabar regėjosi, lyg 
šios legendinės būtybės būtų atgijusios iš šilkų ir šit 
jau trypia Žemę, užtvindė laukymę ir nuo jų kanopų 
lekia išplėšti kemsai, išrauta žolė. 

Sėdėdamos ant savo gyvulių nugarų, jos sukiojo- 
si, šuoliavo pirmyn ir vėl grįžo atgal, jų krūtinės ir 
šlaunys suaugusios su arklių kūnais, atrodė, kad jos 
persismelkia pro patį gyvulių kūną ir atsistumia nuo 
žemės šėlsmo šuoliu, grakštumo šoksniu - gyvastin- 
gumo sprogimu, kylančiu iki pat dangaus skliauto. 

Perrėkdamas šuoliuojančių gyvulių kanopų dun- 
desį Džiovanis sušuko: 

— Kas čia dabar? Jie mus sutryps! 

Diana atsakė, nubraukdama nuo kaktos besi- 
plaikstančius plaukus. 

— Ne. Manau... manau, jie ateina mūsų ieškoti. 

Tada ji per aukštą žolę nubrido pirmyn. Priešais 
ją elnių - sniegas ir pelenai - rikiuotė skynėsi per 
augmenijos bangas ir nelėtino šuoliavimo. Diana 
vaikus, jie jojo ant mažesnių gyvulių, nesunkiai iš- 
laikydami pusiausvyrą savo mediniuose balnuose. 
Jų purpuriniai veidai retkarčiais šmėstelėdavo pro 
ragus. Jie jojo lyg princai ant savo oranžinės spalvos 
gyvulių - susisupstę, neįžvelgiami. 

Juos teskyrė koks 100 metrų. Diana pamatė vieną 
vyrą, jojusį kitų priekyje. Jo sėdėsena, jo elgesys buvo 
ypač orus, tai rodė, kad jis visos palydos vadas. Tačiau 
žmogus buvo labai jaunas - beveik vaikas, užsidėjęs 
plačią juodą kepurę. Ją užvaldė įsitikinimas: šis vaikas 

kadaise buvo Sergėtojas, o tapo savo tautos garbina- 
mu vyru. Ji prisiminė Liusjeną, lyg per miglą matė 
praslenkančius chaotiškus įvykius, vaikų vogimus, 
ženklus, išdegintus ant pirštų, peržengtas gyvenimo ir 
mirties ribas, žmogžudystes, kankinimus... ir visa tai 
galiausiai susirinks į viena. Kol kas jai buvo nusispjau- 
ti į visa tai. Nes viso šito esmėje, šios tautos, pakilusios 
iš mirusiųjų, gelmėje ji matė nušvintančią šviesą. 

Jeigu ši tauta vis dar gyva, galbūt yra vilties ir 
jai... 
Kaip jūra, sustabdyta smėlio kranto, visi gyvuliai 
vienu mirksniu sustojo. Per 20 metrų iki Dianos. Ji 
ėjo artyn. Pirmieji elniai jau tiesė kaklus ieškodami 
druskos ant jos ašaromis išterliotų skruostų. Išse- 
kusi, sverdinti, ji klausė savęs, ką galėtų pasakyti ir 
kokia kalba, kad užmegztų ryšį. 

Bet nebuvo reikalo. 

Paauglys valdovas jau rodė jai pabalnotą gyvulį, 

Milžiniška gurguolė tuojau pasileido į skardžio 
pusę. Dabar gyvuliai ėjo lėta, paklusnia žingine. 
Netrukus pulkas pasipylė akmeninga žeme, įsi- 
gaudamas į pomiškius, jodamas palei atžalynus, 
aplenkdamas paskutinius medžius, kol nusigavo 
iki numirėliškai blyškios tundros. Tada kortežas 
sustojo plačioje plynaukštėje, apaugusioje tankia 
žole, apjuostoje granito luitų, kurie priminė apsau- 
gines baliustradas. Dešimtys vyrų ir moterų statė 
palapines, ant aukštų šakų piramidžių tiesdami ka- 
rišką brezentą. 

Džiovanis, lydėjęs Dianą, sušnibždėjo: 

— Jurtos, cevenų palapinės. Niekad nesitikėjau 
jas pamatyti. 

Kiti iš beržų kamienų statė aptvarus, kuriuose 
jau būriavosi elniai. Ant karčių lyg paklodės džiū- 
vo gyvulių audinių brizgai, tokia organinė plėvelė 
ant žarnų. Diana jojo ten, kur ėjo jos gyvulys. Odą 
varstė drebulys, ji pasidengė kieta, bekrauje pluta, o 
nudegimą vis labiau skaudėjo ir tas skausmas buvo 
sumišęs su atšiauriu skausmu nuo šalčio. 

Pakerėta Diana nepajėgė atplėšti žvilgsnio. Susi- 
žavėjusi žvelgė į tą tautą, iškilusią iš niekur, kuriai, 

be abejonių, iki šiol pavyko likti nepastebėtai iš oro, 
nes ją slėpė miglos, tvyrančios virš jos kalnų. Jų vei- 
dai buvo platūs, kaulėti, nužvarbę. Tai buvo veidai, 
kurių bruožus nuniokojo vėjas ir šaltis. Šiurkštūs 
nugairinti veidai, užgrūdinti rūstaus klimato, bet 
kartu išsekinti atavizmų ir kraujomaišos. Visi - vy- 
rai, moterys, vaikai - dėvėjo tamsius violetinių ir 
indigo atspalvių deelus. Bet jų unikalumą rodė galvos 
apdangalų įvairovė: gaučų skrybėlės, kailinės ausinės 
kepurės, frygų kepuraitės, minkšto fetro skrybėlės, 
gobtuvai... Tikra marguojanti virtinė, šokčiojanti 
ant galvų raiteliams kratantis laukais ant savo gy- 
vulių. 

Atsidūrus pačiame stovyklos viduryje, daugybė 
moterų privertė Dianą nulipti ant žemės. Ji nerodė 
nė menkiausio pasipriešinimo. Tik spėjo pašnibž- 
dėti Džiovaniui: „Nesijaudink.“ Moterys nuvedė 
ją į atskirą palapinę, pastatytą toliau nei per 100 
metrų nuo visų kitų, šalia uolų. Viduje buvo erdvu, 
daugybė kvadratinių metrų. Ant žemės nebuvo nie- 
ko, tik žolė ir keletas samanomis apaugusių akme- 
nų. Diana žvilgtelėjo aukštyn: ant jurtos skersinių 
kartelių kabojo sušalusios mėsos gabalai. Dešinėje 
ant žievės lentynėlių sudėlioti ir sukabinti ritualo 
reikmenys: karčių pynės, paukščių lizdai, grandi- 
nėlė iš mažyčių dantelių, veikiausiai ką tik gimusių 
elniukų. Ji taip pat pastebėjo juosvus sustingusius 
daiktus, kurie panėšėjo į letenas ir sudžiovintus 
gyvulių penius. 

Dvi jos palydovės ją nurengė, o trečioji įmetė į 
ugniakurą ašutų ir įlašino truputį degtinės. Per kelias 

sekundes Diana pasijuto nuoga gulinti ant odinio 
čiužinio, kietesnio nei geležies lakštas. Ji drebėjo 
nuo šalčio, akis įspyrusi į nuosavą kūną, kuris jai 
rodėsi toks ilgas, kaulėtas, toks blyškus juodo gul- 
to fone. Į jurtą įslinko trys vyrai. Diana susirietė. 
Bet įėjusieji nė nepažvelgė į ją. Jie nusitraukė savo 
galvos apdangalus - slidinėjimo kepuraitę, vaurą ir 
minkštą fetrą - ir paėmė į rankas būgnelius, sudėtus 
šalia altoriaus. Tučtuojau pasigirdo mušimas. Dūžiai 
šiurkštūs, blausūs, be rezonanso. Diana prisiminė, 
ką apie būgnelius buvo pasakojęs Džiovanis: ritua- 
liniai būgnai taigoje visuomet daromi iš tų medžių, 
į kuriuos buvo trenkęs žaibas. 

Ritmas darė pažangą: prisidėjo gerklinis gargimas 
tarp vibruojančių garsų, išgaunant beprotišką šnabž- 
desį, slopų aidą, atsimušantį į būgnų odą. Vyrai - 
trys akmeniniai veidai, apsivilkę palaikiais deelais, 
pradėjo svyrinėti nuo vienos kojos ant kitos iškėlę 
letenas ir priminė niaurius lokius, ką tik išslinkusius 
iš miško. 

Moterys privertė Dianą išsitiesti. Ji pašoko kaip 
ugniakuro dūmai pasidarė labai tiršti ir jos kūno visai 
nebesimatė. Viena iš palydovių jai ant priekio užbėrė 
talko, o kita privertė išgerti deginančio skysčio. Joje 
šėlo jausmai ir nežinia, kuris ėmė viršų: šaltis, pani- 
ka, apatija... Ji padėjo galvą ant odos ir suprato, kad 
trauktis per vėlu. Užsimerkusi, drebančias rankas 
sukryžiavusi ant pečių, ji susigriebė besimeldžianti. 
Prašanti, kad tikrai tai įvyktų, kad cevenų magai ją 
paimtų su savimi ir ją išgelbėtų... 

Mušimas nertėjo. Kontrapunktu kilo baisingas 
šnopavimas, sklindantis iš neprasiveriančių lūpų, 
jis darė įkyraus pulsavimo įspūdį. Nejučia Diana 
atsimerkė. Nuo jos upeliais bėgo prakaitas. Vyrai — 
migloti šešėliai tirštuose dūmuose - judėjo šonu, 
sulig kiekvienu būgno trinktelėjimu sulenkdami 
per kelius kojas. O moterys buvo aptūpusios Dia- 
ną. Nuleistomis blakstienomis jos lenkėsi, tiesėsi 
ir vėl lenkėsi, rankas sudėjusios ant kelių delnais į 
viršų, lyg aukodamos. Žvilgsnį patraukė viena de- 
talė: jų auskarai vaizdavo migruojančių paukščių 
siluetus. 

Ūmai apeigų ritmas suiro. Moterys iš savo ran- 
kovių išsitraukė fleitas ir unisonu ėmė pūsti į tuos 
kaulinius vamzdelius. Jų išgaunamos trelės buvo 
tokios čaižios, tokios atkarios, kad, regis, greit pra- 
noks keliamu erzeliu būgnus. Vis dar tupėdamos 
muzikantės lankstėsi į priekį ir lošėsi atgal, sukosi 
kaituliu tarsi sukučiai, padaryti iš garsų, šilko ir 
ugnies. 

Jų lūpos atrodė prilipusios prie nelemtų instru- 
mentų. Moterų išpūsti žandai panėšėjo į smilkykles, 
kuriose rusena šventos žarijos. Tada šito trenksmo 
įkarštyje pro garų tumulus pasirodė ji. 

Galvos apdangalas, pašiauštas erelio plunksnų, 
liejosi ant jos veido audinio kutais. Jos smulki figū- 
rėlė vos matėsi iš po apsiautalo, apmušto sunkiomis 
metalo plokštėmis. Susirietusi it sugniaužtas kumš- 
telis, ji tipeno mažyčiais ritmingais žingsniukais, 
rankose laikydama kažkokį paslaptingą daiktą. Lyg 
kokią kailiu aptrauktą piniginę. Diana it stabo ištikta 

spoksojo, kaip ji artėja. Umai būgnų ritmą ir fleitų 
treles nustelbė negirdėtai šaižus garsas. Po akimirkos 
ji suprato, kad tai klyksmas. Iš pradžių pamanė, kad 
po savo kutais galbūt klykauja burtininkė, paskui 
suvokė: tai stūgavo ne šamanė, o tas kvailas kailio 
gumulėlis jos rankose. 

Daiktas buvo gyvas. 

Senės rankose iš baimės raitėsi ilgakailis grauži- 
kas. Diana susigūžė pačiame palapinės gale, įvaryta 
į neviltį tų trūkčiojančių vaizdų: vyrai entuziastingai 
linguoja pirmyn ir atgal, moterys lankstosi prie savo 
dūdelių ir burtininkė, ištiesusi rankas, su kutų aureo- 
le aplink veidą tarsi paukštis, švytruoja staugiančiu 
to gyvuliuko snukiu. 

Reikėjo sprukti iš to košmaro, pamiršti tą... Stai- 
ga jos pečiai buvo stipriai prispausti prie čiužinio. 
Palydovės metė savo instrumentus ir sukaustė ją savo 
rankomis. Ji norėjo surikti, bet dūmų tumulas už- 
kimšo gerklę. Norėjo gintis, bet panika atėmė jėgas: 
muzikančių veidai buvo pasikeitę. Jų akys pritvinko 
kraujo. Tarsi pasidengė raudonu laku. Diana suprato, 
kad apeiga perleidžia kūnus pirmapradžiam chaosui, 
pirmykščio gyvenimo proveržiui. Visų širdys kun- 
kuliavo, sproginėjo kraujo indai. 

Šamanė jau čia, dabar jau visai arti. Žvėrelis su- 
gniaužtose rankose vis dar žviegia, iškišęs savo iltis, 
aštrias, karštas. Senė prikišo pabaisą prie nudegimo. 
Diana žiūri į savo talku apibertą pilvą. Po baltais 
barstalais oda išbrinkusi, susigarankštijusi, vieto- 
mis sutrūkinėjusi ir neišvengiamai pradėjusi pūti. 

Iš paskutinių jėgų ji dar rietėsi, dar bandė bėgti, bet 
apstulbimas ją suparalyžiavo. 

Burtininkė prispaudė žvėrelį prie žaizdos, pri- 
slėgė kailinį kūnelį prie pūliuojančios vietos. Vienu 
mirksniu graužiko akys apsitraukė ryškiai raudona 
plėvele - it kruvina kino juosta. Šamanė braukė ir 
braukė plaukuotą kamuolėlį per žaizdą su įniršiu, 
užsispyrimu - stačiai padūkęs stropumas. 

Šit kokia slėpininga įsikišimo logika: burtininkė 
stengėsi panaikinti atomo paliktus įspaudus pasitel- 
kusi graužiką. Naudojo žvėrelį kaip nuskausminamą 
kempinę ir tas gydantis magnetas šlavė ugnies žymes 
ir įsiurbė mirtį. 

Ūmai žvėrelis ėmė spragsėti. Nuo jo kailio lėkė 
žiežirbos. Diana negalėjo patikėti: žinduolis, prisilie- 
tęs prie nudegimų, pats užsidegė. Jo kūnelis dūmavo 
tarp kibių kerėtojos pirštų. 

Visa, kas atsitiko po to, truko tik kelias akimir- 
kas. 

Šamanė sumosavo deglu virtusiu žvėreliu pala- 
pinės palubėje. Apsisuko, sukeldama kutų ir metalo 
„kačių koncertą , ir sutraiškė žvėrelį ant akmens, 
letenomis į viršų. Tuo pat metu iš rankovės ištraukė 
peilį ir nuo apačios iki gerklės perrėžė gyvulėlio 
kūną. Diana pamatė pilvą su išsivertusiais garuo- 
jančiais viduriais. Pamatė, kaip išklaipyti šamanės 
pirštai naršo po žarnas, iš tamsuojančių vidaus 
organų atskiria juodesnį darinį, nesveikų ląstelių 
gniutulą, atskirtą nuo skaidulų ir audinių. Baimės 
sėklos darinį. Kančios simptomų darinį. Mirties 
ikrus. 


Diana suprato tiesą ir nualpo. 
Vėžys. 
Į gyvūno kūną perėjo atomo sukeltas vėžys. 

Kai Diana pabudo, diena jau ėjo vakarop. Ji pasi- 
rąžė, pajuto, kaip atsipalaiduoja viso kūno raumenys 
ir pasimėgavo šiluma, sklindančia nuo ugniakuro, 
murkiančio jurtos vidury. Girdėjo iš toli atsklindantį 
šurmulį. Viskas taip miela, taip sava... 

Jurtoje, kur dabar ji gulėjo, tebuvo keletas medi- 
nių balnų, verpimo rėmai ir neišvengiamos pilkos 
uolos, jos atstojo baldus. Šamanizmo nebuvo likę 
nė pėdsako, tik kabojo figūrėlės, aprengtos rūbeliais, 
pasiūtais iš ausų odelių, ir mažų graužikų snukelių 
vėriniai. Pakėlusi akis pro čiukurą pamatė dangų. 
Prisiminė Džiovanio žodžius: mongolų palapinėse 
visada paliekama viršuje anga, kad jos gyventojai 
turėtų nuolatinį ryšį su kosmosu. 

Ji atsisėdo ant čiužinio ir nusiklojo veltinę ant- 
klodę. Buvo apvilkta naujais apatiniais drabužiais. 
Šalia gulėjo tvarkingai sulankstyti džinsai ir megz- 
tinis. Ant žolės ranka pasiekiami blykčiojo švieso- 
je jos akiniai. Automatiškai pasibalnojo jais nosį, 
paskui pakėlė trikotažinius marškinėlius apžiūrėti 
nudegimo. Tai, ką pamatė, jos nenustebino. Užplūdo 
dėkingumas, užliejo tokia meilės jėga, kaip kad upę 
užlieja saulė. Apsivilko ir išėjo iš jurtos. 

Stovykla buvo baigta rengti. Laukymėje stovėjo 
išsibarsčiusios apie 40 palapinių. Tundros vaizdas 
slenkančioje vakarop šviesoje kaip niekad priminė 
mėnulio peizažą. Visi klajokliai užsiėmė įprastais 
darbais. Jurtose moterys virė vakarienę. Vyrai ginė 
į aptvarus paskutines bandas. Vaikai lakstė aplinkui 
naršydami po dūmus ir savo kvatojimu plėšydami 
pilkšvo oro šydą. 

Šypsena nušvietė Dianos veidą, kai ji pamatė Džio- 
vanį, vienišą sėdintį prie ugnies. Įsitaisė šalia tarp bal- 
nų ir ryšulių. Italas jai padavė puodelį arbatos. 

— Kaip jaučiatės? 

Ji paėmė gėrimą, įkvėpė jo garų, bet neatsakė. Jis 
ir nespyrė atsakyti. Įsisupstęs į savo apsiaustą žarstė 
ugnį sausa šaka. Galiausiai Diana sušnibždėjo: 

— Mes jau niekad nebebūsime tokie patys, Džio- 
vani. 

Italas dėjosi neišgirdęs. Jis vėl paklausė: 

— Kaip jaučiatės? 

Diana kalbėjo toliau, akis įbedusi į ugnį: 

— Vakaruose manoma, kad šamanų žinios tėra 
prietarai, naivus tikėjimas. Jų pažiūros laikomos 
silpnybėmis. Bet klystama: šis tikėjimas - jėga. 

Išlaikydamas savitvardą etnologas pasilenkė 
įpūsti žarijų. Nuo užsidegusios žolės kilo oranžinių 
dūmų siūleliai, lenktyniavo vieni su kitais ir lėkė į 
viršų kaitriu vėriniu. Ji pakartojo: 

- Tai jėga, Džiovani. Šiandien tai supratau. Nes 
kai dvasia tiki, ji jau yra pasiekusi galios. Galbūt ji 
pati yra galia. Žmogaus galybė - galybė, kuria dali- 
jasi visi visatos elementai. 

Italas staigiai atsitiesė. Susivėlusiais plaukais, tarsi 
slėpdamas veidą po barzda. 

— Diana, aš suprantu jūsų jaudulį, bet netikiu, 
kad... 

— Tai jau nebe tikėjimo ar netikėjimo reikalas. 

Ji pasikėlė megztinį ir marškinėlius, apnuoginda- 
ma pilvą: buvo matyti balta, lygi, beveik nenukentė- 
jusi oda. Galėjai įžiūrėti tik rausvas dėmes tose vieto- 
se, kur prieš kelias valandas oda buvo sutrūkinėjusi 
nuo apšvitinimo. Džiovanis neteko žado. 

- Burtininkei pavyko išgydyti mano nudegimą, - 
nenutildama kalbėjo Diana. - Jai pasisekė užkirsti 
kelią radioaktyvumui. Per užsiliepsnojusį graužiką ji 
išplėšė vėžį. Vadink tai, kaip nori: raganavimu, psi- 
chine galia, dvasių įsikišimu. Bet dvasinė jėga, apie 
kurią kalbu, yra nepriekaištingo skaistumo galybė. 
Toji jėga mane ir išgelbėjo. 

Nejučia ėmė jį tujinti. Jie nebetilpo į tą matmenį, 
kai vienas į kitą kreipdavosi „jūs“. Džiovanis žiojosi 
atsakyti, žvilgsniu reikšdamas nepatiklumą, bet ne- 
tikėtai kapituliavo: 

- Sutinku. Beje, koks skirtumas: aš laimingas, Diana. 

Jis sugriebė kelias žievingas skiedras ir įmetė jas į 
ugnį. Liepsnų ratas vėl puikiausiai įsismarkavo. 

— Dabar, - ištarė jis, - teks viską man papasakoti. 
Ir kai sakau „viską , tai ne dėl gražių žodžių, ne tam, 
kad tik ką nors kalbėtume. 

Diana gurkštelėjo arbatos, ilgokai patylėjo dėlio- 
dama savo mintis. Ir pradėjo. Papasakojo apie Lius- 
jeno įsūnijimą, spąstus žiediniame kelyje, Rolfo van 
Kaeno įsikišimą. Apie vaiko kilmę ir tuos žmones, 

kurie juo domėjosi. Kalbėjo apie tokamaką, jo ko- 
mandą, parapsichologijos padalinį. Papasakojo, kaip 
Sergėtojai buvo įpareigoti pranešti paslaptingo pasi- 
matymo datą savo pirštų galais. Paaiškino savo įsiti- 
kinimą, kad TK 17 mokslininkai atskleidė paslaptį, 
kuri jiems leido įgyti ir išplėtoti psichines galias. Ir 
ji visai įsitikinusi baigė: tie vyrai šiandien grįžo čia 
dėl tos paslapties. Jie turėjo pasimatyti tokamake 
1999 metų spalio 20-ąją, tai yra po kelių valandų, ir 
atgaivinti savo psichines galias. 

Džiovanis jos nepertraukinėjo. Nerodė nė ženk- 
lo nuostabos, jokio nepasitikėjimo gesto. Paklausė 
paprastai, jos pasakojimo žodžiais: 

— Kaip tie žmonės galėjo įgyti tokias galias? Kaip 
jie gali išplėtoti tuos sugebėjimus... tokius neįma- 
nomus“ 

Diana juto, kaip liepsnos kandžioja jai veidą, o 
nugarą dilgsi prietemų šaltis. Ji įsivaizdavo, kaip vi- 
siškai susilydo jos kraujas. Kaip jis įgyja oranžinę 
degančių medžio sakų spalvą. 

- Tiksliai nežinau, - sušnibždėjo. - Galiu tik pa- 
sakyti, kad viskas, ką iki šiol kalbėjau, yra netiesa. 

— Kaip tai? 

Ji vėl įkvėpė oro. Gaižūs dūmai užėdė gerklę lyg 
patekęs smilkalų gurkšnis. Ji prisiminė tas apeigas, 
kurios ją pagydė, ir tarė: 

— Manopirmoji prielaida buvo tokia: parapsicho- 
logai, tyrinėdami iš Sibiro atvežtus šamanus, padarė 
reikšmingą atradimą. 

- Visa, kas čia atsitiko, leidžia manyti, kad taip 
ir yra, argi ne“ 


410 


— Ne taip, kaip galima įsivaizduoti. Tai ne tie ty- 
rimai jiems suteikė galios. 

— Kodėl ne? 

— Dėl daugelio priežasčių. Visų pirma, įsivaizduok 
tuos išsekusius šamanus, kurie ne vienus metus pra- 
leido stovyklose, kalėjimuose. Ką iš jų mokslininkai 
galėjo išpešti? Negi manai, kad jiems galėjo pavykti 
pažadinti juose ypatingas dvasines būsenas - transą 
ar hipnozę? 

— Gal jie juos paprasčiausiai ištardė? 

— Burtininkai nieko nebūtų pasakę. 

— Sovietai turėjo įtikinamų metodų. 

— Teisybė, bet vėl kartoju, kad, mano galva, tie 
šamanai buvo išsekę, sužlugdyti. Atskirti nuo savo 
kultūros, nuo savo sugebėjimų, jie negalėjo nieko 
duoti parapsichologams. Net jei ir būtų norėję. 

— Tada kas? 

Diana siurbtelėjo arbatos. 

- Šįryt susikūriau kitą hipotezę. Galių įgijimą gal- 
būt sukėlė išorinis veiksnys. Įvykis, neturintis nieko 
bendra su psichikos tyrinėjimais. 

— Koks įvykis? 

- Tokamako sprogimas. Jei radioaktyvumas gali 
pakeisti žmogaus kūno struktūrą, kodėl negalėtų 
transformuoti sąmonės, dvasinių galių? 

- Tai mokslininkai buvo apsišvitinę? 

— Nesu tuo įsitikinusi. Bet tie, kurie buvo rasti 
negyvi, turėjo keistų ženklų. Odos ligos, atrofijos, 
kitos anomalijos, kurias galėjo sukelti spinduliavi- 
mas. Net pamaniau, kad jie sukėlė katastrofą ir savo 
valia apsišvitino. 

- O dabar jau taip nemanai? 

- Ne. Tokamako sprogimas suvaidino kitą vaid- 
menį. Indikatoriaus vaidmenį. 

— Nesuprantu. 

Diana palinko prie ugnies ir įsmeigė į Džiovanį 
akis. 

- 1972 metų katastrofa išryškino, tiesa, netiesiogiai, 
stulbinamas galias, viešpataujančias šiame slėnyje. 

Ji įdėmiai stebėjo stovyklą ir cevenus, bėginėjan- 
čius per dūmų užsklandą ir susiliejančius su naktimi 
į vieną kraštovaizdį. 

— Pažvelk į tuos vyrus ir moteris, Džiovani. Iš 
kur jie? Kaip tauta galėjo slapta išlikti gyva, išken- 
tusi represijas, kolektyvizaciją, badą? Viena nekelia 
abejonių: aštuntąjį dešimtmetį gyvavo du cevenų 
tipai: tie, kuriems pasisekė įsikurti kalnuose, ir tie, 
kurie liko slėnyje ir buvo pavergti, paversti sėsliais, 
sukultūrinti. Pastarieji dirbo tokamako statyboje ir 
sutiko atlikti pačius pavojingiausius darbus. Tai tie, 
kurie 1972 metų pavasarį sudegė. Bet aš galiu įsi- 
vaizduoti, kas tada dėjosi... 

Džiovanis nusiviepė: 

- Aš ne. 

- Pasistenk. Įsivaizduok tuos apdegusius darbi- 
ninkus: apšvitintus, merdinčius. Įsivaizduok neteku- 
sias vilties moteris, kurios gerai žinojo, kad iš sovietų 
jokios pagalbos niekad nesulauks. Kaip manai, ką 
jos tada padarė? Jos pakinkė savo elnius ir patraukė 
į kalnus ieškoti kalniečių cevenų, tų žmonių, kurie 
turėjo stebuklingų gydymo galių. 

— Juokauji? 

— Nė kiek. Slėnio cevenai visada žinojo, kad jų 
tautos dalis gyvena aukštybėse kaip seniau ir yra 
išsaugojusi artimą ryšį su dvasiomis. 

— Manau, kad visa ta istorija tau trinktelėjo į... 

— Paklausyk! Moterys prisikasė iki viršaus. Jos 
apsakė burtininkams visą padėtį. Maldavo nusileisti 
į slėnį atlikti savo apeigų ir išgelbėti tuos, kuriuos 
dar galima išgelbėti. Šamanai sutiko. Jie rizikavo būti 
sučiupti, bet vis vien surengė ritualą savo broliams 
gydyti. Ritualą, kuris puikiausiai pavyko, nes dau- 
guma apdegusių vyrų išgijo. 

— Kaip gali būti tuo taip įsitikinusi? 

- Jei šiandien po apšvitinimo likau gyva, vadinasi, 
ir 1972 metais viskas vyko lygiai taip pat. 

Visa etnologo povyza rodė pritarimą. Jis galop 
leidosi įtikinamas. 

— O kaip tau atrodo, kas buvo paskui? - paklausė. 

— Cevenams prasidėjo tikras košmaras. Vienaip 
ar kitaip parapsichologai turėjo suprasti, kaip atsi- 
tiko stebuklas. Jie suvokė nepaprastą tiesą: tie suge- 
bėjimai, kuriuos stengėsi įgyti ištisus trejus metus 
tyrinėdami šamanus, atvežtus iš gulagų, egzistavo už 
kelių kilometrų nuo jų laboratorijos. Ranka pasie- 
kiami. Ir fantastiško lygio! Tada jie suvokė atsidūrę 
pačiame epicentre galių, kurių jau seniai geidė. 

— Ir jie suėmė šamanus? 

— Jie sulaikė virtuozus. Rečiausius perlus. Jie vėl 
ėmėsi savo eksperimentų su tais žmonėmis ir šįkart 
jiems pasisekė. Jiems pavyko iš jų išplėšti šamaniškus 
sugebėjimus. 

— Kaip“ 

— Šito man trūksta. Bet tiems mokslininkams pa- 
vyko perimti galias. Štai kodėl jie šiandien yra išsau- 
goję neįprastus sugebėjimus. Štai kodėl mano tyrimas 
buvo kupinas nepaaiškinamų reiškinių. Ir štai kodėl 
jie šiandien grįžta: grįžta vėl imtis savo eksperimento, 
kuris jiems leido tada įgyti tų sugebėjimų. 

Italas lėtai papurtė galvą. 

— Tai per daug beprotiška. 

- Galima ir taip pasakyti, išties. Dabar aš jau galu- 
tinai įsitikinusi: ta paslapčių vagystė ir yra tikroji žu- 
dynių priežastis. Eženas Talikas keršija už savo tautą, 
bet ne todėl, kaip maniau. Jis keršija ne už žiedo dar- 
bininkų genocidą, bet apskritai už jų kultūros pagro- 
bimą. Jis keršija už išniekinimą. Tie niekšai pagrobė 
cevenų talentą. Ir dabar už tai brangiai moka. 

— Kodėl po 30 metų? Kodėl reikėjo laukti, kol jie 
grįš į tokamaką? 

- Atsakymas slypi toje istorijos dalyje, kuri mums 
nežinoma - nežinome, kokį būdą jie taikė, kad iš- 
plėštų tas galių paslaptis. Tai slypi tame pasimatyme, 
paskirtame ant vaikų pirštų išdegintu laiku. 

Ji atsistojo. Etnologas neatitraukė nuo jos akių. 

- Bet... dabar? Kas dėsis dabar? Ir ką veiksime 
mes? 

Diana apsivilko platųjį apsiaustą. Jautėsi apsvaigusi 
nuo gyvenimo, apsvaigusi nuo tiesos pažinimo. 

— Grįžtu į centrą. Turiu rasti jų laboratoriją. Ten 
viskas vyko. 

Temo. Džiovanis pasiėmė du acetileninius nuo 
vėjo apsaugotus žibintus su reflektoriais ir abu nešėsi 
juos iškėlę. Buvo panašūs į praeito šimtmečio šach- 
tininkus, pasiklydusius tolimų arterijų labirintuose. 
Kai pakeitė patroną su karbidu, suprato, kad eina jau 
daugiau nei tris valandas. Netarę nė žodžio patraukė 
toliau, pakeliui aptiko kitų įrengimų, kitų reaktorių, 
kitų koridorių. Bet nė menkiausio pėdsako tos vie- 
tos, kuri galėtų būti tai, ko jie ieškojo. 

Apie vidurnaktį sustojo vienoje salėje plikomis 
sienomis, visiškai tuščioje. Purtė šaltis, o iš nuovar- 
gio ir bado ėmė svaigti galvos. Išsekusi Diana sudri- 
bo ant krūvos gelžgalių. Džiovanis sušnibždėjo: 

— Liko viena zona, kurioje dar neieškojome. 

Ji sutiko. Daugiau nieko nesiaiškinę jie pasileido 
eiti ir pasuko link akmenų rato. Perėję ne vieną ko- 
ridorių, ne vieną kiemą jie pasiekė salę, kurią Diana 
iškart atpažino: tokamako prieškambaris. Kairėje 
impregnuotus apsiaustus, tokį ant žiedinio kelio 
vilkėjo Briuneris. Rado ir dujokaukių, pirštinių ir 
Geigerio skaitiklių. Abu bendražygiai užsivilko eki- 
piruotę ir pasičiupo matavimo prietaisus. 

Įslinko į karūną. Šįkart neonas neužsidegė. Džio- 
vanis priėjo prie galingo jungiklio ir jau ruošėsi jį 
nuspausti. Diana sugriebė jam už rankos ir pro du- 
jokaukę sušnibždėjo: 

— Ne. Užteks mūsų lempų. 

Jie ėjo pirmyn kumščiuose suspaudę savo deglus, 
kurie sulig kiekvienu jų žingsniu siūbavo, tamsoje 
įveikdami dulkių miglą. Jie slinko palei įgaubtą ir 
apsilupinėjusią sieną, ieškodami kokio plyšio, kokios 
angos, kuri atsivertų į slaptas patalpas. 

Ten. 

Džiovanis parodė pirštinėta ranka į duris, įstaty- 
tas į vidinę rato sieną. Jiems teko vargti dviese, kol 
atšovė skląstį. Dianai pasidarė baugoka atsidūrus 
priešais atsivėrusią tamsos ertmę. Etnologas ėjo pir- 
mas kaip žvalgas, nešdamas savo deglą. Netrukus ir 
ji pasekė jam įkandin ir uždarė duris. Diana metė 
žvilgsnį į savo skaitiklį: rodyklė nebejudėjo - radio- 
aktyvumo nebuvo. Nusitraukė dujokaukę ir aptiko 
sraigtinius laiptus, kuriais jos bendražygis jau lipo 
žemyn. Pakopos ėjo aplink milžinišką sutvirtinimo 
piloną. Jie atsidūrė beveik po tokamako disku, prie 
objekto pamatų. 

Priėjo dvivėrį pagrindinį įėjimą, šįkart durys 
buvo ne geležinės ir ne švino, o varinės. Įrėmęs petį 
Džiovanis atstūmė durų sąvaras ir įlindo į vidų. Dia- 
na - iš paskos. Kryžminės jų žibintuvų šviesos rate 
pasirodė apvali salė ir prietaisai, pagaliau norma- 
lių, žmogiškų dydžių. Šiurkštūs ir kartu sudėtingi 
įrengimai galėjo būti pritaikyti eksperimentinės 
psichologijos darbams. Diana iškart suprato, ką 

rado. Po atomo ratu glūdėjo dvasios ratas. Ten, 
kur niekam nebūtų atėję į galvą ieškoti centro: po 
pragariška rotonda. 

Jie nusivilko impregnuotus lietpalčius ir žengė 
toliau. Siena buvo apžėlusi liuminescencuojančio- 
mis kerpėmis, jos metė įžambius, tįsančių nuo lubų 
grandinių šešėlius. Grandys žvangėjo su niauriu to- 
lydumu lyg supantis vaiduokliškam laivui. Džiovanis 
paieškojo jungiklio. 

Diana šįkart neprieštaravo: tokioje vietoje prie- 
tamsyje nėra ką veikti. Po neryžtingo spragsėjimo 
neono lempos pagaliau užsidegė. Salė nušvito visa 
savo didybe. Įgaubtoje sienoje nebuvo jokios kitos 
kiaurymės, tik tas vienas įėjimas. Laidai palubėje 
buvo pusiau atsikabinę, lanku rikiavosi fluorescen- 
ciniai vamzdeliai, o visa, ko nesiekė jų šviesa, liko 
patamsyje. 

Neatrodė, kad kas būtų pagrobta, tarsi plėšikai 
būtų nedrįsę įeiti. Pirmieji įrengimai, kuriuos Diana 
pastebėjo, buvo Faradėjaus narvai. Kvadratinės va- 
rinės dėžės, vieno metro kraštinės, jos pasižymėjo 
visiška elektrostatine izoliacija. Ji atsitūpė ir gerai ap- 
atspalvio grindų mėtėsi elektrodai: aišku, čia buvo 
kišami žmonės. Ji atsistojo ir už kelių metrų pamatė 
krėslus aukštomis atkaltėmis, primenančius kated- 
ras bažnyčiose, su įtaisytais geležiniais antrankiais ir 
odiniais diržais. Iš šonų juosvi skaitikliai buvo pri- 
jungti prie čiulptuvų, leidžiančių spėti, kad būdavo 
atliekami raumenų elektrošoko seansai. Ant žemės 
pastebėjo kuokštus plaukų, sumišusių su gliaumėtais 

grybais ir žemėmis - galvos būdavo skutamos plikai, 
kad patogiau galėtų pritaisyti elektrodus. 

Dar keli žingsniai. Diana užkliuvo už sensori- 
nės izoliacijos konteinerių - apie dviejų metrų ilgio 
sūraus vandens sarkofagų. Ji pasilenkė: paviršiuje 
plaukiojo kaulai. Smulkūs kaulai, mažaūgių žmonių 
ar vaikų palaikai. Ji pagalvojo apie Liusjeną ir pajuto 
alpstanti - jos sąmonė temo. Už jos stovintis Džio- 
vanis, staiga pareiškė: 

— Nebegaliu daugiau. Nebegaliu ilgiau čia pasi- 
likti. 

- Gali, - valdingai pareiškė Diana. - Turime ieš- 
koti dar. Suprasti, kas čia dėjosi. 

— Nėra ko suprasti! Tie prietrankos kankino varg- 
šus Žmones, štai ir viskas! 

Diana apsilaižė lūpas. Oras buvo kupinas drus- 
kos, kaip ir kartėlio. Kambario gilumoje aptiko dar 
vieną patalpą, atitvertą metalo širmomis. Ji žengė 
įžambiai ta kryptimi ir pamatė nerūdijančio plieno 
stalą, dar daugiau metalinių baldų ir ant visų stovėjo 
nuo šalčio sutrūkinėję stiklo indai. Priėjo arčiau. Po 
kojomis traškėjo stiklo šukės. Iš burnos ėjo garas, 
sukurdamas aplink ją fantastišką aureolę. Stiklo indų 
dugne telikusios juosvos nuosėdos, parudę organai, 
balzamuoti šalčio ir vienišumo. 

Diana pradėjo suvokti dėsningą šios vietos nuo- 
seklumą. Visi instrumentai, visi įrengimai buvo nau- 
dojami ne pagal pagrindinę paskirtį, o grynai kan- 
kinti. Niekšai, nieko neišgavę įprastais kankinimo 
būdais, virto budeliais, bandančiais išplėšti tiesas 
kankinimais, bandančiais siaubingomis kančiomis ir 

gyvo kūno pjaustymais prisikasti prie realybės, kuri 
jiems nepasiekiama. Negi šitaip jiems pavyko išgauti 
cevenų šamanų paslaptis? Diana tuo netikėjo. Buvo 
neįtikima, kad parapsichologai įgytų psichinius su- 
gebėjimus tokiais žiauriais, tokiais absurdiškais bū- 
dais. Čia taip pat trūko paskutinės grandies. 

Greta operacinio stalo pastebėjo staliukus su ra- 
teliais, ant jų buvo išdėlioti peiliai, pjūkleliai, kabės. 
Daiktų paskirtis svyravo tarp ginklo ir chirurginio 
instrumento. Jų lenktos rankenos buvo įtvertos reto- 
mis medžiagomis - dramblio kaulu, perlamutru, kau- 
lu... - ir išdailintos smulkiausiomis arabeskomis. 

Diana apstulbo. Pasakojama, kad kartais pasitai- 
ko, kai žaibas trenkia žmogų, tai vyksta taip greitai, 
kad kūnas net neužsidega. Auka nedega: ją tikrąja 
to žodžio prasme sustingdo ugnis. Ir giliausios kūno 
skaidulos amžiams prisimena tą žaibo blyksnį, tą 
užvaldymą. Diana jautėsi lygiai taip pat. Kažkada 
ir į ją trenkė perkūnas, niekam nežinant ją kiaurai 
pervėrė ir štai žaibo iškrovos lankas vėl atgijo visose 
jos dalelėse. 

Diana atpažino tuos kaltinius instrumentus. Jie 
priklausė jos praeičiai. Ji vos nenualpo ir turėjo at- 
siremti į stalą. Atskubėjo Džiovanis: 

— Negera? 

Diana abiem rankomis atsirėmė į vieną metali- 
nį stalelį. Ant žemės pabiro išaštrinti instrumentai, 
susimaišė su stiklo duženomis. Geležies tarškėjimas 
prieš stiklo tarškėjimą. Po tankiai mirksinčiomis 
blakstienomis šokčiojo žaižarai. Italas automatiškai 
žvilgtelėjo į geležtes ant Žemės ir paklausė: 

— Kas tau? 

- Aš... Aš... pažįstu tuos instrumentus, - suveb- 
leno. 

— Ką? Ką tu nori pasakyti? 

- Juos jau panaudojo ant manęs. 

Džiovanis nužvelgė ją apsulbęs ir drauge pribaig- 
tas nuovargio. Diana kiek padvejojo, bet trauktis 
buvo per vėlu. 

— Tai buvo 1983-iaisiais, - pradėjo, - vieną karštą 
birželio naktį. Tada man turėjo greit sueiti penkioli- 
ka. Grįžau pėsčia iš vestuvių, ėjau Nožan prie Mar- 
nos gatvelėmis Paryžiaus priemiestyje. Žingsniavau 
palei upę, kai mane užpuolė. 

Ji nutilo ir nurijo seiles. 

— Beveik nieko nemačiau, - vėl prakalbo. - Bu- 
vau pargriauta ant nugaros. Užsimaukšlinęs gobtuvą 
tipas spaudė prie žemės man veidą, burną prikim- 
šo žolės. Mane išrengė. Aš dusau, bandžiau šaukti, 
bet... temačiau gluosnius tolumoje ir šviesą keliuose 
namuose. 

Ji duso - tada giliai įkvėpė druskos kupino oro ir 
atsikrenkštė, nes gerklė dar labiau išdžiūvo. Tačiau 
pajuto keistą palengvėjimą. Ji niekad nebūtų pati- 
kėjusi, kad tokie žodžiai gali išsprūsti pro jos lūpas. 
Italas surizikavo paklausti: 

- Kąjis tau padarė, tas vyras? Jis tave... 

- Išžagino? 

Jos veido rimtį sutrikdė šypsena. 

— Ne. Tada pajutau tik stiprų deginimą. Kai vėl 
pakėliau akis, jis buvo dingęs. Gulėjau ten, prie upės, 
ištikta šoko. Per šlaunis žliaugė kraujas. Vargais 

negalais grįžau namo. Išdezinfekavau savo žaizdą. 
Apsitvarsčiau. Ir nekviečiau gydytojo. Nieko ne- 
sakiau motinai: žaizda užsitraukė. Tik daug vėliau 
iš anatomijos knygų supratau, ką tas niekšas man 
padarė. 

Ji nutilo. Dabar matavo, kiek tas prisiminimas 
buvo pasidaręs iki žiaurumo įprastas. Nepaisant visų 
pastangų, nepaisant viso savo įniršio stengtis atsikra- 
tyti siaubo, jos nė akimirkai neapleido ta trauma, nė 
vienai gyvenimo sekundei. Tada ji ištarė uždraustus 
žodžius - sunkiai, lyg burna būtų prigrūsta iki bal- 
tumo įkaitintų akmenėlių: 

— Tas užpuolikas mane išpjovė. 

Ji pakėlė akis ir pamatė, kad italas stovi suakme- 
nėjęs, suniokotas savo paties nustėrimo. Galiausiai 
ištarė: 

— Bet... koks ryšys gali būti su tokamaku? Su vi- 
sais šitais instrumentais? 

Diana dusliu balsu tęsė: 

- Tą naktį vienintelis daiktas, kurį pamačiau, 
buvo mano užpuoliko ginklas, suspaustas jo pirš- 
tinėtos rankos, - ji paspyrė koja ant žemės gulintį 
skalpelį. - Tai vienas iš šitų instrumentų: tos pačios 
dramblio kaulo kriaunos, ta pati kalyba... 

Džiovanio protas, regis, stojo piestu prieš pasku- 
tinę mįslę. 

— Tai... tai neįmanoma, - kirto jis. 

- Atvirkščiai, viskas įmanoma. Ir nuoseklu. Mano 
vaidmuo čia prasideda nuo to pirmojo užpuoliko. 
Nebent galėjo būti priešingai: kad mano užpuolikas 
tėra viena istorijos grandis, istorijos, parašytos šio 

akmenų žiedo. Aš, kaip moteris, gimiau su ta žaizda. 
Ir toji žaizda galbūt mums duos viso tyrimo raktą. 
Diana ūmai nutilo. 
Salės apytemoje pasigirdo tylūs plojimai. 

Šviesratyje pasirodęs vyras buvo absoliučiai be- 
plaukis. 

Iš po plačios rusvo kailio žieminės kepurės švietė 
visiškai pliki smilkiniai, iš to galėjai spėti, kad ir gal- 
va visiškai plika. Be to, neturėjo nei blakstienų, nei 
antakių. Tik ryškioje neono šviesoje blizgėjo aštrūs 
veido kontūrai. Iškilūs antakiai, kumpa nosies linija 
ir ryškaus baltumo oda. Beblakstienių vokų mirk- 
sėjimas priminė negailestingas plėšraus paukščio 
akis. 

- Žaviuosi jūsų vaizduotės turtingumu, - tarė 
vyras prancūziškai. - Tik bijau, kad tiesa kitokia... 

Žmogus rankoje laikė automatinį pistoletą, pu- 
siau juodą, pusiau chromuotą. Priežasčių nustebti 
buvo daug, bet Dianai sukėlė nuostabą tik viena: 
įsibrovėlis kalbėjo kalba, kurioje buvo jaučiamas 
lengvas slaviškas akcentas. Ji paklausė: 

— Kas jūs? 

- Eugenijus Mavriskis. Medikas. Psichiatras. 
Biologas. - Jis ironiškai nusilenkė. - Novosibirsko 
mokslų akademijos diplomantas. 

Rusas priėjo arčiau. Susimetęs į krūvą nelyg mal- 
kų rietuvė, dėvėjo pilką karišką striukę su kailine 

apykakle, užsegta prie storo sprando. Jam galėjo būti 
apie šešiasdešimt, bet bebarzdis veidas kėlė baugina- 
mo beamžiškumo įspūdį. Diana pareiškė - tai vargu 
būtų galima įvardyti kaip klausimą: 

- Jūs dirbote parapsichologijos laboratorijoje? 

Mavriskis sutikdamas maktelėjo savo kailiniu 
kepurės priekakčiu. 

— Aš vadovavau departamentui, pašvęstam ži- 
niuoniams, kerėtojams nuo ligų. Dvasios įtaka žmo- 
gaus fiziologijai. Ką kiti kartais dar vadina biopsi- 
chokineze. 

- Jūs ir pats buvote žiniuonis? 

— Tuo metu teturėjau labai jau skurdžių sugebėji- 
mų, kartkarčiais pasirodančių, neapčiuopiamų. Beje, 
kaip ir kiekvienas iš mūsų. Tam tikra prasme tai ir 
sukėlė mūsų nelaimę... 

Diana drebėjo. Smilkinių venomis daužėsi nepa- 
klausti klausimai. 

— Kaip jums pavyko įgyti tikrų galių? 

Vietoj atsakymo pasigirdo stiklo šukių traškėji- 
mas. Ataidėjo žemas balsas: 

— Nebijokite, Diana: jūs nusipelnėte išsamaus 
paaiškinimo. 

Ji tuoj atpažino vyrą, išėjusį į šviesos ruožą: Polis 
Sašė, Sen Žermeno bulvaro hipnologas. 

- Kaip laikotės, jaunoji ponia? 

Ji beviltiškai bandė priderinti savo mintis prie 
žaibiškos įvykių sekos. Bet iš esmės šio žmogaus 
pasirodymas jos beveik nenustebino. Sašė idealiai 
tiko mokslininkų būriui: čekas, perbėgėlis, okultinio 
Žmogaus sąmonės pobūdžio - hipnozės - specialistas. 

Ji taip pat suprato, kad jis aplankė Ireną Pandovą, be 
abejonių, ieškodamas Eženo Taliko. Moteris tada 
pasakė: „Akys... Aš nebūčiau galėjusi joms atsi- 
spirti...“, Diana prisiminė neatremiamą hipnologo 
žvilgsnį. 

Jis atsistojo šalia Mavriskio. Dėvėjo baltą tankiai 
megztą kepuraitę, tamsiai mėlyną impregnuotą ap- 
siaustą ir goretekso pirštines. Jis atrodė lyg nusileidęs 
Val-d Izero kalnų takeliais. Jei ir jis nebūtų laikęs 
dešinėje rankoje pistoleto. 

Dianą vėl ėmė purtyti drebulys. Sašė jai neišven- 
giamai priminė Šarlį Elikianą. Jos smegenis užvaldė 
iš anksčiau atėjusi mintis. Ar cigarų rūkytojas galėjo 
priklausyti šitam pragariškam būreliui? Ar galėjo 
iki čia atkakti per dvi paras? Ar jis čia netoliese? Ar 
jau miręs“ 

Čekų medikas neutraliu balsu pradėjo: 

— Įtariu, kad jūs dabar žinote svarbiausius mūsų 
istorijos dalykus... 

Diana pasijuto keistai išdidi galėdama išdėstyti 
savo žinias. Ji papasakojo viską, išklojo savo įsitiki- 
nimus ir prielaidas. Apie centrą, skirtą parapsicho- 
logijai, 1968 metais įkurtą Taliko. Specialistų tel- 
kimą per Rytų bloką, tarp jų vienas ar net daugiau 
prancūzų perbėgėlių. Laboratorijos išsigimimą, kai 
pamažu imamasi kankinimų ir fizinių kančių. Taliko 
maištą ir jo suėmimą tarpininkaujant armijos pajė- 
goms. Paskui apie tai, kad tokamako katastrofa, be 
abejonių, susijusi su tuo, kad Talikas nebevadovavo. 
Apie tai, kaip darbininkus išgelbėjo jų broliai, at- 
skleista kalnų paslaptis: visiškai tikras cevenų tautos 

egzistavimas ir tarp jų gyvenantys šamanai, turintys 
aukščiausių galių. 

Ji nutilo pritrūkusi kvapo. Mavriskis lėtai lingavo 
galvą, šviesoje jo dramblio kaulo veidas spindėjo. Iš 
susižavėjimo jis švilptelėjo. 

- Sveikinu. Jūs tyrimą atlikote... puikiai. Išskyrus 
kelias detales, viskas taip ir buvo. 

— Kokias detales? 

- Tokamako katastrofa. Ten viskas buvo ne taip. 
Mūsų inžinieriams trūksta kompetencijos, bet ne 
tiek, kad per neapsižiūrėjimą įjungtų tokią mašiną. 
Net Sovietų Sąjungoje saugos sistemos gausios ir 
patikimos. 

— Tai kas tada įjungė mechanizmą? 

— Aš. Mes, - linktelėjo į Sašė pusę. - Mūsų ko- 
manda. Mes būtinai privalėjome nusikratyti cevenų 
darbininkų. 

- Tai jūs... jūs tai padarėte? Bet kodėl? 

Sašė cenzoriaus tonu prakalbo: 

- Jūs neįsivaizduojate, kokią vietą užėmė Talikas 
tų Žmonių širdyse. Jis buvo jų valdovas. Jų dievas. 
Kai jie sužinojo, kad uždarėme jį į kalėjimą, tuoj ėmė 
ruoštis jį išvaduoti jėga. O tuo metu mes negalėjome 
leisti kilti maištui. Kaip jums paaiškinti? Jautėme 
čia, laboratorijoje, tvyrančią galią. Pajutome atsidūrę 
prie įžymaus atradimo slenksčio. Ir be jokių abejonių 
privalėjome tęsti tyrimus... 

- Ir išsigandote kelių beginklių darbininkų? 

Mavriskis šyptelėjo. 

— Papasakosiu vieną anekdotą. 1960 metais Ru- 
sijos armija priėjo iki Mongolijos pasienio ir visas 

tautas privertė stoti į kolūkius. Jūs tai žinote: užuot 
atidavę savo gyvulius, cevenai verčiau juos patys 
papjovė. Sovietų karininkai buvo pritrenkti...Vie- 
ną rytą jie rado slėnyje tūkstančius elnių išverstais 
viduriais. O patys cevenai buvo dingę. Ištisi būriai jų 
ieškojo, bet veltui. Jie priėjo išvados, kad klajokliai 
pabėgo į kalnus. Kitaip sakant, jie verčiau pasirinko 
mirtį. Tada buvo žiema ir nė vienas negalėjo likti tuo 
metų laiku gyvas tundroje be mėsos ir be gyvulių. 
Kareiviai išsiskirstė įsitikinę, kad kalnai taps cevenų 
kapu. Jie klydo. Klajokliai nepabėgo. Jie paprasčiau- 
siai pasislėpė. 

Dianai ėmė greičiau plakti širdis. 

— Kur? 

— Elniuose. Elniuose perrėžtais viduriais. Vyrai, 
moterys, vaikai sulindo tarp gyvulių žarnų laukda- 
mi, kol „baltieji“ pasitrauks. Patikėkite, yra ko bijoti 
tautos, sugebančios tai padaryti. 

Kiekvienas faktas buvo išsakytas su nenumaldo- 
mu tikslumu. Diana pagalvojo apie žmogžudysčių 
būdą: ranka, panirusi į aukos vidurius. Viskas susiję. 
Viskas su viskuo. Ji užgriebė dar vieną faktą. 

— 1972 metais, - suklykė, - jūs panaudojote to- 
kamaką kaip mirties mašiną. O vakar vėl įjungėte, 
kad nužudytumėte mane. 

Rusas lėtai linkčiojo galvą. 

- Užteko atidaryti srauto užtvarą, kad imtų veikti 
turbinos ir kintamos srovės generatoriai. Tą akimir- 
ką, kai plykstelėjo elektra, paprasčiausiai išlaisvinau 
tričio nuosėdas. Kameroje liko vakuumas: taigi ap- 
švitinimas garantuotas. 

— Kodėl jūs manęs paprasčiausiai nenužudėte? 

— Mūsų istorija rašyta rato. Mes žudėme toka- 
maku. Ir man pasirodė logiška juo pasinaudoti dar 
kartą. 

- Jūs esate ne kas kita, tik žmogžudžiai. 

Diana žvilgtelėjo į Džiovanį. Šis atrodė pritrenk- 
tas ir tuo pat metu pakerėtas tokios informacijos 
kiekio. Abu žinojo - jie turės mirti. 

Bet norėjo tik vieno - sužinoti istorijos tąsą. 

Hipnologas perėmė pasakojimo siūlą: 

- Rytojaus dieną po katastrofos mes uždarėme 
radiacija užkrėstą erdvę ir vėl ėmėmės bandymų. 
Tada ir atsitiko stebuklas. Kareiviai, turėję saugoti 
patalpas su likusiais gyvaisiais, nustatė stebuklingus 
išgijimus. 

Diana jį pertraukė: 

- Tada supratote, kad sukeldami tą katastro- 
fą privertėte cevenų šamanus išlįsti iš savo urvų. 
Kad slėnyje slypėjo galios, apie kurių egzistavimą 
nedrįsote net pagalvoti. Kad tos galios, kurias taip 
persekiojote, išsiųsdami senuosius šamanus į visas 
keturias Sibiro puses, yra čia, už kelių žingsnių nuo 
jūsų laboratorijos, ir veikia nepaprastai švariai. 

Sašė teikėsi nusišypsoti. 

- Tai visa mūsų istorijos ironija. Mes galėjome 
suimti kerėtojus, kai jie kopė į kalnus su savo „pa- 
cientais'. Buvome įsitikinę, kad jų padedami galiau- 
siai perprasime kitos realybės paslaptis. Psichinės 
visatos paslaptis. 

Diana užsimerkė. Ji atsidūrė prie paskutinio 
slenksčio. 


428 


— Kaip išvogėte jų galias? - paklausė. 

Atsakė Mavriskis, jo balsas suvirpėjo iš susijau- 
dinimo. 

— Tai padarė du prancūzai. 

Ji išplėtė akis. Tokio atsakymo nesitikėjo. 

— Kokie prancūzai? 

Estafetę perėmė Sašė ir tylesniu balsu prabilo: 

— Malinas ir Sadko: tokie jų rusiški vardai. Du 
perbėgėliai psichologai, jie pritarė mūsų idealams. 
Iki čia jie sekė mūsų kriminaliniais darbais, tik pa- 
syvesne forma. O kai atsirado cevenų burtininkai, 
jie mums pasiūlė kitą tyrimo būdą. 

— Kokį būdą? 

— Tai buvo Sadko idėja: jei tų šamanų galia grynai 
dvasinė, telieka vienintelis būdas atskleisti jų paslap- 
tis. Įsiskverbti į jų dvasią. Juos tyrinėti... iš vidaus. 

— Kaip? 

Rusas palingavo galvą. 

- Mums patiems teko virsti šamanais. 

Mavriskis panėšėjo į pamišėlį jūrininką, nuplau- 
kusį nuo proto krantų. Sašė perėmė jo mintį ir ra- 
mesniu balsu paaiškino: 

- Štai kokia buvo prancūzų idėja: mes privalėjo- 
me įsitraukti į cevenų ritualus. Turėjome patys virsti 
burtininkais, kad pereitume į kitą sąmonės pusę. 
Sadko reikalavo. Tai buvo metas, kai dabar arba nie- 
kad galėjome pabandyti pereiti į tą didžią būseną. 

Diana buvo pasirengusi perprasti tą beprotystę. 
Tam tikra prasme tai buvo labiausiai tikėtinas pa- 
aiškinimas. Bet įvykių logika nesidavė įveikiama. 
Ji paklausė: 

- Kaip galėjote tikėtis, kad būsite kalinių šamanų 
įtraukti į savo tarpą? Kaip galėjote tikėtis, kad tie 
žmonės jums atskleis savo paslaptis? 

— Mes turėjome užtarėją. 

—- Ką? 

— Eženą Taliką. 

Diana pasileido beprotiškai juoktis. 

- Talikas? Kurį uždarėte į kalėjimą? Kurio brolius 

Mavriskis žengtelėjo artyn. Juos teskyrė keli cen- 
timetrai - ji galėjo įžiūrėti menkiausią ereliško veido 
bruožą. 

- Jūs teisi, - kuo ramiausiai ištarė jis, - tas niekšas 
nieku gyvu nebūtų sutikęs su mumis vesti derybų. 
Mums teko panaudoti kitą būdą. 

- Kokį būdą? 

- Švelnųjį. 

— Koks dar švelnusis būdas? 

Vyras aiškino: 

— Tas vaidmuo teko Sadko. 

— Ką čia pasakojate? Kaip Sadko būtų prisigerinęs 
prie Taliko? 

Mavriskis kiek žengtelėjo atatupstas. Jo antakiai 
staigiai pakilo į nuostabos išraišką. Jis linksmai tarė: 

- Matau, kad nepasakiau jums vienos esminės 
detalės. 

Diana suriko. Jos įniršis prasiveržė pro šaltį, pro- 
tas kovojo su beprotyste. 

- KOKIOS DETALĖS? 

— Sadko - moteris. 

Diana pakartojo, nustėrusi iš nuostabos: 

— Mo.. mo... teris? 

Dešinėje pasigirdo žingniai. Diana grįžtelėjo į 
tamsos plotą, nepaliestą neono šviesos. Tiek mačiusi 
ir patyrusi Diana įrodė savo jėgą, protingumą ir savo 
šaltakraujiškumą. Bet tą akimirką ji vėl virto ana iš 
paauglystės laikų atėjusia mergiūkšte, negrabia ir 
neryžtinga. 

Ji kreipėsi į siluetą, išeinantį į šviesą: 

— Mama? 

Ji atrodė graži kaip niekad. 

Dėvėjo garsios italų firmos kelnių kostiumą, to- 
kius dėvi vakarais po slidinėjimo kalnų kurorte. Toje 
akrilinėje elegancijoje jokios dėmelės, jokios nereika- 
lingos raukšlelės. Tik pakėlusi akis į veidą Diana įžiū- 
rėjo trūkumų. Po raudona megzta kepuraite šviesūs 
motinos plaukai atrodė beveik balti, be spalvos ir be 
gyvybės. Ir akys, visad tokios vaiskios, tokios žydros, 
dabar panėšėjo į ledo gurvuolius. Diana norėjo rasti 
žodžių, deramų tokiai situacijai, bet tepajėgė kartoti: 

— Mama? Ką tu čia darai? 

Sibilė Tiberž šypsodama atsakė: 

- Tai viso mano gyvenimo istorija, brangute. 

Diana pamatė, kad ir ji, kaip anie du, laikė nu- 
taikiusi pistoletą. Atpažino modelį: „Glock“, kaip 
tas, kurį turėjo Briunerio fonde. Nepaaiškinamas 
dalykas, bet iš tokios, regis, smulkmenos ji pasisėmė 
naujų jėgų. Įsakė: 

- Pasakok. Tu privalai mums pasakyti teisybę. 

- Nejaugi? 

— Taip. Dėl tos paprastos priežasties, kad atsika- 
sėme iki čia jos išklausyti. 

Šypsena. Lūpų iššiepimas toks glotnus, toks pažįs- 
tamas, juo Diana šlykštėjosi nuo pat paauglystės. 

- Išties, - sutiko Sibilė, - tik abejoju, ar dabar... 

Diana vienu žvilgsniu apmetė salę: grandinės, 
sarkofagai, chirurginis stalas. 

— Naktis priklauso mums, ar ne? Manyčiau, jūsų 
eksperimentas prasidės tik auštant. 

Sibilė linktelėjo. Dabar ją supo abu slavai. Jos kvė- 
pavimas virto mažyčiais krištolo lašeliais. Ruda vie- 
no žieminė kepurė ir antrojo balta megzta kepuraitė 
žibuliavo nuo šerkšno. Šių dviejų abipus motinos 
sustingusių vyrų vaizdas atrodė bauginamai tobulai. 
Bet ne tai prikaustė Dianos dėmesį, o dievinami bu- 
delių žvilgsniai, kuriuos jie skyrė jos motinai. 

— Nesu įsitikinusi, kad tu suprasi mano likimo 
esmę, - prašneko Sibilė. - Jo paskatas, jo pagrindi- 
nius argumentus. 

— O kodėl ne? 

Sibilė metė išsiblaškiusį žvilgsnį į Džiovanį, pas- 
kui įbedė akis į dukterį. 

— Nes tai susiję su laikais, kurių tu nežinai. Su 
laiko dvelksmu, apie kurį tu neturi nė menkiausio 
supratimo. Jūsų karta tėra tuščiaviduris kevalas, sau- 
sa šaka. Nei svajonių, nei vilčių, net jokių apgailes- 
tavimų. Nieko. 

— Ką tu apie tai nusimanai? 

Motina nenutilo, lyg kalbėdama pati sau: 

— Jūs gyvenate naudojimo, auksinio materia- 
lizmo eroje. Niekas jums neįdomu, tegalvojate tik 
apie save, - ji atsiduso. - Galų gale, jums tikriau- 
siai trūksta vaizduotės, kuria liepsnojome mes. Mes 
buvome tokie karšti, tokie egzaltuoti, kad jums iki 
mūsų toli... 

Diana pajuto kylantį tokį pažįstamą pyktį: 

— Apie ką čia kalbi? Kokios svajonės mums pri- 
trūko? 

Tada stojo tyla. Tyla, kupina nuostabos, tarsi jos 
motina mintyse matavo savo dukters nemokšiškumo 
gylį. Paskui ji lėtai artikuliuodama kiekvieną skieme- 
nį, pagarbiu linkiu sudėdama lūpas ištarė: 

- Revoliucija. Aš tau kalbu apie revoliuciją. Socia- 
linės nelygybės galą. Proletariato valdžią. Gėrybių 
grąžinimą tiems, kurie valdo gamybos priemones. 
Žmogaus išnaudojimo pabaigą. 

Diana apstulbo. Tad raktas nuo dangaus vartų, 
košmaro auksinis pjūvis slypėjo penkiuose skieme- 
nyse. O motina kaip reikiant įsivažiavo: 

— Taip, dukra mano. Revoliucija. Tai buvo ne iliu- 
zija. O pyktis, akivaizdybė. Tapo įmanoma nuversti 
sistemą, kuri formavo mūsų bendruomenes, kuri 
jaukė mūsų protus. Mes galėjome išlaisvinti žmogų 
iš jo socialinio ir dvasinio kalėjimo. Sukurti teisingą, 
kilnų, šviesų pasaulį. Kas galėtų prieštarauti, kad ši 
svajonė nėra pati didingiausia, pati nuostabiausia? 

Diana nepajėgė patikėti, kad čia kalba miesčionė 
iš Siušė bulvaro. Bandė susieti tuos žodžius su rea- 
lybe, su kuria kadaise buvo susidūrusi. Bet niekada 
nebuvo girdėjusi motinos kalbant apie komunizmą, 
ji net apie politiką nekalbėdavo. Diana nepajėgė su- 
prasti. Atsakymas turėjo ateiti pats savaime. O tai — 
visa istorija. 

- 1967-aisiais man buvo 21 metai. Tada Nantero 
fakultete studijavau psichologiją licenciatui gauti. Tais 
laikais tebuvau smulki miesčionė, bet kūnu ir siela 

atsidavusi savo laikui. Gyvai domėjausi komunizmu ir 
eksperimentine psichologija. Su nemažesniu įkarščiu 
vyliausi atsidurti Maskvoje ir persiimti socializmo 
priesakais, be to, studijuoti Berklio universitete, Jung- 
tinėse Amerikos valstijose, kur chemikai, pasitelkę 
LSD arba meditacijas prasiskverbia į neištirtas sme- 
genų zonas. 

Mano dievaičio vardas buvo Filipas Toma. Jis 
ne tik vienas iš gerbtiniausių Nantero psichologijos 
profesorių, bet ir žymi komunistų partijos figūra. 
Aš sėdėdavau visose jo paskaitose. Jis man atrodė 
nuostabus, nematerialus, nepasiekiamas... 

Kai tik sužinojau, kad jis ieško Žmonių testams 
savo psichologijos laboratorijai Vilžiuifo ligoninėje, 
tuoj pasisiūliau savanore. Tada Toma darbavosi prie 
paranormalių pasąmonės reiškinių ir jų atsiradimo. 
Jis pradėjo ištisą eilę parapsichologinių tyrimų, vieną 
iš tokių, kurie taikomi kai kuriose Amerikos ligoninė- 
se. Nuo 1968-ųjų pradžios ėmiau važinėti į Vilžiuifą. 
Manęs ten laukė nusivylimas: testai buvo nuobodūs - 
daugiausia reikėdavo atspėti paslėptų kortelių spalvą, 
o Toma tame skyriuje niekad nesirodydavo. 

Bet praėjus keliems mėnesiams dėstytojas pats 
mane iškvietė. Statistiniu požiūriu mano rezultatai 
buvo reikšmingi. Toma man pasiūlė užsiimti sudė- 
tingesniais tyrimais, kur jis būsiąs eksperimentuoto- 
jas. Nežinau, kas tada mane labiau pritrenkė: tai, kad 
būsiu mediumas, ar tai, kad ištisas savaites praleisiu 
savo dievaičio draugijoje. 

Visa galva pasinėriau į darbus. Mėgavausi to- 
mis valandomis, išgyventomis šalia to, kurį nuo tol 

vadindavau Filipu. Bet jo elgesys man kėlė nerimą. 
Rodėsi, kad jis mato manyje jėgą, reiškinį, kuriuo 
žavėjosi. Netrukus supratau, kad jis manė pats turįs 
sugebėjimų. Ne ekstrasensorinio suvokimo gebą, 
o psichokinezės galią. Jis manė galįs paveikti me- 
džiagą per atstumą - konkrečiai metalus. Iš tikrųjų 
jam tai pasisekė padaryti tik vieną ar du kartus, 
jis buvo bejėgis sužadinti tą gebą pagal komandą. 
Pamažu supratau vieną dalyką: jis pavydėjo mano 
sugebėjimų. 

Įsisiautėjo 1968-ųjų gegužės įvykiai. Filipas ir aš 
ant barikadų tapome meilužiais. Aš jaučiausi taip, 
lyg glamonėčiau svajonę, idealą, kuris tapo kūnu. 
Bet netrukus tarp mūsų iškilo baimės banga. Vieną- 
kart, kai jis buvo manyje svaigdamas nuo orgazmo, 
tą amžinybės sekundę jo akyse pamačiau neapykan- 
tos kibirkštis. 

Tik vėliau supratau, kas atsitiko. Toma - teorinė 
būtybė. Asmuo, kuris pats save sumąstė kaip idėjų, 
aukščiausių siekių, dvasinių jėgų srautą. O aš jį su- 
grąžinau į paprastą tikrovę: jam teko suvokti, kad jis 
tik vyras, geidžiantis mano kūno. Jo akimis žiūrint, aš 
tapau jo smukimo instrumentu. Pražūtingu objektu. 

Sukilimas po kelių savaičių nuslopo. Darbininkai 
vėl grįžo į darbą, o studentai stojo į mokymosi ri- 
kiuotę. Toma didžiai liūdėjo dėl viso to revoliucinio 
judėjimo likimo Europoje. Kai kurie mūsų draugai 
pasišlykštėję metė politinę kovą, o kiti, atvirkščiai, 
stojo į ginkluotą mūšį - terorizmą. Filipas pasirinko 
kitą kelią: emigruoti į Rytus. Įsikurti komunistinėje 
žemėje, išbandyti sistemą, kurią tiek ilgai gynė. Iš 

tikrųjų jį labiausiai domino rusų parapsichologijos 
laboratorijos. Buvo įsitikinęs, kad ten jam pavyks su- 
žadinti savo psichokinetines galias. Kebliausia buvo 
tai, kad sovietams jis neturėjo ką pasiūlyti. O tais 
laikais norint pereiti Geležinę uždangą reikėdavo 
įrodyti savo reikalingumą sistemai. Tada jis suprato, 
kad turi ką duoti mainais: mane. 

Oficialios kelionės į Maskvą dingstimi mes dau- 
gybę kartų ėjome į SSRS ambasadą. Toma pažinojo 
nemažai atsakingų už diplomatinį darbą žmonių. 
Ir vienoje iš tokių bjaurių kontorų su purvinomis 
užuolaidomis turėjome išlaikyti parapsichologinius 
testus. Toma nepasisekė, o aš pasiekiau išskirtinių 
rezultatų. Rusai iš pradžių manė, kad tai kokia nors 
gudrybė ir ieškojo, kaip mane demaskuoti, bet greitai 
įsitikino, kad prieš juos pats ryškiausias iš iki tol ma- 
tytų psichinių subjektų. Nuo tos akimirkos reikalai 
bemat pajudėjo. 

Nebuvo jokių abejonių, kad aš seksiu paskui Fi- 
lipą. Net jeigu jo dvasinė būklė ir toliau vis blogės. 
Per metus jis du kartus gulėjo klinikoje. Jo sveikatos 
būklė nuolat svyravo tarp maniakinių ir depresinių 
būsenų. Jį be perstojo kamavo skausmas, žiaurumas, 
kraujo troškimas. Nepaisant to, - o galbūt dėl to - aš 
jį dar labiau mylėjau. 

1969-ųjų sausį dalyvavau pažinimo mokslų su- 
važiavime Sofijoje, Bulgarijoje. KGB žmonės sura- 
do mus ir davė sovietinius pasus Malino ir Sadko 
vardais. Tai buvo netikėta, miglota, nerimastinga: 
viskas, ko mes taip tikėjomės. Po dviejų parų jau 
buvome Sovietų Sąjungoje. 

Nuo pat pirmos dienos visiškas nusivylimas. Ma- 
nėme, kad priims mus kaip didvyrius, o mus laikė 
šnipais. Mes svajojome apie lygiateisį gyvenimą. O 
čia pamatėme tik neteisybės, sukčiavimo, represijų 
pasaulį. 

Filipas savo apmaudą liejo ant manęs. Pasidarė 
irzlus, žiaurus. Jis manęs geidė labiau nei bet kada, 
ir tas geismas virto jam nuolatiniu pažeminimu. 
Vieną rytą pabudusi pamačiau ant savo odos įpjo- 
vas. Kai miegojau, Filipas mane sužeidė adatomis ir 
skalpeliais, kuriuos naudodavo psichokinetiniams 
bandymams. 

Aš gesau akyse. Toma kankinimai, šaltis, prastas 
maistas, izoliacija - ir dar testai, kuriuos kasdien pri- 
valėdavau iškęsti apšnerkštose laboratorijose: viskas 
drauge vedė prie mano sunaikinimo. Aš kvailėjau. 
Bjaurėjo mano kūnas. Net netekau to, kas iki tol 
rodė, kad esu moteris: aš nebekraujavau. Tai truko 
daug savaičių ir aš žinojau, kad esu nėščia. 

1969-ųjų kovą partijos žmonės mums pranešė, 
kad perkels mus į laboratoriją už 8 tūkstančių kilo- 
metrų nuo Maskvos, kažkur Mongolijoje. Ši nauja 
perspektyva mane sukrėtė. Filipas, atvirkščiai, atga- 
vo pasitikėjimą savimi. Kai jam pasakiau, kad laukiu 
kūdikio, jis manęs beveik neklausė, nes tematė viena: 
mes pervesti į pačią slapčiausią Sovietų imperijos 
instituciją. Galėsime dirbti prie paranormalių reiš- 
kinių, pasinaudoti šios srities rusų žiniomis. 

Žinojau, kad mano gimdymas Maskvoje nebus 
technologijos viršūnė, bet nesitikėjau, kad patirsiu 
tiek barbariškumo, tiek žiaurumo. Buvau pernelyg 

išsekusi, kad galėčiau normaliai pagimdyti. Man 
nesisekė sutraukti diafragmos raumenų. Gimdos 
kaklelis nepakankamai plačiai atsivėrė. Galvą pa- 
metusios medicinos seserys iškvietė budintį gydy- 
toją, tas prisistatė visiškai girtas. Iš jo burnos tvoskė 
degtinės smarsas, stipresnis nei palatoje sklandantys 
eterio garai. Ir tas girtuoklis drebančiomis rankomis 
panaudojo akušerines žnyples. 

Jutau, kaip jo metaliniai instrumentai mane 
skečia, drasko, niokoja iki pat vidurių gilumos. Aš 
rėkiau, gyniausi, o jis vėl ir vėl lindo į mano pilvą 
su savo geležiniais kabliais. Galiausiai nutarė daryti 
Cezario pjūvį. Bet anestezija manęs visiškai neveikė. 
Medžiagos buvo pasenusios. 

Liko vienintelė išeitis: daryti operaciją be nar- 
kozės. Kai jie man perpjovė pilvą, buvau pilnos są- 
monės. Jutau siaubingą skalpelio deginimą, paskui 
pamačiau kraują, trykštantį ant chalatų ir sienų, ir 
apalpau. Kai po pusės paros atsipeikėjau, šalia manęs 
plastmasinėje lovelėje gulėjai tu. Aš tada dar nežino- 
jau, kad ta operacija mane padarė nevaisingą, bet kai 
sužinojau, netvėriau džiaugsmu. Tą akimirką buvau 
per daug silpna, antraip būčiau sviedusi tave iš visų 
jėgų į plytelių grindis. 

Tas „tu“ Dianą užgavo. Tai štai koks buvo jos atė- 
jimas į pasaulį. Pro kraujo ir neapykantos vartus. 
Štai kokią teisybę sužinojo apie save: ji buvo dviejų 
pabaisų - Sibilės Tiberž ir Filipo Toma - duktė. Ją 
užliejo keista šiluma, lyg ir palaima. Pro visą šį chao- 

į juos. Išvengė genetinio determinizmo, prasklendė 

lyg lengvas šydas, lyg permatoma uždanga. Be pu- 
siausvyros, trenkta, keista - galbūt, bet nieku gyvu 
nepanaši į tuos du laukinius žvėris. 

O motina tęsė toliau: 

— Po dviejų mėnesių, 1969-ųjų rudenį, mes iš- 
vykome į Mongoliją. Sužinojau, ką reiškia amžinas 
šaltis. Sužinojau, koks milžiniškas gali būti žemynas, 
kai važiuoji ištisą parą vis ta pačia giria ir nepamatai 
nė gyvos dvasios. Nuo šalčio sutrūkinėjusios stočių 
sienos priminė karo stovyklas. Aplink vien chaki 
spalva, priešiškumas, pažymėtas kariškomis striukė- 
mis ir kalašnikovais. Visa aplink atrodė apnarpliota 
telegrafo laidais ir spygliuota viela. Man pasivaideno, 
kad patekau į bekraštį gulagą. 

Dar prisimenu vagonų trinksėjimą, kai jie atsi- 
mušdavo vienas į kitą, nenuilstamą bėgių bildėjimą. 
Tai buvo it plieno alsavimas, o aš pati, regis, jau ne- 
bekvėpavau. Pati tapau metalo moterimi, nukalta iš 
nuožmaus lydinio. Iš metalo tų instrumentų, kurie 
rausėsi po mano vidurius. Iš metalo, kurį naudojo 
Filipas, kasnakt mane žemindamas. Iš metalo, kurį aš 
visada - ir dabar - laikau prie savęs, kad atsiginčiau 
nuo jo ir kitų. Aš nebejaučiau nieko, tik nenumal- 
domą keršto troškimą. Ir žinojau - mano intuicija 
man sakė: taigoje aš galiausiai atsikeršysiu. 

Neono šilumos jau neužteko gintis nuo šalčio 
kandžiojimų. Diana juto, kaip stingsta, kaip para- 
lyžius apima jos galūnes. Ar ištvers iki pasakojimo 
galo? Iki aušros? 

Mavriskis ir Sašė nejudėjo. Jie klausėsi Sibilės 
Tiberž žodžių tarsi rimtos kalbos apie ištakas. Jų 
veiduose buvo atsispaudusi statulų rimtis. Tik akys 
žibėjo iš po šerkšnotų kepurių priekakčių. Dianai 
jie priminė akmeninius gyvūnus, saugančius kinų 
šventyklos duris. 

Prakeikta motina nenutilo: 

— Kai patekome į tokamaką, parapsichologai savo 
darbus jau buvo sudarkę. Toma bemat buvo pakerė- 
tas tų manipuliacijų žiaurumo. Bet aš čia įžiūrėjau 
tik naują savo nelemto gyvenimo etapą. Ir visa tai 
išgyvenau su šaltu abejingumu. 

Tačiau kai jie suėmė cevenų šamanus, nutariau 
veikti. Per porą metų mano ir kitų mokslininkų jėgų 
santykis visiškai apsivertė. Nepaisant jų beprotys- 
tės, nepaisant jų žiaurumo, jie viens po kito mane 
įsimylėjo. Tai aš juos išmokiau prancūziškai. Tai aš 
išklausydavau jų apgirtusias išpažintis. Tai aš jiems 
suteikdavau truputėlį švelnumo. Jie mane dievino, 

garbino ir gerbė labiau nei bet kurį kitą tame pra- 
gare. 

Diana įsivaizdavo tuos slavų budelius. Jos motina 
jai vaidenosi lyg pamišusi Gorgonė. 

- Aš juos įtikinau, kad savo kruvinais būdais jie 
nieko nepasieks, kad vienintelis būdas perimti jų 
galias - mums patiems įsilieti tarp jų. Žinojau, kaip 
įtikinti Taliką, kad mums padėtų... 

Diana ją staigiai pertraukė: 

— Aš tuo netikiu. Jūs žudėte Sibiro burtininkus, 
jūs įmetėte Taliką į kalėjimą, jūs sudegintote visus 
jo brolius ir užtenka tau ateiti pas jį į kamerą, pa- 
blizginti prieš jį akis ir jis jau vykdo tavo įsakymus? 
Tu tauški niekus. 

Sibilė suirzo. 

- Tu tinkamai neįvertini mano žavesio, brangute. 
Bet tikra tiesa: aš klydau. Tuo metu Eženas turėjo 
jau kitą planą. 

— Kokį? 

— Turėk kantrybės. Laikykis įvykių chronologijos. 

Žodį perėmė Polis Sašė. Jis laikėsi tikslumo. 

— Balandžio gale mes išlaisvinome Taliką ir ce- 
venų šamanus. Jų buvo devynetas. Mes susirinkome 
čia, šitoje salėje. Aš juos matau kaip dabar. Sulysę 
veidai, oda kieta kaip žievė, juodi apiplyšę deelai. 
Visiems mums susirinkus uždarėme ratą. Sueiga 
galėjo prasidėti. 

— Sueiga“ 

Sibilė patikslino: 

- Iluk cevenų kalba. Religinis sinodas, kaip Vatika- 
no vyskupų susirinkimas, tik čia susirenka šamanai. 

Patys galingiausi Mongolijos ir Sibiro šamanai. Mes 
atsidūrėme akmenų karūnoje: cevenai pakrikštijo 
mūsų susitikimą akmenų sinodu. 

Džiovanio prisiminė esąs etnologas ir paklausė: 

- O koks buvo įšventinimas? 

Sibilė nuvėrė italą paniekinamu žvilgsniu. 

- Įgyti paslaptį, vadinasi, pereiti į kitą linijos pusę; 
ją atskleisti - grįžti iš ten. Mus šamanai nusivedė į 
girią. Palengva mes pamiršome žmonių įpročius, 
pamiršome kalbą, maitinomės žalia mėsa. Taiga tada 
į mus įsibrovė, sudraskė, suniokojo. Eksprimentas 
mums buvo tikra prapultis, bet baigiantis išbandy- 
mui mes grįžome į gyvenimą kupini galios. 

Diana paklausė: 

— Kokios tiksliai? 

— Įšventinimas mums leido patobulinti jau turė- 
tus sugebėjimus, pasiekti aukščiausią lygį. 

Diana vėl ėmė tirtėti. Gyslomis kartu su krauju 
pulsavo šaltis ir sužinota tiesa. Žinojo, kad tokios 
fizinės būklės kūnas kas tris minutes netenka vie- 
no laipsnio šilumos. Negi jie mirs nuo šalčio? Dar 
paklausė: 

— Ką jūs padarėte cevenų šamanams? 

Mavriskis nusilenkė, nuduodamas melagingą 
atgailą. 

— Mes juos nužudėme. Mūsų istorija - niekšybės 
istorija. Valdžios ir beribės garbėtroškos istorija. Mes 
norėjome likti vieninteliai, valdantys tas paslaptis. 

— O Talikas? - sušuko Diana. 

— Nebebuvo laiko mums kautis tarpusavyje. 
Prisistatė partijos komisarai su naujais būriais tirti 

atominės katastrofos priežasčių. Paspruko tik Siu- 
jana, toji kerėtoja, kuri išgelbėjo tave. 

Diana kreipėsi į motiną. 

— O kaip jūs, tu ir Toma, grįžote į Prancūziją? 

— Paprasčiausiu pasaulyje būdu. Kurį laiką tyliai 
pakiurksoję Maskvoje, mes galiausiai susisiekėme su 
Prancūzijos ambasada. Užteko suvaidinti atgailau- 
jančius perbėgėlius. 

- Ir rusai jums leido išvykti? 

— Ką reiškė du prancūzų parapsichologai iš la- 
boratorijos, kuri nedavė nė menkiausio rezultato. 
Brežnevo Sovietų Sąjungoje ir be mūsų buvo ką šni- 
pinėti. 

Diana balsiai spėjo, kas buvo toliau: 

— Tada jūs grįžote į gimtąją šalį, bevardžiai tarp 
bevardžių, tokių kaip van Kaenas, Jochumas, Mav- 
riskis, Sašė... Visus tuos metus jūsų psichiniai suge- 
bėjimai jums leido prieiti prie valdžios, prie turtų. 

Sibilė išsišiepė. Jos akys atrodė aptrauktos karščio 
šydu. 

— Tu niekad nesuprasi, ką mes turime, kas slypi 
mūsų pačių viduje. Mūsų akimis, materialinė tikrovė 
neturi jokios reikšmės. Mums visada terūpėjo tik 
mūsų pačių sugebėjimai. Tie nuostabūs mechaniz- 
mai, veikiantys mūsų dvasioje, kuriuos galime tirti, 
stebėti, pertvarkyti pagal savo valią. Atsimink: tėra 
vienintelis būdas tyrinėti psichinius sugebėjimus - 
juos turėti. Tu niekad nepasieksi tokių horizontų. 

Diana nuvargusiu balsu ištarė: 

— Iš esmės nelabai svarbu. Bet yra dar viena pa- 
slaptis. 


— Kokia? 

Ji ištiesė plaštakas. Nuo šalčio jau ėmė skaudėti 
pirštų galus. Iš to ji suprato, kad širdis plaka lėčiau 
ir kraujas nepasiekia galūnių. 

— Kodėl jūs šiandien grįžtate čia? 

— Dėl dvikovos. 

— Dvikovos? 

Raudonkepurė moteris žengtelėjo į priekį. Atrodė 
nejaučianti šalčio. Pirštinėtu pirštu paglostė chirur- 
ginius instrumentus, sudėtus ant geležinio stalo, ir 
pasakė: 

— Sueiga mums perdavė savo galias. Ir todėl pri- 
valome laikytis jos taisyklių iki galo. 

— Kokių taisyklių? Nieko nesuprantu. 

— Nuo neatmenamų laikų cevenų burtininkai čia 
susikauna ir stato ant kortos savo galias. Kiekvienas 
nugalėtojas kartu laimi ir priešininko galią. Visada 
žinojome, kad vieną dieną teks ir mums susikauti 
šiame slėnyje, išbandyti savo galias. Valanda išmušė. 
Mes atkeliavome čia stoti vienas priešais kitą. 

Diana ir Džiovanis susižvalgė. Skrendant krovi- 
niniu lėktuvu etnologas jai pasakojo: „Kitų klanų ša- 
manai turėdavo prisistatyti į slaptą vietą ir susikauti 
savo fetišinio gyvūno pavidalu...“ 

Proto nušvitimas. 

Baimė. 

Tie įšventintieji buvo Faustai. 

Jie sudarė sutartį su dvasiomis ir dabar privalo 
užsimokėti už įšventinimą - paklusti taigos įstaty- 
mui. Kovos įstatymui. 

Jei vertini tai kaip tiesą, viskas atitinka. Jei tie 
šamanai eidavo kautis simboliniais gyvūnų pavida- 
lais, tam tikra prasme jų dvikova pasireikšdavo per 
medžioklę. Tad viskas turėjo vykti kaip kadaise per 
cevenų medžioklę. 

Šią dvikovą privalėjo paskelbti ir jai vadovauti 
Sergėtojai. 

Štai kodėl šiuolaikiniai burtininkai pasirinko vai- 
kų iš taigos. Štai kodėl jie laukė, kol lemtinga data per 
transą išryškės ant apdegusių jų pirštų. Toks buvo 
ritualas. Toks buvo įstatymas. Sergėtojas privalėjo 
jiems pranešti dvikovos dieną, grįžimo čionai die- 
ną. 

Dar vienas faktas puikiai atitiko animalistinę sim- 
boliką. Eženas Talikas žudė savo aukas išdraskyda- 
mas per vidurius širdis. Jis žudė taip, kaip Vidurinėje 
Azijoje galabydavo gyvulius. 

Netikėtai Dianos mintys pasisuko kita linkme. Ji 
pagalvojo apie įšventintųjų elgesio ypatumus. Patri- 
kas Langlua jai buvo sakęs, kad Rolfas van Kaenas 
sužavėdavo moteris dainuodamas operų arijas. Jis 
net patikslino, kad akupunktūrininko dainavimas 
pakerėdavo visą moterišką ligoninės personalą. Dar 


prisiminė Šarlio Elikiano išsakytą mintį apie Polį 
Sašė: „Atsargiai, tai viliotojas. Kai jis dėstė, visada 
prisiviliodavo pačią gražiausią kurso merginą. Ki- 
tiems telikdavo užsičiaupti. Tikras gaujos vadas.“ 

Vyro psichologiją geriausiai atskleidžia jo elgesys 
su priešingos lyties atstovėmis. Tie burtininkų mo- 
kiniai buvo ne išimtis. Diana neabejojo: tie žmonės, 
užvaldyti šamanų kerų, priėmė tam tikrų gyvūnų 
elgesio modelį. 

Ir ne bet kokių gyvūnų. 

Iš van Kaeno elgesio Diana, kaip etologė, atpažino 
specifinę kanopinių elgseną. Ji prisiminė, kokius jie 
leidžia garsus. Briedžiai, elniai, karibu - vieninte- 
liai žinduoliai, kurie gali seksualiai sudirginti patelę 
riksmu. Tad išties žavinga, kad vokietis elgėsi kaip 
elnias ir gundė moteris dainavimu. 

O dėl Sašė, tai pats Elikianas apibūdino jo elgesį: 
gaujos vadas. Taip, vyras, kuris pasisavindavo gra- 
žiausią kurso mergaitę ir dominavo prieš visus kitus, 
galėjo būti lyginamas su vilku. Su alfa, kaip vadina- 
mas gaujos vadas, kuris apvaisina patelę ir iš kitų 
gaujos narių reikalauja pagarbos ir paklusnumo. 

Paskui Diana prisiminė Filipo Toma žabangas. 
Nuostabiai paspęstas žabangas ant hipnozės ir veid- 
mainiškumo pamato, paremtas begaline kantrybe 
ir žaibišku puolimu. Toks elgesys jai priminė kitą 
gyvūnų rūšį: gyvates, kurios gaudo savo grobį atsi- 
stojusios ant uodegų, įbedusios žvilgsnį iš po neju- 
dančių vokų. 

Nuo įšventinimo dienos, nuo tos akimirkos, kai 
jie „mirė“ ir prisikėlė laukiniam gyvenimui, suartėję 

siela su fetišiniu gyvūnu, tie šamanai priėmė ir savo 
„viešpačių“ elgesį. Juos užvaldė jų pačių totemai. 

Van Kaenas - elnias. 

Polis Sašė - vilkas. 

Filipas Toma - gyvatė. 

Tada jos smegenis nušvietė dar viena netikėtai 
šovusi mintis. Umai ji prisiminė kitus faktus, kitas 
detales. Fiziniai ženklai, kuriuos per klaidą prisky- 
rė atominio apšvitinimo simptomams, dabar galėjo 
būti suprantami visai kitaip. 

Rolfas van Kaenas sirgo skrandžio atrofija, dėl 
kurios buvo priverstas savo maistą gromuliuoti. Po- 
licininkas įsivaizdavo, kad tas reiškinys rodo negalią, 
nepaaiškinamą anomaliją. Diana dabar svarstė visai 
priešingai: van Kaenas turbūt ne vienus metus prisi- 
versdavo atryti maistą, kol jo morfologija prisitaikė 
prie to beprotiško įpročio. Tada jo skrandis deforma- 
vosi. Kūnas pasikeitė ir jis net virškinimo organais 
ėmė panėšėti į savo laukinį mentorių - ELNIĄ. 

Diana taip pat išsaugojo tikslų prisiminimą apie 
hipnozės seansą pas Polį Sašė. Ji apstulbo, prietam- 
soje pamačiusi žmogaus akių dugne netikėtą šiaudo 
geltonio atšvaitą - toks stebimas vilko rainelėse, nes 
jos sudarytos iš plokštelių, kurios praplečia šviesos 
plotą. Kaip paaiškinti tokią ypatybę? Kontaktiniai 
į prietamsį? Sašė kažkodėl teikė didelę reikšmę tai 
savybei, panašumui į savo totemą - VILKĄ. 

Filipas Toma - dar aiškesnis egzempliorius. Ji ne- 
pamiršo jo pleiskanoto kūno ir nusilupusios odos 
bronziniame vonios kambaryje. Vienintele dvasine 

savo jėga konservatoriui pavyko prisiimti psichoso- 
matinę ligą: egzemą, kuri jam tiek išsausindavo odą, 
kad epidermis nuolat atsinaujindavo - nusilupdavo 
oda. Per valią, per apsėdusią jį idėją jis tapo GY- 
VATE. 

Nustėrusi ji toliau rutuliojo tas logiškas mintis. 
Dabar vėl prisiminė pasibjaurėtiną Hugo Jochumo 
kūną, pažymėtą nesuskaičiuojamomis rudomis dė- 
mėmis. Senas geologas turėjo išprovokuoti tą odos 
ligą nuolat būdamas saulėje. Jo tikslas - turėti kūną, 
dėmėtą kaip plėšrūno. Kaip LEOPARDO. 

O kur dar Mavriskis, Talikas? Kokie jų laukiniai 
dievukai? Su kuo jie stengiasi supanašėti? Užmetus 
akį į rusą, atsakymas aiškus. Bebarzdis veidas išryš- 
kino lenktą nosį, darė ją panašią į snapą. Be blakstie- 
nų vokai ypatingai mirkčiojo. Švariausiai nusiskutęs 
veidą šis žmogus vylėsi natūraliai supanašėti su plėš- 
riu paukščiu. Eugenijus Mavriskis buvo ERELIS. 

Netikėtai nuskambėjo motinos balsas. 

— Matau, mano mažytė Diana nebe su mumis. Tu 
sapnuoji, brangute? 

Diana drebėjo, bet juto, kaip kraujas grįžta į ga- 
lūnes. Ji vargiai išlemeno: 

- Jūs... jūs laikote save gyvūnais. 

Sibilė iškėlė geležtę su perlamutro kriaunomis ir ji 
sublizgėjo šviesoje. Ji tarė žodžius tonu, kokiu vaikai 
paprastai barška skaičiuotę. 

- Jau karšta, mano brangute, jau karšta. Bet jei aš 
gyvūnas, tai koks, atspėjai? 

Diana atsigodė, kad netyčia buvo išbraukusi savo 
motiną iš pragaro rato. Tada susikaupė ir mėgino 

atkurti faktus, susijusius su kasdieniu Sibilės gy- 
venimu. Nieko neprisiminė. Nei gesto, nei kokios 
nors manijos, jokio fizinio ženklo, kuris galėtų jai 
priminti kurį nors gyvūną, nors apytikriai. Nieko, 
kas jai nurodytų panašumą į stabą, nors... 

Staiga ją apakino daugybė ženklų. 

Motina laižo išterliotus medumi pirštus. 

Motina kantriai dėlioja puodynes su medumi. 

Motina ir jos garsiosios karališkosios želė piliu- 
lės. 

Medus. 

Medaus skonis jai buvo įaugęs į kraują. Į kūną. 
Į širdį. 

O dabar Diana prisiminė ir keistus bučinius, ku- 
riais motina apdovanodavo dukterį vaikystėje. Bu- 
činiais, kai būtinai būdavo iškišamas liežuvis, kietas 
ir šiurkštus. Tiesą pasakius, Sibilė niekad nebučiavo 
savo dukters - ją laižė labai keistu būdu, kaip gyvu- 
lys. Diana tvirtu balsu ištarė: 

— O tu, tu esi LOKYS. 

Kaukės nukrito. Trys likę gyvi. Trys gyvūnai. Trys 
kovotojai. Ji žvilgtelėjo į laikrodį. Ketvirta valan- 
da ryto. Po valandos ims aušti. Po valandos prasi- 
dės dvikova. Kaip? Plikomis rankomis? Su ginklais 
dramblio kaulo rankenomis? Pistoletais? 

Diana pagalvojo apie visus Liuu-Si-Anus. Ar ga- 
lėjo jai ateiti į galvą, kad tie žmonės pagrobė cevenų 
vaikus, kai cevenai juos garbino kaip savo šamanus. 
Ji nesunkiai numanė, kaip jie rūpestingai išskirstė 
tuos Sergėtojus po našlaičių prieglaudas, kurias pa- 
tys ir finansavo. Ji net nutuokė, kad jie pasirūpino tai 
padaryti rugpjūčio gale, kai centrus ištuština įtėviai, 
pasinaudoję moksleivių atostogomis ir atvykę pasi- 
rinkti globotinio. 

Bet visoje įvykių grandinėje jai trūko pagrindinės 
grandies: kaip tie žmonės galėjo tuo pat metu nutarti 
suorganizuoti tą tinklą? Kaip jie galėjo žinoti, bent 
jau prieš dvejus metus, kad laikas rinkti Sergėtojus 
ir kad data, išdeginta ant jų pirštų, bus būtent 1999 
metų ruduo? Sašė atsakė: 

-— Viskas atėjo per sapnus. 

- Sapnus? 

- Nuo 1997-ųjų mes pradėjome sapnuoti akme- 
nų ratą. Naktų naktis sapnas kartojosi. Mūsų galvas 

užpildė tokamakas. Mes supratome žinią: laikas 
veikti. Dvikova artėja. 

Kaip gali sutikti su tokiu aiškinimu? Sutikti su 
mintimi, kad septyni žmonės tuo pat metu ketu- 
riuose Europos kraštuose sapnavo tą patį sapną? 
Hipnologas aiškino: 

- 1999-ųjų pavasarį sapnai pasidarė tokie ryškūs, 
kad mes supratome - dvikova neišvengiama. Laikas 
ieškoti pasirinktų vaikų, laikas atidengti ant jų kūnų 
tikslią susikovimo datą... 

— Kodėl patys jų neįvaikinote? 

- Sergėtojai - tabu, - atsakė Sašė. - Mes negalime 
jų liesti. Tik vogčia žvilgtelėti. Todėl ir tegalėjome 
atsargiai stebėti, kada pasirodys ženklas, namuose, 
kurių šeimininkai mums artimi žmonės. 

Ji pagalvojo apie savo motiną, kuri stengdavosi 
Liusjeną gerai apžiūrėti, stebeilydavo į jį, kai užei- 
davo, bet niekad nėra jo nei pabučiavusi, nei paglos- 
čiusi. Kai ateidavo į ligoninę lankyti, tik sėdėdavo 
ir paprasčiausiai laukdavo, kol iškils ženklas. Diana 
priėjo prie Sibilės. 

- Kodėl pasirinkai mane, kad įsivaikinčiau tavo 
Sergėtoją? 

Sibilė Tiberž krūptelėjo. Jos apatiškas žvilgsnis 
nutūpė ant dukters. 

— Bet... todėl, kad tave jau seniai buvau pasirin- 
kusi. 

— Nori pasakyti, kad visada žinojai apie tą mano 
vaidmenį? 

— Nuo tos akimirkos, kai susipažinau su sinodo 
taisyklėmis. 

— Kaip žinojai, kad aš sutiksiu įvaikinti berniuką? 
Iš kur žinojai, kad pati vaikų neturėsiu... 

Diana užsikirto. Priblokšta. Dabar suprato pasku- 
tinį akivaizdų dalyką. Tai jos motina ją ir užpuolė 
ir sužalojo tą birželio naktį ant Marnos skardžio. 
Tai jos pačios motina ir švytravo kaltais tokamoko 
instrumentais. Ji parklupo ant stiklo šukių. 

— Viešpatie, mama, ką tu man padarei? 

Šamanė palinko prie jos. Balsas pasidarė aštrus 
it skustuvas: 

— Nieko daugiau, tik tai, ką padarė kadaise man. 
Aš niekad nepamiršiu to siaubingo skausmo, kai plė- 
šė tave iš mano pilvo. O tau tik dukart trinktelėjau 
akmeniu. Aš atsikeršijau ir parengiau tave ateičiai. 
Privalėjau būti rami, kad tu niekad neturėsi meilu- 
žių, kad niekas tavęs neapvaisins. Ekscizija atima ne 
tik bet kurį fizinį pasitenkinimą, bet ir, jei užsitrau- 
kusios mažosios lytinės lūpos, seksualinius santykius 
paverčia pragariška kančia. Aš tau pjaustelėjau taip, 
kad šitaip ir gautųsi. Turiu prisipažinti, kad tavo elge- 
sys pranoko visus mano lūkesčius, gražuole mano. 

Diana raudojo be ašarų. Tą akimirką pasigirdo 
Mavriskio balsas: 

— Laikas. 

Apdujusi Diana pakėlė akis: abu vyrai su ginklais 
rankose traukėsi akmeninių durų link. Ji suriko: 

— Ne! Palaukite! 

Burtininkai nužvelgė ją. Motina nepajudėjo. Dia- 
na sušuko: 

— Noriu suprasti paskutinius dalykus. Jūs priva- 
lote pasakyti! 

Sibilė įbedė į ją akis: 

— Ką dar nori sužinoti? 

Ji pabandė - paskutinįsyk - susikaupti ties pasta- 
rųjų dienų įvykių chronologija. Tai buvo vienintelis 
būdas pačiai neišlakstyti į skeveldras. Ji tarė: 

— Kai visi Liuu-Si-Anai atsidūrė Europoje, juk 
viskas vyko ne taip, kaip numatyta. 

— Tai mažiausia, ką gali apie tai pasakyti. 

— Toma pabandė tave pašalinti iš dvikovos sunai- 
kindamas tavo Liuu-Si-Aną. 

— Toma - bailus niekšas. Vien tik bailumu gali 
paaiškinti tokį prasižengimą. Jis norėjo pralaužti 
ratą. 

- Po autoavarijos, kai tu supratai, kai nebeliko jo- 
kios vilties išgelbėti Liusjeną, tu iškvietei van Kaeną. 
Su juo susisiekei telepatija: štai kodėl niekas nerado 
jokio ryšio pėdsakų. 

— Tai mažiausiai, ką galėjau padaryti. 

- Tada į areną išėjo Talikas, - mintį pratęsė Dia- 
na, - jis nutarė vieną po kito jus visus sunaikinti... 

Sibilės balsas iš pykčio suvirpėjo: 

- Talikas nuo pat pirmos dienos darė su mumis, 
ką tik norėjo. Jis žinojo, kad mes kitus šamanus iš- 
žudysime. Žinojo, kad vienintelė galimybė išgelbėti 
jo kultūrą, kuri išimtinai tik žodinė, perduodama 
iš lūpų į lūpas, - mus įšventinti į šamanus. Per tuos 
metus mes tapome cevenų magijos garantas, talpyk- 
la. Talikui teliko sulaukti šventos dvikovos dienos, 
nugalėti mus ir atgauti tas galias. 

Diana juto didžiulį pasitenkinimą: galiausiai ji su- 
žinojo, kas vertė Taliką taip elgtis, taip elgtis žmogų, 

norėjusį išgelbėti savo tautą. Bet kažkas kliudė sklan- 
džiai jos minčių slinkčiai. Ir ji paklausė: 

— Yra vienas dalykas, kuris nesiderina prie visko. 
Talikas negalėjo laukti dvikovos, nes nužudė van 
Kaeną ir Toma Prancūzijoje, o Jochumą - Ulan Ba- 
tore. Kodėl? 

Stojo tyla, paskui ragana sušnypštė: 

— Atsakymas paprastas: šamanus nužudė ne Ta- 
likas. 

— Tai kas tada? 

— Aš. 

Diana riktelėjo: 

— Tu meluoji! Nesąmonė, tu negalėjai nužudyti 
Hugo Jochumo. 

— Kodėl? 

— Todėl, kad aš tada buvau vienuolyno korido- 
riuje. Ir užklupau žudiką tada, kai jis ėjo iš Jochumo 
kambario. 

— Na ir kas? 

- O tas, kad aš tada kalbėjau su tavimi Paryžiuje 
telefonu. 

— Kas tau sakė, kad Paryžiuje? Brangute, tai maži 
technologijos stebuklai. Aš tebuvau už kelių metrų 
nuo tavęs, Jochumo kambaryje. 

Ta žinia trenkė Dianą it perkūnas. Uždusęs mo- 
tinos balsas. Gatvės ūžesys. Ulan Batore, lygiai kaip 
Paryžiuje, tokie patys automobiliai. Paskui kažkoks 
neaiškus įspūdis tada, ant stogo, lyg ta scena jau iš- 
gyventa. Ir ne be reikalo: ta pati moteris po 16 metų 
ją vėl užpuolė. Sugniužusiu balsu ištarė: 

- Tai... tu nužudei Langlua? 

- Jis atkasė van Kaeno ir Toma Sergėtojų egzista- 
vimą. Jis pasirausė Toma praeityje ir tarp jo buvusių 
mokinių rado Sibilę Tiberž. Jis mane tuoj ir iškvietė. 
Jo kabinete aš jam perrėžiau gerklę ir pavogiau jo 
bylą. 

- Bet... o galios? Ar žudydama kitus negalėjai 
perimti jų... 

- Spjaunu į galias. Man gana aiškiaregystės. Aš 
noriu likti gyva ir žinoti, kad jie mirę. Viskas. Šian- 
dien mes tik trise - ir taiga nuspręs, kuris bus abso- 
liutus nugalėtojas. 

- Laikas. 

Mavriskis atidarė švino duris - nuo laiptų atlėkė 
šviesos strėlė. Lauke jau buvo prašvitę. Diana dar 
spėjo šūktelėti: 

— O kur Talikas? 

— Talikas mirė. 

- Kada? 

- Talikui į galvą šovė ta pati mintis kaip ir Toma, 
tik anksčiau. Tarp visų sueigos priešininkų iš tikrųjų 
jis baiminosi tik vieno: manęs. Jis norėjo išstumti 
mane iš rato, pašalinti iš kovos. Netikėtai jis pabandė 
mane užpulti prie mūsų namų Liuberone. Bet dar 
nespėjus jam prisiartinti, aš jau žinodavau, kad jis 
netoli. Skaičiau jo mintis lyg atverstą knygą. Ir tada 
ištraukiau savo slaptą ginklą, - veidą brūkštelėjo 
šypsena. - Žinai, apie ką kalbu... 

Diana vėl išvydo motiną ir skutimosi peiliuką po 
jos liežuviu. Prisiminė jos lokiškus bučiavimus, tuos 
lyžtelėjimus, kuriuos dosniai dalydavo jai vaikystėje 
ir kurie jau tada turėjo žudančio užtaiso. Visa jau 

buvo numatyta. Mavriskis pasuko į laiptų pusę ir ant 
girgždančio slenksčio stabtelėjęs, atsigręžė: 

- Laikas. 

— Ne! 

Dabar Diana jau meldė. Ji kreipėsi į motiną: 

- Dar vienas dalykas... Mano akimis žiūrint, svar- 
biausias dalykas, - ji įsmeigė savo raineles į liekną 
siluetą raudona kepuraite. - Kas išdegino vaikams 
pirštus? Kas jums paskyrė čia pasimatymą? 

Sibilė akivaizdžiai nustebo: 

— Bet... niekas. 

— Juk kažkas išdegino datą ant jų pirštų, argi 
ne“ 

— Niekas neprisilietė prie vaikų rankų. Jie - šven- 
ti. 

Po kojomis atsivėrė dar viena bedugnė. Ji neat- 
lyžo. 

— Kas nutarė skirti būtent šitą dieną dvikovai? 

Motina neigiamai papurtė galvą: 

- Tu nieko nesupratai mūsų istorijoje. Mes suda- 
rėme sandėrį su aukščiausiomis jėgomis. 

— Kokiomis jėgomis? 

- Taigos dvasiomis. Jėgomis, kurios valdo mūsų 
pasaulį. 

— Nesuprantu. 

- Tai mūsų įšventinimo paslaptis. Dvasia pirmes- 
nė už materiją. Dvasia glūdi kiekviename atome, kie- 
kvienoje dalelėje. Dvasia - visatos dalis. Nemateriali 
jėga, kurianti konkrečią tikrovę. 

— Nesuprantu. 

Motinos balsas sušvelnėjo. 

- Prisimink Sergėtojų pirštus. Prisimink van 
Kaeno, Toma, Jochumo fizines anomalijas... Prisi- 
mink vėžį, kuris trykštelėjo iš tavo pilvo ir perėjo į 
gyvūną... 

Dianai prieš akis ėmė viskas virpėti. Ji vėl išvydo 
ženklus ant mokslininkų kūnų, jų atrofijas, kurias 
palaikė pakitimais paveikus apsėdimui, liguistai va- 
liai. Dabar ji žinojo klydusi. Motina kartojo: 

- Dvasia valdo kūną. Toks mus ištikęs prakeiki- 
mas: mes laikomės už materijos ribų. Ir grįžome čia 
paskutinei transmutacijai. 

— Kokiai transmutacijai? 

-Tai tu taip ir nesupratai sinodo įstatymo, mano 
vaike? Negi taip ir nesupratai, kad viskas yra tikra? 


2 


Atrodė, kad aukšti žolynai savo viršūnėmis glostė 
niaurų vėją, o aušra jas pamažu liejo savo skaisčiai 
raudonais syvais. Trys šamanai įžengė į laukymę, į 
alaa, ir atsitraukė, nebepaleisdami vieni kitų iš akių, 
ir jų vieniši virpantys nepatiklumu siluetai palengva 
judėjo įspausdami tobulo trikampio taškus. Diana su 
Džiovaniu liko ant vienos cementu išlietos tokamako 
pakilumėlės. Priešininkai juos ten buvo pamiršę, nes 
jiems terūpėjo jų laukianti kova. 

Diana bandė įžiūrėti slėnyje visus tris žmones, bet 
matė tik pasvirusius stiebus, žaliuojančius žolynus, 
kurie, regis, palengva juos sugeria, įsiurbia, ištirp- 
do. Kai jie atsidūrė per 100 metrų vienas nuo kito, 
sustingo, suakmenėjo. Laukimo įtampa, apmirusi 
aušros raudonyje. 

Visi trys šamanai nusirengė. Diana pastebėjo 
blyškius kūnus, kaulėtas galūnes. Instinktyviai aki- 
mis susirado motiną. Pamatė pečius, apvalius ir rau- 
meningus, sumišusius su vešlia augmenija. Pamatė 
jos baltas garbanas, kurios plaikstėsi vėjyje. Paskui 
suvokė, kad laukymės žolėje siūravo ne tik plaukai, 
o visa moteris. Lyg jos motina rengėsi miegoti. Ji 


paniro į tą miglotą, tarpinę lemtingą būseną, kuri 
nutiesia sielos laiptus keliui pas dvasias... 

Diana nepajėgė priimti tokios tiesos, kai atsitiko 
neįtikimas dalykas. 

Ją užkliudė kažkoks šešėlis. Ji pakėlė galvą. Apie 
10 metrų virš jos sklendė milžiniškas erelis. Saky- 
tum, danguje paguldytas galingas plunksnų kryžius, 
jis buvo užėmęs puikią tykoti padėtį. Kitą akimirką 
nuaidėjo širdį veriantis stūgsmas, jo garsas, regis, su- 
judino žemės gelmes. Diana įsmeigė akis į svyruojantį 
tašką, kurį išduobė motina, pasinerdama į miegą. 

Augalijos tankmėje ant užpakalinių galūnių visu 
ūgiu stovėjo milžiniškas lokys. Rudasis grizlis, kurio 
kūnas ilgesnis nei du metrai. Jo rusvas kailis tviskėjo 
tūkstančiais atšvaitų. Kupra panėšėjo į galingą kon- 
traforsą, o juodas iškeltas snukis, pervertas dviejų 
dar tamsesnių akių, buvo nenuspėjamas. Patelė, ne- 
dvejodama nustatė Diana. Žvėris atsitiesė ir suriau- 
mojo, tarsi smulkiausia taigos dalelė nuo šiol turėjo 
skaitytis su jo įniršiu. 

Diana nejuto jokios baimės, jokios panikos. Ji 
dabar atsidūrė aukščiau tų jausmų. Pasisuko į tre- 
čiąjį polių, ten, kur tarp žolynų išnyko Polis Sašė. 
Ji nesitikėjo išvysti ano dendžio, laukė pasirodant 
pasišiaušusiais gaurais kukšteros, Sibiro taigoje gy- 
venančio vilko, canis lupus campestris. 

Ji nieko nepamatė, tik pajuto, kaip dažnai jai 
atsitikdavo per ekspedicijas, ypatingą kvapą. Me- 
džioklės kvapą, kupiną bado ir įtampos, juo dabar 
ir atsidavė menkiausia gamtos dalelė. Kairėje staiga 
sušnarėjo. Diana iškart pastebėjo viską: ir juosvai 

pilkšvą atstatytą krūtinę, visu greičiu neriančią pir- 
myn, ir snukį, bruožiantį per žoles, ir akis, tas vil- 
kiškas juodai apvedžiotas blizgančias akis, iš anksto 
svaigstančias nuo puolimo baigties. 

Diana sugriebė Džiovanį už rankos ir nutempė 
toliau. Jie perėjo laukymę vis toldami nuo laborato- 
rijos statinių. Staiga po jų kojomis prasmego žemė. 
Jie pargriuvo ir nuslydo žemyn stačiu šlaitu, nusi- 
brozdindami į aštrias uolų iškyšas, ir žnektelėjo ant 
purios žemės. Diana tuoj apsičiupinėjo aplink - buvo 
pametusi akinius. Per kelis metrus nuo jos gulėjo ir 
Džiovanis. Tokia paprasta smulkmena ją nuliūdino: 
vargšai žmogeliai, žlibi, dulkini ir tokie pažeidžiami, 
atsidūrę priešais pasakiškos galybės gyvūnus. Bet 
kai ranka užčiuopė akinius, apsižiūrėjo, kad vilkas 
jau dingęs. Kol kas medžiotojas atsitraukė. Džiova- 
nis, pasitaisydamas ant nosies savo paties dioptrijas, 
suvapeno: 

- Kas čia dedasi? Kas dedasi? 

Diana jau išmatavo akimis atstumą, skiriantį juos 
nuo aikštelės, kur jos motina peržengė paskutinį 
slenkstį. 

Apytikriai 400 metrų tiesiai į vakarus. Rizikinga, 
bet kitos išeities nebuvo. „Palauk manęs čia“, - įsakė 
ji ir ėmė ropštis šlaitu aukštyn, kabindamasi už šaknų 
ir taip kiek palengvindama lipimą. „Nė negalvok“, - 
atšovė Džiovanis ir puolė kepurnėtis paskui. 

Jie užsirabždino drauge ir vėl pasinėrė į augalijos 
bangas. Diana ne itin žinojo, kur eiti, bet lokio vaizdas 
vertė veikti. Jie užkopė žolėtu šlaitu iki transmutacijos 
vietos. Diana čia rado motinos drabužius. Pasiraususi 

be vargo aptiko „Glocką . 45 kalibro. Ištraukė iš ran- 
kenos apkabą ir suskaičiavo: spynoje 15 kulkų, nei 
daugiau, nei mažiau. Prisiminė anų dviejų ginklus, 
pasvarstė, ar verta rizikuoti eiti jų ieškoti? Ne, per 
daug pavojinga. Tyliai, nieko nepalietę, jie grįžo atgal 
ir nusirito tuo pačiu šlaitu žemyn. 

Diana pabandė apsvarstyti padėtį. Jų - trys. Trys 
plėšrūnai, vedami gryno medžiotojų instinkto. Trys 
gyvūnai, įkūnijantys galybę ir naikinimą. Žvėrys, 
apdovanoti intuicija, jautriausiomis juslėmis, visaži- 
niais davikliais. Protingiausi, tobuliausiai prisitaikę 
prie savo aplinkos kovotojai. Net netikslu sakyti „pri- 
sitaikę : jie neprisitaikę prie gamtos, jie - pati gamta. 
Semia iš jos įstatymus, jėgas, kaitą. Net ta kaita, tas 
judėjimas yra jų buvimo prasmė. Jų būtis. 

Ji atsigręžė į savo bendražygį: 

— Džiovani, dabar įdėmiai mane išklausyk. Mes 
turime vienintelę galimybę išsikapanoti, jei nebijo- 
sime būti čia, kaip darytų kiekvienas čia atsidūręs 
Žmogus, supranti“ 

- Ne. 

- Egzistuoja ne vienas miškas, - aiškino ji. - O tiek 
miškų, kiek yra gyvūnų rūšių. Kiekvienas žvėris su- 
vokia, pažįsta erdvę tiek, kiek reikalauja jo porei- 
kiai ir kiek leidžia jo suvokiniai. Kiekvienas gyvūnas 
kuria savo pasaulį ir už jo nieko daugiau nemato. 
Etologijoje tai vadinama Umwelt. Jei mes norime 
išnešti savo kailį sveiką, privalome iki menkiausių 
smulkmenų atsižvelgti į mūsų priešų elgseną. Į lo- 
kio, vilko, erelio Umwelt. Nes būtent tai yra mūsų 
tikrasis kovos laukas, o ne tas kraštovaizdis, kurį 

suvokiame mes, žmonės, savo penkiomis juslėmis. 
Supratai? 

- Bet... bet... mes nieko nežinome apie... 

Diana nesusilaikiusi išdidžiai nusišypsojo. Kiek 
metų ji tyrė tuos mechanizmus? Kaip giliai jai pa- 
vyko įsismelkti į suvokimo sistemas, į tas puolimo 
strategijas? Deginant lediniam vėjui ji spėjo nupiešti 
kiekvieno priešininko portretą: 


ERELIS: jis mato viską. Vamzdelinis jo akių pavi- 
dalas leidžia daiktus padidinti galybę kartų. Skrisda- 
mas 100 metrų ir aukščiau virš girios, jis gali sukon- 
centruoti regą ties mažutėlaičiu graužiku tiek, kad to 
vaizdas užima visą paukščio akies tinklainę. Tuo pat 
metu jis gali daryti stebuklus: savo aštrią regą gali 
nutaikyti dviem skirtingomis kryptimis. Susikoncen- 
truodamas į taikinį tiesiai priešais save, jis drauge gali 
matyti nagus po savimi ir pasirengti griebti. 

Tada eilė ateina sparnams - jie beveik trijų met- 
rų ilgio. Erelis metasi ant grobio 80 kilometrų per 
valandą greičiu, bet priartėjęs prie jo sulėtina greitį 
iki žmogaus žingsnio ir auką pasiekia visiškai tyliai. 
Ši nė nespėja pajusti, kad jau galas. Snapas ir nagai 
įsminga į nugarą gyvūnėliui nespėjus krūptelėti. 

Vienintelė jo silpna vieta - priklausomybė nuo 
šviesos. Jo nepaprastas akies gylis aptemdo regėjimo 
lauką ir erelis mato tik ryškioje dienos šviesoje. Tad 
šis plėšrūnas puola tik dieną. Vos pradėjus temti jam 
kova baigiasi. Menka paguoda. Nes sulig pirmaisiais 
aušros spinduliais nė vienas neišvengs jo aštrios re- 
gos strėlės. 


VILKAS: atvirkščiai, šis viešpatauja naktį, nak- 
tis - jo jėgos erdvė. Vilko regėjimas monochro- 
minis, tai yra jis viską mato viena spalva, bet turi 
kitą pranašumą: akies tinklainė padengta ypatingu 
audiniu, tapetum lusidum, jis žvėriui leidžia pui- 
kiai matyti net aklinoje tamsoje. Kartu vilkas nepa- 
prastai jaučia judesį. Gali toliau nei per kilometrą 
susekti rankos kilstelėjimą, net pajusti nervingu- 
mo lygį. Menkiausias nerimo, silpnumo ženklas 
ir įsijungia jo refleksas pulti. Nereikia pamiršti, 
kad tą pat mirksnį uoslė leidžia suuosti su prakai- 
tu išsiskiriančias molekules, vadinamąsias baimės 
molekules. 

Taip, kad pultų, vilkas laukia nakties. Diana tai 
vis kartojo mintyse lyg suteikdama sau malonę, ato- 
kvėpį. Iš tiesų, ji dėl nieko nebuvo tikra. Nes žvėris 
juos jau susekė, nustatė jų pažeidžiamumą. Tokia 
žaibiška reakcija rodė, kad alfa - gaujos vadas, jis 
nedels pulti vėl sulig pirmuoju baimės, nuovargio 
ženklu arba užuodęs menkiausią žaizdelę. Diana 
nužvelgė visą tirtantį Džiovanį ir suprato, kad canis 
lupus campestri persekios juos miške eidamas aki- 
vaizdžiausiu pėdsaku. 


LOKYS: jis nieko nemato, arba beveik nieko, ojo 
klausa nėra kuo nors ypatinga. Bet jo uoslė neturi 
lygių. Jo gleivinės paviršius, kuriuo gaudo kvapus, 
yra šimtą kartų didesnis nei žmogaus. Grizlis gali 
rasti ilgesnį nei 300 kilometrų kelią atgal, naudo- 
damasis tik uosle arba orientuodamasis pagal vėjo 


464 


atnešamą sunkiai juntamą kvapą, net jei jo šaltinis 
plauktų vandeniu. 

Bet labiausiai lokys pavojingas dėl savo jėgos. 
Grizlis - galingiausias gyvūnas pasaulyje. Galin- 
tis suknežinti stuburą vienu letenos kepštelėjimu 
arba savo žandikauliais sutreškinti karibu galūnes. 
Lokys - priešas, kurio reikia ypač vengti. Žvėris 
vienišius, jo elgesys tiek menkai prisitaikęs prie 
bendruomenės, kad jo snukis niekad neišduoda, 
kas jo smegeninėje. Gyvūnas galingas, žiaurus, ne- 
gailestingas, įpratęs viešpatauti savo teritorijoje, 
nebijo jokio varžovo, tik savo gentainių. Jų pate- 
lėms taip pat kliūna. Kiekvieną pavasarį joms tenka 
kautis su patinais ir apginti mažylius, kad tie jų 
nesuėstų. 


Džiovanis klausė Dianos žodžių. Mirtinai išblyš- 
kęs, tarsi sutraiškytas panikos. Bet Dianai nutilus 
jam terūpėjo paklausti tik vieno, tik tai jį stebino: 

— Iš kur tu visa tai žinai? 

Dianos gerklė buvo išdžiūvusi, gomurys apsivėlęs 
žemėmis. 

— Aš esu etologė. Jau 12 metų plėšrūnai - mano 
specialybė. 

Italas įbedė į ją savo nemirksinčias akis. Ji pasi- 
lenkė prie jo. 

— Gerai manęs paklausyk, Džiovani. Pasaulyje 
rastum ne daugiau kaip dešimt žmonių, kurie sveiki 
išsikapanotų iš tokio mėšlyno. Tad nusišypsok, nes 
tu su viena iš tų dešimties dabar kalbi. 

— Bet... cevenai... negi jie mums nepadės? 

- Niekas mums nepadės. Juolab cevenai. Tai šven- 
ta kova, supranti? Šioje laukymėje tėra du kliuviniai: 
mes, ir gyvūnai pirmiausia pasistengs mus pašalinti. 
Kol mūsų nesunaikins, jie visi trys bus sąjungininkai. 
Tik tada, kai erdvė liks švari, tik tada jie susirems. 

Ji užsisagstė apsiaustą ir atsistojo. 

- Turiu rasti upę. Šį bei tą patikslinti. 

Šlaitas leidosi ir perėjo į miško sieną. Jie įsmuko į 
atžalyną, paskui dingo tarp medžių. Po kelių minu- 
čių priėjo baltais purslais putojantį upokšnį. Diana 
atsiklaupė. Srauniame vandenyje pamatė rausvai si- 
dabriškas lašišų liepsneles. Italas pasidomėjo: 

— Ko tu ieškai? 

— Man reikia žinoti lašišų migracijos kryptį. 

— Kodėl? 

- Lokys instinktyviai eis ta kryptimi, kur neršia 
Žuvys. 

- Tu tikra? 

- Ne. Niekad niekas negali numatyti gyvūno 
veiksmų. 

„Ypač kai turi reikalo su šiais žvėrimis, - pamanė 
Diana, - tokios ypatingos rūšies žvėrimis.“ Kuri jų 
instinktų dalis priklauso gyvūnui? Ir kuri žmogui? 
Ir kokia šamano sąmonės būsena perėjus į žvėries 
lygmenį? Atsisukusi ji sušnibždėjo: 

— Džiovani, tu... 

Nustėrimas sugniaužė širdį. Mirtinai išblyškęs 
jaunuolis buvo sukniubęs, o iš nugaros sroveno 
kraujas. Erelis jį klėstė savo didžiuliais sparnais. Jo 
nagai buvo įsmigę į vyro pečius, o snapas jau godžiai 
trupino pakaušį. Diana išsitraukė pistoletą. Italas 

ir paukštis apsisuko. Jo sparnas bruožė per Dianos 
ranką. Ginklas nuskrido toli į šoną. Ji prilėkė prie 45 
kalibro. Kai vėl atsigręžė, Džiovanis sverdinėjo prie 
vandens, rankomis plakdamas orą. Ji taikėsi šauti, 
paskui kaip paklaikusi sustugo: 

— Nuleisk rankas! 

Džiovanis pargriuvo. Paukštis jo nepaleido. Staiga 
jis išplėšė snapu gabalą mėsos. Iš žaizdos pliūptelėjo 
skaisčiai raudonas srautas. Diana nebematė nieko, 
tik paukščio nugarą. Šauti negalėjo. 

Tada puolė į grumtynes. Palindo po plėšrū- 
no sparnu, pasinėrė į jo plunksnas, ranka surado 
paukščio plastančią krūtinę. Tada pasuko kumštyje 
sugniaužtą ginklą ir iššovė. Erelis išsitiesė. Džiovanis 
suriko. Diana dar kartą nuspaudė gaiduką. 

Visa apmirė. Įsitvyrojo tyla. Lėtai sklendė juo- 
dos plasnojamosios plunksnos. Ji dar iššovė, ir dar. 
Juto, kaip ranka sminga į šiltą žaizdą. Galop erelis 
suglebo, virsdamas pargriovė ir Dianą su Džiovaniu. 
Trys kūnai ritosi iki aukšto upės skardžio krašto. 
Išgirdusi, kaip sparnas sunkiai plumptelėjo į upę, 
Diana suprato, kad viskas baigta. 

Į ją spygsojo apvali plėšrūno akis. Mirtinas taikik- 
lis - į pačią taikinio širdį. Bet jo nagai vis dar buvo 
įsikibę į italo nugarą. Paukštį ėmė nešti srovė. Diana 
užsikišo ginklą už diržo ir stengėsi atkabinti raginius 
kablius. Džiovanis neberodė gyvybės žymių. Kai bai- 
gė išvaduoti iš nagų, pamatė, kad jie buvo ne tiek jau 
giliai įsmigę, kaip ji manė. O žaizda pakaušyje buvo 
mirtina. Kraujas kliokė, lėtai pulsnodamas. Diana 
duso iš širdgėlos ir pasišlykštėjimo. Bet sukaupusi 

jėgas atsitiesė ir įtempė raumenis. Jai teturi rūpėti 
tik kova. 

Ramybės nedavė vienas neatidėliotinas darbas. 
Kraujo kvapas, kaip vienas iš silpnumo ženklų, 
privilios vilką. Reikėjo kuo skubiausiai panaikinti 
tą šaltinį. Už 20 metrų aukštupyje pamatė medinę 
plokštumą, labai išsiskiriančią iš aplinkos. Pasitai- 
sė akinius ir pasuko prie tamsios plokštės: tai buvo 
trimetrinė duobė, uždengta penkiais patamsėjusio 
medžio tašais. 

Vieną rąstą šiaip taip pakėlė. Duobė buvo apie 
metrą gylio, tankiai išmušta šakų pinučiais. Baltojo 
ežero žvejai veikiausiai čia džiovino žuvį. Puikesnės 
priebėgos sunku būtų tikėtis. Diana grįžo pas italą. 
Suėmė už pažastų ir ėmė tempti. Džiovanis suklykė. Jo 
veidas buvo šlapias nuo prakaito. Diana išgirdo, kaip 
jis greitakalbe pradėjo melstis. Akimirką jai pasivaide- 
no, kad jis meldžiasi lotyniškai. Bet ji klydo: etnologas 
nesimeldė, tik gimtąja kalba dejavo. Ji nutempė jį iki 
slėptuvės stengdamasi neklausyti jo šauksmų. Nejučia 
pati susikūrė Umwelt. Pasaulį, sudarytą iš suvokinių 
ir refleksų, pritaikytų neatidėliotinai padėčiai, visiškai 
sutelktų į vienintelį tikslą: išlikti gyviems. 

Diana nukėlė dar vieną tašą, įlindo į slėptuvę, 
įtraukė kūną ir rąstus vėl užtempė ant duobės vir- 
šaus. Juos apgaubė tamsa. Pro labai siaurus tarprąs- 
čių plyšelius prasiskverbė menka šviesa. Ideali vieta 
laukti. Ko laukti? Diana nežinojo. Bent jau galės čia 
numatyti tolesnę strategiją. Ji išsitiesė šalia Džiova- 
nio, pakišo ranką po galva, priglaudė jį prie savęs 
kaip būtų glaudusi vaiką, kita ranka paglostė jam 

veidą, apkabino, pamylavo - tai pirmas kartas, kai 
ji laisva valia lietė vyro kūną. Jos širdyje nebeliko 
vietos įprastoms ją persekiojusioms mintims. Ji be 
paliovos nenutildama šnibždėjo jam į ausį: 

- Viskas bus gerai, viskas bus gerai... 

Staiga virš jų pasigirdo lengvi žingsniai, užgožia- 
mi nutrūkstamo kvėpavimo. 

Alfa. Užlipo ant rąstinio dangčio, uostė prispau- 
dęs savo nosį prie medienos plyšių ir akivaizdžiai 
užuodė kraujo kvapą. 

Diana stipriau priglaudė prie savęs Džiovanį. Ji 
be perstojo kažką šabaldžiavo kaip mažam vaikui, 
stengdamasi nustelbti vilko žingsnius, vis spartes- 
nius, vis nervingesnius. Dabar už kelių centimetrų 
nuo jų veidų jis nagais draskė medžio žievę. 

Ūmai ji pamatė tarp tašų juosvai pilką snukį, įsi- 
tempusį, įdėmų. Godų. Įžiūrėjo net žalsvų jo vyzdžių 
blizgėjimą. Džiovanis pramurmleno: „Kas čia? O 
Diana vis šnibždėjo švelnius mažybinius žodžius, 
galvoje sukosi mintis, kiek dar atlaikys rąstai, kol 
žvėris prasiskins sau kelią? „Kas čia?“ Italo kūną 
purtė drebanti žemė. Diana stipriai spaudė jį savo 
glėbyje išsitepdama jo krauju. Kita ranka susirado 
savo gloką. 

Šauti buvo beviltiška. Tokio storio tašų kulka ne- 
pramuš. Atvirkščiai, kulkos galėtų grįžti rikošetu ir 
suvarpyti juos pačius. Vėl sutrinksėjo. Paskui kitoje 
duobės pusėje pasigirdo nenutrūkstamas gremži- 
mas. Diana įsižiūrėjo. Vilkas kasė žemę ir po kelių 
akimirkų jau atsidurs urve. Lankstus kūnas įsigaus 
pro landą ir jo iltys sudraskys jų kūnus. 

Staiga į duobę pakliuvo šviesos pluoštas. Pasimatė 
žvėries nagai, karštligiškai rausiantys žemę. „Diana, 
kas čia dedasi? Džiovanis pabandė pakelti galvą, bet 
ji sulaikė uždėjusi ant kaktos ranką. Bučinys, glamo- 
nė ir jau susikūprinusi šliaužia iki duobės galo. Iki 
ten, kur nesulaikomai veržiasi vilkas. Atsidūrė per 
pusmetrį nuo priešininko. Jau gerai matė balkšvas 
letenas ir nagus, kurie rausė, rausė, rausė. Juto jo 
kvapą, tirštą, sunkų, grėslų. Dar niekad tas kvapas jai 
neatrodė toks tolimas žmogaus kvapui, toks svetimas 
jos pačios kvapui. 

Pasislinkusi kokius 20 centimetrų, į žemę įrė- 
mė alkūnes, dviem rankomis suspaudė savo 45-ojo 
kalibro ginklą ir dviem nykščiais pakėlė pistoleto 
gaiduką. 

Tuoj susigrums du pasauliai. 

Umwelt prieš Umwelt. 

Vilkas drabstė grumstus visiškai nebijodamas, 
nerodydamas nė menkiausio atsargumo. Kraujo 
kvapas jį vedė iš proto. Kai išdygo žemėtas snukis, 
Diana užsimerkė ir nuspaudė gaiduką. Pajuto šil- 
tą trykštelėjimą. Instinktyviai atsimerkė ir priešais 
iššovė. Nuo veido atšoko šovinio tūtelė. 

Ji susigūžė ir laukė, kada į ją įsmigs nagai, kada 
ims plėšyti iltys. Išdrįso akies krašteliu žvilgtelėti. 
Dūmai sklaidėsi. Šviesos pluošte išryškėjo kūnas 
ištiestomis užpakalinėmis letenomis, lyg rąžytųsi. 
Žvėris buvo negyvas. Suknežinta galva. 

Diana jį nustūmė šalin, užtaisė skylę ir palinko prie 
Džiovanio veido. Pabučiavo jį šnabždėdama: „Patai- 

kiau, pataikiau, pataikiau...“ Ji verkė ir juokėsi, drauge 
ištraukusi iš rankenos apkabą suskaičiavo, kiek dar 
liko kulkų. Ir be perstojo kartojo: „Pataikiau, patai- 
kiau...“ Ir pamanė, kad iki šiol juos gelbėjo anaiptol 
ne jos etologijos žinios. 

Ir tada trykštelėjo saulė. 

Visa pasirodė iškart. Dangus. Šviesa. Šaltis. Ir 
įstriži rąstų šešėliai. Įstriži, nes jie vienas po kito 
buvo atplėšti iš savo vietų ir nublokšti. Diana suriko, 
paleisdama iš rankų ir pistoletą, ir apkabą. Bet jos 
riksmas buvo niekas palyginti su lokio riaumojimu; 
jis visu ūgiu stovėjo išsitiesęs virš duobės ir šlavė pas- 
kutinius rąstus it degtukus. Žvėris palinko į duobę, 
ištiesė juodą snukį ir suurzgė pašiaušdamas rudą 
auksinio atspalvio kailį, orą įelektrindamas savo 
nirtuliu. 

Diana prisispaudė prie Džiovanio ir susigūžė 
kitame duobės gale. Žvėris lenkėsi vis arčiau jų, 
plakdamas orą savo aštriomis letenomis. Atsirėmęs 
nugara į duobės sieną Džiovanis vargais negalais su- 
silenkęs pasikėlė. Ji nustėrusi žiūrėjo į jį. Jis sugriebė 
jai už kaklo ir ištarė: 

— Bėk! Bėk! Man vis vien galas. 

Kitą mirksnį jis svirduliuodamas jau ėjo į pabaisą. 
Diana išsigando. Nereikėjo daug laiko suprasti, kad 
Džiovanis, šis geraširdis saldžios it miežinis cukrus 
išvaizdos etnologas aukoja jai savo gyvybę. 

Pamatė jį svirduliuojantį priešais žvėrį ir įrėmusi 
rankas į duobės kraštą iššoko į viršų. Tuo metu vėl iš- 
girdo riaumojimą. Nuleido akis. Kitame duobės gale 
lokys savo letena nusviedė vyriškį kokius du metrus į 


471 


priekį. Sukniubusi ant duobės krašto Diana nepajėgė 
bėgti. Nirtulio išlenktu kūnu grizlis perplėšė savo 
aukai krūtinę. Pamatė, kaip iš jos draugo burnos 
konvulsijomis pasileido trykšti tirštas kraujas. 

Tada neištvėrė ir sustugo: „NE!“ 

Vėl įšoko į duobę, sugriebė gloką, įstūmė apkabą. 
Lokys dorojo italo veidą. Ji perlėkė apkasą. Iš pasku- 
tiniųjų suglaustomis kojomis įsirėmė į medžio šaką 
ir šoktelėjo sulig žvėrimi. 

Lokys atsitiesė nasruose laikydamas nuplėštą vei- 
do odą. Ji įkibo į jį stovėdama priešais ant išskėstų 
kojų ir kaire ranka nutvėrė už galvos. Dešinę ranką 
su ginklu įbruko į nasrus, jausdama deginančią go- 
murio pragarmę, sumišusią su žmogaus veido gaba- 
lais. Nuspaudė gaiduką. Pamatė, kaip kiaušo viršus 
po sprogimo išlakstė kruvinomis skeveldromis. Dar 
iššovė. Ištiško smegenys. Ji vis šovė, šovė ir šovė, be 
perstojo spaudydama gaiduką, bet tai kėlė tik sau- 
sus spragtelėjimus, juos nustelbė pabaisos urzgimas. 
Pasivaideno, kad vis dar šaudo net tada, kai negyvas 
lokys už rankos nusitempė ją griūdamas į pačią upės 
gilumą. 


Epilogas 


Saulė liejosi kambaryje lyg šiltas pienas. 

Rašomasis stalas metė šokolado spalvos atšvaitus, 
o parketas spindėjo rusvais ir auksiniais atspalviais 
tarsi būtų dažytas arbata. Tikros pusryčių dekora- 
cijos, kur dar sklandė ryto graudulys, persmelktas 
miglotų svajonių ir jaudulio. 

- Nesuprantu, - pakartojo moteris. - Norite pa- 
keisti sūnaus vardą, taip? 

Diana tik linktelėjo galvą. Ji sėdėjo 5-ojo rajono 
merijos civilinės būklės aktų įrašų biure. Tarnautoja 
pridūrė: 

— Nelabai dažnas prašymas. 

Darbuotoja nepaliovė stebeilyti į aprištą pašne- 
kovės ranką, į randus ant veido. Atversdama bylą 
burbėjo: 

— Net nežinau, ar tai įmanoma... 

- Tiek to, nereikia. 

- Atsiprašau? 

Diana pakilo eiti. 

— Sakau, kad nebereikia. Nesu įsitikinusi, ar to 
noriu. Aš jums paskambinsiu. 

Prie išėjimo sustojo, įkvėpė ledinio gruodžio oro. 
Gėrėjosi dailiomis šviesos girliandomis, juosiančio- 
mis Panteono aikštės viršų. Jai patiko tokios senovi- 
nės naivios kalėdinės puošybos trapumas šalia kapo 
didybės. 

Pasileido Suflo gatve ir ją vėl užplūdo mintys. Jau 
nemaža laiko ją buvo apsėdusi mintis duoti Liusjenui 
vardus abiejų vyrų, kurie žuvo narpliojant akmenų 
sinodo bylą. Tačiau tik atsidūrusi priešais merijos 
tarnautoją suvokė savo užmačios absurdiškumą. 

Liusjenas - juk ne marmuro plokštė, ant kurios 
išraižomi žuvusių didvyrių vardai. O nuoširdžiai 
kalbant, jai nepatiko tie vardai - nei Patrikas, nei 
Džiovanis. Juolab jai nereikėjo simbolinių aktų, kad 
atsimintų draugus, kurių neteko per tą kankynę. Jie 
iki mirties liks jos atmintyje kaip vienintelės nekaltos 
aukos tokamako istorijoje. Dar Irena Pandova. 


Grįžusi į Paryžių Diana nesunkiai įrodė esanti 
nekalta dėl Patriko Langlua žmogžudystės. Iš tikrų- 
jų ji niekad ir nebuvo įtariama šituo nusikaltimu, 
lygiai kaip joks įtarimo šešėlis negulė ir dėl žudynių 
Briunerio fonde ar Irenos Pandovos „savižudybės“. 
Tik buvo stebimasi, kodėl jai reikėjo sprukti į Italiją, 
kaip pati Diana tvirtino. Šiandien teismo procesas 
jau baigtas. Tardytojas bylą išsprendė remdamasis 
miglota hipoteze apie komunistų perbėgėlių sąskaitų 
suvedimą atominių tyrinėjimų fone. 

Nors Sibilė Tiberž dingo be žinios, šiame painia- 
me reikale pagrindinio vaidmens niekas jai neskyrė. 
Šarlis Elikianas iš pradžių nerimavo, paskui sumetė, 
kad jo sutuoktinė pabėgo su meilužiu. Retkarčiais jie 
matydavosi. Tada prisimindavo paslaptingą jos mo- 
tinos išvykimą. Diana pritardavo jo nuomonei apie 
slaptą Sibilės gyvenimą. Tos teorijos panardindavo 
vyrą į nevilties bedugnę, bet Dianos akimis žiūrint, 
tai mažiausias blogis: ji žinojo kitas bedugnes, kitas 
tiesas, kurių jam nesirengė atskleisti už nieką pa- 
saulyje. 

Ji perėjo Edmono Rostano aikštę ir įsuko į Liuk- 
semburgo sodą. Žingsniavo palei centrinio baseino 

parapetą, paskui užlipo laiptais, vedančiais į Ginjolio 
teatro aikštę su kavinaite ir sūpuoklėmis. Po nuogo- 
mis kaštonų šakomis pamatė akmenų ratą. Prisiminė 
tokamaką, apvalią laboratoriją, septynis šamanus, 
kurie sudarė sutartį su dvasiomis ir už tai pardavė 
savo sielas. Bet ten buvo ne ratas, o tik apvalus smėlio 
bakas, kuriame turškėsi gobtuvėti vaikai. Tada įsižiū- 
rėjusi pamatė vilnone megzta kepuraite jį; berniukas 
susikaupęs statė smėlio konstrukcijas - užtvanką, 
vandens griovius ir tvirtovę. 

Ji užsiglaudė už medžio ir pro debesėlį iš burnos 
einančių garų su didžiausiu malonumu juo gėrėjo- 
si. Liusjenas atsigavo lapkričio pradžioje, o lapkri- 
čio 22-ąją jau išėjo iš Nekero ligoninės. O gruodžio 
pirmosiomis savaitėmis jau žaidė savo mėgiamus 
žaidimus. Gruodžio 14-ąją jis pirmąkart ištarė du 
skiemenis, su tokia baime lauktus: „mama. Diana 
suprato, kad ji galutinai išsivadavo iš praeities. 

Prisakė sau niekad negalvoti apie žiaurias bepro- 
tystes, kurias teko patirti, sveiku protu nesuvokia- 
mus eksperimentus, kuriuos pavyko atskleisti - apie 
pasaulio išprotėjimą, kurį ji regėjo ir patyrė savo kai- 
liu. Ėjo dienos, savaitės, jos galvoje vis labiau brendo 
dar vienas įsitikinimas. Viena mintis, kuri jai teikė 
slaptos paguodos. Ji mąstė apie Eženą Taliką, žmogų, 
kuris norėjo atgauti savo tautos galias. Diana manė, 
kad perėmė iš jo tam tikrą dvasinį tęstinumą. Jai 
daug kas paaiškėjo, ji įgijo plačių žinių. Nors pralieta 
daug kraujo, nors buvo daug beprotysčių, ji atlaikė 
rato išmėginimus. Ir dėl to taps Liusjenui geriausia 
motina pasaulyje. Ji susiekė su šeimomis, kurios įvai- 

kino kitus Sergėtojus, viena tokių - Irenos Pandovos 
giminaičiai, jie tada pasiėmė berniuką iš ligoninės. 
Diana pasižadėjo duoti jiems patarimų, ateiti jiems 
į pagalbą, jeigu augant vaikams pasirodytų kokių 
keistumų. 

Ji išėjo iš savo slėptuvės ir pasuko prie smėlio 
dėžės. Liusjeną vėl prižiūrėjo tailandietė studentė 
iš Prancūzijos ir Azijos šalių instituto. Berniukas 
pamatė Dianą ir pasileido priešais jos pasitikti. Ji 
vos nesuriko, kai jis visu svoriu užkibo ant jos ran- 
kos, sulopytos chirurgų, bet tuoj pajuto jo skruostų 
gaivą. Tvirtai žinojo viena: ji sveiksta ir nėra geres- 
nio gydymo, kaip šio vaiko artumas, nėra geresnio 
vaisto, kaip smagūs savo nerūpestingumu Liusjeno 
pageidavimai. Ją tyrindavo bet kuri smulkmena. Net 
jo rankų, jo kojų, jo drabužių dydis jai buvo nauja ir 
prasminga, ir visame tame slypėjo ypatinga esmė - 
vaiski ir nevaržoma. 

Staiga ji prapliupo juoktis ir apglėbusi savo sūnų 
ėmė suktis ratu, o virš jų ošė parko medžių viršūnės. 
Taip, šiandien jos vienintelė užduotis - prisiderinti 
prie šitos tyros laukymės, prie šito švelnaus šlaito, 
iš kurių suręstas vienintelis jos likimo ratas. Diana 
užsimerkė ir pro vokus sumirguliavo šviesa. 

